
Mažylis, kuris gauna visavertį maitinimą ir gerą me- 
dicinos priežiūrą, tačiau negauna visaverčio bendravi- 
mo su suaugusiuoju, blogai vystosi ne tik psichiškai, bet 
ir fiziškai: jis neauga, lysta, netenka gyvenimo prasmės. 
„Problemiški“, „sunkūs“, „nepaklusnūs“ ir „nepakenčia- 
mi“ vaikai, taip pat kaip ir „kompleksuoti“, „užguiti“ ar 
„nelaimingi“ - visada blogai susiklosčiusių santykių šei- 
moje rezultatas. Julijos Borisovnos Gippenreiter knygos 
tikslas - harmonizuoti tarpusavio santykius šeimoje, nes 
tėvų bendravimo stilius atsiliepia jų vaiko ateičiai! 


Pratarmė penktajam leidimui 


Šis knygos leidimas - ankstesnių leidimų pakarto- 
jimas. 

Mane labai džiugina nuolatinis tėvų siekis gerinti 
savo santykius su vaikais. Skaitytojai dažnai kreipiasi pra- 
šydami parašyti „daugiau“ arba „ką nors dar“. Šie prašy- 
mai įkvepia ir verčia mąstyti apie šios knygos pagrindinių 
temų pagilinimą ir išplėtimą. Tikiuosi, artimiausiu metu 
man pavyks išpildyti skaitytojų pageidavimus. 

Norėtųsi pridurti, kad visi atsakymai į klausimus 
„Kaip...?“, kuriuos jūs čia randate, yra ne tik apie santy- 
kius su vaiku, bet ir apie suaugusiųjų tarpusavio santykius. 
Labai svarbu, kad šeimoje kiekvienas mokėtų iš tikrųjų 
klausyti, nuoširdžiai reikšti savo emocijas, taikiai spręsti 
konfliktus, gerbti vienas kito unikalumą ir savigarbą. Ne- 
įmanoma sukurti gerų santykių su vaiku, jei šeimoje nėra 
taikios ir geranoriškos atmosferos apskritai. 

Aš neretai girdžiu iš artimo draugo: „Parašyk savo 
knygelėje, kad vyrai - tie patys vaikai, o pažįstamos 
moterys priduria: „Ir moterys - taip pat“. Ir jie teisūs ta 
prasme, kad humaniški bendravimo principai yra univer- 
salūs, nepriklausomai nuo amžiaus. Jei jūs dar nesukūrę 
šeimos arba dar neturite vaikų, o tuo labiau jei jų turite, 
pats laikas pasirūpinti vienas kitu ir darniais tarpusavio 
santykiais. Tada jūs tapsite kūrėjais atmosferos, kuri būti- 
na vaiko asmenybei vystytis - ir jūsų taip pat. 

Labai tikiuosi, kad ši knyga padės jums tai įgyven- 
dinti. 


J. B. Gippenreiter, 
2006 m. rugpjūtis 


Pratarmė antrajam leidimui 


Pirmasis šios knygos leidimas buvo greitai parduo- 
tas, ir tai patvirtino didžiulį mūsų skaitytojų poreikį ži- 
nių ir praktinių įgūdžių, kurie padeda geriau bendrauti 
su vaikais. 

Žavi išskirtinis žmonių ryžtas rimtai darbuotis ku- 
riant savo vaikų ir šeimų psichologinę gerovę, nepaisant 
ekonominių kataklizmų ir šiuolaikinio mūsų gyvenimo 
stresų. „Pagalbą teikiančių profesijų“ specialistai prakti- 
kai - psichologai, psichoterapeutai, socialiniai darbuoto- 
jai ir pedagogai, kurių skaičius šiuo metu sparčiai auga, 
tapo nepakeičiamais šio proceso dalyviais. 

Autorei buvo malonu ir svarbu gauti geranoriškus 
atsiliepimus apie praktinę knygos reikšmę iš skirtingų 
skaitytojų sluoksnių - tėvų ir mokytojų, minėtų specialis- 
tų, dirbančių su šeimomis ir vaikais, dėstytojų, mokančių 
šiuos specialistus, ir netgi (kas buvo ypač maloni staigme- 
na) iš pačių vaikų - paauglių. 

Palankiai sutikta knyga privertė pamąstyti apie jos 
turinį: ką dar būtų naudinga į ją įtraukti? 

Kai kurie šių pamąstymų rezultatai atsiskleidžia 
dabartiniame leidime. Pirmiausia buvo įtraukta visiš- 
kai nauja medžiaga, skirta mūsų emocinio gyvenimo 
„sluoksniams“, savęs vertinimui ir jo lemiamam vaidme- 
niui vaiko ir suaugusiojo gyvenime. Tai sudarė naujos, 
dešimtos, pamokos turinį. Joje susistemintos praktinės 
visų ankstesnių pamokų išvados. 

Toliau - į knygą įtraukta keletas naujų skirsnių su ap- 
rašymu tyrimų ir pavyzdžių, kurie praturtina atitinkamų 
pamokų turinį (žr. 4, 9 ir 10 pamokas). 

Nuoširdžiai dėkoju T. V. Sorokinai už didžiulį kruopš- 
tų abiejų leidimų literatūrinį redagavimą, taip pat už nuo- 
latinį entuziazmą, kuris buvo man didžiulis palaikymas 
rašant knygą. 


Prof. J. B. Gippenreiter 
Maskva, 1997 m. 


Ar galima ką nors ištaisyti? Kaip? 
(Pratarmė pirmajam leidimui) 


- Kaip sukurti nuoširdžius santykius su vaiku? 

— Ką daryti, kad jis klausytų? 

- Ar galima pataisyti pašlijusius santykius? 

Auklėjimo praktikoje yra gausybė panašių „amžinų“ 
klausimų. Ar gali psichologija tėvams, mokytojams, au- 
klėtojams padėti juos išspręsti? 

Be abejo, gali. Paskutinius dešimtmečius psicho- 
logai padarė daugelį nuostabių atradimų. Vienas iš jų 
— apie bendravimo su vaiku stiliaus reikšmę asmenybės 
vystymuisi. 

Dabar jau tapo neginčijama tiesa, kad bendravimas 
vaikui būtinas taip pat kaip ir maistas. Mažylis, kuris vi- 
savertiškai maitinamas ir gauna gerą medicinos priežiū- 
rą, tačiau neturi galimybės nuolat kontaktuoti su suaugu- 
siuoju, blogai vystosi ne tik psichiškai, bet ir fiziškai: jis 
neauga, lysta, praranda susidomėjimą gyvenimu. 

Išanalizavę daugelį Amerikos ir Europos vaikų na- 
muose įvykusių kūdikių mirčių po Pirmojo pasaulinio 
karo atvejų, nepaaiškinamų vien tik medicinine prasme, 
mokslininkai priėjo prie išvados: priežastis - nepatenkin- 
tas vaikų psichologinio kontakto poreikis, tai yra priežiū- 
ros, dėmesio, rūpesčio iš artimo suaugusiojo stoka. 

Ši išvada padarė didžiulį įspūdį viso pasaulio speci- 
alistams: gydytojams, pedagogams, psichologams. Ben- 
dravimo problemos ėmė dar labiau traukti mokslininkų 
dėmesį. 

Tęsiant palyginimą su maistu, galima pasakyti, kad 
bendravimas gali būti ne tik sveikas, bet ir žalingas. 
Blogas maistas nuodija organizmą; neteisingas bendra- 
vimas „nuodija“ vaiko psichiką, kelia pavojų jo psicho- 
loginei sveikatai, emocinei gerovei, o galiausiai, aišku, ir 
jo likimui. 

„Problemiški“, „sunkūs“, „nepaklusnūs“ ir „nepaken- 
čiami“ vaikai taip pat kaip ir „kompleksuoti“, „užguiti“ ar 


„nelaimingi“ - visada blogai susiklosčiusių santykių šei- 
moje rezultatas. 

Pasaulinė psichologinės pagalbos vaikams ir jų tė- 
vams praktika parodė, kad net labai sunkios auklėjimo 
problemos visiškai išsprendžiamos, jei pavyksta atkurti 
palankų bendravimo stilių šeimoje. 

Pagrindiniai šio bendravimo stiliaus bruožai susifor- 
mavo kaip psichologų-humanistų, teoretikų ir praktikų 
didžiulio darbo rezultatas. Vienas iš humanistinės psicho- 
logijos pradininkų - įžymus amerikiečių psichologas Kar- 
las Rodžersas - pavadino šį stilių „asmeninio centravimo 
stiliumi“, t. y. dėmesio centre yra žmogaus, su kuriuo šiuo 
metu bendraujama, asmenybė. 

Humanistinis žmogaus ir žmonių tarpusavio santy- 
kių traktavimas sudarė šios knygos pagrindą. Jis prieš- 
tarauja autoritariniam vaikų auklėjimo stiliui, kuris ilgą 
laiką egzistavo mūsų mokyklose ir šeimose. Humaniz- 
mas auklėjimo srityje remiasi visų pirma vaiko supra- 
timu - jo reikmių ir poreikių, jo augimo ir asmenybės 
vystymosi dėsningumų išmanymu. Bendravimo stilius, 
su kuriuo jūs susipažinsite šioje knygoje, remiasi tokio- 
mis žiniomis. 

Pirmiausia, kad priartėtume prie pagrindinio tu- 
rinio, informuosiu apie vieną labai svarbų dėsningumą, 
atskleistą psichologų praktikų. 

Pasirodo, kad dauguma tėvų, kurie kreipiasi psicho- 
loginės pagalbos dėl „sunkių“ vaikų, patys vaikystėje ken- 
tėjo nuo konfliktų su tėvais. Specialistai padarė išvadą, 
kad tėvų sąveikos būdas nevalingai „įsirašo“ (įstringa) 
vaiko psichikoje. Tai atsitinka labai anksti, dar ikimoky- 
kliniame amžiuje, ir dažniausiai nesąmoningai. 

Kai suauga, žmogus atkuria šį sąveikos būdą kaip na- 
tūralų. Taip iš kartos į kartą vyksta socialinis bendravimo 
stiliaus paveldėjimas: dauguma tėvų auklėja savo vaikus 
taip, kaip juos pačius auklėjo vaikystėje. 

„Su manimi niekas nesitąsė, ir nieko, užaugau“, — 
sako tėtis, nepastebėdamas, kad užaugo jis kaip žmogus, 


kuris nemoka ir nesistengia bendrauti su sūnumi, kurti 
šiltų, draugiškų santykių. 

Kita dalis tėvų daugiau ar mažiau supranta, kas yra 
teisingas auklėjimas, bet praktiškai patiria sunkumų. 
Būna, kad teorinis aiškinamasis darbas, vykdomas psi- 
chologų ir pedagogų geriausiomis paskatomis, suteikia 
tėvams žalos: jie sužino, kad daro „viską ne taip, bando 
elgtis naujai, greitai „pratrūksta“, praranda pasitikėjimą 
savo jėgomis, kaltina ir smerkia save, o ir susierzinimą 
išlieja ant vaikų. 

Iš to, kas pasakyta, galima daryti išvadą: tėvus rei- 
kia ne tik šviesti, bet ir mokyti teisingai bendrauti su 
vaikais. 

Tuo ir užsiima psichologai praktikai. 

Mokytis, žinoma, geriausia bendraujant tiesiogiai. 
Daugelyje šalių jau ne vieną dešimtmetį gyvuoja „ben- 
dravimo kursai“ tėvams. Vien tik JAV tokiuose kursuose 
dalyvavo šimtai tūkstančių mamų, tėvų, taip pat ir mo- 
kytojų. Ir vėl atradimas: pasirodė, kad daugelis tėvų ge- 
rokai labiau pasirengę keisti bendravimo stilių šeimoje, 
nei manė psichologai. Mokymo rezultatas - suaugusieji 
ne tik galėjo nutraukti „šaltąjį karą su vaikais, bet ir už- 
mezgė stiprų tarpusavio supratimą. 

Apie kitą nuostabų rezultatą praneša tėvai, kurie 
suspėjo išklausyti kursą iki jų vaikų „pereinamojo am- 
žiaus . 

Jie visai nelaikė šio amžiaus sunkiu - nei sau, nei vai- 
kams! 

Rusijoje bendravimo kursai tėvams (juos dar vadina 
„grupėmis“ arba „mokymais“) taip pat įgauna vis didėjan- 
tį populiarumą, nors tokių kursų organizuojama, žinoma, 
vis dar per mažai, kad patenkintų susikaupusį milžinišką 
praktinių psichologinių žinių poreikį. 

Ilgą laiką mūsų skaitytojai neturėjo ir praktinės psi- 
chologijos knygų. Šia prasme mes stipriai atsiliekame nuo 
Vakarų šalių, kur per paskutinius dešimtmečius išleista 
dešimtys praktinių vadovų tėvams ir mokytojams. 

iš pačių populiariausių bendravimo mokymo programų, 
parengtų JAV Tomo Gordono (Thomas Gordon) ir ap- 
rašytų jo knygose „P.E.T. Parent Effectiveness Training“ 
(1970) ir „T.E.T. Teacher Effectiveness Training“ (1975). 
Pagaliau, organizavus daug kursų su tėvais ir mokytojais, 
pavyko surinkti medžiagą šiai knygai. Joje išlaikyta ben- 
dra T. Gordono programos schema, tačiau kartu papildyta 
idėjomis ir praktiniais priedais, parengtais kitų užsienio ir 
Rusijos psichologų (iš Rusijos mokslininkų — pirmiausia 
L. S. Vygotskis, A. H. Leontjevas, P. J. Galperinas). 

Kai kurias teorines pažiūras aš stengiausi išdėstyti 
taip, kad jos atitiktų rusų kultūrą, mūsų tėvų ir mokytojų 
žinių lygį ir pobūdį, sietųsi su nuostatomis, normomis ir 
vertybėmis. Beveik visi pavyzdžiai, esantys šioje knygoje, 
paimti iš Rusijos tikrovės, nors kartais jie keistu būdu kar- 
toja epizodus, kuriuos randame amerikietiškose knygose 
šia tema. 

Man norėtųsi padaryti šia knygą naudingu praktiniu 
vadovu tiek kursų dalyviams, tiek ir tiems, kurie nori ar 
yra priversti mokytis bendravimo meno savarankiškai. 
Todėl pirmoji dalis parašyta pamokų forma ir apima pra- 
timus, klausimus bei pavyzdžius. 

Kiekviena pamoka sudaro nedidelę, tačiau svarbią, o 
kartais ir sunkiai įveikiamą medžiagą. Būtina atlikti pa- 
mokų užduotis, o ne tiktai skaityti jų tekstą. Labai svar- 
bu pajausti ir išgyventi pirmus jūsų praktinių mėginimų 
laimėjimus po kiekvienos pamokos ir tik vėliau judėti 
toliau. Pamažu jūs aptiksite nuostabius savo bendravimo 
su vaiku pasikeitimus, netgi jei pradžioje situacija atrodys 
beviltiška. 

Knygoje taip pat rasite populiarų aprašymą kai ku- 
rių mokslinių duomenų, tyrimų rezultatų ir eksperimen- 
tų, taip pat tėvų laiškų, kurie iliustruoja mūsų praktinių 
žinių temas. Siekdami nepažeisti linijinio judėjimo per 
* Tėvų efektyvumo mokymas (angl.). 

** Mokvtoiu efektvvumo mokvmas (anel.). 


pamokas, mes nusprendėme įforminti šią medžiagą ats- 
kirų blokų pavidalu. Juos galima skaityti ir atskirai nuo 
pamokų teksto. 

Knygos rengimo metu gimė idėja įtraukti dalį, skir- 
tą „sunkiam“ pereinamajam amžiui - temai, sudarančiai 
ne mažiau kaip pusę visų nusiskundimų ir pagalbos krei- 
pimųsi. Joje jūs rasite vienos realios istorijos pagalbos 
„sunkiam paaugliui aprašymą, ir mes kartu pabandysi- 
me paanalizuoti lyg ir iš kitos pusės: nuo gyvo proceso 
link konkrečių žinių ir įgūdžių, kurie ir sudarė visų mūsų 
ankstesnių mokymų turinį, ir tokiu būdu dar kartą įsiti- 
kinsime jų veiksmingumu. 

Baigdama aš labai noriu padėkoti visiems, kurie da- 
lyvavo mūsų kursuose: tėvams, mokytojams, mokyklų ir 
vaikų darželių auklėtojams, psichologijos fakulteto stu- 
dentams ir valstybinio Maskvos universiteto spec. srauto 
klausytojams. 

Jūs nuoširdžiai dalijotės savo problemomis, išgyve- 
nimais, mėginimais, klaidomis - ir vėl mėginimais. Ma- 
žiausias kiekvieno iš jūsų laimėjimas palaikė ir įkvėpė li- 
kusiuosius, ir daugelis, mūsų kursams artėjant prie pabai- 
gos, pasiekdavo teigiamų bendravimo su vaiku poslinkių. 
Mūsų paieškos ir laimėjimai, įtemptas dvasinis darbas 
rado atspindį šioje knygoje ir, aš tikiuosi, įkvėps žengti 
šiuo keliu daugelį kitų tėvų, pedagogų bei auklėtojų. 


Prof. J. B. Gippenreiter 
Maskva, 1995 m. 

PIRMA PAMOKA 


Besąlygiškas priėmimas 


Kas tai? 
$ 


Auklėjimas - ne dresūra 
L 


Priklausomybės poreikis 
ė 


Nepriėmimo rezultatai 
š 


Sunkumai ir jų priežastys 
8 


Namų užduotys 
e 


Tėvų klausimai 


C 


jus supažindinti su vienu bendru principu, 
kurio nesilaikant visi mėginimai sureguliuoti 
santykius su vaiku tampa nesėkmingi. Jis ir bus mums 
visiems atspirties taškas. Šis principas - besąlygiškas 
priėmimas. 
Ką tai reiškia? 


| mūsų sistemingus kursus, noriu 


Besąlygiškai priimti vaiką - reiškia mylėti jį ne už 
tai, kad jis gražus, protingas, gabus, pirmūnas, 
pagalbininkas ir taip toliau, o tiesiog šiaip, tiesiog už 
tai, kad jis yra! 


Neretai galima girdėti tokį tėvų kreipimąsi į sūnų ar 
dukrą: „Jeigu tu būsi geras berniukas (mergaitė), tai aš 
tave mylėsiu.“ Arba: „Nelauk iš manęs gero, kol nenusto- 
si... (tingėti, peštis, šiurkščiai kalbėti), nepradėsi... (gerai 
mokytis, padėti namuose, klausyti).“ 

Įsižiūrėkime: šiomis frazėmis vaikui tiesiogiai prane- 
šama, kad jis priimamas sąlygiškai, kad jį myli (ar mylės), 
„tiktai, jeigu...“. Sąlygiški, vertinamieji žmonių santykiai 
apskritai būdingi mūsų kultūrai. Toks elgesys įsišaknija 
vaikų sąmonėje. 

Penktokas iš Moldovos mums rašo: „O už ką myli 
vaiką? Už tinginystę, už nemokšiškumą, už nepagarbą 
vyresniesiems? Atleiskite, tačiau aš nesuprantu! Savo 
vaikus aš mylėsiu, tik jeigu...“ 

Priežastis plačiai paplitusių vertinamųjų santykių 
su vaikais glūdi tvirtai įsitikinus, kad apdovanojimas ir 
bausmė - pagrindinės auklėjimo priemonės. Pagirsi vai- 

ką - ir jis įsitvirtins gėryje, nubausi - ir blogis atsitrauks. 
Bet štai bėda: šios priemonės ne visada veikia. Kas nežino 
ir tokio dėsningumo: kuo daugiau vaiką bara, tuo bloges- 
nis jis tampa. Kodėl gi taip atsitinka? O todėl, kad vaiko 
auklėjimas - tai visai ne dresūra. Tėvai yra ne tam, kad 
išugdytų sąlyginius vaikų refleksus. 


Psichologų įrodyta, kad meilės, priklausomybės po- 
reikis, t. y. poreikis būti reikalingam, yra vienas iš pa- 
grindinių žmogiškųjų poreikių. Jo patenkinimas - būtina 
sąlyga normaliam vaiko vystymuisi. Šis poreikis patenki- 
namas, kai jūs sakote vaikui, kad jis jums brangus, rei- 
kalingas, svarbus, kad jis tiesiog geras. Tokie pranešimai 
palaikomi meilių žvilgsnių, švelnių prisilietimų, tiesių žo- 
džių: „Kaip gerai, kad tu mums gimei , „Aš džiaugiuosi 
tave matydama“, „Tu man patinki, „Man patinka, kai tu 
namie“, „Man gerai, kai mes kartu...“ 

Žymi šeimos terapeutė Virdžinija Satir (Virginia Sa- 
tir) rekomendavo apkabinti vaiką keletą kartų per dieną, 
ir teigė, kad keturi apkabinimai yra kiekvienam tiesiog 
gyvybiškai būtini, o gerai savijautai reikia apkabinti ne 
mažiau kaip aštuonis kartus per dieną! Ir tarp kitko, ne 
tiktai vaikui, bet ir suaugusiajam. 

Žinoma, vaikui panašūs besąlygiško priėmimo žen- 
klai ypač reikalingi, - kaip maistas augančiam organiz- 
mui. Jie jį maitina emociškai, padėdami psichologiškai 
vystytis. Jeigu vaikas negauna tokių ženklų, jam kyla 
emocinių problemų, nukrypusio elgesio arba ir nervinių- 
psichinių susirgimų. 

Mama vienos penkiametės mergaitės, pastebėjusi du- 
kros elgesyje neurozės simptomų, kreipėsi į gydytoją. Kal- 
bant išaiškėjo, kad kartą duktė paklausė: „Mama, o koks 
pats didžiausias nemalonumas buvo jums su tėčiu iki mano 
gimimo?“ „Kodėl tu to klausi?“ - nustebo mama. „Todėl, 
kad vėliau juk pačiu didžiausiu nemalonumu tapau aš?“ 
- atsakė mergaitė. 

Pabandykime įsivaizduoti, kiek dešimčių ar net šim- 
tų kartų, prieš prieidama panašią išvadą, girdėjo mergai- 
tė, kad ji „ne tokia, „bloga“, „visiems nusibosta“, „tikra 
bausmė... Ir visa, kas išgyventa, pasireiškė jos neuroze. 

Mes toli gražu ne visada kontroliuojame savo kreipi- 
mąsi į vaikus. „Mokytojų laikraštyje“ buvo atspausdintas 
mamos atgailos laiškas: ji pavėluotai suprato, kad sukėlė 
sielos skausmą savo sūnui. Berniukas išėjo iš namų, para- 
šęs raštelį, kad jo neieškotų: „Tu pati pasakei, kad tau be 
manęs geriau.“ Štai kaip paraidžiui mus supranta vaikai! 
Jų jausmai nuoširdūs ir jie įžiūri absoliutų nuoširdumą bet 
kokioje frazėje, pasakytoje suaugusiojo. Kuo dažniau tėvai 
supyksta ant vaiko, drausmina, kritikuoja jį, tuo greičiau 
jis apibendrina: „Manęs nemyli.“ Tėvų argumentų: „Aš 
juk tavimi rūpinuosi“ arba „Vardan tavo gerovės“ vaikai 
negirdi. Tiksliau, jie girdi žodžius, bet ne jų prasmę. Jų 
„buhalterija“ savita, emocinė. Tonas svarbiau už žodžius, 
ir jeigu jis aštrus, piktas ar paprasčiausiai griežtas, tai iš- 
vada visada vienareikšmiška: „Manęs nemyli, nepriima.“ 

Kartais tai pasireiškia ne tiek vaiko žodžiais, kiek pajauti- 
mu savęs kaip blogo, „ne tokio, nelaimingo. 


Pažiūrėkime, kuo pavirsta „nepriėmimo komplek- 
sas“ augant vaikui. Štai ištrauka iš keturiolikmetės mer- 
gaitės laiško. 

„Aš netikiu, kad su mama gali būti draugiški santy- 
kiai. Mano pačios nemėgstamiausios dienos - tai šeštadie- 
nis ir sekmadienis. Mama tomis dienomis mane bara. Jeigu 
ji su manim užuot šaukusi kalbėtų žmoniškai, aš ją geriau 
suprasčiau... Ją taip pat galima suprasti, ji nori padaryti iš 
manęs gerą žmogų, o padaro nelaimingą. Man nusibodo 
taip gyventi. Prašau jūsų pagalbos! Padėkite man!!!“ 

Nuoskauda, vienatvė, o kartais ir nusivylimas skamba 
ir kitų vaikų laiškuose. Jie pasakoja apie tai, kad tėvai su 
jais „nedraugauja“, niekada nekalba „žmoniškai“ „baks- 
noja, „šaukia“, vartoja tik įsakomuosius veiksmažodžius: 
„padaryk!“, „sutvarkyk!“, „atnešk!“, „išplauk!“ Daugelis 
vaikų jau nebesitiki, kad situacija namuose pagerės, ir ieš- 
ko pagalbos iš šalies. Kreipdamiesi į laikraščių ir žurnalų 
redakcijas („Padėkite!“, „Ką man daryti?“, „Nebegaliu to- 
liau taip gyventi!“), visi iki vieno pakeičia vardus, nenu- 
rodo atgalinio adreso. „Jeigu tėvai sužinos, - prilups“. Ir 
pro visa tai kartais pasigirsta gaidelės šilto vaikiško rū- 
pinimosi tėvais: „Kaip ją nuraminti?“, „Ir jiems sunku“, 
„Ją taip pat galima suprasti... Tiesa, taip rašo daugiausia 
vaikai iki trylikos keturiolikos metų, o vyresni jau kieta- 
širdžiai. Jie paprasčiausiai nenori matyti tėvų, nenori būti 
su jais po vienu stogu. 

Dešimtokė rašo: 

„Aš dažnai skaitau žurnaluose ir laikraščiuose, kad, 
girdi, daugiau dėmesio reikia skirti vaikams. Kvailystė. Aš, 
taip pat ir daugelis mano bendraamžių, džiaugiasi ma- 
žiausia galimybe pasilikti vieniems. Eini ir galvoji: „Kad 
tik jų nebūtų namie...“ Sekmadienį galvoji: „Dieve, geriau 
papildomą dieną mokytis!“ 

O ką jaučia tėvai? Kaip jie gyvena? Jie turi ne mažiau 
kartėlio ir nuoskaudų: „Ne gyvenimas, o vienas kankini- 
masis...“, „Einu namo kaip į mūšio lauką, „Naktimis ne- 
bemiegu - vis verkiu...“ 


1.1 SKIRSNIS 


DAŽNAI TĖVAI KLAUSIA: 


„Jeigu aš priimu vaiką, ar tai reiškia, kad aš neturiu 
niekada ant jo pykti?“ 

Atsakau. Ne, nereiškia. Slėpti ir tuo labiau kaupti 
savo negatyvius jausmus jokiu būdu negalima. Juos reikia 
išreikšti ypatingu būdu. Ir apie tai mes daug kalbėsime 
vėliau. O kol kas jūsų dėmesiui šios taisyklės: 


Galima išreikšti savo nepasitenkinimą pavieniais 
vaiko veiksmais, bet ne vaiku apskritai. 


Galima smerkti vaiko veiksmus, bet ne jo jausmus, 
kad ir kokie nepageidautini ar „neleistini“ jie būtų. 
Jei tokių jam kilo, vadinasi, tam yra priežastis. 


Nepasitenkinimas vaiko veiksmais neturi būti 
sistemingas, kitaip jis išaugs į vaiko nepriėmimą. 

Patikėkite, net jeigu abi pusės priėjo prie kraštutinu- 
mų, dar ne viskas prarasta: tėvai gali grąžinti šeimos san- 
tarvę. Tačiau reikia pradėti nuo savęs. Kodėl nuo savęs? 
Todėl, kad suaugusieji turi daugiau žinių, sugebėjimų 
kontroliuoti save, daugiau gyvenimiškos patirties. 

Žinoma, ir tėvams reikia pagalbos. Aš tikiuosi, kad 
šią pagalbą jūs gausite mūsų mokymų metu. O dabar pa- 
bandykime suprasti, kokios priežastys trukdo tėvams 
besąlygiškai priimti vaiką ir atskleisti jam tai. 


Veikiausiai pagrindinė priežastis - nusiteikimas 
„auklėti“, apie kurį jau kalbėjome anksčiau. 

Štai tipinė vienos mamos replika: „Kaipgi aš jį apka- 
binsiu, jeigu jis dar neišmoko pamokų? Pirmiausia disci- 
plina, o vėliau geri santykiai. Kitaip aš jį sugadinsiu.“ 

Ir mama pasuka kritinių pastabų, priminimų, reika- 
lavimų keliu. Kam iš mūsų nežinoma, kad greičiausiai sū- 
nus reaguos atsikalbinėjimais, uždelsimu, o jeigu pamokų 
ruošimas - sena problema, tai ir atviru pasipriešinimu. 
Mama iš, atrodytų, pagrįstų „pedagoginių samprotavi- 
mų“ patenka į užburtą ratą, ratą abipusio nepasitenkini- 
mo, augančios įtampos, dažnų konfliktų. 

Kurgi klaida? Klaida buvo pačioje pradžioje: dis- 
ciplina ne iki, o po užmegztų gerų santykių, ir tiktai 
jų pagrindu. Ką ir kaip daryti, mes svarstysime vėliau. 
O dabar paminėsiu apie kitas galimas emocinio nepriė- 
mimo ar netgi vaiko atstūmimo priežastis. Kartais tėvai 
apie jas neįtaria, kartais jas supranta, tačiau stengiasi 
užgniaužti savo vidinį balsą. 

Tokių priežasčių daug. Pavyzdžiui, vaikas atėjo į 
pasaulį, kaip sakoma, neplanuotas. Tėvai jo nelaukė, 
norėjo pagyventi „savo malonumui“; štai ir dabar jis 
jiems nelabai reikalingas. Arba jie svajojo apie berniu- 
ką, o gimė mergaitė. Dažnai atsitinka, kad vaikas tam- 
pa atsakingas už sugriuvusius vedybinius santykius. 
Pavyzdžiui, jis panašus į tėvą, su kuriuo mama išsisky- 

rusi, ir tam tikri gestai ar veido išraiška sukelia jos aklą 
priešiškumą. 

Užslėpta priežastis gali būti ir per stiprus tėvų nu- 
siteikimas „auklėti“. Ja gali būti siekiama, pavyzdžiui, 
kompensuoti savo gyvenimo nesėkmes, neišsipildžiusias 
svajones arba norą parodyti sutuoktiniui ir visiems na- 
miškiams savo didžiulį reikalingumą, nepakeičiamumą, 
„naštos“, kurią tenka nešti, sunkumą. 

Kartais tokiais atvejais patiems tėvams reikia kon- 
sultanto pagalbos. Tačiau vis vien pirmą žingsnį galima 
ir reikia padaryti savarankiškai, susimąstyti apie galimą 
vaiko nepriėmimo priežastį. O tolesni žingsniai bus už- 
duotys, kurias mes priėjome. 


NAMŲ UŽDUOTYS 


Pirma užduotis 

Pažiūrėkite, kaip jums sekasi priimti jūsų vaiką. Dėl 
to pasistenkite suskaičiuoti, kiek kartų per dieną (o 
geriau per dvi tris dienas) jūs kreipėtės į jį emociškai 
teigiamais pasakymais (džiaugsmingu sveikinimu, 
pritarimu, palaikymu) ir kiek - neigiamais (priekaiš- 
tais, pastabomis, kritika). Jeigu neigiamų kreipimųsi 
skaičius lygus arba viršija teigiamus, tai bendrauti 
jums ne itin sekasi. 


Antra užduotis 
Minutę užmerkite akis ir įsivaizduokite, kad jūs su- 
tinkate savo geriausią draugą (arba draugę). Kaip jūs 
parodote, kad džiaugiatės juo, kad jis jums brangus 
ir artimas? O dabar įsivaizduokite, kad tai jūsų pa- 
čių vaikas: štai jis pareina namo iš mokyklos ir jūs 
parodote, kad džiaugiatės jį matydami. Įsivaizdavo- 
te? Dabar jums lengviau bus padaryti tai iš tikrųjų, 
vietoje visokių kitų žodžių ir klausimų. Gerai, jei jūs 
tęsite šį sutikimą ta dvasia dar keletą minučių. Ne- 

bijokite „sugadinti“ jį per šias minutes, tai visiškai 
neįmanoma. 


Apkabinkite savo vaiką ne mažiau kaip keturis kar- 
tus per dieną (įprasti rytiniai sveikinimai ir bučiniai 
nakčiai nesiskaito). 

Pastaba: neblogai tai daryti ir bendraujant su suau- 
gusiais šeimos nariais. 


Atlikdami dvi prieš tai nurodytas užduotis, atkreipki- 
te dėmesį į vaiko reakcijas, taip pat ir į savo jausmus. 


ANTRA PAMOKA 


Tėvų pagalba. Atsargiai! 


Ką daryti, jei vaikas elgiasi „ne taip“? 
8 
Tėvų įsikišimas ir vaikų reakcijos 

6 

Klaidų problema 
8 

1 taisyklė 

e 

Namų užduotys 


irmoje pamokoje jūs susipažinote su princi- 

pu, kurį galima laikyti mūsų santykių su vaiku 

pagrindu - nevertinančiu, besąlygišku jo pri- 
ėmimu. Mes kalbėjome apie tai, jog reikia nuolat rodyti 
vaikui, kad jis mums reikalingas ir svarbus, kad jo buvi- 
mas mums - džiaugsmas. 

Iš karto kyla klausimas-prieštaravimas: lengva vado- 
vautis šiuo patarimu ramiais momentais arba kai viskas 
vyksta gerai. O jeigu vaikas daro „ne tai“, neklauso, erzi- 
na? Kaip elgtis tokiais atvejais? 


Mes atsakysime į šį klausimą dalimis. Šioje pamo- 
koje išsiaiškinsime situacijas, kuriose jūsų vaikas kažkuo 
užimtas, kažką daro, tačiau daro, jūsų nuomone, „ne taip', 
blogai, su klaidomis. 

Įsivaizduokite: mažylis entuziastingai krapštosi su dė- 
lione. Jam ne viskas išeina kaip reikia: dėlionė išsibarsto, 
susimaišo, ne iš karto įsistato, dar ir gėlė išeina „ne tokia“. 
Jums norisi įsikišti, pamokyti, parodyti. Ir štai jūs neišlai- 
kote: „Palauk, - sakote jūs, - reikia ne taip, o štai taip.“ Ta- 
čiau vaikas nepatenkintas atsako: „Nereikia, aš pats.“ 

Kitas pavyzdys. Antrokas rašo laišką senelei. Jūs 
žvilgčiojate jam per petį. Laiškas jaudinantis, tik štai rašy- 
sena keverziška, ir klaidų daug; visi tie pagarsėję vaikiški 
„vešti, „įpač, „įra... Kaipgi nepastebėsi ir neištaisysi? 
Bet vaikas, išgirdęs pastabas, nuliūsta, ištyžta, toliau ra- 
šyti nenori. 

Kartą mama pasakė jau gana suaugusiam sūnui: „Oi, 
kaip kerėpliškai tu šoki, tu pirmiausia išmoktum...“ Tai 
buvo sūnaus gimimo diena, ir jis pakilios nuotaikos azar- 
tiškai šoko su visais - kaip mokėjo. Po šių žodžių jis atsisė- 

do ant kėdės ir niūriai prasėdėjo visą likusį vakarą, o mama 
įsižeidė dėl jo įsižeidimo. Gimtadienis buvo sugadintas. 

Apskritai skirtingi vaikai skirtingai reaguoja į tėvų 
„ne taip: vieni nuliūsta ir sutrinka, kiti įsižeidžia, treti 
maištauja: „Jei blogai, nedarysiu visai!“ Atrodytų, reakci- 
jos skirtingos, bet visos jos rodo, kad vaikams toks elgesys 
nepatinka. Kodėl? 

Kad geriau suprastume, prisiminkime, kai mes patys 
buvome vaikai. 

Kaip ilgai mums neišeidavo parašyti raidę, švariai iš- 
plauti grindis ar vikriai įkalti vinį? Dabar tie darbai mums 
atrodo paprasti. Tai štai, kada mes parodome ir primeta- 
me tą „paprastumą“ vaikui, kuriam iš tikrųjų sunku, tai 
elgiamės neteisingai. Vaikas turi teisę pykti ant mūsų! 

Pažiūrėkime į vienerių metų vaiką, kuris mokosi 
vaikščioti. Štai jis atitrūko nuo jūsų piršto ir daro pirmuo- 
sius netvirtus žingsnius. Su kiekvienu žingsniu sunkiai iš- 
laiko pusiausvyrą, linguoja, įtemptai mosuoja rankytėmis. 
Tačiau jis patenkintas ir išdidus! Mažai kam iš tėvų atei- 
tų į galvą pamokyti: „Argi taip vaikštoma? Žiūrėk, kaip 
reikia! Arba: „Na ko tu vis linguoji? Kiek kartų aš tau 
sakiau, nemosuok rankomis! Nagi eik dar kartą, ir kad 
viskas būtų teisingai!“ 

Juokinga? Absurdiška? Tačiau taip pat absurdiškos 
psichologiniu požiūriu bet kokios kritiškos pastabos, 
kreipimasis į žmogų (vaiką ar suaugusįjį), kuris mokosi 
kažką daryti pats! 

Nujaučiu klausimą: kaipgi išmokysi neparodęs klai- 
dy? 

Taip, klaidų žinojimas naudingas ir dažnai būtinas, 
bet nurodyti jas reikia ypač atsargiai. Pirma, neverta pa- 
brėžti kiekvieną klaidą; antra, klaidą geriau aptarti vėliau, 
ramioje aplinkoje, o ne tuo momentu, kada vaikas užside- 
gęs dirba; pagaliau pastabas visada reikia išsakyti bendro 
pritarimo atmosferoje. 


IeVų pagaioa. Atsargiai! 


Ir to sugebėjimo mums reikia pasimokyti iš pačių 
vaikų. Paklauskime savęs: ar supranta vaikas savo klaidas? 
Sutikite, dažnai supranta - taip pat, kaip žingsnių netvir- 
tumą jaučia metų vaikas. O kaip jis reaguoja į šias klaidas? 
Pasirodo, daug pakančiau nei suaugusieji. Kodėl? O jis 
patenkintas jau tuo, kad jam išeina, juk jis jau „eina“, tegu 
kol kas ir netvirtai. Be to, jis supranta: rytoj išeis geriau! 
Mes, tėvai, pastabomis norime greičiau pasiekti geresnių 
rezultatų. O dažnai išeina visiškai atvirkščiai. 


2.1 SKIRSNIS 
KETURI MOKYMO REZULTATAI 


Jūsų vaikas kažko mokosi. Bendras rezultatas susida- 
rys iš keleto atskirų rezultatų. Paminėsime keturis iš jų. 

Pirmas, akivaizdžiausias — tai žinojimas, kurį jis 
gaus, arba mokėjimas, kurį jis įsisavins. 

Antras rezultatas ne toks akivaizdus: tai bandymas 
bendro gebėjimo mokytis, tai yra mokyti save patį. 

Trečias rezultatas - emocinis užsiėmimo pėdsakas: 
pasitenkinimas arba nusivylimas, pasitikėjimas arba ne- 
pasitikėjimas savo jėgomis. 

Pagaliau ketvirtas rezultatas - jūsų tarpusavio santy- 
kių pėdsakas, jeigu jūs dalyvavote kursuose. Čia rezulta- 
tas taip pat gali būti arba teigiamas (liko patenkinti vienas 
kitu), arba neigiamas (pasipildė tarpusavio nepasitenki- 
nimo taupyklė). 

Įsidėmėkite, tėvų tyko pavojus orientuotis tik į pirmą 
rezultatą (išmokai?). Jokiu būdu nepamirškite trijų liku- 
sių. Jie daug svarbesni. 

Taigi, jei jūsų vaikas stato iš kubiukų „keistus“ rūmus, 
lipdo panašų į driežą šuniuką, rašo keverziška rašysena 
arba nelabai sklandžiai pasakoja apie filmą, tačiau užsi- 
degęs arba susikaupęs, - nekritikuokite, netaisykite jo. O 
jeigu jūs parodysite dar ir nuoširdų susidomėjimą jo užsi- 
ėmimu, tai pajausite, kaip sustiprės tarpusavio pagarba ir 
vienas kito priėmimas, taip būtini ir jums, ir jam. 

Vieno devynmečio berniuko tėvas prisipažino: „Aš taip 
priekabiai žiūriu į sūnaus klaidas, kad numušiau bet kokį jo 
norą mokytis ko nors nauja. Kažkada mes su juo domėjomės 
modeliukų rinkimu. Dabar jis daro juos pats, ir daro puikiai. 
Tačiau užstrigo ties jais: vis modeliai ir modeliai. O štai ko- 
kio nors naujo dalyko nė už ką nenori pradėti. Sako, negaliu, 
neišeis, - ir jausmas šis dėl to, kad aš jį visai sukritikavau.“ 

8 


Tikiuosi, dabar jūs pasirengę išgirsti taisyklę, kuria 
verta vadovautis tose situacijose, kada vaikas kažkuo už- 
siėmęs savarankiškai. Pavadinsime ją 1 taisykle. 


Nesikiškite į dalyką, kuriuo užsiėmęs vaikas, jeigu 
jis neprašo pagalbos. Savo nesikišimu jūs pranešite 


jam: „Tau viskas gerai! Tu, žinoma, susidorosi!“ 


NAMŲ UŽDUOTYS 


Pirma užduotis 
Įsivaizduokite darbus (galite netgi sudaryti sąrašą), 
su kuriais iš esmės jūsų vaikas gali savarankiškai su- 
sidoroti, nors ir ne visada tobulai. 


Antra užduotis 
Pradžioje iš šių darbų išrinkite keletą ir pasistenkite 
nė karto nesikišti į vaiko veiklą juos atliekant. Pa- 
baigoje pritarkite vaiko pastangoms, nepaisydami jo 
darbų rezultato. 


Trečia užduotis 


Įsiminkite dvi tris vaiko klaidas, kurios pasirodė ypač 
apmaudžios. Pasirinkite ramų metą bei palankų toną 
ir pasikalbėkite apie jas su vaiku. 


TREČIA PAMOKA 


„Darykime kartu!“ 


Jei jam sunku. 2 taisyklė 
8 
„Artimiausios vystymosi zonos“ dėsnis ir kas 
atsitinka, jei į jį neatsižvelgiama 

ė 

Skaitymo pavyzdys. 2 taisyklė su paaiškinimais 
8 

Dviratis 
e 
„Akies vyzdys“ ir du pavojai 
ė 
Namų užduotys 
ė 
Tėvų klausimai 


kaip svarbu palikti vaiką ramybėje, jeigu jis 
nori daryti kažką pats ir daro tai su malonu- 
mu (1 taisyklė). 

Kitas dalykas, jeigu vaikas susidūrė su rimtais sun- 
kumais, su kuriais jis negali susidoroti. Tada nesikišimo 
pozicija netinka, ji gali tiktai pakenkti. 

Vienuolikmečio berniuko tėvas pasakoja: „Padovano- 
jome mes Mariui gimimo dienos proga konstruktorių. Jis 
apsidžiaugė, iš karto ėmė jį surinkinėti. Buvo sekmadienis, 
aš žaidžiau su mažąja dukrele ant kilimo. Po penkių mi- 
nučių girdžiu: „Tėti, neišeina, padėk.“ O aš jam atsakau: 


Dios pamoką mes kalbėjome apie tai, 


„Darykime kartu!“ 31 


„Tu ką, mažas? Pats susigaudyk.“ Marius nuliūdo ir greitai 
liovėsi konstruoti. Taip nuo to laiko ir neprieina prie kons- 
truktoriaus.“ 

Kodėl tėvai dažnai atsako taip, kaip atsakė Mariaus 
tėvas? Greičiausiai turėdami geriausių paskatų: jie nori 
išmokyti vaikus būti savarankiškus, nebijoti sunkumų. 

Būna, žinoma, ir kitaip: neturiu laiko, neįdomu, 
arba tėvai patys nežino, kaip tai padaryti. Visi šie „peda- 
goginiai samprotavimai“ ir „pateisinamosios priežastys“ 
— svarbiausios kliūtys mūsų 2 taisyklės įgyvendinimo 
kelyje. Iš pradžių užsirašykime bendru pavidalu, o vėliau 
— daug išsamiau, su paaiškinimais. 


Jeigu vaikui sunku ir jis pasirengęs priimti jūsų 
pagalbą, būtinai padėkite jam. 

Labai gerai pradėti žodžiais: „Darykime kartu.“ Šie 
stebuklingi žodžiai atveria vaikui duris į naujų gebėjimų, 
žinių ir susižavėjimų sritį. 

Iš pirmo žvilgsnio gali pasirodyti, kad 1 ir 2 taisy- 
klės prieštarauja viena kitai. Vis dėlto tas prieštaravi- 
mas tariamas. Paprasčiausiai jos priklauso skirtingoms 
situacijoms. Situacijose, kur taikoma 1 taisyklė, vaikas 
pagalbos neprašo ir net protestuoja, kada ji teikiama. 
2 taisyklė taikoma, kai vaikas arba atvirai prašo pagal- 
bos, arba skundžiasi, kad jam „neišeina“, kad jis „neži- 
no kaip“, arba apskritai palieka pradėtą darbą po pirmų 
nesėkmių. Bet kuri iš šių apraiškų - signalas, kad jam 
būtina pagalba. 


Mūsų 2 taisyklė - ne tiktai geras patarimas. Ji remia- 
si psichologiniu dėsniu, atrastu žymaus psichologo Levo 
Semionovičiaus Vygotskio. Jis pavadino šį dėsnį „vaiko 
artimiausiojo vystymosi zona“. Aš esu įsitikinusi, kad 
kiekvienas tėvas būtinai turi žinoti šį dėsnį. Papasakosiu 
apie jį trumpai. 

Žinoma, kad kiekviename vaiko amžiaus tarpsnyje 
su tam tikrais darbais vaikas gali susidoroti pats. Kitus 
darbus jis gali atlikti tik suaugusiojo padedamas arba jų 
daryti jis nepajėgus visai. 

Pavyzdžiui, ikimokyklinukas jau gali užsisegti sagas, 
nusiplauti rankas, surinkti žaislus, tačiau jis negali gerai 
organizuoti savo dienos darbų. Štai kodėl ikimokyklinu- 
ko šeimoje taip dažnai skamba tėvų žodžiai „Metas“, „Da- 
bar mes darysime“, „Iš pradžių važiuosime, o vėliau...“. 

Nupieškime paprastą schemą: vienas ratas viduje 
kito. Mažasis ratas reikš visus darbus, su kuriais vaikas 
susidoroja pats, o zona tarp mažojo ir didžiojo ratų ribų - 
darbus, kuriuos vaikas atlieka tiktai kartu su suaugusiuo- 
ju. Už didžiojo rato ribų atsidurs užduotys, kurių dabar 
nepajėgus atlikti nei jis vienas, nei kartu su vyresniaisiais 
(3.1 pav.). 


„Darykime kartu!“ 


Štai dabar galima paaiškinti, ką atrado L. S. Vygots- 
kis. Jis parodė, kad besivystant vaikui ratas darbų, kuriuos 
jis pradeda atlikti savarankiškai, didėja sąskaita tų darbų, 
kuriuos anksčiau jis atlikdavo kartu su suaugusiuoju, o ne 
tų, kurie yra už mūsų ratų ribų. Kitaip tariant, rytoj vai- 
kas pats atliks tai, ką šiandien atliko su mama, ir būtent 
dėl to, kad tai buvo „su mama“. Darbų zona kartu - tai 
vaiko aukso atsargos, jo potencialas artimiausiai ateičiai. 
Štai kodėl ją pavadino artimiausiojo vystymosi zona. Įsi- 
vaizduokime, kad vieno vaiko ši zona plati (3.1 a pav.), tai 
yra tėvai su juo daug užsiima, o kito - siaura (3.1 b pav.), 
kadangi tėvai dažnai palikdavo viską atlikti pačiam. Pir- 
mas vaikas vystysis greičiau, labiau pasitikės savimi, jausis 
sėkmingesni, laimingesni. 


Dabar, aš tikiuosi, jums taps aiškiau, kodėl „pedago- 
giniais sumetimais“ palikti vaiką vieną ten, kur jam sun- 
ku, - šiurkšti klaida. Tai reiškia neatsižvelgti į pagrindinį 
psichologinį vystymosi dėsnį! 

Reikia paminėti, kad vaikai gerai jaučia ir žino, ko 
jiems dabar reikia labiausiai. Juk dažnai jie prašo: „Pa- 

žaisk su manimi“, „Eikime pasivaikščioti , „Paišdykauki- 
me“, „Pasiimk mane kartu“, „Ar galima man taip pat...“ 
Ir jeigu jūs tikrai neturite rimtų priežasčių atsisakyti arba 
atidėti, atsakymas tegul būna tik vienas: „Taip!“ 

O kas atsitinka, kai tėvai nuolat atsisako? Kaip ilius- 
traciją pateiksiu pokalbį psichologinės konsultacijos 
metu. 

MAMA: Mano vaikas kažkoks keistas, tikriausiai ne- 
normalus. Neseniai sėdime mes su vyru virtuvėje, kalba- 
mės, O jis atidaro duris, eina tiesiai į mus su pagaliu ranko- 
se ir tiesiog tvoja! 

KONSULTANTAS: O kaip jūs dažniausiai su juo lei- 
džiate laiką? 

MAMA: Su juo? Na, niekaip neleidžiu. O kada man? 
Namuose vis sukuosi šeimininkaudama. O jis kaip uodega 
vaikšto: pažaisk ir pažaisk su manimi. O aš jam: „Na at- 
stok tu, pats žaisk, tau ką, žaislų maža?“ 

KONSULTANTAS: O jūsų vyras, ar jis žaidžia su sū- 
numė 


„Darykime kartu!“ 


MAMA: Ką jūs! Vyras grįžta iš darbo ir iš karto ant 
sofos - televizorių žiūri... 

KONSULTANTAS: O jūsų vaikas prie jo prieina? 

MAMA: Žinoma, prieina, tačiau jis jį veja: „Ar nema- 
tai, kad aš pavargęs, eik pas motiną!“ 

Tai argi nuostabu, kad nusivylęs berniukas ėmėsi „fi- 
zinių poveikio metodų * Jo agresija - reakcija į nenorma- 
lų tėvų su juo bendravimo būdą (tiksliau, nebendravimo). 
Panašus būdas ne tiktai nepadeda vaikui vystytis, bet kar- 
tais tampa jo rimtų emocinių problemų priežastimi. 


Dabar pasitelkime kokį nors konkretų pavyzdį, kaip 
pritaikyti 2 taisyklę. 

Žinoma, yra vaikų, kuriems nepatinka skaityti. Jų 
tėvai teisėtai kremtasi ir bando bet kokiais būdais pripra- 
tinti vaiką prie knygos. Vis dėlto dažnai nieko neišeina. 

Vieni pažįstami tėvai skundėsi, kad jų sūnus labai ma- 
žai skaito. Abu norėjo, kad jis išaugtų išsilavinęs ir apsiskai- 
tęs žmogus. Jie buvo labai užimti žmonės, todėl apsiribodavo 
tuo, kad parūpindavo „pačių įdomiausių“ knygų ir išdėlio- 
davo jas sūnui ant stalo. Tiesa, jie dar primindavo, ir netgi 
reikalaudavo, kad jis sėstų skaityti. Tačiau berniukas abe- 
jingai praeidavo pro ištisas krūvas nuotykinių ir fantastinių 
romanų ir keliaudavo į kiemą žaisti su vaikais futbolo. 

Yra daug geresnis būdas, kurį atrado ir nuolat vėl iš 
naujo atranda tėvai: skaityti kartu su vaiku. Daugely- 
je šeimų ikimokyklinukui, dar nepažįstančiam raidžių, 
skaitoma garsiai. Tačiau kai kurie tėvai daro tai ir toliau, 
jų sūnui ar dukrai jau einant į mokyklą. Iškart pasakysiu, 
kad į klausimą: „Kiek ilgai reikia skaityti kartu su vaiku, 
jau išmokusiu dėlioti raides į žodžius?“ - vienareikšmiš- 
kai atsakyti negalima. Reikalas tas, kad visų vaikų skaity- 
mo automatizacijos greitis skirtingas (tai susiję su indi- 
vidualiomis jų galvos smegenų savybėmis). Todėl sunkiu 
mokymosi skaityti laikotarpiu svarbu padėti vaikui susi- 
domėti knygos turiniu. 

Tėvų kursuose viena mama pasidalijo tuo, kaip jai 
pavyko sužadinti savo devynmečio sūnaus susidomėjimą 
skaityti: 

„Vilius nelabai mėgo knygas, skaitydavo lėtai, tingi- 
niaudavo. O kad mažai skaitė, negalėjo išmokti skaityti 
greitai. Štai ir išėjo kažkas panašaus į užburtą ratą. Ką da- 
ryti? Nusprendžiau jį sudominti. Atrinkau įdomias knygas 
ir ėmiau skaityti jam vakarais. Jis įsiropšdavo į lovą ir lauk- 
davo, kada aš baigsiu savo namų ruošos darbus. 

Skaitydavome - ir abu įsitraukdavome: kas bus to- 
liau? Jau laikas šviesą gesinti, o jis: „Mamyte, prašau, dar 
vieną puslapiuką!“ O man pačiai įdomu... Tada susita- 


„Darykime kartu!“ 


rėme tvirtai: dar penkios minutės - ir viskas. Žinoma, 
jis nekantriai laukdavo kito vakaro. O kartais ir nesu- 
laukdavo, paskaitydavo apsakymą iki pabaigos pats, ypač 
jei mažai likdavo. Ir jau ne aš jam, o jis man sakydavo: 
„Būtinai perskaityk!" Aš, žinoma, stengdavausi perskai- 
tyti, kad kartu vakare pradėtume skaityti naują apsaky- 
mą. Taip pamažu jis pradėjo imti knygą į rankas, ir dabar 
būna, kad jo neatplėši!“ 

Ši istorija - ne tik nuostabi iliustracija to, kad tėvai 
sukūrė savo vaikui artimiausiojo vystymosi zoną ir pa- 
dėjo ją įvaldyti. Ji taip pat įtikinamai parodo: kada tėvai 
elgiasi pagal aprašytąjį dėsnį, jiems lengva išsaugoti drau- 
giškus geranoriškus santykius su vaikais. 

Dabar mes galime užrašyti 2 taisyklę visą. 


Jeigu vaikui sunku ir jis pasirengęs priimti jūsų 
pagalbą, būtinai padėkite jam. 
Be to: 


1. Imkitės pats tik to, ko jis negali atlikti vienas, 
likusius darbus palikite jam pačiam. 
2. Pagal vaiko naujų veiksmų suvokimo laipsnį 
pamažu perduokite juos jam. 


Kaip matote, dabar 2 taisyklė paaiškina, kaip bū- 
tent padėti vaikui įveikti sunkumus. Kitas pavyzdys gerai 
iliustruoja šios taisyklės papildomų punktų prasmę. 


e 

Daugeliui jūsų tikriausiai teko mokyti vaiką važiuoti 
dviračiu. Paprastai prasideda nuo to, kad vaikas sėda ant 
balnelio, praranda pusiausvyrą ir ruošiasi nukristi kartu 
su dviračiu. Jums tenka griebti viena ranka vairą, kita 
balnelį, išlaikyti dviratį vertikalioje padėtyje. Šiame etape 
beveik viską darote jūs: jūs stumiate dviratį, o vaikas tik 
nevikriai ir nervingai bando minti pedalus. Tačiau po ku- 

rio laiko jūs pastebite, kad jis pats pradėjo vairuoti, ir tada 
jūs pamažu atpalaiduojate ranką. 

Dar po kurio laiko pasirodo, kad jūs galite atitrauk- 
ti ranką ir bėgti iš paskos, tik prilaikydamas balnelį. Pa- 
galiau jūs pajuntate, kad galite trumpai paleisti balnelį, 
leisdamas vaikui savarankiškai pavažiuoti keletą metrų, 
tačiau esate pasirengęs bet kurią minutę pagauti jį vėl. Ir 
štai ateina momentas, kada jis tvirtai važiuoja pats! 

Jeigu įsižiūrėsime į bet kokį naują dalyką, kurį vai- 
kai išmoksta su jūsų pagalba, daug kas pasirodys panašu. 
Paprastai vaikai aktyvūs, ir jie nuolat siekia daryti tai, ką 
darote jūs. 

Jeigu žaisdamas su sūnumi elektriniu geležinkeliu iš 
pradžių tėvas sustato bėgius ir prijungia prie tinklo trans- 


„Larykirme kartu: 


formatorių, tai po kurio laiko berniukas siekia visa tai pa- 
daryti pats, dar ir bėgius išdėlioja kokiu nors savotišku 
įdomiu būdu. 

Jeigu anksčiau mama dukrai atgnybdavo tešlos ga- 
balėlį ir duodavo padaryti savo, „vaikišką“, pyragėlį, tai 
dabar mergaitė nori pati minkyti ir pjaustyti tešlą. 

Vaiko veržimasis užkariauti vis naujas darbų „terito- 
rijas“ yra labai svarbus, ir jį reikia saugoti kaip akį. 


Mes priėjome prie bene paties subtiliausio momento: 
kaip išsaugoti vaiko natūralų aktyvumą? Kaip neužgožti, 
neužslopinti jo? 

3.1 SKIRSNIS 
KAIP TAI NUTINKA 


Tarp paauglių organizuota apklausa: ar padeda jie na- 
mie šeimininkauti? Dauguma 4-6 klasių mokinių atsakė 
neigiamai. Be to, vaikai išsakė nepasitenkinimą tuo, kad tė- 
vai neleidžia jų prie daugelio namų ruošos darbų: neleidžia 
gaminti, skalbti ir lyginti, eiti į parduotuvę. Tarp 7-8 klasių 
moksleivių buvo tiek pat vaikų, neužimtų namų ruoša, ta- 
čiau nepatenkintųjų skaičius keletą kartų mažesnis! 

Tas rezultatas parodė, kaip gęsta vaikų noras būti ak- 
tyviems, imtis įvairių darbų, jeigu suaugusieji tam nesu- 
daro palankių sąlygų. Vėlesni priekaištai vaikams, kad jie 
„tingūs“, „nesąmoningi, „egoistiški, yra tiek pavėluoti, 
tiek ir beprasmiai. Tokius „tingėjimus“, „nesąmoningu- 
mus“, „egoizmus“ mes, tėvai, to nepastebėdami kartais 
sukuriame patys. 


Pasirodo, tėvų čia tyko dvejopas pavojus. 

Pirmas pavojus - per anksti perkelti savo dalį dar- 
bų vaikui. Mūsų pavyzdyje su dviračiu tai prilygsta tam, 
kad jau po penkių minučių paleistume ir vairą, ir balnelį. 
Tokiu atveju neišvengiamas kritimas gali sukelti vaiko ne- 
norą sėsti ant dviračio. 


„Uarykime kartu!“ 


Antras pavojus — atvirkščiai, per ilgas ir atkaklus 
tėvų dalyvavimas, kitaip sakant, įkyrus vadovavimas dir- 
bant bendrą darbą. Ir vėl mūsų pavyzdžiu lengvai atsklei- 
sime šią klaidą. 

Įsivaizduokite: tėvas, laikydamas dviratį už vairo ir 
balnelio, bėgioja šalia vaiko dieną, antrą, trečią, savaitę... 
Ar išmoks vaikas važiuoti savarankiškai? Vargiai. Grei- 
čiausiai jam visai nusibos šis beprasmis užsiėmimas. O 
jau suaugusiojo dalyvavimas - būtinai! 

Kitose pamokose mes ne kartą grįšime prie vaikų ir 
tėvų kasdienių darbų sunkumų. O dabar laikas pereiti 
prie užduočių. 


NAMŲ UŽDUOTYS 


Pirniia iššiūėtis 
Pirmiausia išsirinkite kokį nors darbą, kuris nelabai 
gerai sekasi jūsų vaikui. Pasiūlykite jam: „Darykime 
kartu!“ Atkreipkite dėmesį į jo reakciją: jeigu jis su- 
sidomės, užsiimkite su juo kartu. Atidžiai stebėkite 
momentus, kada galėsite susilpninti savo dalyvavimą 
(„paleisti vairą ), bet nedarykite to per anksti ir stai- 
ga. Būtinai atkreipkite dėmesį į pirmus net nedide- 
lius savarankiškus vaiko laimėjimus; pasveikinkite jį 
(o kartu ir save!). 


Antra užduotis 
Išrinkite porą naujų darbų, kuriuos norėtumėte, kad 
vaikas išmoktų atlikti pats. Pakartokite tą pačią pro- 
cedūrą. Vėl pasveikinkite su laimėjimais jį ir save. 


Trečia užduotis 
Būtinai dienos metu pažaiskite, paplepėkite, pakal- 
bėkite nuoširdžiai su vaiku, kad laikas, praleidžiamas 
kartu su jumis, jam būtų teigiamai nuspalvintas. 

TĖVŲ KLAUSIMAI 


KLAUSIMAS: Ar neišlepinsiu aš vaiko tokiais nuola- 
tiniais užsiėmimais kartu? Įpras viską užkrauti man. 

ATSAKYMAS: Jūsų nerimas pamatuotas, tačiau nuo 
jūsų priklauso, kiek daug ir kaip ilgai jūs imsitės jo dar- 
bų. 

KLAUSIMAS: Ką daryti, jeigu aš neturiu laiko užsi- 
iminėti su vaiku? 

ATSAKYMAS: Kiek aš suprantu, jūs turite „daug 
svarbesnių darbų. Reikia įsisąmoninti, kad darbus pagal 
svarbą jūs nusistatote patys. Pasirinkti jums gali padėti 
daugeliui tėvų žinomas faktas, kad vaikų auklėjimo spra- 
goms ištaisyti vėliau prireikia dešimtimis kartų daugiau 
laiko ir jėgų. 

KLAUSIMAS: O jeigu vaikas ir pats nieko nedaro, ir 
mano pagalbos nepriima? 

ATSAKYMAS: Panašu, kad jūs susidūrėte su emo- 
cinėmis jūsų tarpusavio santykių problemomis. Apie jas 
mes kalbėsime kitoje pamokoje. 


KETVIRTA PAMOKA 


„O jeigu nenori?" 


Gali, bet nedaro. 
Tonas ir vadovaujantys nurodymai 
ė 
Lygiomis teisėmis. Išorinės priemonės 
8 
Kas lipa į traukinį? Valtis prieš srovę 
8 
Kaip išvengti konfliktų? 
Valtis pasroviui arba obels šakelė 
8 
Kieno rūpestis? 
3 taisyklė: perduoti atsakomybę vaikams. 
Tėvų nerimas 
e 
4 taisyklė: leisti vaikams klysti 
8 
Namų užduotys 
8 


mes skiriame dar vieną pamoką. Pirmiausia 
pakalbėsime apie veikimo kartu sunkumus 
bei konfliktus ir apie tai, kaip jų išvengti. Pradėsime nuo 
tipinės problemos, kuri veda į aklavietę suaugusiuosius: 
daugelį būtinų darbų vaikas visiškai įvaldė, jam jau nieko 
nereiškia surinkti į dėžę išmėtytus žaislus, pasikloti lovą 
arba iš vakaro susikrauti vadovėlius į kuprinę. Tačiau viso 
to jis atkakliai nedaro! 
„Kaip tokiais atvejais elgtis? - klausia tėvai. - Vėl tai 
daryti kartu su juo?“ 


B endri užsiėmimai - tokia svarbi tema, kad jai 

Galbūt ne, o galbūt taip. Viskas priklauso nuo jūsų 
vaiko „nepaklusnumo priežasties“. Gal jūs su juo dar 
nenuėjote būtino kelio. Juk tai jums atrodo, kad jam vie- 
nam lengva sudėlioti visus žaislus į vietas. Jeigu jis pra- 
šo „darykime kartu“, tai turbūt ne veltui: galbūt jam dar 
sunku organizuoti save, o gal jam paprasčiausiai reikia 
jūsų dalyvavimo, moralinio palaikymo. 

Prisiminkime: ir bemokant važiuoti dviračiu yra 
etapas, kada jūs paleidžiate balnelį, bet vis tiek bėgate 
šalia. Ir tai suteikia jėgų jūsų vaikui! Atkreipsime dėme- 
sį, kaip išmintingai mūsų kalba atskleidžia tą psicholo- 
ginį momentą: dalyvavimas sąvokoje „moralinis palai- 
kymas“ perduodamas tuo pačiu žodžiu kaip ir dalyvavi- 
mas veikloje. 

Tačiau dažniau negatyvaus užsispyrimo ir atsisaky- 
mo šaknys glūdi neigiamuose išgyvenimuose. Tai gali 
būti paties vaiko problema, bet dažniau ji kyla tarp jūsų ir 
vaiko, jūsų tarpusavio santykiuose. 

Viena mergaitė paauglė kartą prisipažino kalbėdama 
su psichologu: „Aš jau seniai galiu pavalgiusi nurinkti ir 
suplauti indus, bet tada jie (tėvai) pagalvotų, kad įveikė 
mane.“ 

Jeigu jūsų santykiai su vaiku pablogėjo seniai, negal- 
vokite, kad užteks pasirinkti kokį nors būdą, ir viskas aki- 
mirksniu susitvarkys. „Būdus“, žinoma, pasirinkti reikia. 
Tačiau juos taikant be draugiško, šilto nusiteikimo, jie nie- 
ko neduos. Toks nusiteikimas - pati svarbiausia jūsų sė- 
kmės sąlyga, ir jeigu jūs dalyvaujate vaiko veikloje, bet tai 
nepadeda, dar daugiau, jeigu jis atsisako jūsų pagalbos, su- 
stokite ir įsiklausykite į tai, kaip jūs bendraujate su juo. 

Aš labai noriu išmokyti dukrelę groti fortepijonu, 
— pasakoja aštuonmetės mergaitės mama. - Nupirkau ins- 

trumentą, pasamdžiau mokytoją. Pati kažkada mokiausi, 
tačiau mečiau, dabar gailiuosi. Manau, nors dukrelė gros. 
Prasėdžiu su ja prie instrumento po dvi valandas kasdien. 
Bet kuo toliau, tuo blogiau! Pradžioje jos neįmanoma pri- 
prašyti groti, o vėliau prasideda kaprizai ir nepasitenkini- 
mas. Aš jai viena, ji man kita, ir taip ištisai. Baigiasi tuo, 
kad ji man sako: „Išeik, be tavęs geriau!“ O aš juk žinau, 
tereikia man atsitraukti, kaip jai viskas aukštyn kojom ap- 
siverčia: ir rankas ne taip laiko, ir ne tais pirštai groja, ir 
apskritai viską greitai baigia: „Aš jau pasimokiau.“ 

Suprantamas mamos susirūpinimas ir patys geriausi 
ketinimai. Dar daugiau, ji stengiasi elgtis „išmanančiai , 
tai yra nori padėti dukrelei įveikti sunkų darbą. Tačiau ji 
praleido svarbiausią sąlygą, be kurios bet kokia pagalba 
vaikui virsta priešybe: ta svarbiausia sąlyga - draugiškas 
bendravimo tonas. 

Įsivaizduokite tokią situaciją: pas jus ateina draugas, 
kad kažką padarytų kartu, pavyzdžiui, sutaisytų televi- 
zorių. Jis atsisėda ir sako jums: „Taip, paimk aprašymą, 
dabar paimk atsuktuvą ir nuimk užpakalinį dangtį. Kaip- 
gi tu atsukinėji varžtą? Nespausk taip!.. Manau, galima 
netęsti. Tokia „bendra veikla“ su humoru aprašyta anglų 
rašytojo Dž. K. Džeromo: 

„Aš, - rašo autorius pirmuoju asmeniu, - negaliu ra- 
miai sėdėti ir žiūrėti, kaip kažkas darbuojasi. Man norisi 
dalyvauti jo darbe. Paprastai aš atsistoju, pradedu vaikšti- 
nėti po kambarį, susikišęs rankas į kišenes, ir nurodinėti, ką 
reikia daryti. Tokia jau mano veikli prigimtis.“ 


„Vadovaujančių nurodymų“ turbūt reikia, tačiau ne 
bendroje veikloje su vaiku. Kai tik prasideda vadovavi- 
mas, baigiasi darbas kartu. Juk kartu - reiškia lygiomis 
teisėmis. Neverta užimti pozicijos aukščiau vaiko; vaikai 
jai labai jautrūs, ir prieš ją sukyla visos jų sielos gyvybinės 
jėgos. Tuomet jie ir pradeda priešintis „būtinybei, nesu- 
tikti su „akivaizdžiu“, ginčyti „neginčijamą. 

Išsaugoti poziciją lygiomis teisėmis ne taip jau pa- 
prasta: kartais reikia nemažo psichologinio ir gyvenimiš- 
ko išradingumo. Kaip pavyzdį pateiksiu vienos mamos 
patirtį: 

Petras augo suvargęs, nesportiškas berniukas. Tėvai 
įkalbinėjo jį daryti mankštą, nupirko skersinį, pritvirtino 

jį tarpduryje. Tėtis parodė, kaip reikia prisitraukti. Tačiau 
niekas nepadėjo - berniukas ir toliau nerodė susidomėjimo 
sportu. Tada mama iškvietė Petrą į varžybas. Ant sienos 
pakabino popieriaus lapą su grafomis: „Mama“, „Petras“. 
Kiekvieną dieną dalyviai žymėdavo savo eilutėje, kiek kar- 
tų jie prisitraukė, pritūpė, pakėlė kojas „kampu“. Iš eilės 
daug pratimų daryti nebuvo būtina ir, kaip paaiškėjo, nei 
mama, nei Petras to padaryti neįstengė. Petras ėmė akylai 
stebėti, kad mama jo neaplenktų. Tiesa, jai taip pat teko 
patriūsti, kad neatsiliktų nuo sūnaus. Varžybos tęsėsi du 
mėnesius. Pagaliau kankinanti kūno kultūros įskaitų pro- 
blema buvo sėkmingai išspręsta. 

Papasakosiu dar apie vieną labai vertingą būdą, kuris 
padeda išvaduoti vaiką ir save pačius nuo „vadovaujančių 
nurodymų“. Šis būdas susijęs su dar vienu L. S. Vygotskio 
atradimu ir daug kartų buvo patvirtintas moksliniais ir 
praktiniais tyrimais. 

L. S. Vygotskis atrado, kad vaikas lengviau ir greičiau 
mokosi organizuoti save ir savo darbus, jeigu tam tikrame 
etape jam padedama tam tikromis išorinėmis priemonė- 
mis. Tai gali būti priminimui skirti paveikslėliai, darbų 
sąrašas, rašteliai, schemos arba parašytos instrukcijos. 

Pažymėsime, kad panašios priemonės - tai jau ne su- 
augusiųjų žodžiai, tai jų pakaitalas. Vaikas gali naudotis 
jomis savarankiškai, ir tada jis atsidurs pusiaukelėje, kad 
galėtų susitvarkyti su darbu pats. 

Pateiksiu pavyzdį, kaip vienoje šeimoje tokios išori- 
nės priemonės būdu pavyko panaikinti, o tiksliau - per- 
duoti pačiam vaikui tėvų „vadovavimo funkcijas“. 

Andriui jau šešeri metai. Teisėtu tėvų reikalavimu jis 
turi pats apsirengti, kai eina į lauką. Žiema, todėl reikia 
apsivilkti daug įvairių drabužių. Berniukas „buksuoja“: tai 
kojines apsiaus ir atsisės išsekęs, nežinodamas, ką daryti 
toliau; tai apsivilkęs kailinius ruošis išeiti į lauką su šlepetė- 
mis. Tėvai viską priskiria vaiko tinginystei ir neatidumui, 
priekaištauja, skubina jį. Apskritai konfliktai tęsiasi diena 
iš dienos. Tačiau pasikonsultavus su psichologu viskas kei- 


493 


50 


KETVIRTA PAMOKA 


čiasi. Tėvai sudaro sąrašą darbų, kuriuos vaikas turi atlikti. 
Sąrašas pasirodo gana ilgas: ištisi devyni punktai! Vaikas 
jau moka skaityti skiemenimis, tačiau vis tiek tėvai kartu su 
berniuku šalia kiekvieno darbo pavadinimo piešia atitinka- 
mą paveikslėlį. Šį iliustruotą sąrašą kabina ant sienos. 
Šeimoje įsivyrauja ramybė, baigiasi konfliktai, o vaikas 
tampa nepaprastai užimtas. Ką gi jis dabar daro? Jis brau- 
kia pirštu per sąrašą, suranda reikalingą drabužį, bėga jį 
apsivilkti, vėl skuba prie sąrašo, suranda kitą drabužį ir t. t. 
Nesunku atspėti, kas netrukus įvyko: berniukas įsimi- 
nė sąrašą ir pradėjo ruoštis į lauką savarankiškai, - ir taip 

pat greitai kaip ir jo tėvai į darbą. Nuostabu, kad visa tai 
įvyko be jokios nervinės įtampos - ir sūnaus, ir jo tėvų. 


4.1 SKIRSNIS 


IŠORINĖS PRIEMONĖS 
(tėvų istorijos ir patirtis) 


Dviejų ikimokyklinukų mama (ketverių ir penkerių 
su puse metų), sužinojusi apie išorinių priemonių naudą, 
nusprendė šį būdą išbandyti. Kartu su vaikais ji sudarė 
būtinų rytinių darbų sąrašą su paveikslėliais. Paveikslė- 
liai buvo iškabinti vaikų kambaryje, vonioje, virtuvėje. 
Vaikų elgesio pokyčiai pranoko visus lūkesčius. Iki tol ry- 
tais mama nuolat primindavo: „Pasiklokite lovas“, „Eikite 
praustis“, „Laikas prie stalo“, „Nusineškite indus“... Dabar 
gi vaikai lenktyniaudami stengėsi įvykdyti kiekvieną sąra- 
šo punktą. Toks „žaidimas“ tęsėsi du mėnesius, paskui vai- 
kai ėmė patys piešti paveikslėlius kitiems darbams atlikti. 

Kitas pavyzdys: „Man reikėjo išvažiuoti į komandi- 
ruotę dviem savaitėms, ir namuose paliko tiktai mano 
šešiolikmetis sūnus Mantas. Be kitų rūpesčių, man kėlė 
nerimą gėlės: jas reikėjo rūpestingai laistyti, ko Mantas 
visiškai neįpratęs daryti; mes jau turėjome liūdnos patir- 
ties, kai gėlės nudžiūvo. Man atėjo į galvą nuostabi mintis: 
aš apvyniojau vazonus baltu popieriumi, ant kurio dide- 
lėmis raidėmis užrašiau: „Mantukai, prašau mane palais- 
tyti. Ačiū!“ Rezultatas pasirodė puikus: Mantas užmezgė 
labai gerus santykius su gėlėmis.“ 

Mūsų draugų šeimoje prieškambaryje kabėjo lenta, 
ant kurios kiekvienas šeimos narys (mama, tėtis ir du 
vaikai moksleiviai) galėjo prikabinti bet kokį pranešimą. 
Ten buvo ir priminimų, ir prašymų, paprasčiausiai trum- 
pos informacijos, nepasitenkinimų kažkuo, padėkų už ką 
nors. Iš tikro, ši lenta buvo šeimos bendravimo centras ir 
netgi sunkumų sprendimo priemonė. 

Išnagrinėsime kitą labai dažną bandant bendrauti su 
vaiku kylančių konfliktų priežastį. Būna, kad tėvai pasi- 
rengę mokyti arba padėti vaikui kiek tik reikia, ir tono 
nekelia - nepyksta, neįsakinėja, nekritikuoja, o padėtis 
vis tiek nesikeičia. Taip atsitinka pernelyg rūpestin- 
giems tėvams, kurie nori savo vaikams gero daugiau nei 
patys vaikai. 

Įsiminė vienas epizodas. Tai nutiko Kaukaze, žiemą, 
moksleivių atostogų metu. Kalno šlaitu slidinėjo suaugusie- 
ji ir vaikai. Vidury šlaito stovėjo nedidelė grupelė: mama, 
tėtis ir jų dešimtmetė duktė. Duktė - naujomis vaikiškomis 
kalnų slidėmis (tuo metu retenybė), puikiu nauju kostiu- 
mu. Jie kažko ginčijosi. Atsidūrusi šalia, netyčia nugirdau 
tokį pokalbį: 

- Tomute, - kalbėjo tėtis, - na padaryk nors vieną po- 
sūkį! 

- Nedarysiu, - kaprizingai traukiojo pečiais Toma. 

- Na prašau, - pritarė tėčiui mama. - Reikia tiktai 
truputį atsistumti lazdomis... žiūrėk, tuoj tėtis parodys (tė- 
tis rodė). 

- Pasakiau, nedarysiu - ir nedarysiu! Nenoriu, - atšo- 
vė mergaitė nusisukdama. 

- Toma, mes juk taip stengėmės! Specialiai čia važia- 
vome, kad tu išmoktum, už bilietus brangiai mokėjome. 

- O aš jūsų neprašiau! 

Kiek vaikų, - pagalvojau aš, - svajoja apie tokias 
slides (daugeliui tėvų jos neįperkamos), apie galimybę 
keltuvu pakilti ant didelio kalno, apie trenerį, kuris išmo- 
kytų slidinėti! O šita išpuošta mergaitė viską turi. Tačiau 
ji - kaip paukštė auksiniame narve - nieko nenori. Juk 
sunku užsinorėti, kai prieš kiekvieną tavo norą „užbėga“ 
ir tėtis, ir mama! 

Kai kas panašaus kartais atsitinka su pamokomis. 

Į psichologinę konsultaciją kreipėsi penkiolikmetės 
Kamilės tėvas. 

Duktė namuose nieko netvarko, į parduotuvę nuei- 
ti nepriprašysi, indus palieka nešvarius, savo skalbinių 
taip pat neskalbia, palieka mirkti 2-3 dienas. Apskritai 
tėvai pasirengę atleisti Kamilę nuo visų darbų, - kad tik 
mokytysi! Tačiau mokytis ji nenori. Grįžta iš mokyklos 
— arba ant sofos guli, arba telefonu kalba. Nusirito iki 
„trejetų“ ir „dvejetų“. Tėvai neįsivaizduoja, kaip ji per- 
eis į dešimtąją klasę. O apie baigiamuosius egzaminus iš 
viso bijo pagalvoti! Mama dirba tokiu grafiku, kad kai 
kuriomis dienomis būna namuose. Tas dienas ji galvoja 
tiktai apie Kamilės pamokas. Tėtis skambina iš darbo: ar 
Kamilė ruošia pamokas? Ne, neruošia. „Štai tėtis pareis 
iš darbo, su juo ir mokysiuos.“ Tėtis, važiuodamas namo 
metro, iš Kamilės vadovėlių mokosi istorijos, chemijos... 
Parvažiuoja namo „visiškai pasirengęs kovai. Tačiau ne 
taib paprasta briprašyti Kamilę sėsti ruošti pamokas. Pa- 

galiau maždaug dešimtą Kamilė padaro paslaugą. Skaito 
užduotį, tėtis bando paaiškinti. Bet Kamilei nepatinka, 
kaip jis tai daro: „Vis tiek neaišku.“ Kamilės priekaištus 
keičia tėčio įkalbinėjimai. Po dešimties minučių apskritai 
viskas baigiasi: Kamilė nustumia vadovėlius, kartais re- 
aguoja isteriškai. Dabar tėvai mąsto, ar nepasamdyti jai 
korepetitoriaus. 

Kamilės tėvų klaida ne ta, jog jie labai nori, kad jų 
dukrelė mokytųsi, o ta, jog jie to nori, jei galima taip pa- 
sakyti, vietoj Kamilės. 


| inų 
lindis | 


0 

Tokiais atvejais aš visada prisimenu anekdotą: Pe- 
ronu bėga žmonės, skuba, vėluoja į traukinį. Traukinys 
pajudėjo. Keli iš jų vos ne vos prisiveja paskutinį vagoną, 
užšoka ant paminos, iš paskos jiems mėto lagaminus... 
Traukinys nuvažiuoja... Likusieji ant perono išsekę krenta 
ant lagaminų ir ima... garsiai kvatoti. „Ko jūs juokiatės?“ 
— klausia jų. - „Tai juk mus lydintieji išvažiavo!“ 

Sutikite, tėvai, kurie už savo vaikus ruošia pamokas 
arba kartu su jais „stoja“ į aukštąsias, į matematikos, mu- 
zikos mokyklas, labai panašūs į tokius nevykusius lydin- 
čiuosius. Savo emocinio polėkio pagauti jie pamiršta, kad 
„važiuoti“ reikia ne jiems, o vaikui. Ir tada šis dažniausiai 
„lieka ant perono. 

Taip atsitiko ir Kamilei, kurios likimą pavyko sekti 
kitus trejus metus. Ji sunkiai baigė mokyklą ir netgi įstojo 
į jai neįdomią inžinerijos specialybę aukštojoje, bet ne- 
baigusi ir pirmo kurso metė mokslus. 

Tėvai, kurie per daug nori iš savo vaiko, paprastai pa- 
tys gyvena sunkiai. Jiems nelieka nei jėgų, nei laiko savo 
interesams, asmeniniam gyvenimui. Jų tėviškos pareigos 
sunkumai suprantami: juk visą laiką tenka valtį tempti 
prieš srovę! 

O kuo tai baigiasi vaikams? 

„IŠ MEILĖS“ ARBA „UŽ PINIGUS“ 


Susidūrę su vaiko nenoru daryti jam skirtus darbus - 
mokytis, skaityti, padėti namuose, kai kurie tėvai pasiren- 
ka „papirkimo“ būdą. Jie sutinka „mokėti“ vaikui (pinigais, 
daiktais, malonumais), jeigu jis darys tai, ko iš jo norima. 

Šis būdas labai pavojingas, nekalbant jau apie tai, kad 
mažai efektyvus. Paprastai reikalas baigiasi tuo, kad vaiko 
pretenzijos auga - jis pradeda reikalauti daugiau ir į prie- 
kį, o žadėtas jo elgesys nesikeičia. 

Kodėl? Kad suprastume priežastį, mums reikia susi- 
pažinti su labai subtiliu psichologiniu mechanizmu, kuris 
tik neseniai tapo specialių psichologų tyrimų objektu. 

Viename eksperimente studentų grupei ėmė mokėti 
už galvosūkių sprendimą; jie spręsdavo galvosūkius entu- 
ziastingai. Netrukus šie studentai galvosūkius ėmė spręsti 
gerokai rečiau nei tie jų draugai, kurie jokio užmokesčio 
negaudavo. 

Mechanizmas, kuris čia aprašytas, taip pat ir dauge- 
liu panašių atvejų (gyvenimiškų pavyzdžių ir mokslinių 
tyrimų), yra toks: žmogus sėkmingai ir entuziastingai 
užsiima tuo, ką jis renkasi pats, vidiniu pašaukimu. Jei- 
gu jis žino, kad gaus už tai užmokestį arba atlyginimą, jo 
entuziazmas mažėja, o veiklos pobūdis keičiasi: dabar jis 
užimtas ne „asmenine kūryba , o „pinigų uždirbimu“. 

Daugeliui mokslininkų, rašytojų, menininkų žino- 
ma, koks pražūtingas kūrybai ar bent jau svetimas kū- 
rybos procesui yra darbas „pagal užsakymą“ laukiant at- 
lygio. Tik stipri ir geniali asmenybė tokiomis sąlygomis 
gali sukurti tokius kūrinius kaip Mocarto „Rekviem“ ar 
Dostojevskio romanai. 

Ši tema sukelia daugybę rimtų apmąstymų, ir pir- 
miausia apie mokyklų mokomąsias programas, kurių 
pagrindas - privalomos dėstomosios medžiagos porcijos, 
kurias reikia išmokti, norint atsakyti pažymiui. Ar ne- 

griauna tokia sistema vaikų natūralaus žinių troškimo, jų 
susidomėjimo pažinti nauja? 

Vis dėlto sustosime čia ir baigsime priminimu sau ir 
kitiems: atsargiau elkimės su išoriniais vaikų paskatini- 
mais, pastiprinimais, stimuliavimais. Jie gali atnešti dide- 
lę žalą, sunaikindami ploną vaikų savojo vidinio aktyvu- 


mo audinį. 


Priešais mane mama su keturiolikmete dukrele. Mama 
— energinga moteris skardžiu balsu. Dukrelė - suglebusi, 
abejinga, niekuo nesidominti, nieko nedaranti, niekur nei- 
nanti, su niekuo nedraugaujanti. Tiesa, ji visiškai paklusni, 
šia prasme mama neturi jai jokių pretenzijų. 

Pasilikusi dviese su mergaite, klausiu: „Jeigu tu turė- 
tum stebuklingą lazdelę, ko tu jos paprašytum?“ Mergaitė 
ilgai galvojo, o paskui tyliai ir neryžtingai atsakė: „Kad aš 
pati norėčiau to, ko nori iš manęs tėvai.“ 

Atsakymas mane labai sukrėtė: kiek vaiko troškimų 
energijos gali atimti tėvai! 

Tačiau tai kraštutinis atvejis. Daug dažniau vaikai 
kovoja už teisę trokšti ir gauti tai, ko jiems reikia. Ir jei- 
gu tėvai reikalauja „teisingų dalykų, vaikas tokiu pat at- 
kaklumu pradeda daryti „neteisingus : nesvarbu kokius, 
kad tik savo arba net „atvirkščiai . Ypač dažnai tai nutinka 
paauglystės laikotarpiu. Paradoksalu: savo pastangomis 
tėvai nesąmoningai atstumia vaikus nuo rimtų užsiėmi- 
mų ir atsakomybės už savo darbus. 

Į psichologą kreipėsi Petro mama. Pažįstamas pro- 
blemų kompleksas: „netraukia“ devinta klasė, pamokų 
nesimoko, knygomis nesidomi ir kiekvieną minutę taikosi 
išsprukti iš namų. Mama prarado ramybę, labai susirūpi- 
nusi Petro likimu: kas su juo bus? Kas iš jo išaugs? Petras 
gi - šypsulingas „vaikas“, nerūpestingai nusiteikęs. Mano, 
kad viskas gerai. Nemalonumai mokykloje? Na nieko, kaip 
nors susitvarkys. O apskritai - gyvenimas nuostabus, štai 
tik mama nuodija egzistenciją. 

Per didelio tėvų auklėjimo aktyvumo ir vaikų infan- 
tilumo, t. y. nebrandumo, derinys - labai tipiškas ir abso- 
liučiai dėsningas. Kodėl? To mechanizmas paprastas, jis 
pagrįstas psichologiniu dėsniu: 


Vaiko asmenybė ir gabumai vystosi tik atliekant tą 
veiklą, kuria jis užsiima savo noru ir susidomėjęs. 


„Galima arklį įtempti į vandenį, tačiau negalima pri- 
versti jį gerti, - sako išmintinga patarlė. Galima vaiką 
priversti mokytis mechaniškai, bet toks „mokslas“ nusės 


sK 


jo galvoje nereikalinga našta. Dar daugiau, kuo atkaklesni 
bus tėvai, tuo nemėgstamesnis tikriausiai pasirodys netgi 
pats įdomiausias, naudingiausias ir reikalingiausias mo- 


kyklinis dalykas. 
e 


Ką gi daryti? Kaip išvengti situacijų ir prievartos 
konfliktų? 

Pirmiausia verta įsižiūrėti, kuo labiausiai susidomėjęs 
jūsų vaikas. Tai gali būti žaidimas lėlėmis, mašinėlėmis, 
bendravimas su draugais. modeliu rinkimas. futbolas, šiuo- 


„Ojeigu nenori?“ 


laikinė muzika... Kai kurie iš šių užsiėmimų jums gali pasi- 
rodyti tušti, netgi kenksmingi. Vis dėlto atsiminkite: jam jie 
svarbūs ir įdomūs, ir į juos reikėtų žiūrėti pagarbiai. 

Gerai, jei jūsų vaikas papasakos jums, kas būtent šiuo- 
se dalykuose įdomu ir svarbu jam, ir jūs galėsite pažiūrėti 
į juos savo vaiko akimis, iš jo gyvenimo pusės, išvengda- 
mi patarimų ir vertinimų. Visai gerai, jei jūs galėsite daly- 
vauti šioje vaiko veikloje, kartu su juo pasidžiaugti jo po- 
mėgiu. Vaikai tokiais atvejais būna labai dėkingi tėvams. 
Bus ir kitas tokio dalyvavimo rezultatas: pasinaudodami 
savo vaiko susidomėjimo pakilimu jūs galėsite perduoti 
jam tai, ką manote esant naudinga - ir papildomų žinių, 
ir gyvenimo patirtį, ir savo požiūrį į dalykus, ir netgi su- 
sidomėjimą skaitymu, ypač jei pradėsite nuo knygų ar 
straipsnelių apie vaiką dominantį dalyką. 

Tokiu atveju jūsų valtis plauks pasroviui. 


Kaip pavyzdį pateiksiu vieno tėvo pasakojimą. Pra- 
džioje tėvas, jo žodžiais, kentėjo nuo garsios muzikos, 
skindančios iš sūnaus kambario, bet vėliau jis ėmėsi „pa- 
skutinės priemonės“: surinkęs skurdžias atsargas anglų 
kalbos žinių, jis pasiūlė sūnui versti ir užrašinėti užsienie- 
tiškų dainų žodžius. Rezultatas pasirodė nuostabus: mu- 
zika tapo tylesnė, o sūnus pajuto didžiulį susidomėjimą, 
beveik aistrą anglų kalbai. Vėliau jis baigė užsienio kalbų 
instituta ir tapo profesionaliu vertėiu. 

Panaši sėkminga strategija, kurią kartais intuityviai 
atranda tėvai, primena veislinės obels šakelės skiepijimą 
į laukinę obelį. Laukinukė gyvybinga ir atspari šalčiui, 
ir jos gyvybinėmis jėgomis maitinasi įskiepyta šakelė, iš 
kurios išaugs nuostabus medis. O pats vienas kultūrinis 
sodinukas žemėje neišgyvena. 

Ir daugelis užsiėmimų, kuriuos tėvai arba mokytojai siū- 
lo vaikams, dar ir reikalaudami bei priekaištaudami: jie neiš- 
gyvena. Bet jie gerai „prigyja “ prie jau esančių pomėgių. 

Nors iš pradžių šie pomėgiai „primityvūs“, tačiau jie 
turi gyvybinės jėgos, ir ta jėga sugeba palaikyti „kultūri- 
nės veislės“ augimą bei suklestėjimą. 

Šioje vietoje aš numatau tėvų prieštaravimą: juk ne- 
galima vadovautis vien domėjimusi; būtina disciplina, yra 
pareigos, taip pat ir neįdomios! Negaliu nesutikti. Apie 
discipliną ir pareigas išsamiau mes kalbėsime vėliau. O 
dabar priminsiu, kad mes aptariame prievartos konflik- 
tus, t. y. tokius atvejus, kai tenka reikalauti atlikti tai, ką 
„Teikia“, ir tai gadina nuotaiką abiem. 


Jūs tikriausiai jau pastebėjote, kad šiose pamokose 
mes patariame ne tik, kaip elgtis (arba nesielgti) su vai- 
kais, bet ir kaip mums, tėvams, elgtis patiems. Kita tai- 
syklė, kurią mes dabar aptarsime, kaip tik ir yra apie tai, 
kaip dirbti su savimi. 

Mes jau kalbėjome apie būtinybę laiku „paleisti vairą“, 
t. y. nustoti daryti tai, ką vaikas jau sugeba daryti pats. Vis 
dėlto ši taisyklė yra susijusi su laipsnišku jūsų dalyvavimo 
praktiniuose reikaluose perdavimu vaikui. Dabar kalbėsi- 
me apie tai, kaip pasiekti, kad tie reikalai būtų atlikti. 

Pagrindinis klausimas: kieno tai turi būti rūpestis? 
Iš pradžių, žinoma, tėvų, o bėgant laikui? Kas iš tėvų ne- 
svajoja, kad jų vaikas į mokyklą keltųsi pats, pats sėstų 
ruošti pamokas, rengtųsi pagal orą, laiku eitų miegoti, be 
priminimų eitų į būrelį ar treniruotę? Vis dėlto daugelyje 
šeimų rūpestis dėl visų šių reikalų taip ir lieka ant tėvų 


„UJeIgU Nenori 


pečių. Ar pažįstama jums situacija, kai mama reguliariai 
žadina rytais paauglį ir dar kariauja su juo dėl to? Ar jums 
pažįstami sūnaus ar dukters priekaištai: „Kodėl tu man 
ne...?!“ (neparuošei, neatėjai, nepriminei)? 

Jei taip atsitinka jūsų šeimoje, atkreipkite ypatingą 
dėmesį į 3 taisyklę. 


Pamažu, bet nuolat atsikratykite rūpesčiu ir 


atsakomybe už asmeninius savo vaiko reikalus ir 
perduokite juos jam. 


Tegu jūsų negąsdina žodžiai „atsikratykite rūpesčiu“. 
Kalbama apie atsikratymą smulkmenišku rūpesčiu, užsi- 
tęsusia globa, kuri paprasčiausiai trukdo jūsų sūnui ar du- 
krai suaugti. Perdavimas jiems atsakomybės už savo reika- 
lus, poelgius, vėliau ir būsimą gyvenimą - pats didžiausias 
rūpestis, kokį jūs galite parodyti jų atžvilgiu. Tai išmintin- 
gas rūpestis. Jis daro vaiką stipresnį ir labiau savimi pasiti- 
kintį, o jūsų santykius - ramesnius ir džiaugsmingesnius. 

Kalbant apie tai norėčiau pasidalyti vienu savo gyve- 
nimo prisiminimu. 

Tai buvo seniai. Aš buvau ką tik baigusi aukštąją mo- 
kyklą, ir gimė mano pirmas vaikas. Metas buvo sunkus, 
darbas - menkai apmokamas. Tėvai gaudavo, žinoma, 
daugiau, juk jie dirbo visą gyvenimą. 

Kartą su manim kalbėdamas mano tėvas pasakė: „Aš 
pasirengęs padėti tau materialiai ekstremaliais atvejais, bet 
nenoriu to daryti nuolat: tuo aš tau tik pakenksiu. 

Šiuos jo žodžius aš įsiminiau visam gyvenimui, taip pat 
ir tą jausmą, kuris man tuo metu kilo. Jį apibūdinti galima 
būtų taip: „Taip, tai teisinga. Ačiū už tokį ypatingą rūpestį 
man. Aš pasistengsiu išgyventi ir, manau, susitvarkysiu. 

Dabar, atsigręžusi atgal, aš suprantu, kad tėvas pasakė 
man ir kai ką daugiau: „Tu pakankamai tvirtai stovi ant 
kojų, dabar eik pati, aš tau daugiau nereikalingas.“ Tas jo 

tikėjimas, išreikštas visai kitais žodžiais, labai padėjo man 
vėliau daugeliu sunkių gyvenimo aplinkybių. 

Vaikui jo reikalų, atsakomybės perdavimo proce- 
sas labai nepaprastas. Jį reikia pradėti nuo smulkmenų. 
Tačiau net dėl šių smulkmenų tėvai labai nerimauja. Tai 
ir suprantama: juk tenka rizikuoti laikina vaiko gerove. 
Prieštaravimai būna maždaug tokie: „Kaipgi aš jo neža- 
dinsiu? Juk jis būtinai pramiegos, ir tada bus didelių ne- 
malonumų mokykloje?“ Arba: „Jeigu neversiu jos ruošti 
pamokų, ji prisirinks dvejetų!“ 


Kad ir kaip tai paradoksaliai skambėtų, tačiau jūsų 
vaikui reikia neigiamos patirties, žinoma, jei tai negresia 
jo gyvybei ar sveikatai (9 pamokoje mes pakalbėsime apie 
tai išsamiau). 

Šią tiesą galima užrašyti kaip 4 taisyklę: 


Leiskite savo vaikui susidurti su neigiamais savo 
veiksmų (arba savo neveikimo) padariniais. Tik tada 


jis suaugs ir taps „sąmoningas“. 


Mūsų 4 taisyklė - kaip ir žinoma patarlė - sako: „Iš 
klaidų mokomasi.“ Mums tenka sutelkti drąsą ir sąmonin- 
gai leisti vaikams klysti, kad jie išmoktų būti savarankiški. 


NAMŲ UŽDUOTYS 


Pirma užduotis 
Atkreipkite dėmesį, ar kyla konfliktų tarp jūsų ir vai- 
ko kokioje nors sferoje darbų, kuriuos, jūsų nuomo- 
ne, jis gali ir turi atlikti pats. Išrinkite vieną iš jų ir 
kurį laiką darykite šį darbą kartu su vaiku. Pažiūrė- 
kite, ar jam su jumis sekasi geriau? Jei taip, pereikite 
prie kitos užduoties. 


„Ujeigu nenori: 


Antra užduotis 
Sugalvokite kokią nors išorinę priemonę, kuri galėtų 
pakeisti jus atliekant vieną ar kitą vaiko reikalą. Tai 
gali būti žadintuvas, parašyta taisyklė arba susitarimas, 
lentelė ar kažkas kita. Aptarkite su vaiku šią pagalbinę 
priemonę. Įsitikinkite, kad jam patogu ja naudotis. 


Trečia užduotis 

Paimkite lapą popieriaus, padalinkite jį vertikalia 
linija pusiau. Kairės pusės viršuje parašykite: „Pats“, 
dešinės pusės viršuje - „Kartu“. Juose išvardykite 
tuos dalykus, kuriuos vaikas sprendžia ir daro pats, 
ir tuos, kuriuose paprastai dalyvaujate ir jūs. (Gerai 
būtų, jeigu jūs užpildysite lentelę kartu ir tarpusavio 
sutarimu.) Tada pažiūrėkite, ką iš skilties „Kartu“ ga- 
lima dabar arba artimiausioje ateityje perkelti į skiltį 
„Pats“. Atsiminkite, kad kiekvienas toks perkėlimas 
- svarbus jūsų vaiko žingsnis suaugimo link. Būtinai 
pažymėkite šį jo laimėjimą. 4.3 skirsnyje jūs rasite to- 
kios lentelės pavyzdį. 


TĖVŲ KLAUSIMAI 


KLAUSIMAS: O jeigu, nepaisant visy mano kančių, 
nieko neišeis: jis (ji) vis tiek nieko nenori, nieko nedaro, su 
mumis kariauja, tai ir mes nesusivaldome? 

ATSAKYMAS: Apie sunkias situacijas ir jūsų išgy- 
venimus mes dar daug kalbėsime. Čia man norėtųsi pa- 
sakyti viena: „Prašau būti kantriems!“ Jeigu jūs iš tiesų 
stengsitės atsiminti taisykles ir atliksite mūsų užduotis, 
rezultatas būtinai bus geras. Tačiau jis gali pasireikšti ne- 
greitai. Kartais praeina dienos, savaitės, o kartais ir mėne- 
siai, ir net metai dveji, kol pasėtos jūsų sėklos ims dygti. 
Kai kurios sėklos turi pabūti žemėje ilgiau. Kad tik jūs 
neprarastumėte vilties ir tęstumėte purenti žemę. Atsi- 
minkite: sėklų augimo procesas jau prasidėjo. 

KLAUSIMAS: Argi visada reikia padėti vaikui veiks- 
mu? Iš savo patirties žinau, kaip svarbu, kad kartais kažkas 
paprasčiausiai pasėdėtų šalia, paklausytų. 

ATSAKYMAS: Jūs visiškai teisūs! Kiekvienam žmo- 
gui, tuo labiau vaikui, reikia pagalbos ne tik „veiksmu“, 
bet ir „žodžiu“, ir netgi - tylėjimu. Prie meno klausyti ir 
suprasti mes kaip tik dabar ir pereisime. 


4.3 SKIRSNIS 


LENTELĖS „PATS-KARTU“, KURIĄ SUDARĖ 
MAMA SU SAVO VIENUOLIKMETE DUKRELE, 
PAVYZDYS 


Pati Kartu su mama 
1. Keliuosi ir ruošiuosi į mo- |1. Kartais sprendžiame 
kyklą. matematiką; mama aiš- 
2. Sprendžiu, kada sėsti ruoš- [kina. 
ti pamokas. 2. Sprendžiame, kada gali- 
3. Pereinu gatvę ir galiu per- |ma kviestis svečius. 
vesti jaunesnius brolį ir sese- |3. Daliname pirktus žais- 
rį; mama leidžia, o tėtis ne. |[lus arba saldainius. 
4. Sprendžiu, kada man praus- [4. Kartais klausiu mamos 


tis. patarimo, kuo man užsi- 
5. Renkuosi, su kuo drau-  [imti. 
gauti. 5. Sprendžiame, ką veiksi- 


6. Pasišildau ir kartais gami- |me sekmadienį. 
nu sau valgį, maitinu jaunes- 
niuosius. 


Pasakysiu vieną smulkmeną: mergaitė - iš daugiavai- 
kės šeimos, ir galima pastebėti, kad ji jau pakankamai sa- 
varankiška. Tuo pat metu matyti, kad yra dalykų, kuriuos 
atliekant jai vis dar reikia mamos pagalbos. Tikėsimės, 
kad punktai 1 ir 4 dešinėje greitai persikels į kairę lentelės 
pusę: jie jau pusiaukelėje. 


PENKTA PAMOKA 


Kaip klausyti vaiko 


Kas yra „aktyvusis klausymas“ ir kada reikia klausyti 
vaiko? Pavyzdžiai 


e 
Papildomos aktyviojo klausymo taisyklės 
8 
Kaip sužinoti, ar teisingai? (Trys aktyviojo klausymo 
rezultatai) 
Š 
Dar du puikūs rezultatai 

6 

Namų užduotys 
2 

Tėvų klausimai 


aiko sunkumų priežastys dažnai slypi jaus- 
mų sferoje. Tada praktiniais veiksmais - pa- 
rodyti, pamokyti, nukreipti - jam nepadėsi. 
Tokiais atvejais geriausia... paklausyti jo. Tiesa, kitaip, 
nei mes įpratę. Psichologai atrado ir labai išsamiai aprašė 
„padedančiojo klausymo“ būdą, kitaip jis vadinamas „ak- 
tyviuoju klausymu 
Ką gi reiškia - aktyviai klausyti vaiko? Pradėsiu nuo 
situacijų. 
Mama sėdi parke ant suoliuko, prie jos ašarodamas 
pribėga trejų metų mažylis: „Jis atėmė mano mašinytę!“ 


Sūnus grįžta iš mokyklos, įširdęs meta portfelį ant 
žemės, į tėvo klausimą atsako: „Daugiau aš ten neisiu!“ 


Kaip klausyti vaiko 67 


Dukrelė ruošiasi į lauką; mama primena, kad reikia 
apsirengti šilčiau, tačiau dukrelė aikštijasi: ji atsisako dėtis 
„tą bjaurią kepurę“. 


Visais atvejais, kada vaikas susierzinęs, nuskriaustas, 
patyręs nesėkmę, kada jam skaudu, gėda, baisu, kada su 
juo šiurkščiai arba neteisingai pasielgta ir netgi kai jis la- 
bai pavargęs, pirmiausia reikia jam leisti suprasti, kad jūs 
žinote apie jo išgyvenimą (arba būseną), jį „girdite“. 

Dėl to geriausia pasakyti, ką būtent, jūsų įspūdžiu, 
dabar jaučia vaikas. Pageidautina šį jo jausmą ar išgyve- 
nimą pavadinti „vardu“. 

Pakartosiu trumpiau. Jeigu vaiką kankina emocinė 
problema, jį reikia aktyviai išklausyti. 


Aktyviai klausyti vaiko - reiškia „grąžinti“ jam 
pokalbiu tai, ką jis jums atskleidė, kartu įvardijant jo 
jausmą. 


Grįšime prie mūsų pavyzdžių ir parinksime frazes, 
kuriomis tėvai įvardija vaiko jausmą: 

SŪNUS: Jis atėmė mano mašinytę! 

MAMA: Tu labai įskaudintas ir ant jo supykęs. 


SUNUS: Dauciau aš ten neisiu! 

TĖTIS: Tu daugiau nenori eiti į mokyklą. 

DUKTĖ: Aš nenešiosiu šios bjaurios kepurės! 

MAMA: Ji tau labai nepatinka. 

Iš karto pasakysiu: greičiausiai tokie atsakymai jums 
pasirodys neįprasti ir netgi nenatūralūs. Gerokai lengviau 
ir įprasčiau būtų pasakyti: 

— Na nieko, pažais ir atiduos... 

— Kaip tai - tu neisi į mokyklą?! 

— Nesiožiuok, visai gera kepurė! 

Kad ir kokie teisingi atrodytų šie atsakymai, jie turi 
vieną trūkumą: palieka vaiką vieną su jo išgyvenimu. 
Savo patarimu arba kritiška pastaba tėvai kaip ir pra- 
neša vaikui, kad jo išgyvenimas nesvarbus, į jį neatsi- 
žvelgiama. 

Priešingai, atsakymai aktyviojo klausymo būdu pa- 
rodo, kad tėvai suprato vidinę vaiko situaciją, pasirengę 
išgirsti apie ją daugiau, priimti ją. 

Tokia tiesioginė tėvų užuojauta vaikui padaro ypatin- 
gą įspūdį (pažymėsiu, kad ne mažesnį, o kartais ir dides- 
nį poveikį ji daro ir patiems tėvams, apie ką pakalbėsime 
truputį vėliau). Daugelis tėvų, kurie pirmą kartą pabandė 
ramiai „įgarsinti vaiko jausmus, pasakoja apie netikėtus, 
kartais stebuklingus rezultatus. Pateiksiu du tikrus atsiti- 
kimus. 

Mama įeina į dukrelės kambarį ir mato netvarką. 

MAMA: Lėja, tu vis dar nesutvarkei savo kambario! 

DUKTĖ: Na, mama, vėliau! 

MAMA: Tu labai nenori dabar tvarkytis... 

DUKTĖ (netikėtai puola mamai ant kaklo): Mamyte, 
kokia tu nuostabi! 

Kitą atvejį papasakojo septynmečio berniuko tėtis. 

Jie su sūnumi skubėjo į autobusą. Autobusas buvo pa- 
skutinis, ir į jį niekaip nebuvo galima pavėluoti. Pakeliui 
berniukas paprašė nupirkti šokoladuką, tačiau tėtis atsisa- 
kė. Tada įsižeidęs sūnus ėmė sabotuoti tėčio skubėjimą: at- 
silikti, dairytis į šalis, stoviniuoti kažkokiais „neatidėlioti- 
nais“ reikalais. Tėčiui reikėio basirinkti: vėluoti negalima. o 


KalIp Kiausyti VaiKO 


tempti sūnaus už rankos prievarta taip pat nenorėjo. Ir čia 
jis prisiminė mūsų patarimą: „Domai, - kreipėsi jis į sūnų, 
- tu nusiminei dėl to, kad aš tau nenupirkau šokoladuko, 
nusiminei ir įsižeidei ant manęs.“ 

Įvyko tai, ko tėtis visai nesitikėjo: berniukas taikiai 
įspraudė savo ranką į tėčio delną, ir jie greitai nužingsnia- 
vo prie autobuso. 

Ne visada, žinoma, konfliktas išsisprendžia taip 
greitai. Kartais vaikas, jausdamas tėvo ar mamos pasi- 
rengimą klausyti ir suprasti, noriai tęsia pasakojimą apie 
tai, kas įvyko. Suaugusiajam belieka aktyviai klausyti jo 
toliau. 

Pateiksiu pavyzdį ilgiau trunkančio pokalbio, kuria- 
me mama keletą kartų „įvardijo“ tai, ką ji išgirdo ir pama- 
tė, bendraudama su verkiančiu vaiku. 

Mama užimta dalykiniu pokalbiu. Gretimame kam- 
baryje žaidžia jos penkiametė dukrelė ir dešimtmetis sū- 
nus. Staiga pasigirsta garsus verksmas. 

Verksmas artėja prie mamos durų ir iš koridoriaus 
pusės ima krutėti rankena. Mama atidaro duris, priešais 
ją stovi, įsirėmusi į staktą, verkdama dukra, o už jos - su- 
trikęs sūnus. 


DUKTĖ: Ū-ū-ū-ū! 

MAMA: Marius tave nuskriaudė... (Pauzė.) 

DUKTĖ (toliau verkia): Jis mane nume-e-tė! 

MAMA: Jis tave pastūmė, tu nukritai ir susitrenkei... 
(Pauzė.) 

DUKTĖ (nustoja verkti, bet vis dar įsižeidusiu tonu): 
Ne, jis manęs nepagavo. 

MAMA: Tu nuo kažko šokai, o jis tavęs neišlaikė ir tu 
nukritai... (Pauzė.) 


Marius, kuris kaltu veidu stovi užpakalyje, pritarian- 
čiai linksi galva. 


DUKTĖ (jau ramiai): Taip... Aš noriu pas tave. (Sėda 
mamai ant kelių.) 

MAMA (po kurio laiko): Tu nori pabūti su manimi, o 
ant Mariaus vis dar pyksti ir nenori su juo žaisti... 

DUKTĖ: Ne. Ten jis savo muzikos klausosi, o man ne- 
įdomu. 

MARIUS: Gerai, eime, aš tau tavo muziką įjungsiu... 


Šis dialogas suteikia mums galimybę atkreipti dėmesį 
į kai kuriuos svarbius aktyviojo klausymo būdo bendravi- 
mo savitumus ir papildomas taisykles. 

Pirmiausia, jeigu jūs norite išklausyti vaiką, būtinai 
pasisukite veidu į jį. Taip pat labai svarbu, kad jo ir jūsų 
akys būtų viename lygyje. Jeigu vaikas mažas, prisėskite 
šalia jo, paimkite jį ant rankų ar kelių, galima truputį pri- 
sitraukti vaiką prie savęs, prieiti ar prisistumti kėdę arčiau 
prie jo. 


KaIp kiausyti vaiko 


Venkite bendrauti su vaiku būdami kitame kambary- 
je, nusisukę veidu į viryklę arba prie kriauklės su indais, 
žiūrėdami televizorių, skaitydami laikraštį, sėdėdami, at- 
silošę fotelyje arba gulėdami ant sofos. Jūsų padėtis jo at- 
žvilgiu ir jūsų poza - pirmieji ir patys stipriausi signalai 
apie tai, kiek jūs pasirengę jo klausyti ir išgirsti. Būkite 
labai dėmesingi šiems signalams, kuriuos gerai „perskai- 
to bet kokio amžiaus vaikas, netgi sąmoningai pats to 
nesuvokdamas. 


Antra, jeigu jūs bendraujate su blogai nusiteikusiu ar 
nuliūdusiu vaiku, nereikėtų jo klausinėti. Pageidautina, 
kad jūsų atsakymai skambėtų teigiama forma. 

Pavyzdžiui: 

SUNUS (rūškanu veidu): Nebūsiu daugiau su Petru! 

TĖVAS: Tu įsižeidei ant jo. 

Galimos neteisingos replikos: 

- Kas atsitiko? 

- Tu ką, ant jo įsižeidei? 

Kodėl pirmoji tėvo frazė sėkmingesnė? Todėl, kad ji 
iš karto parodo, kad tėvas susiderino su sūnaus „emocine 
banga“, kad jis girdi ir priima sūnaus širdgėlą, antruoju 
atveju vaikas gali pagalvoti, kad tėvas visai nepalaiko jo, o 

yra tik išorinis dalyvis, besidomintis tik „faktais“, besitei- 
raujantis apie juos. Iš tikrųjų tai gali būti visai ne taip, ir 
tėvas, užduodamas klausimą, gali visiškai užjausti sūnų, 
tačiau dalykas tas, kad frazė, įforminta kaip klausimas, 
neatspindi užuojautos. 

Atrodytų, skirtumas tarp teigiamojo ir klausiamojo 
sakinių labai nereikšmingas, kartais tai iš viso tik subtili 
intonacija, o štai reakcija į juos būna labai skirtinga. Daž- 
nai į klausimą: „Kas atsitiko?“ įskaudintas vaikas atsako: 
„Nieko!“ o jeigu jūs pasakysite: „Kažkas atsitiko...“, tai 
vaikui bus lengviau pradėti pasakoti apie tai, kas įvyko. 

Trečia, labai svarbu pokalbyje „išlaikyti pauzę. Po 
kiekvienos jūsų replikos geriau patylėti. Atsiminkite, kad 
tas laikas priklauso vaikui, neužslopinkite jo savo sam- 
protavimais ir pastabomis. Pauzė padeda vaikui suvokti 
savo išgyvenimus ir tuo pat metu geriau pajausti, kad jūs 
šalia. Patylėti gerai ir po vaiko atsakymo - galbūt jis ką 
nors pridurs. Suprasti, kad vaikas dar nepasirengęs jūsų 
išgirsti, galima iš jo išvaizdos. Jei jo akys žiūri ne į jus, o į 
šalį, „vidun ar tolyn, tai toliau tylėkite - jame dabar vyks- 
ta labai svarbus ir reikalingas vidinis darbas. 

Ketvirta, jums atsakant taip pat naudinga pakarto- 
ti, kas, jūsų nuomone, atsitiko vaikui, o vėliau įvardyti 
jo jausmą. Taigi tėvo atsakymas ankstesniame pavyzdyje 
galėtų susidėti iš dviejų frazių: 

SUNUS (rūškanu veidu): Nedraugausiu daugiau su 
Petru! 

TĖVAS: Nenori su juo daugiau bendrauti. (Išgirsto 
pakartojimas.) 

SUNUS: Taip, nenoriu. 

TĖVAS (po pauzės): Tu įsižeidei ant jo. (Jausmo įvar- 
dijimas.) 

Kartais tėvai susirūpina, kad vaikas supras jo žo- 
džių pakartojimą kaip erzinimą. To galima išvengti, jei 
vartosime kitus tos pačios prasmės žodžius. Pavyzdžiui, 
mūsų pavyzdyje žodį „draugauti“ tėvas pakeitė žodžiu 
„bendrauti“. Praktika rodo: netgi jeigu jūs ir vartojate tas 


Rap kiausytu vaiKO 


pačias frazes, bet kartu tiksliai nuspėjate vaiko išgyveni- 
mą, jis paprastai nepastebi nieko neįprasta, ir pokalbis 
sėkmingai tęsiasi. 

Žinoma, gali atsitikti, kad atsakydami jūs ne visai 
tiksliai atspėjote tai, kas įvyko, ar vaiko jausmą. Nesutri- 
kite, kitoje frazėje jis jus pataisys. Būkite atidūs jo pataisai 
ir parodykite, kad jūs ją išgirdote. 

Pavyzdyje su dviem vaikais mama tik iš trečio karto 
atspėjo, kas atsitiko mergaitei ir broliui („Tu nuo kažko 
šokai, o jis tavęs neišlaikė ir tu nukritai '). Ir po šio teigi- 
nio dukrelė iš karto nurimo. 


Noriu vėl atkreipti dėmesį, kad aktyviojo klausymo 
metodas neįprastas mūsų kultūroje, ir jį įvaldyti nepa- 
prasta. Vis dėlto tuoj pat pamėgsite šį būdą, kai tik pa- 
matysite jo rezultatus. Jų bent jau trys. Jie taip pat gali 
būti požymiai, kad jums pavyksta teisingai klausyti vaiko. 
Išvardysiu juos. 

1. Dingsta arba bent jau stipriai susilpnėja vaiko nei- 
giamas išgyvenimas. Čia norisi pasakyti nuostabų dės- 
ningumą: pasidalytas džiaugsmas padvigubėja, pasidaly- 
tas vargas sumažėja dvigubai. 

2. Vaikas, įsitikinęs, kad suaugusysis pasirengęs jo 
klausyti, pradeda pasakoti apie save vis daugiau: pasa- 
kojimo (nusiskundimo) tema keičiasi, plėtojasi. Kartais 
viename pokalbyje atsitiktinai išsirutulioja visas kamuo- 
lys problemų ir nemalonumų. 

Mama guldo keturmetę Ugnę miegoti, ir mergaitė pra- 
šo pasėdėti su ja. 

DUKTĖ: Mamyte, na dar trupučiuką pabūk, dar tru- 
putį! 

MAMA: Ugne, jau vėlu, visi vaikai miega. 

DUKTĖ: Visą dieną viena ir viena, daugiau nenoriu! 

MAMA: Tu juk visą dieną su vaikais žaidi sode... (Pri- 
simena aktyvųjį klausymą.) Tu jautiesi vieniša... 

DUKTĖ: Taip, vaikų daug, o mamos į sodą neleidžia. 

MAMA: Tu nuobodžiauji be manęs. 

DUKTĖ: Nuobodžiauju, o Aleksas Petrauskas mušasi. 

MAMA: Tu ant jo pyksti. 

DUKTĖ: Jis mano žaidimą sugriovė! 

MAMA: Ir tu supykai... 

DUKTĖ: Ne, aš jį nustūmiau, kad nelaužytų, o jis man 
kubiuku per nugarą. 

MAMA: Skaudėjo... (Pauzė.) 

DUKTĖ: Skaudėjo, o tavęs nebuvo! 

MAMA: Tu norėjai, kad mama tave užjaustų. 

DUKTĖ: Aš norėjau eiti su tavimi... 

MAMA: Eiti... (Pauzė.) 

DUKTĖ: Tu juk žadėjai mus su Joneliu nuvesti į zoolo- 
gijos sodą, aš vis laukiu laukiu, o tu vis nevedi! 

Kaip dažnai mes paliekame vaikus vienus su įvairių 
išgyvenimų sunkumais savo ryžtingais „Vėlu!“, „Laikas 
miegoti , tuo tarpu keletas klausymo minučių galėtų iš 
tikrųjų nuraminti vaiką prieš miegą. 

Daugelis tėvų pasakoja, kad aktyvusis klausymas 
padėjo jiems pirmąkart užmegzti kontaktą su savo vai- 
kais. 


RGIp kiausyu VvaiKO 


Štai pavyzdys iš T. Gordono knygos. 

Penkiolikmetės mergaitės tėvas, grįžęs iš tėvų kursų, 
kur jis susipažino su aktyviojo klausymo būdu, rado savo 
dukrą virtuvėje plepančią su savo bendraklasiu. Paaugliai 
neigiamu tonu aptarinėjo mokyklą. „Aš atsisėdau ant kė- 
dės, - vėliau pasakojo tėvas, - ir nusprendžiau aktyviai 
klausyti, kad ir kiek man tai kainuotų. Vaikai prakalbėjo 
neužsičiaupdami dvi su puse valandos, ir per tą laiką aš su- 
žinojau apie savo dukters gyvenimą daugiau nei per keletą 
paskutinių metų! 

3. Vaikas pats stengiasi spręsti savo problemą 

Pateikiu beveik pažodinį jaunos moters - mūsų kur- 
sų klausytojos - pasakojimą: 

„Mano seseriai Linai keturiolika mety. Kartais ji pas 
mane atvažiuoja į svečius. Prieš įprastinį jos atvažiavimą 
paskambino mama ir papasakojo, kad Lina susidėjo su 
bloga kompanija. Berniukai ir mergaitės šitoje kompani- 
joje rūko, geria, vilioja vieni iš kitų pinigus. Mama labai 
sunerimusi ir prašo manęs kažkaip paveikti seserį. 

Kalbėdama su Lina pradedu pokalbį apie jos draugus. 
Jaučiu, kad jos nuotaika genda. 

- Lina, aš matau, tau nelabai malonu kalbėti apie 
savo draugus. 

- Taip, nelabai. 

- Bet tu turi tikrą draugą ar draugę. 

- Žinoma, turiu - Giedrę. O kiti... net nežinau. 

- Tu jauti, kad kiti tave gali išduoti. 

- Taip, ko gero... 

- Tu nežinai, kaip su jais elgtis. 

- Taip... 

- O jie labai gerai elgiasi su tavimi. 

Lina audringai reaguoja. 

- Na ne, aš taip nepasakyčiau! Jeigu jie su manimi elg- 
tysi gerai, tai neverstų skolintis iš kaimynų pinigų vynui, o 
vėliau prašyti jų iš mamos, kad atiduočiau. 

- Ta-aip. Tu manai, kad normalūs žmonės taip nesi- 
elgia. 


Kaip klausyti vaiko 


- Žinoma, nesielgia! Štai Giedrė su jais nedraugauja 
ir gerai mokosi. O man netgi pamokų nėra kada daryti. 

- Tu ėmei prasčiau mokytis. 

- Mokytoja netgi skambino į namus, skundėsi ma- 
mai. 

- Mama, žinoma, labai nuliūdo. Tau gaila jos. 

- Aš labai myliu mamą ir nenoriu, kad ji liūdėtų, ta- 
čiau negaliu nieko su savimi padaryti. Mano charakteris 
tapo kažkoks baisus. Vos tik kas - pradedu šiurkščiai kal- 
bėti. 

- Tu supranti, kad šiurkščiai kalbėti yra blogai, tačiau 
kažkas tavyje skatina taip elgtis, įskaudinti žmogų... 

- Aš nieko nenoriu įžeisti. Atvirkščiai, man visą laiką 
atrodo, kad mane nori įskaudinti. Nuolat kažko moko... 

— Tau atrodo, kad tave skaudina ir moko... 

- Na taip. Vėliau aš suprantu, kad jie nori gero ir kaž- 
kuo yra teisūs. 

- Tu supranti, kad jie teisūs, bet nenori to parodyti. 

- Taip, nes pagalvos, kad aš jų visko ir visada klau- 
sysiu. 

- Vaikinai iš kompanijos taip pat neklauso tėvų... 

- Jie netgi juos apgaudinėja. 

- Netgi apgaudinėja. Jeigu apgaudinėja tėvus, tai ką 
jiems reiškia apgauti draugus... 

- Taip taip! Aš dabar supratau. Jie juk dėl pinigų mane 
apgavo: atiduoti ir nesiruošia. Apskritai jie man nusibodo, 
ir aš jiems į akis pasakysiu, kokie jie. 

Lina išvažiavo namo. 

Po kelių dienų skambina mama: 

- Nijole, Lina manęs atsiprašė. Pasakė, kad viską su- 
prato. Ir apskritai tapo kitu žmogumi - meili, gera, su kom- 
panija nevaikšto, dažniau būna namuose, ruošia pamokas, 
skaito. O svarbiausia - pati labai patenkinta. Ačiū tau! 


Jūs susipažinote su trimis teigiamais rezultatais, ku- 
riuos galima pastebėti (bet kurį iš jų arba visus kartu) 

jau pokalbio metu, jei aktyvus vaiko klausymas yra sėk- 
mingas. 

Tačiau pamažu tėvai ima pastebėti dar bent jau du 
nuostabius labiau bendro pobūdžio pasikeitimus. 

Pirmas: kaip apie stebuklą tėvai praneša, kad patys 
vaikai gana greitai ima aktyviai klausyti jų. 

Pasakoja keturmetės Nelės mama. 

Neseniai sėdame pietauti, aš padedu Nelei lėkštę su 
maistu, tačiau ji nusisuka, atsisako valgyti. Nuleidžiu akis 
ir mąstau, kaip teisingai pasakyti. Bet štai girdžiu dukrelės 
žodžius: 

NELĖ: Mamytuk, tu tuoj pravirksi... 

MAMA: Taip, Nele, aš nuliūdusi, kad tu nenori pie- 
tauti. 

NELĖ: Aš suprantu, tau skaudu. Tu ruošei, o aš neval- 
gau tavo pietų... 

MAMA: Taip, aš labai norėjau, kad tau patiktų pietūs. 
Aš labai stengiausi. 

NELĖ: Gerai, mamyte, aš suvalgysiu viską viską iki 
paskutinio lašelio. 

Ir iš tikrųjų - suvalgė viską! 

Antras pasikeitimas liečia pačius tėvus. Labai dažnai 
aktyviojo klausymo pratybų pradžioje jie dalijasi štai ko- 
kiu nemaloniu savo išgyvenimu. „Jūs sakote, - kreipiasi jie 
į psichologą, - kad aktyvusis klausymas padeda suprasti ir 
pajausti vaiko problemą, pakalbėti su juo nuoširdžiai. Kar- 
tujūs mokote mus būdo ar metodo, kaip tai daryti. Mokote 
sudaryti frazes, parinkti žodžius, laikytis taisyklių... Koks 
gi čia „nuoširdus“ pokalbis? Tai gryna „technika“, dar ir 
nepatogi, nenatūrali. Žodžiai į galvą neateina, frazės išeina 
nesklandžios, iškamuotos. Ir apskritai - nesąžininga: mes 
norime, kad vaikas su mumis pasidalytų slaptais išgyveni- 
mais, o patys „taikome“ tam kažkokius būdus.“ 

Tokius arba panašius prieštaravimus tenka išgirsti 
per pirmąsias dvejas trejas pratybas. Tačiau pamažu tėvų 
išgyvenimai pradeda keistis. Paprastai tai nutinka po pir- 
mu sėkmingu bandymu bendrauti su vaiku kitaip. Sėkmė 


Kaip klausyti vaiko 


įkvėpia tėvus, jie kitaip pradeda žiūrėti į „techniką“ ir 
kartu patys keičiasi. Jie jaučia, kad tampa jautresni vaiko 
poreikiams ir sielvartui, lengviau priima ir jo „neigiamus“ 
jausmus. Tėvai sako, kad laikui bėgant jie pastebi turintys 
daugiau kantrybės, mažiau susierzina dėl vaiko elgesio, 
geriau suvokia, kaip ir kodėl jam būna blogai. Taigi akty- 
viojo klausymo „technika“ tampa tėvų keitimosi priemo- 
ne. Mes manome, kad „taikome“ ją vaikams, bet ji keičia 
mus pačius. Tai - jos nematoma nuostabi savybė. 

Kalbant apie tėvų nerimą dėl „metodų“ ir „techni- 
kos“ nenatūralumo, įveikti jį padės vienas palyginimas, 
kurį aš dažnai pateikiu pratybose. 

Gerai žinoma, kad pradedančiosios balerinos valan- 
dų valandas praleidžia atlikdamos pratimus, toli gražu 
nenatūralius, mums įprasto supratimo požiūriu. Pavyz- 
džiui, jos mokosi pozų, kuriose pėdos statomos įvairiais 
kampais, tarp jų 180 laipsnių kampu. 

Tokiomis „išsuktomis“ kojomis balerinos turi lais- 
vai išlaikyti pusiausvyrą, pritūpti, sekti rankų judesius... 
ir visa tai tam, kad vėliau jos lengvai ir laisvai šoktų, jau 
nebegalvodamos apie jokią techniką. 

Taip ir bendravimo įgūdžiai. Pradžioje jie sunkūs ir 
kartais neįprasti, tačiau kai juos įvaldote, „technika“ iš- 
nyksta ir tampa bendravimo menu. 

NAMŲ UŽDUOTYS 


Pirma užduotis 
Prieš jus lentelė, kurioje reikia užpildyti skiltį „Vaiko 
jausmai“. Kairiojoje skiltyje jūs rasite situacijos apra- 
šymą ir vaiko žodžius, dešiniojoje įrašykite, kokius, 
jūsų nuomone, jausmus jis šiuo atveju jaučia. Kol kas 
apie savo atsakymą negalvokite. 


Situacija ir vaiko Vaiko Jūsų 
žodžiai jausmai atsakymas 


1. (Pavyzdys): „Šian- 
dien, kai aš ėjau iš 
mokyklos, berniukas 
chuliganas man išmušė 
portfelį ir iš jo viskas 
išbyrėjo.“ 

2. (Vaikui įšvirkštė vais- 
tų, verkia): „Daktaras 
blogas!“ 


Tu labai nu- 
siminei, ir 
buvo labai 
skaudu. 


Širdgėla, 
nuoskau- 


da 


3. (Vyresnysis sūnus 
—- mamai): „Tu visada 

ją gini, sakai „maža, 
maža, o manęs niekada 
negaili.“ 

4. „Šiandien matemati- 
kos pamokoje aš nieko 
nesupratau ir pasakiau 
apie tai mokytojui, o 
vaikai visi juokėsi.“ 

5. (Vaikas išmeta puo- 
delį, jis sudūžta): „Oi!!! 
Mano puo-o-odukas!“ 


RNUID kiuusSy Uu Vaiko 


Situacija ir vaiko Vaiko Jūsų 
žodžiai jausmai atsakymas 


6. (Įlekia pro duris): 
„Mama, tu žinai, šian- 
dien aš pirmas parašiau 
ir atidaviau kontrolinį!“ 


7. „Na štai, aš pamiršau 
televizorių įjungti, o 
rodė filmo tęsinį!“ 


Antra užduotis 
Iš esmės tai pirmos užduoties tęsinys. Užrašykite tre- 
čiojoje skiltyje savo atsakymą į vaiko žodžius. Įvar- 
dykite šioje frazėje jausmą, kurį (jūsų spėjimu) jis 
jaučia (žr. pavyzdį). 
Pastaba. Teisingus šios ir pirmos užduoties atsakymus 
jūs rasite pamokos pabaigoje. 


Trečia užduotis 

Pradėkite tai daryti kasdien bendraudami su vaiku: 
pastebėkite jo įvairių išgyvenimų momentus, kada jis 
įskaudintas, liūdnas, bijo, nenori, pavargęs, supykęs, 
džiaugsmingas, nekantrus, įsijautęs... ir įvardykite 
juos jums bendraujant. Neužmirškite konstatuoja- 
mosios (ne klausiamosios) savo replikos formos ir 
pauzės po savo žodžių. 


TĖVŲ KLAUSIMAI 


KLAUSIMAS: Ar visada reikia vaiko aktyviai klausy- 
ti? Štai, pavyzdžiui, vakar sūnus grįžo namo suplėšytomis 
kelnėmis. Jam tas pats, o aš nevilty: ką dabar daryti! Ne- 
jaugi ir čia jo reikėjo aktyviai klausyti? 

ATSAKYMAS: Ne, nereikia. Kai vaikui „tas pats“, 
o jūs išgyvenate, tai situacija kaip tik atvirkščia tai, kurią 
mes turėjome omenyje iki šiol. Kaip šiuo atveju reaguoti, 
mes aptarsime po vienos pamokos. 

Kitas atvejis, kada nereikia aktyviai klausyti, — tai 
tokie klausimai: „Mama, kiek valandų?“ Būtų absurdiška 
atsakyti: „Tu nori sužinoti, kiek dabar valandų...“ 

KLAUSIMAS: Ar būtina, klausantis vaiko, atsiliepti 
išplėtotomis frazėmis? 

ATSAKYMAS: Visai nebūtina. Viena mama rašo: 
„Mano dukrelė, parėjusi iš mokyklos, pasakoja neuž- 
sičiaupdama apie viską, kas atsitiko. Man belieka tiktai 
linkčioti galva.“ 

Ši mama elgiasi natūraliai ir visiškai teisingai. Kai 
vaikas, kupinas įspūdžių, kalba „neužsičiaupdamas“, vis- 
kas, ko jam reikia, - tai jūsų buvimas ir dėmesys. Psicho- 
logai pavadino šį būdą „pasyviuoju klausymu“ - pasyviu, 
žinoma, tik išoriškai. Čia vartojamos trumpos frazės ir 
žodžiai, jaustukai, paprasčiausi mimikos ženklai, rodan- 
tys, kad jūs klausote ir atsiliepiate į vaiko jausmus: „Taip 
taip..., „Aha!“ „Nejaugi?“, „Papasakok dar...“, „Įdomu“, 
„Tu taip ir pasakei!“, „Štai štai...“ „Ir ką?“, „Puiku!“ „Čia 
tai bent!..“ ir t. t. 

Trumpi žodžiai tinkami ir pasakojant apie neigiamus 
išgyvenimus. Operoje „Snieguolė“ yra scena - duetas: 
pas seną carą ateina mergina. Ji skundžiasi tuo, kad myli- 
masis ją paliko, įsimylėjęs Snieguolę. Liejasi liūdna mer- 
ginos kalba, o išmintingas senis minkštai atsako „Pasa- 
kok, pasakok...“, „Pasakok, vaikeli...“ „Pasakok, mieloji“, 
„Pasakok, klausau“. Ar netiesa, - kerintis meno klausyti 
pavyzdys, atėjęs pas mus iš tautinės kultūros gilumų! O 
išmintingos senelės, kurių dabar visi ilgisi, - argi ne taip 
jos klausydavo? 

KLAUSIMAS: Kaip klausyti vaiko, jei nėra kada? 
Kaip nutraukti jį? 


Kaip klausyti vaiko 


ATSAKYMAS: Jei nėra kada, geriau nepradėkite. 
Reikia, kad jūs turėtumėte laiko atsargą. Nuo pradėtų ir 
nutrauktų bandymų klausyti vaikas gali tik nusivilti. Blo- 
giausia, jeigu gerai prasidėjęs pokalbis staiga tėvo nutrau- 
kiamas: 

- Viliau, laikas namo. 

- Tėti, prašau, dar truputį! 

- Tau norisi dar truputį pažaisti... (Aktyviai klauso). 

— Taip, mums taip įdomu! 

- Kiek gi dar? 

— Na, nors pusvalandėlį. 

- Ne, tai labai daug. Tučtuojau namo! 

Kartojantis panašiems atvejams vaikas gali pradėti 
nepasitikėti tėvais ir aktyviojo klausymo bandymus imti 
vertinti kaip būdą įgyti jo pasitikėjimą, kad vėliau galėtų 
skaudžiau smogti. Ypač pavojingos tokios klaidos, jeigu 
tarp jūsų ir vaiko iki šiol nebuvo nuoširdaus kontakto ir 
jūs darote tiktai pirmuosius žingsnius. 

KLAUSIMAS: O jei aktyvusis klausymas nepadeda? 
Pavyzdžiui, šiomis dienomis aš sakau dukrelei: „Laikas da- 
ryti pamokas.“ O ji atsako: „Ne, dar yra laiko, dabar ne- 
noriu.“ Aš jai: „Tau dabar nesinori...“ Ji: „Taip, nesinori, 
- taip ir neprisėdo! 

ATSAKYMAS: Šis klausimas padeda paaiškinti vie- 
ną dažną tėvų nuomonę, tarytum aktyvusis klausymas 
— tai būdas priversti daryti vaiką tai, ko jūs iš jo norite. 

Visiškai ne, aktyvusis klausymas - tai būdas už- 
megzti geresnį kontaktą su vaiku, būdas parodyti, kad 
jūs jį besąlygiškai priimate - su visais jo atsisakymais, 
bėdomis, išgyvenimais. Tokiam kontaktui atsirasti gali 
prireikti tam tikro laiko, kuriam bėgant vaikas įsiti- 
kins, kad jūs ėmėte atidžiau žiūrėti į jo problemas. Jeigu, 
atvirkščiai, jis įtars, kad jūs tikitės kažkokiu nauju būdu 
paveikti jį „savo naudai“, tai pasipriešinimas jūsų bandy- 
mais tiktai išaugs. 

Atsakymai į 5 pamokos 1 ir 2 užduotis 


Galimi tėvų atsakymai: 

1. Tu labai nusiminei, ir buvo labai skaudu. 
2. Tau skaudu, tu supykai ant daktaro. 

3. Tu nori, kad aš taip pat tave ginčiau. 

4. Buvo labai nepatogu ir skaudu. 

5. Tu išsigandai, ir puodelio labai gaila. 

6. Puiku! Aš matau, tu labai džiaugiesi. 

7. Labai apmaudu... 


ŠEŠTA PAMOKA 


Dvylika prieš vieną, 


arba kas mums trukdo 
klausytis vaiko 


Mūsų automatinės reakcijos ir 12 jų tipų 

8 

Tėvų sunkumai 

Triračiai ir dviračiai 
Lavinkime savo klausą 
Išmokti visiškai įmanoma 

8 

Namų užduotys 
8 

Tėvų klausimai 


T kurie bando išmokti aktyviai klausyti, 
skundžiasi dideliais sunkumais: į galvą atei- 
na įprasti atsakymai - visi, išskyrus reika- 
lingus. 

Vienose pratybose tėvų grupę paprašė parašyti, kaip 
jie atsakytų į tokį dukters nusiskundimą: 

- Lilija daugiau nenori draugauti su manimi. Šian- 
dien ji žaidė ir juokėsi su kita mergaite, o į mane jos netgi 
nepažiūrėjo. 

Štai kokie buvo atsakymai: 

- O tu pabandyk prie jų prieiti pirma: galbūt ir tave 
priims. 

- Tikriausiai tu pati dėl to kalta. 

- Žinoma, labai skaudu. Bet galbūt Lilijai įdomiau su 
ta mergaite. Geriau nepiršk jai savo draugystės, o susirask 
kitą draugę. 

- Otu pasiūlyk Lilijai pažaisti su tavo naująja lėle. 

- Nežinau, ką daryti. Padovanok joms ką nors. 

- Taip gyvenime dažnai nutinka. Pasistenk labai ne- 
sijaudinti. 

- Ar jūs nesusipykot? 

- Liaukis jaudintis. Geriau pažaiskime. 

Tėvai labai nustebo, sužinoję, kad nebuvo sėkmingas 
nė vienas atsakymas. Paskutinius du dešimtmečius psi- 
chologai padarė labai svarbų darbą: jie išskyrė tradicinius 
tėvų pasisakymų tipus - tikras kliūtis vaiko aktyviojo 
klausymo kelyje. Jų pasirodė visos dvylika! Susipažinki- 
me su šiais tėvų automatinių atsakymų tipais, taip pat su 
tuo, ką juose girdi vaikai. 

1. Įsakymai, komandos: „Tučtuojau liaukis!“ „Su- 
rink!“, „Išnešk kibirą!“, „Greitai į lovą!“, „Kad to daugiau 
negirdėčiau!“, „Nutilk!“ 


Dvylika prieš vieną 


Šiose kategoriškose frazėse vaikas girdi tėvų nenorą 
įsigilinti į jo problemą, jaučia nepagarbą jo savarankiš- 
kumui. 

Tokie žodžiai sukelia beteisiškumo arba ir palikimo 
„bėdoje“ jausmą. 

Atsakydami vaikai paprastai priešinasi, „burba“, įsi- 
žeidžia, spyriojasi. 

MAMA: Viliau, renkis greičiau (komanda), vėluoja- 
me į darželį! 

VILIUS: Aš negaliu, padėk man. 

MAMA: Neišsigalvok! (Įsakymas.) Kiek kartų jau ap- 
sirengei pats! 

VILIUS: Šlykštūs marškiniai, nenoriu jų. 

MAMA: Nauji fokusai! Nagi, tučtuojau renkis! (Vėl 
įsakymas.) 


VILIUS: O man neužsisega. 

MAMA: Nesisagstyk - taip ir eik, visi vaikai pamatys, 
koks tu nevala. 

VILIUS (verkdamas): Tu bloga... 

O pokalbis galėjo plėtotis visai kitaip: 

MAMA: Viliau, renkis greičiau, vėluojame į darželį! 

VILIUS: Aš negaliu, padėk man. 

MAMA (sustoja minutę): Negali pats susitvarkyti? 

VILIUS: Šlykštūs marškiniai, nenoriu jų. 

MAMA: Tau nepatinka marškiniai? 

VILIUS: Taip, vakar vaikai juokėsi, sakė, mergaitiški. 

MAMA: Tau buvo labai nemalonu. Suprantu. Apsi- 
renkime štai tuos! 

VILIUS (su palengvėjimu): Gerai! (Greitai apsirengia.) 

Pažymėsime, kad šiame pokalbyje pirmieji mamos 
atsakymai į berniuko žodžius („Negali pats susitvarky- 
ti, „Tau nepatinka marškiniai ') nuteikia ją iš tikrųjų jo 
paklausyti, išgirsti jo atsakymus, o ne tiktai savo įsaky- 
mus. To rezultatas - sūnus noriai dalijasi savo tikrąja pro- 
blema, o mama pasirengusi ją išklausyti. Jeigu pokalbis 
vyksta pirmuoju būdu, neišvengiamai pasirodo kitas tėvų 
frazių tipas. 

2. Perspėjimai, įspėjimai, grasinimai: „Jeigu tu ne- 
nustosi verkti, aš išeisiu“, „Žiūrėk, kad blogiau nebūtų“, 
„Dar kartą tai pasikartos, ir aš paimsiu diržą!“, „Negrįši 
laiku, kaltink save.“ 

Grasinti beprasmiška, jeigu vaiko išgyvenimai šiuo 
metu yra nemalonūs. Jie tik įvarys vaiką į didesnę akla- 
vietę. 

Taigi pirmojo pokalbio pabaigoje mama ėmėsi gra- 
sinti: „...taip ir eik, visi vaikai pamatys, koks tu nevala“, 
dėl to berniukas pravirko ir užsipuolė mamą. 

Ar jums pažįstamos tokios scenos? Ar būna taip, kad 
po tokio išpuolio jūs reaguojate dar didesniu suvaržymu, 
kitu grasinimu, apšaukimu? 

Grasinimai ir perspėjimai blogi dar ir tuo, kad dažnai 
kartojant vaikai prie jų pripranta ir nebereaguoja į juos. 
Tada kai kurie tėvai nuo žodžių pereina prie veiksmų ir 
netrukus - nuo silpnų bausmių iki stipresnių, o kartais ir 
žiaurių: užsispyrusį mažylį „palieka“ vieną lauke, užraki- 
na duris raktu, suaugusioio ranka griebiasi diržo... 


Dvylika prieš vieną 


3, Moralė, pamokymai, pamokslai: „Tu privalai elg- 
tis, kaip pridera“, „Kiekvienas žmogus turi darbuotis", „Tu 
privalai gerbti vyresniuosius.“ 

Paprastai vaikai iš tokių frazių nesužino nieko nauja. 
Niekas nuo to nesikeičia, kai jie girdi tai „šimtas pirmąjį 
kartą“. Jie jaučia išorinio autoriteto spaudimą, kartais kal- 
tę, kartais nuobodulį, o dažniausiai viską kartu. 

Reikalas tas, kad vaikų moraliniai įsitikinimai ir do- 
ras elgesys ugdomas ne tiek žodžiais, kiek namų atmosfe- 
ra, mėgdžiojant suaugusiųjų, pirmiausia tėvų, elgesį. Jei- 
gu šeimoje visi darbuojasi, susilaiko nuo šiurkščių žodžių, 
nemeluoja, dirba namų darbus, - būkite tikri, vaikas žino, 
kaip teisingai elgtis. 

Jei jis pažeidžia „elgesio normas", tai verta pažiūrė- 
ti, ar nesielgia kažkas šeimoje taip pat ar panašiai. Jeigu 
priežastis ne ši, tai greičiausiai kita: jūsų vaikas „išeina 
iš ribų“ dėl savo vidinio nesusitvarkymo, emocinių pro- 
blemų. Abiem atvejais žodiniai pamokymai - pats nesė- 
kmingiausias reikalo sprendimo būdas. 

Noriu papasakoti realią istoriją. 

Dviejų vaikų, devynerių metų Agnės ir trylikamečio 
Vido, tėvai išvyksta dviem savaitėms į komandiruotę. Na- 
muose tuo laikotarpiu apsigyvena mamos sesuo, jų teta, su 
savo vienuolikmete dukrele Lora. Susidaro gana „sprogus 
mišinys“ iš trijų „sunkaus“ ir „priešsunkio amžiaus vaikų. 
Vidas ir Agnė ilgisi išvykusių tėvų, pusseserės ir jos mamos 
pasirodymas toli gražu nepagerina jų būsenos, o greičiausiai 
atvirkščiai: vaikai išgyvena pavydo jausmą („ji turi mamą, 
o mes ne"), išsiliejantį noru paerzinti ir netgi įžeisti pussese- 
rę. Nors visi trys daug žaidžia kartu, tačiau dažnai kyla gin- 


Dvylika prieš vieną 


čų ir kivirčų, kuriuose brolis ir sesuo susivienija prieš Lorą, 
o ši neretai verkia. Teta stengiasi būti „teisinga“, neužstoti 
nė vienos pusės. Jos sūnėnui ir dukterėčiai tai mažai kuo 
padeda (vis tiek mamos nėra), o jos dukrelei atrodo, kad 
mama visada gina „juos, o ne ją. Mažasis pragaras greitai 
pasiekia piką. Vaikai kivirčijasi prie televizoriaus, - kokią 
programą žiūrėti. Vidas stipriai suduoda pusseserei tiesiai į 
veidą, ši krenta, garsiai verkdama. Jos mama atbėga iš gre- 
timo kambario, aptinka sceną: Vidas ir jo jaunesnioji sesuo 


žiūri išsigandę, tačiau įsitempę, „pasiruošę kovai , Lora guli 
ant grindų, garsiai verkdama. 

TETA: Kas atsitiko? 

LORA: Jis man smo-o-gė į veidą-ą-ą! 

TETA (nukreipia rūstų žvilgsnį į Vidą): 

AGNĖ: Ji įjungė, o jis perjungė, o ji vėl įjungė, o tada 
jis ją pastūmė... štai taip... (Parodo.) 

TETA (pasipiktinusi - Vidui): Pastūmei tiesiai į vei- 
dą! 

VIDAS: Taip. 

TETA: Ar tu žinai, kad žmogaus veido jokiomis aplin- 
kybėmis liesti negalima?! 

VIDAS: Žinau! 

TETA: Tu žinai, kad suduoti į veidą - tai pats didžiau- 
sias įžeidimas, kokį galima padaryti žmogui?! 

VIDAS: Žinau. 

TETA: Žinai, ir vis tiek padarei! Padarei tyčia! 

VIDAS (su iššūkiu): Taip, specialiai! (Išbėga.) 

Po 15 minučių pasigirsta naujas Loros raudojimo pro- 
trūkis: „Jis manęs neįleidžia į kambarį ir kažką daro su 
mano lė-ė-lėmis!“ Teta eina į kambarį, Vido ten jau nebė- 
ra. Nuo lėlių nuplėšti drabužiai, kurie mėtosi kur papuola, 
pati mylimiausia lėlė dingo. Į Loros reikalavimus, susimai- 
šiusius su verkimu: „Kur mano lėlė? Atiduok mano Iėlę!“, 
Vidas atsako: „Nežinau, neliečiau.“ 


Dvylika prieš vieną 


Teta laukia sugrįžtant tėvų, kad praneštų apie siau- 
bingą Vido elgesį. Ji net neabejoja, kad jis nusipelno kriti- 
kos ir pasiaiškinimo dėl visko visų akivaizdoje. 

Mama vis dėlto teikia pirmenybę pokalbiui su Vidu tik 
dviese. Pokalbis tęsiasi ilgiau kaip valandą. Vidas sąžinin- 
gai pasakoja viską, kaip buvo (lėlė greitai „atsiranda“ po 


Loros lova), ir tarp kitko paaiškėja, kad jis jautėsi nelaimin- 
gas ir užguitas, „visi ant jo puolė“ (mokykloje, pasirodo, tuo 
metu taip pat buvo kilę nemalonumų). Po dviejų dienų jis 
netikėtai prieina prie tetos ir prašo nemanyti, kad jis blo- 
gas ir piktas, paprasčiausiai jam paskutiniu metu „užeina“. 
Teta su Lora svečiuojasi name dar savaitę, ir tomis dieno- 
mis santykiai tarp vaikų būna daug ramesni. 

Ši istorija iškelia daug klausimų: apie taisykles, apie 
leistinas ribas, apie bausmes ir kt. Tačiau mes neaptarinė- 
sime jų dabar', kad nenukryptume nuo mūsų pagrindinės 
temos - apie žodinių pamokymų ir pamokslų veiksmin- 
gumą. Nors teta ir padarė paaugliui teisingą pastabą apie 
kito žmogaus veido neliečiamumą, tačiau ši pastaba ne- 
davė norimo rezultato, ji „nepataisė“ ir „neišmokė“ Vido, 
o tik pastūmėjo kitam piktam, kerštingam poelgiui. 

Atvirkščiai, sumanus mamos, kuri sugebėjo paklau- 
syti sūnaus, pokalbis stebuklingai jį suminkštino. 

ŠEŠTA PAMOKA 


Ar tai reiškia, kad su vaikais nereikia kalbėti apie mo- 
ralines normas ir elgesio taisykles? Visai ne. Tačiau tai da- 
ryti reikia tik ramiomis minutėmis, o ne įkaitintoje situa- 
cijoje. Šiuo atveju mūsų žodžiai tik įpila žibalo į ugnį. 

4. Patarimai, gatavi atsakymai: „O tu imk ir pasa- 
kyk...“, „Kodėl gi tau nepabandžius...“, „Man atrodo, reikia 
nueiti ir atsiprašyti, „Aš tavo vietoje duočiau grąžos.“ 

Paprastai mes nešykštime panašių patarimų. Dar 
daugiau, jaučiame pareigą duoti juos vaikams. Dažnai pa- 
teikiame kaip pavyzdį save: 

„Kai aš buvau tavo amžiaus...“ Tačiau vaikai nelinkę įsi- 
klausyti į mūsų patarimus. O kartais jie atvirai sukyla: „Tu taip 
manai, o aš kitaip, „Tau lengva kalbėti“, „Be tavęs žinau!“ 

Kas slypi už tokių negatyvių vaiko reakcijų? Noras būti 
savarankiškam, spręsti pačiam. Juk ir mums, suaugusie- 
siems, ne visuomet malonūs svetimi patarimai. O vaikai kur 
kas jautresni už mus. Kiekvieną kartą, patardami ką nors 
vaikui, mes kaip ir pranešame jam, kad jis dar mažas ir ne- 
patyręs, o mes protingesni už jį, iš anksto viską žinome. 

Tokia tėvų pozicija - pozicija „iš viršaus“ - erzina 
vaikus, o svarbiausia, nepalieka jiems noro papasakoti 
daugiau apie savo problemą. 

Kitame pokalbyje tėvas neišvengė tokios klaidos. 

Šeštadienio vakarą sūnus, pastebimai blogos nuotai- 


kane clankinin nnmiinco 


Dvylika prieš vieną 


TĖVAS: Ko tu toks surūgęs? 

SŪNUS: Šiaip, veikti nieko nesinori. 

TĖVAS: Eik pasivaikščioti, oras toks geras. 

SUNUS: Ne, vaikščioti nenoriu. 

TĖVAS: Na, paskambink Mariui, sužaiskite šachmatais. 

SŪNUS: Šachmatai atsibodo, o ir Marius šiandien 
užimtas. 

TĖVAS: Pasiimk galų gale knygą! 

SUNUS: Na gerai, tėti, ko tu prikibai! Nesupranti tu 
manęs! (Išeina į kitą kambarį, uždaro duris.) 

Pokalbis pakrypo kitaip, kada tėvas prisiminė apie 
aktyviojo klausymo metodą. Po kurio laiko jis užeina į 
sūnaus kambarį, sėdasi šalia. 

TĖVAS (padėjęs ranką berniukui ant peties): Vis dar 
bloga nuotaika. 

SUNUS: Taip, bloga. 

TĖVAS (patylėjęs): Nieko veikti nesinori. 

SUNUS: Aha, o čia dar tas pranešimas. 

TĖVAS: Uždavė paruošti pranešimą. 

SUNUS: Na taip, pirmadieniui, apie Senosios Graiki- 
jos mitus, o knygos nėra, kuo remdamasis kalbėsiu? 

TĖVAS: Galvoji, kur surasti medžiagos. 

SŪNUS: Štai būtent, nėra kur... (Pauzė.) Tiesa, yra 
viena idėja, Karolis namuose turi enciklopediją. 

TĖVAS: Galbūt ten apie tai parašyta. 

SUNUS (jau žvaliau): Tuojau aš jam paskambinsiu. 

Skambina, susitaria dėl knygos, kalba: „O vėliau pasi- 
vaikščiosime.“ 

Kaip dažnai vaikai patys padaro tai, ką mes anksčiau 
buvome jiems patarę! Tačiau jiems reikia nuspręsti pa- 
tiems - tai jų kelias į savarankiškumą. Labai svarbu su- 
teikti vaikams tokią galimybę, nors tai, aišku, sunkiau, nei 
duoti patarimą. 

5. Įrodymai, loginiai argumentai, pamokslai, „lek- 
cijos“: „Laikas žinoti, kad prieš valgį reikia plauti rankas", 
„Be galo blaškaisi, štai ir darai klaidas, „Kiek kartų tau 
sakiau! Nepaklausei - kaltink save.“ 

Ir į tai vaikai atsako: „Atstok“, „Kiek galima, „Už- 
teks!“ Geriausiu atveju jie nustoja mūsų klausyti, atsi- 
randa tai, ką psichologai vadina „prasmės barjeru“ arba 
„psichologiniu kurtumu““. 

Tėtis ir penkiolikmetė Skaistė eina pavasarine gatve. 
Tirpsta sniegas, ant šaligatvio balos. Skaistė per daug susi- 
domėjusi balomis ir pusnimis. Tėtis: „Skaiste, jei tu lipsi į 
vandenį, tai sušlapsi kojas. Jei tu sušlapsi kojas, tavo orga- 
nizmas atšals. Jei jis atšals, tu gali lengvai susirgti infekcine 
liga. Tu privalai žinoti, kad pavasarį mieste visur daug mi- 
krobųy.“ Skaistė (vėl įlipa į balą): „Tėti, o kodėl dėdės, kuris 
praėjo, tokia raudona nosis?“ 

6. Kritika, pabarimai, kaltinimai: „Į ką tai panašu!“, 
„Vėl viską padarei ne taip!“, „Viskas per tave!“, „Veltui tavi- 
mi pasiklioviau“, „Amžinai tu!..“ 

Jūs tikriausiai jau pasiruošę sutikti su tuo, kad jokio 
auklėjamojo vaidmens tokios frazės suvaidinti negali. Jos 
sukelia aktyvią vaikų gynybą: atsakomąjį puolimą, neigi- 
mą, piktumą arba liūdesį, apatiškumą, nusivylimą savimi 
ir savo santykiais su tėvais. Šiuo atveju formuojasi žemas 
vaiko savęs vertinimas, jis ima manyti, kad iš tikrųjų yra 
blogas, bevalis, beviltiškas, kad jis nevykėlis. O žemas sa- 
vęs vertinimas sukuria naujų problemų. 

Kai kurių tėvų tikėjimas auklėjamuoju kritikos po- 
veikiu iš tiesų beribis. Tiktai taip galima paaiškinti, kad 
kartais šeimose pastabos pakaitomis su komandomis 
tampa pagrindine bendravimo su vaiku forma. 

Pasekime, ką gali išgirsti vaikas per dieną: „Stokis“, 
„Kiek galima voliotis?“, „Pažiūrėk, kaip atrodo tavo marš- 
kiniai, „Vėl iš vakaro nesusidėjai portfelio, „Netrankyk 
durų, mažylis miega“, „Kodėl vėl neišvedei šuns (nepamai- 
tinai katės)? Pats įsitaisei, pats ir prižiūrėk“, „Vėl kambary- 
je velniai žino kas!“, „Prie pamokų, aišku, nesisėdai“, „Kiek 
kartų sakiau, kad išsiplautum savo indus“, „Pavargau pri- 
minti apie duoną, „Į lauką neisi, kol...“ „Kiek galima šne- 
kėti telefonu*“, „Ar tu kada nors eisi miegoti laiku?!“ 

Padauginkite šiuos pasakymus iš skaičiaus EB sa- 

bagažas neigiamų įspūdžių apie save, dar ir gautų iš pačių 
artimiausių žmonių. Kad kaip nors subalansuotų šį krūvį, 
jam tenka įrodinėti sau ir tėvams, kad jis kažko vertas. Pats 
pirmas ir lengviausias būdas (jis, beje, sufleruojamas tėvų 
stiliaus) — tai sukritikuoti pačių tėvų reikalavimus. 

Kas gi gali išgelbėti padėtį, jeigu situacija šeimoje su- 
siklostė būtent tokia? 

Pirmas ir pagrindinis būdas: pasistenkite atkreipti dė- 
mesį ne tik į neigiamas, bet ir į teigiamas jūsų vaiko elgesio 
puses. Nebijokite, kad pritarimo žodžiai jo adresu suga- 
dins jį. Nieko nėra pražūtingesnio jūsų santykiams, kaip to- 
kia nuomonė. Pradžioje suraskite per dieną keletą teigiamų 
priežasčių vaikui pasakyti gerus žodžius. Pavyzdžiui: 

„Ačiū, kad tu nuėjai į darželį su mažyliu“, „Gerai, kad tu 
atėjai, kada žadėjai , „Man patinka gaminti kartu su tavimi.“ 

Kartais tėvai mano, kad vaikas ir taip žino, jog jį 
myli, todėl teigiamų jausmų jam išsakyti nebūtina. Tai 
visai ne taip. 

Štai skaudus vienos vienuolikmetės mergaitės prisipa- 
žinimas: „Mano mama manęs nemyli, aš tai tiksliai žinau. 
Aš tai tikrinau daug kartų. Štai, pavyzdžiui, šiomis dieno- 
mis Giedrius (vyresnysis brolis) atnešė jai gėlyčių, ir ji jam 
nusišypsojo. Vakar aš taip pat nupirkau jai gėlių, atnešiau 
ir įdėmiai stebėjau jos veidą: ji man nenusišypsojo. Taigi 
aš dabar tiksliai žinau: Giedrių ji myli, o manęs - ne.“ 

Ar ateina mums į galvą, kad vaikai taip tiesiogiai su- 
pranta mūsų elgesį, žodžius, veido išraišką? Ar visada mes 
atsižvelgiame į tai, kad vaikai suvokia pasaulį juodais ir 
baltais tonais: arba besąlygiškai taip, arba besąlygiškai ne? 

Ir dar klausimas: ar mes patys lengvai išgyventume 
mūsų artimiausio žmogaus nuolatinio bombardavimo kri- 
tiką? Ar nelauktume iš jo gerų žodžių, nepasiilgtume jų? 

7. Pagyrimas. Po to, kas pasakyta, tikriausiai neti- 
kėtai ir keistai skamba rekomendacija negirti vaiko. Sie- 
kiant išsiaiškinti šį kaip ir prieštaravimą, reikia suprasti 
subtilų, tačiau svarbų skirtumą tarp pagyrimo ir paska- 
tinimo arba pagyrimo ir pritarimo. Pagyrime visada yra 

mūsų pati gražiausia (gabiausia, protingiausia)!', „Tu toks 
drąsus, tau viskas vieni niekai.“ 


6.1 SKIRSNIS 


MANE DAUG GYRĖ 


Tai ištrauka iš vienos mamos laiško „Mokytojo lai- 
kraščio“ redakcijai, kur buvo spausdinama mūsų pamokų 
medžiaga. 

„Aš skaičiau daug straipsnių ir knygų apie vaikų au- 
klėjimą. Kai kuriuose iš jų aptikau patarimų girti vaikus, 
bet jie mane labai glumino. 

Reikalas tas, kad aš pati tai išgyvenau. Mane vaikys- 
tėje daug gyrė. 

Pripranti prie to labai greitai, ir mane erzindavo ir 
liūdindavo, kad kai paaugau, ne visada būdavo įvertinami 
pagyrimu pažymiai, pagalba namuose ir t. t. Mokykloje, 
universitete aš jau negalėjau be pagiriamyjų žodžių - man 
tiesiog rankos nusvirdavo, nieko nesinorėdavo daryti, kol 
nepastebės. O jeigu nepastebėdavo, tai aš ir pasisukdavau 
šonu: jei jūs taip, tai ir aš nieko jums nedarysiu. Tačiau 
pagrindine savo bėda laikau tai, kad ir dabar, būdama dvi- 
dešimt septynerių metų, aš iš bet kurios užduoties, kurią 
išsikeliu sau, iš bet kurio darbo laukiu galiausiai ne rezul- 
tato, bet pagyrimo. Ir štai tik dabar (pagaliau!) „Mokytojo 
laikraštyje“ aš perskaitau realų atsakymą: „Aš džiaugiuosi, 
kad tu taip padarei“ (o ne „Tu - šaunuolis!“). Kodėl gi taip 
vėlai jūs davėte konkretų pavyzdį! Paprastai visi teisinasi 
tuo, kad visų skirtingos šeimos, savotiški santykiai, štai taip 
negalima, taip irgi. O kaip galima? 

Duokite daugiau konkrečių pavyzdžių, ne tokie jau 
mes kvaili, patys turėdami galvoje šeimas ir t. t. surasime 
atsakymą. Tačiau pavyzdys turi būti. Nors vienas, tai ge- 
riau negu nieko. Ačiū jums, nes aš vos ir dukters (nors ir 
jaučiau sieloje abejones, prisiminusi savo patirtį) nepradė- 
jau girti, girti, girti: „Tu mano... , „O kokia tu...“ 

Pagarbiai, J. V., Permė 

Kuo blogas yra pagyrimas-vertinimas? Pirmiausia, 
kai tėvai dažnai giria, vaikas greitai ima suprasti: kur pa- 
gyrimas, ten ir papeikimas. Girdami vienais atvejais, juos 
pasmerks kitais. 

Antra, vaikas gali tapti priklausomas nuo pagyrimo: 
laukti, ieškoti jo („O kodėl tu manęs šiandien nepagyrei?“) 
(žr. 6.1 skirsnį). Pagaliau jis gali įtarti, kad jūs nenuošir- 
dūs, tai yra giriate jį dėl kažkokių savo samprotavimų. 

SUNUS: Neišeina man tos raidės! 

MAMA: Ką tu, puikiai jas parašei! 

SUNUS: Netiesa, tu tyčia taip sakai, kad aš nenusi- 
minčiau! 

O kaipgi reaguoti į sėkmę ir teisingą vaiko elgesį? 

Geriausia paprasčiausiai išreikšti jam savo jausmą. 
Vartokite įvardį „aš, „man“ vietoje „tu“: 

DUKTĖ: Mama, aš šiandien iš lietuvių kalbos gavau iš 
karto du dešimtukus! 

MAMA: Aš labai džiaugiuosi! (Užuot: „Koks tu šau- 
nuolis!“) 

SUNUS: Aš blogai pasirodžiau, juk tiesa? 

TĖTIS: Man taip nepasirodė. Atvirkščiai, man patiko 
(tai ir tai). (Užuot: „Na ką tu, pasirodei kaip visada pui- 
kiai!) 

8. Pravardžiavimas, pajuokos: „Linas-blynas, „Ne- 
būk tešla“, „Na tiesiog avigalvis!“, „Koks gi tu tinginys!“ 
Visa tai - geriausias būdas atstumti vaiką ir „padėti jam 
prarasti pasitikėjimą savimi. Paprastai tokiais atvejais vai- 
kai įsižeidžia ir ginasi: „O pati kokia?“, „Tebūnie tešla“, 
„Na ir būsiu toks! 

Štai iliustracija. 

Trylikametė Monika pakviesta su mama į vestuves. 
Mergaitė labai susijaudinusi, matuojasi įvairius „apdarus“, 
nors pasirinkimas nelabai didelis. Pagaliau pasirodo prieš 
mamą ir senelę susuktais plaukais, ilga suknele ir aukšta- 
kulniais bateliais (suknelė ir bateliai „pasiskolinti“ iš vyres- 
niosios sesers). 

MONIKA (įeina, švytinti): Na kaip?! 

MAMA: Viešpatie! Na ir išsipuošei! Tiesiog pirma gra- 
žuolė. Žiūrėk, kad tavęs nesupainiotų su jaunąja. 

SENELĖ: O kam bateliai? Tu su jais kaip žirafa ant 
kojūkų! (Mergaitės veidas gęsta, nuotaika sugadinta.) 


MONIKA: Na ir eikite patys, o aš niekur neisiu! 

9. Spėliojimai, interpretacijos: „Aš žinau, kad vis- 
kas dėl to, kad tu...“, „Veikiausiai vėl susipešei, „Aš vis 
tiek matau, kad tu mane apgaudinėji...“ 

Viena mama mėgo kartoti savo sūnui: „Aš matau 
tave kiaurai ir netgi du metrus po tavimi!“, kas nuolat iš- 
provokuodavo paauglio įniršį. 

Ir iš tikrųjų: kurie vaikai (taip pat ir suaugusieji) 
mėgsta, kada juos „permato'? Paskui gali būti tik gynybi- 
nė reakcija, noras išvengti kontakto. 

Penkiolikmetis Pijus grįžta namo, kreipiasi į mamą. 

PIJUS: Man niekas neskambino? 

MAMA: Niekas. Aš numanau, tu lauki Laimos skam- 
bučio. 

PIJUS: O tau viską reikia žinot. 

MAMA: Reikia. Pavyzdžiui, aš žinau, kodėl tu antrą 
dieną esi blogos nuotaikos: su Laima susipykai. 

PIJUS: Mama, užteks! Koks tavo reikalas! 

Artimas šiam kitas klaidų tipas. 

10. Kamantinėjimas, tyrimas: „Ne, tu vis dėlto pa- 
sakyk“, „Kas gi vis dėlto nutiko? Aš vis tiek sužinosiu“, 
„Kodėl tu vėl gavai dvejetą?“, „Na kodėl tu tyli?“ 

Susilaikyti pokalbyje nuo klausinėjimų sunku. Ir vis dėl- 
to geriau pasistengti klausiamuosius sakinius pakeisti teigia- 
maisiais. Apie tai mes jau kalbėjome praėjusioje pamokoje. 

Pateikiu pažodžiui trumpą pokalbį, kur mama daro 
tokią klaidą: 

DUKTĖ (piktai): Štai žiūrėk, ką aš gavau! 

MAMA: Keturis iš matematikos. Kodėl gi tu pyksti? 

DUKTĖ: Taip, pykstu, o kodėl, nežinau. O tu klausi: 
„Kodėl, kodėl?“ (Nutraukia pokalbį, užsisklendžia.) 

Sėkmingesnis variantas buvo toks (realus dialogas): 

DUKTĖ (piktai): Štai žiūrėk, ką aš gavau! 

MAMA: Keturis iš matematikos. Tačiau aš jaučiu, 
kad tu pyksti. 

DUKTĖ: Taip, aš pykstu, o kodėl, nežinau. 

MAMA: Tau blogai. 

DUKTĖ: Taip blogai... Aš nenoriu, kad tu išeitum. 

MAMA: Tu nori, kad aš pasilikčiau namie. 

DUKTĖ: Taip (prašančiai). Mama, prašau, neik šian- 
dien į paskaitas! 

Nuostabu, kaip vienas visai, atrodytų, nesvarbus pakei- 
timas suaugusiojo atsakyme (vietoj: „Kodėl gi tu pyksti?“ 
— „Aš jaučiu, kad tu pyksti“) gali pakreipti pokalbį kitaip. 

Kartais skirtumas tarp klausimo ir teigiamosios fra- 
zės gali mums pasirodyti beveik nepastebimas. O išgyve- 
nančiam vaikui šis skirtumas didžiulis: klausimas skamba 
kaip šaltas smalsumas; teigiančioji frazė - kaip suprati- 
mas ir dalyvavimas. 

11. Žodinė užuojauta, įkalbinėjimai, įtikinėjimai. 
Žinoma, vaikui reikia užuojautos. Vis dėlto rizikinga, kad 
žodžiai „aš tave suprantu“, „aš tave užjaučiu“ skambės 
per daug formaliai. Gal verčiau paprasčiausiai patylėti, 
priglaudus jį prie savęs. O frazėse: „Nusiramink“, „Ne- 
kreipk dėmesio!“, „Perdegs, ir bus gerai“ jis gali išgirsti 
jo rūpesčių ignoravimą, neigimą arba jo išgyvenimo su- 
menkinimą. 

DUKTĖ (nuliūdusi): Žinai, aš šiandien mokykloje bė- 
gau koridoriumi, o Saulius Petrauskas pakišo man koją, ir 
aš pargriuvau. 

TĖVAS: Na nieko, menkniekis, tu juk nesusižeidei. 

DUKTĖ: Taip, menkniekis, o visi berniukai juokėsi. 

TĖVAS: Na baik, nekreipk dėmesio! 

DUKTĖ: Tau kalbėti lengva, o man skaudu! 

12. Atsakymai juokais, pasitraukimas iš pokalbio. 

SŪNUS: Žinai, tėti, negaliu pakęsti tos chemijos ir nie- 
ko joje nesuprantu. 

TĖTIS: Kiek daug bendro tarp mūsų! 

Tėtis demonstruoja humoro jausmą, tačiau problema 
lieka. O ką jau kalbėti apie tokius žodžius kaip „Atstok!“, 
„Neturiu laiko, „Amžinai tu su savo skundais!“ 


Susipažinę su ilgu sąrašu nesėkmingų pasakymų, tė- 
vai paprastai sušunka: „Ir to negalima, ir to negalima... ką 
gi galima?“ 

Ir čia kyla būtinybė aktyviai klausyti jų pačių: 

- Jūs sutrikę. 

- Žinoma! Pasirodo, kad iki dabar viską darėme ne 
taip. Ir dar atsakyti teisingai labai sunku: visą laiką lenda 
įprasti patarimai ir pastabos. 

— Tai yra, jums sunku parinkti tinkamas frazes. 

— Na taip, jos tokios neįprastos. Nejaugi negalima 
kaip anksčiau? 

- Jums norisi kaip anksčiau... 

- Taip!.. tai yra ne. Aš juk matau, kad tai nieko gero 
neduoda! 

Tokiais atvejais mano mokytojas profesorius Alekse- 
jus Nikolajevičius Leontjevas mėgsta pateikti vieną paly- 
ginimą - ir vėl bus kalbama apie dviratį. 

Įsivaizduokite, kad žmonės niekada nematė dviračių. 
Ir štai jiems pasiūlo iš karto dvi konstrukcijas: trijų ratų 
ir dviejų ratų. Kokį dviratį jie išsirinks? Žinoma, triratį. 
Kodėl? Todėl, kad atsisėdę ant jo jie važiuos iš karto len- 
gvai ir „natūraliai. Dviejų ratų dviračio privalumai liks 
už septynių užraktų..., kol jie nesugaiš laiko ir pastangų 
išmokti jį valdyti. Štai tada jie supras visas puikias „nepa- 
togaus“ dviračio savybes. 

Pažymėsiu, kad mūsų įprastas kreipimasis į vaiką su 
patarimais, pamokymais ir priekaištais - tai ne „natūra- 
lios“, o taip pat išmoktos frazės. Tačiau jos panašios į ne- 
efektyvų važiavimą senos konstrukcijos mašina. 

Viso pasaulio psichologai paaukojo daug pastangų, 
kad ištobulintų šią konstrukciją ir padėtų tėvams išmokti 
„važiuoti geresne mašina . Pagrindas naujų bendravimo 
įgūdžių, kuriuos mes bandome įvaldyti, yra humaniški 
principai: vaiko asmenybės gerbimas, pripažinimas teisių 
į savo norus, jausmus ir klaidas, dėmesys jo rūpesčiams, 
atsisakymas tėvų pozicijos „iš viršaus“. 

Labai svarbu mokytis iš savo klaidų. Mūsų klausos 
pratimui išnagrinėkime „tipišką namų konfliktą“, įrašytą 
mamos. Ar buvo kai kurie tėvų atsakymai nesėkmingi, ir 
jei taip, tai kokiam klaidų tipui jie priklausė? 

DUKTĖ (ketverių metų): Mama, greičiau valgyti! 

MAMA: Sėskis, aš jau įpyliau. 

DUKTĖ (Sėdasi prie stalo, vaiposi): Oi, ši sriuba ne- 
skani. Aš nevalgysiu. 

MAMA: Palik ir išeik. (Įsakymas.) 


PAITES TC. Aš sakičis sakiau 

Įsikiša tėtis. 

TĖTIS: Sėskis ir valgyk be kaprizų! (Įsakymas.) 

DUKTĖ (vos neverkia): O aš su morkomis nemėgstu. 

MAMA: Aš tau jas išrinksiu. 

DUKTĖ: Bet vis tiek... 

MAMA (pratrūksta): Aš ne tam gaminau, kad tu čia 
nosį raukytum! (Pamokymas, kritika.) 

Duktė pradeda ašaroti... 

TĖTIS: Sėskis gražiai ir valgyk. Pasemk šaukštą. Į bur- 
ną! (Įsakymas, komanda.) 

DUKTĖ: O man neskanu!!! 

MAMA: Eik nuo stalo, būk alkana. (Komanda, gra- 
sinimas.) 


TĖTIS: Aš štai tuoj... (Grasinimas.) 

Duktė ašarodama ima šaukštą, pradeda valgyti atža- 
garomis. Po minutės valgo normaliai, po penkių minučių 
suvalgo viską. Tačiau visų nuotaika sugadinta. 

Norėtųsi baigiant šią pamoką pateikti kitą realų di- 
alogą, kuris parodo, kaip tėvai visiškai sėkmingai įvaldo 
aktyviojo klausymo metodą. Tai taip pat dokumentinis 
vienos mamos įrašas. 

„Žiūrime su dukrele vaikų darželio grupės fotografiją. 
Dukrelė rodo į auklėtoją (pažymėsiu, kad fotografijoje jos 
veidas sudraskytas): 

DUKTĖ: Matyti jos nenoriu! 

AŠ: Tau labai nemalonu į ią žiūrėti. 

DUKTĖ: Taip, ji labai pikta. 

AŠ: Ji tave skriaudė. 

DUKTĖ: Taip, ji išvadino mane kurtų šunimi ir sakė, 
kad jei aš įskysiu, tai jau tada ji... 

AŠ: Tada ji kažką padarys. 

DUKTĖ: Taip. Ji nesakė ką. 

AŠ: Tu nenorėjai to pasakoti anksčiau. 

DUKTĖ: Taip, aš bijojau (tuoj pravirks). 

Paimu ją ant rankų.“ 

Šiame dialoge mama jau pirma fraze išvengė galimos 
tradicinės klaidos - „auklėjamosios“ pastabos. Ji juk galėjo 
atsakyti: „Kaip tu gali taip kalbėti apie auklėtoją! Ir kodėl 
tu sudraskei fotografiją?“ Tačiau ji „įgarsino“ vaiko jaus- 
mą, parodė, kad yra pasiruošusi išgyventi jį drauge. Tai 
padėjo mergaitei išsilaisvinti iš užspaustos viduje baimės 
ir nuoskaudos. Riedančios ašaros - palengvėjimo ašaros. 


6.1 SKIRSNIS 


KLAUSYTI KITAIP 


Gerai žinoma, kad vaikai mėgsta fantazuoti. Klausy- 
dami pasakų ar žaisdami, jie tiesiogiai pasineria į įsivaiz- 
duojamą pasaulį ir gyvena jame ne blogiau nei realiame. 

Galima prisijungti prie tokio vaiko pasaulio, žai- 
džiant jo svajonėse ir fantazijose. Taip pavyksta padėti 
jam nugalėti emocinius sunkumus. 

Štai du pavyzdžiai. Mama guldo Simą miegoti, ber- 
niukas aikštijasi. 

SIMAS: Nemiegosiu, nenoriu. (Pauzė.) Kada tėtis grįš? 
Aš pavargau jo laukti! (Tėtis ilgoje komandiruotėje ir grįš 
negreitai.) 

MAMA: Tu labai pasiilgai. 

SIMAS: Taip, labai. Jau daugiau nebegaliu... 

MAMA: Aš taip pat pasiilgau. Įsivaizduokime, kad tė- 
tis grįžta. Kaip tai atrodytų? 

SIMAS: (Pagyvėjęs). Jis mums skambina iš stoties ir 
sako: „Aš jau čia, greitai būsiu pas jus!“ 


Dvylika prieš vieną 


MAMA: Taip, mes labai apsidžiaugėme, imam tvar- 
kytis... 

SIMAS: Ne, jau susitvarkėme, ir tu jau iškepei pyragą... 

MAMA: Taip, žinoma. Mes dengiame stalą, padeda- 
me pyragą, lėkštes ir puodukus. 

SIMAS: Aš ištraukiu iš „garažo“ savo naująją mašiny- 
tę ir dar albumą, kur nupiešiau tankus. 

MAMA: Štai girdime žingsnius prie durų ir skambutį... 

SIMAS: Aš bėgu atidaryti - tėti!!! Jis juokiasi, pakelia 
mane ant rankų... 

Pokalbis tęsiasi dar keletą minučių, po kurio laiko ber- 
niukas užmiega su šypsena veide. 

Kitas pavyzdys - daugeliui pažįstama tema. 

LAURA: Tėti, aš noriu šokoladuko, nupi-i-irk. 

TĖTIS: Man atrodo, kad mama jau vakar nupirko. 

LAURA: Vieną, ir tai mažą. 

TĖTIS: O tu nori daug. 

LAURA: Taip, daug daug! 

TĖTIS: Dešimt, o dar geriau - penkiasdešimt! 

LAURA (įsitraukia į žaidimą): Ne, šimtą, tūkstantį!!! 

TĖTIS: Mes perkame tūkstantį šokoladukų, prikrau- 
name Pauliuko vežimėlį ir vežame namo. 

LAURA (juokiasi): Visi stebisi: „Iš kur jūs gavote tiek šoko- 
lado?“ Susirenka daug vaikų, ir mes pradedame visus vaišinti! 

Kai vaikai ir tėvai svajoja kartu, vaikas žino, kad su- 
augusysis girdi ir supranta jo jausmus. 

NAMŲ UŽDUOTYS 
Pirma užduotis 

Pabandykite nustatyti, kokiam klaidingų posakių ti- 

pui priklauso tėvų atsakymas (atsakymus jūs rasite 

pačioje pamokos pabaigoje): 

DUKTĖ: Daugiau niekada neisiu pas dantų gydytoją! 

MAMA: Neišsigalvok, rytdienai mes turime taloną, 
reikia baigti taisyti dantį. (1) 

DUKTĖ: Aš daugiau neištversiu. Žinai, kaip skaudėjo! 

MAMA: Nenumirei gi. Gyvenime dažnai tenka kentė- 
ti. Jei nesigydysi, liksi be dantų. (2) 

DUKTĖ: Tau lengva kalbėti, tau taip negręžė! Ir iš 
viso, tu manęs nemyli! 

SUNUS: Įsivaizduoji, aš praleidau dvi paskutines treni- 
ruotes, ir treneris šiandien mane paskyrė būti atsarginiu. 

MAMA: Na nieko, kažkas juk taip pat turi būti atsargi- 
nis, jei ne tu, tai kitas berniukas, o be to, - pats kaltas. (3) 

SUNUS: Tegu kitas sėdi, o aš nenoriu. Tai juk neteisin- 
ga: Petrauskas už mane silpnesnis, o jį išleido žaisti! 

MAMA: Iš kur žinai, kad jis silpnesnis? (4) 

SŪNUS: Žinau! Aš vienas iš geriausių komandoje. 

MAMA: Aš tavo vietoje taip nesipūsčiau, reikia būti 
kuklesniam. (5) 

SUNUS (apmaudžiai): Ką su tavim kalbėti, nesupran- 
ti tu... 

Penkerių metų mergaitė - tėvui (verkia): Pažiūrėk, ką 
jis (dvejų su puse metų brolis) padarė mano Iėlei! Koja ta- 
baluoja. 

TĖTIS: Taip, tikrai. Kaip tai atsitiko? (6) 

DUKTĖ: Iš kur aš žinau! Mano lė-ė-lytė! 

TĖTIS: Na nusiramink. Sugalvokime ką nors. (7) 

DUKTĖ: Nega-aliu nusiraminti, lė-ė-lytė mano... 

TĖTIS (džiaugsmingai): O, aš sugalvojau! Įsivaizduok, 
kad ji pakliuvo į avariją ir tapo invalide, simpatiška tokia 
invalidėlė. (Šypsosi). (8) 

DUKTĖ (verkia labiau): Nenoriu įsivaizduoti... Nesi- 

6.3 pav. 2-ai namų užduočiai 


Uvylika pries vieną 


TĖTIS: Ką tu kalbi?! Kad aš daugiau negirdėčiau to- 
kių žodžių! (9) 

DUKTĖ: Tu blogas, aš einu pas mamą. Ma-a-ama, 
pažiūrėk... 


Antra užduotis 
Padarykite tą patį, ką ir pirmoje užduotyje, šį kartą 
žiūrėdami į 6.1, 6.2, 6.3 paveikslėlius. (Atsakymai pa- 
mokos pabaigoje.) 


Trečia užduotis 
Stebėkite savo pokalbius su vaiku, ypač tuos momen- 
tus, kada jam kažkas nutiko. Ar neatpažinsite juose 
kai kurių posakių tipų iš mūsų sąrašo? 
Tęskite aktyviojo klausymo treniruotes. Tai pats pa- 
grindinis įgūdis, kurio neįvaldžius bus neįmanoma 
mūsų pamokose judėti į priekį. 


Ketvirta užduotis 
Pabandykite vieną dieną nekritikuoti savo sūnaus ar 
dukros, nepriekaištauti jam ar jai. Pakeiskite kritiką ar 
priekaištus pritariančiomis frazėmis bet kokia tinka- 
ma proga ar be jos. Pažiūrėkite, kokia vaiko reakcija. 


TĖVŲ KLAUSIMAI 


KLAUSIMAS: Tai jau niekada negalima užduoti 
klausimų, patarti ir taip toliau? 

ATSAKYMAS: Pažymėsiu dar kartą, kad visų mūsų 
išnagrinėtų atsakymų tipų neverta taikyti vietoj aktyvio- 
jo klausymo, tai yra, kada vaikas turi emocinę problemą. 
Jeigu jis ramus arba jeigu jūs jaučiate, kad emocinis kon- 
taktas tarp jūsų jau yra, tai galite bendrauti laisviau. 

Vienas klausimas tarp dešimties „suprantančių fra- 
zių kažin ar sugadins reikalą. Kai kurie tėvai netgi mato 
naudą kartais pažeisti griežtas aktyviojo klausymo taisy- 
kles. kad in naniasis bendravima sn vaiku stilius labai ne- 

siskirtų nuo senojo. Tačiau svarbu pažinti „senas“ frazes 
ir neleisti joms automatiškai „iššokti . 

KLAUSIMAS: O ką daryti, jei vaikas reikalauja neį- 
manomo, ir dar verkia arba yra labai suirzęs? Juk klausy- 
mas čia nepadės. 

ATSAKYMAS: Vis dėlto pabandykite jo aktyviai 
klausyti. Jūsų pirmosios frazės, kuriose jis išgirs dalyva- 
vimą, gali šiek tiek suminkštinti padėtį. Paskui bandykite 
pasvajoti su juo kartu apie neįmanomą (žr. 6.2 skirsnį). 


1 užduoties atsakymai 

(1) Įsakymas. 

(2) Argumentai, grasinimai. 

(3) Įkalbinėjimas, kritika. 

(4) Klausimas. 

(5) Patarimas, kritika. 

(6) Kamantinėjimas. 

(7) Įkalbinėjimas. 

(8) Patarimas, šaipymasis. 

(9) Pamokymas, grasinimas. 

2 užduoties atsakymai " 

6.1 pav. 

(1) Įsakymas. 

(2) Spėliojimas. 

(3) Pamokslas. 

(4) Grasinimas. 

6.2 pav. 

(5) Patarimas. 

(6) Pajuoka. 

(7) Moralės mokymas. 

(8) Kamantinėjimas. 

6.3 pav. 

(9) Įkalbinėjimai. 

(10) Pasitraukimas iš pokalbio. 

(11) Kritika. 

(12) Patarimas, pagyrimas. 
* Žr. skaičius po tėvų atsakymų. 

Tėvų jausmai 
Ką su jais daryti? 


Kieno problema? 
Dviejų tipų situacijos - dvi „stiklinės“ 
ė 
5 taisyklė: pasakyti apie savo išgyvenimą 
6 
6 taisyklė: „Aš-pranešimas“. Kuo jis geresnis už „Tu- 
pranešimą“. Galimos klaidos 
e 
7 taisyklė: pakeisti sąlygas 
Š 
8 taisyklė: pakeisti lūkesčius 
6 
9 taisyklė: kas turėtų labiau jaudintis 
ė 
Namų užduotys 
e 
Tėvų klausimai 


anau, per visas praėjusias pamokas jums 

ne kartą kilo klausimų: „O kaip mūsų 

jausmai? Mes, tėvai, juk taip pat jaudina- 

mės ir pykstame, pavargstame ir įsižeidžiame. Mums taip 

pat būna sunku su vaikais, kartais net kankinančiai... O 

kas mūsų klausys? Ką mums daryti su mūsų pačių išgy- 
venimais?“ 

Šie klausimai yra pagrįsti ir, žinoma, jie seniai pri- 

brendo. Šioje pamokoje mes pabandysime į juos atsakyti. 


8 

Pirmiausia išsiaiškinkime, apie kokias situacijas kal- 
bama. Greičiausiai apie tas, kurioms susidarius labiau- 
siai jaudinasi tėvai. Kitaip sakant, šios situacijos yra at- 
virkštinės toms, apie kurias mes iki šiol kalbėjome, kai 
aptarinėjome emocines vaiko problemas. 

Pavaizduokime tėvų ir vaikų emocijas dviejų „stikli- 
nių“ pavidalu. 

Kai labiau išgyvena vaikas, jo „stiklinė“ pilna, o tėvas/ 
motina palyginti ramus/i, jo/jos „stiklinės lygis žemas. 

Ir kita situacija: kupinas emocijų tėvas/motina, o vai- 
kas labai nesijaudina. 


Štai antrojo tipo situacijų pavyzdžiai. 

1. Eidami prie namo, jūs sutinkate savo sūnų: veidas 
išteptas, saga ištrūkusi, marškiniai išlindę iš kelnių. Pra- 
eiviai atsigręžia, šypsosi, jums nemaloni sūnaus išvaizda 
ir truputį gėda prieš kaimynus. Tačiau vaikas nieko ne- 
pastebi: jis puikiai praleido laiką, o dabar džiaugiasi jūsų 
susitikimu. 

2. Mažylis su entuziazmu stumdo grindimis savo 
mašinėlę. Jūs skubate į darbą, sūnus trukdo, painiojasi po 
kojomis, vienu žodžiu, erzina jus. 


3. Paauglys vėl įjungė muziką visu garsu. Jus tai bai- 
siai erzina. 

e 
Taigi, ką gi daryti panašiais atvejais, o būtent, kai 
tėvų emocijos perpildytos? 
5 taisyklė gali pasirodyti paradoksali. 


Jei vaikas savo elgesiu jums kelia neigiamus 


išgyvenimus, pasakykite jam apie tai. 


Taisyklė skelbia, kad jausmų, ypač jeigu jie neigiami 
ir stiprūs, jokiu būdu neverta laikyti užgniaužus: nereikia 
tylint kęsti nuoskaudos, slopinti pykčio, stengtis atrody- 
ti ramiam, jei esi stipriai susijaudinęs. Apgauti tokiomis 
pastangomis jums nieko nepavyks: nei savęs, nei savo 
vaiko, kuris nesunkiai „perskaitys“ iš jūsų pozos, gestų ir 
intonacijos, veido arba akių išraiškos, kad kažkas ne taip. 
Juk būtent tokiais „nežodiniais“ signalais perduodama 
daugiau kaip 9096 informacijos apie vidinę mūsų būseną. 
Ir kontroliuoti juos labai sunku. Po kažkurio laiko jaus- 
mas dažniausiai „prasiveržia ir išsilieja šiurkščiais Žo- 
džiais ir veiksmais. 

Kaipgi pasakyti apie savo jausmus vaikui, kad tai ne- 
būtų pražūtinga nei jam, nei jums? 


e 
6 taisyklė 


Kai jūs kalbate vaikui apie savo jausmus, kalbėkite 
PIRMUOJU ASMENIU. 


Praneškite APIE SAVE, APIE SAVO išgyvenimą, o ne 
apie vaiką, ne apie jo elgesį. 


Grįžkime prie mūsų pavyzdžių ir pabandykime, tai- 
kydami 5 ir 6 taisykles, sukonstruoti tėvų atsakymus. 
Jie gali būti tokie: 

1. Man nepatinka, kai vaikai nudriskę, ir man gėda 
kaimynų žvilgsnių. 

2. Man sunku ruoštis į darbą, kai po kojomis kažkas 
šliaužioja, ir aš visą laiką klupinėju. 

3. Mane labai vargina garsi muzika. 

Atkreipkite dėmesį, visuose šiuose sakiniuose yra as- 
meniniai įvardžiai: aš, man, mane. Todėl tokio pobūdžio 
pasakymus psichologai pavadino „Aš-pranešimais“. 

Kai kurie tėvai galėjo pasakyti kitaip: 

1. Na kaip tu atrodai! 

2. Nustok čia šliaužioti, tu man trukdai! 

3. Ar tu negalėtum tyliau?! 

Tokiuose pasakymuose vartojami žodžiai tu, tave, 
tau. Juos galima pavadinti „Tu-pranešimais“. 

Iš pirmo žvilgsnio skirtumas tarp „Aš-pranešimo“ ir 
„Tu-pranešimo“ nedidelis. Dar daugiau, „Tu-pranešimas“ 
įprastesnis ir „patogesnis“. Tačiau vaiko atsakas būna: įsi- 
žeidimas, gynyba, įžūlus elgesys. Todėl geriau tokių pasa- 
kymų vengti. 

Juk kiekvienas „Tu-pranešimas“ iš esmės palaiko vai- 
ko išpuolį, kaltinimą ar kritiką. Štai tipiškas dialogas: 

- Kada tu pagaliau pradėsi tvarkytis savo kambarį?! 
(Kaltinimas.) 

- Na, užteks, tėti. Galų gale tai mano kambarys! 

- Kaip tu su manimi kalbi? (Smerkimas, grasinimas.) 


Tėvų jausmai 


- O ką tokio aš pasakiau? 

„Aš-pranešimas“ turi daugelį privalumų lyginant su 
„Tu-pranešimu“. 

1. Jis leidžia jums išreikšti savo negatyvius jausmus 
vaiko neįžeidžiančia forma. Kai kurie tėvai stengiasi už- 
gniaužti pykčio ar susierzinimo protrūkius, kad išvengtų 
konfliktų. Tačiau tai neduoda norimo rezultato. Kaip jau 
minėjome, visiškai užgniaužti savo emocijų negalima, ir 
vaikas visada žino, pykstam mes ar ne. Ir jeigu pykstam, 
tai jis savo ruožtu gali įsižeisti, užsisklęsti ar pradėti atvirai 
kivirčytis. Išeina viskas atvirkščiai: vietoje taikos - karas. 

Neseniai man teko dalyvauti vienuolikmetės mer- 
gaitės ir jos mamos pokalbyje. Mergaitė buvo sudirgusi ir 
verkdama prisiminė visas savo „nuoskaudas“. 

„Tu negalvok, kad aš nesuprantu, kaip kada tu su ma- 
nimi elgiesi. Aš viską matau! Štai, pavyzdžiui, šiandien, 
kada tu įėjai, o mes klausėmės muzikos užuot ruošusios 
pamokas, tu supykai ant manęs, nors nieko nepasakei. O 
aš mačiau, mačiau tai, gali nesiginti! Aš tai supratau iš to, 
kaip tu pažiūrėjai į mane, netgi kaip pasukai galvą! 

Tokia mergaitės reakcija buvo tiesioginis rezultatas 
užslėpto jos mamos nepasitenkinimo. Aš pamaniau: ko- 
kie subtilūs ir pastabūs „psichologai“ būna mūsų vaikai 
ir kokią pamoką suteikė ši mergaitė savo mamai (ir man 
kartu), sudaužiusi šaltą nereikalingo tylėjimo ledą ir at- 
skleidusi savo jausmus! 

2. „Aš-pranešimas“ suteikia galimybę vaikams arčiau 
pažinti mus, tėvus. Neretai mes užsidarome nuo vaikų 
šarvais „autoriteto“, kurį stengiamės palaikyti bet kokiu 
būdu. Mes nešiojame „auklėtojo“ kaukę ir bijome nors 
akimirką ją kilstelėti. Kartais vaikai apstulbsta, sužino- 
ję, kad mama ir tėtis iš viso gali kažką jausti! Tai pada- 
ro jiems neišdildomą įspūdį. Svarbiausia - tai suaugusįjį 
daro artimesnį, žmoniškesnį. 

Neseniai aš išgirdau, kaip viena mama kalbėjo telefonu 
su dešimtmečiu vaiku. Mama (turinti pedagogės profesiją) 
pasakojo jam apie tai, kad sunkus jai užsiėmimas pavyko 

sėkmingai. „Tu juk žinai, - kalbėjo ji, - kaip aš jaudinausi 
šį rytą. Bet viskas baigėsi gerai, ir aš labai džiaugiuosi! Ir tu 
džiaugiesi? Ačiū!“ Buvo malonu stebėti tokį emocinį artu- 
mą tarp mamos ir sūnaus. 

3. Kai mes atvirai ir nuoširdžiai reiškiame savo jaus- 
mus, vaikų jausmai taip pat darosi nuoširdūs. Vaikai pra- 
deda jausti: suaugusieji jais pasitiki, ir jais taip pat galima 
pasitikėti. 

Pateiksiu vienos mamos laišką, kuriame ji klausia, ar 
teisingai pasielgė: 

„Mes išsiskyrėme su vyru, kai sūnui buvo šešeri me- 
tai. Dabar jam vienuolika, ir jis ėmė giliai, sąmoningai, bet 
užsisklendęs, ilgėtis tėvo. Kažkaip jam išsiveržė: „Su tėčiu 
aš nueičiau į kiną, o su tavimi nesinori.“ Kartą, kai sūnus 
tiesiai pasakė, kad jam nuobodu ir liūdna, aš jam atsakiau: 
„Taip, sūneli, tau labai sunku ir liūdna tikriausiai dėl to, kad 
mes neturime tėčio. Taip, ir man nelinksma. Turėtum tu tėtį, 
aš vyrą, būtų mums daug įdomiau gyventi. Sūnus pratrūko: 
prisiglaudė man prie peties, pasipylė tylios gailios ašaros. 

Virktelėjau slapčiomis ir aš. Tačiau mums abiem pa- 
sidarė lengviau... Aš ilgai galvojau apie tą dieną ir sielos 
gilumoje suvokiau, kad pasielgiau teisingai. Ar netiesa?“ 

Mama intuityviai surado teisingus žodžius: pasakė 
berniukui apie jo išgyvenimą (aktyvusis klausymas), taip 
pat išsakė savo „Aš-pranešimą . Ir tai, kad abiem pasidarė 
lengviau, kad mama ir sūnus tapo artimesni vienas kitam, 
geriausias šių metodų veiksmingumo įrodymas. Vaikai 
labai greitai perima tėvų bendravimo stilių. Tai pasakyti- 
na ir apie „Aš-pranešimą . 

„Nuo to laiko, kai ėmiau taikyti „Aš-pranešimą“, - rašo 
penkiametės mergaitės tėtis, - beveik išnyko tokio tipo dukre- 
lės prašymai: „Duok man!“, „Pažaisk su manimi!“ Dažniau 
skamba „Man norisi..., „Aš negaliu daugiau laukti.“ “ 

Taip tėvams daug lengviau sužinoti vaiko jausmus ir 
poreikius. 

4. Ir paskutinis: išsakydami savo jausmą be įsakymo 
ir barimo, mes paliekame galimybę spręsti patiems vai- 


1evų jausmai 


kams. Ir tada - nuostabu! - jie pradeda atsižvelgti į mūsų 
norus ir išgyvenimus. Pateiksiu atvejį, papasakotą ketur- 
mečio berniuko mamos. 

„Atėjome su sūnumi į vaistinę. Jis užsimanė vitaminų, 
aš jam nupirkau. 

Vėliau jis pamatė kitus, ėmė ir jų prašyti. Aš pasakiau: 
„Sauliau, susitarkime: kai šie vitaminai pasibaigs, aš nu- 
pirksiu kity.“ Tačiau jis pradėjo verkšlenti, o vėliau - mane 
stumdyti ir rėkti, be to, taip, kad aplinkiniai girdėtų. Man 
buvo labai nemalonu ir gėda. Aš jau nebemačiau aplink 
nieko, nežinojau, kaip išsisukti iš šios padėties. Ir tada aš 
garsiai pasakiau: 

- Man labai gėda dėl tokios scenos! 

Ir staiga Saulius apsidairė, apsižvalgė į šalis, prigludo 
prie manęs, apkabino už kojų ir sako: 

- Mama, eime! Kaip nori! Kiek pasakysi suvalgyti vi- 
taminų, tiek aš ir suvalgysiu. Pasakysi vieną - suvalgysiu 
vieną, pasakysi du - suvalgysiu du. 

Taip mes nuėjome namo. Jis visą laiką žvilgčiojo man 
į akis ir kartojo, kiek jis suvalgys vitaminų.“ 

Išmokti siųsti „Aš-pranešimus“ nepaprasta, taip pat 
kaip ir aktyviai klausyti vaiko. Reikia treniruotis, ir pra- 
džioje sunku bus išvengti klaidų. 

Viena iš jų yra ta, kad kartais pradėję nuo „Aš-prane- 
šimo“ tėvai baigia frazę „Tu-pranešimu“. 

Pavyzdžiui: „Man nepatinka, kad tu tokia nevala!“ 
arba „Mane erzina toks tavo verkšlenimas!“ 

Išvengsime šios klaidos, jeigu vartosime beasmenius 
sakinius, nežymimuosius įvardžius, apibendrinamuosius 
žodžius. Pavyzdžiui: 

— Man nepatinka, kai prie stalo sėdamasi nešvario- 
mis rankomis. 

— Mane erzina, kai vaikai verkšlena. 

Kita klaida yra baimė išreikšti tikrąją jausmo jėgą. 

Pavyzdžiui, jus apima siaubas matant sūnų, trenkian- 
tį per galvą kubeliu savo mažajam broliukui; jūs sušunka- 
te, ir tas sušukimas turėtų išreikšti jūsų jausmo jėgą. Frazė 
„Man nepatinka, kai berniukai taip daro“ šiuo atveju vi- 
siškai netiks, nes vaikas pajaus netikrumą. 


7.1 SKIRSNIS 


PAMOKYTI KARTĄ IR VISIEMS LAIKAMS 


Ši istorija - pažodinis motinos pasakojimas apie tėvų 
pyktį. 

„Tai buvo seniai, mano sūnui tada buvo šešeri metai. 
Aš, atsimenu, sirgau, gulėjau lovoje, o jis paprašė leisti iš- 
eiti į lauką. Apskritai mūsų kiemas labai pavojingas, be to, 

mes buvome tvirtai sutarę: būti tiktai prie vaikų aikštelių 
(mes turime jas dvi, iš abiejų namo pusių). 

Mes susitarėme, kad jis sugrįš tam tikru laiku, paklau- 
sęs praeivių, kiek valandų. Paskirta valanda praėjo, po jos 
dar viena ir dar apie valandą. Aš ėmiau labai jaudintis, 
pagaliau pašokau iš lovos ir puoliau ieškoti. Apibėgau visas 
aikšteles, kitas galimas ir negalimas vietas - jo niekur ne- 
buvo. Vis parbėgdavau namo: ar negrįžo, ir vėl išbėgdavau 
ieškoti. 

Svarbiausia, kad taip nutiko pirmą kartą, apskritai jis 
paklusnus berniukas. 

Kai pagaliau jis atsirado, aš buvau „ties riba“ ir nu- 
sprendžiau jį pamokyti „kartą ir visiems laikams“. Grįžusi 
su juo namo, aš grėsmingu balsu (manyje viskas drebėjo) 
pasakiau: „Tai, ką tu padarei, peržengia visas ribas, ir aš 
turiu tave nubausti! Rinkis: arba aš tave išplaksiu diržu, 
arba savaitę neskaitysiu tau nakčiai knygutės!“ Sūnus su- 
simąstė, klausia: 

„O jeigu diržu, tai knygutė bus?“ „Bus“, - niūriai atsa- 
kiau aš. „Tada geriau diržas! - tarė jis. 

Aš jam liepiau nusimauti kelnes, suradau spintoje 
diržą. „Kaip man atsistoti?“ - klausia jis. Tada aš pasiju- 
tau kažkaip nesmagiai (pasijutau nejaukiai, kai jis rimtu 
ir susimąsčiusiu veidu išsirinko knygutę). Tačiau mintis 
apie tai, kad reikia baigti bausmę iki galo, privertė mane 
šmaukštelėti jam diržu keletą kartų. Tuoj pat man pasidarė 
labai gėda. Pajutau, kad pažeminau mažytį žmogų, kuris, 
beje, šioje istorijoje laikėsi daug garbingiau nei aš su savo 
„pykčiu“. Tačiau ar tai buvo pyktis? Iš pradžių - didžiulis 
susijaudinimas, o vėliau, kai vaikas atsirado, labai palen- 
gvėjo, bet kirbėjo mintis - „reikia bausti! Jeigu aš jam iš 
karto būčiau pasakiusi, kaip jaudinausi, manau, jis būtų 
viską supratęs ne blogiau, ir nebūtų atsitikęs šis žeidžian- 
tis, kvailas įvykis. Aš daugiau niekada jo nemušiau, o kai 
sužinojau apie „Aš-pranešimą, tai supratau, kaip išvengti 
panašių situacijų.“ 

Pateiksiu dar vieną realų pavyzdį. 

Penkiolikmetės mergaitės mama pastebėjo, kad duk- 
tė paskutiniu metu nuo jos nutolo. Susvetimėjimas labai 
kankino mamą. Tačiau ji nežinojo, kaip pradėti apie tai 
kalbėti. Pagaliau ji ryžosi pasakyti tai, ką jaučia. Ji prisipa- 
žino, kad „visiškai prarado ramybę“ ir „negali daugiau taip 
gyventi“. Šie žodžiai buvo pradžia labai svarbaus pokalbio 
abiem. Santūrus „Man nepatinka mūsų santykiai“ šiuo 
atveju būtų toli nuo tiesos ir galėtų tik pakenkti. 


Iki šiol mes kalbėjome apie tai, ką daryti, kai mums 
jau kilo neigiamų jausmų. Tačiau galima pagalvoti apie kit- 
ką: kaip sumažinti tokių jausmų atsiradimo galimybę. Tai 
panašu į peršalimo gydymą ir į jo profilaktiką. Kai jūs jau 
susirgote, tenka vartoti vaistus, bet galima iš anksto imtis 
atsargumo priemonių: šilčiau rengtis, grūdintis ir t. t. Tai- 
gi, pakalbėsime apie emocinių problemų profilaktiką. 

Vienas būdas gana aiškus, nors mes, tėvai, dažnai jį 
pamirštame. 

Užrašysime jį kaip 7 taisyklę: 


Nereikalaukite iš vaiko to, kas neįmanoma arba 
sunkiai įvykdoma. 


Geriau pagalvokite, ką jūs galite pakeisti aplinkoje. 


Pavyzdžiui, pusantrų metų mažylis labai domisi 
elektros lizdu. Jūs jaudinatės, kad tik jis neįkištų į jį pirš- 
tų. Įkalbinėjimai ir draudimai nepadeda, kivirčai su vaiku 
tuo labiau. Problema išnyks, jeigu jūs užstatysite lizdą ko- 
kiu nors baldu arba nupirksite specialų apsauginį kaištį. 

Jūs, žinoma, lengvai rasite kitų pavyzdžių, kaip kas- 
dieniame gyvenime apsaugoti save ir savo vaiką nuo ne- 
reikalingos įtampos. Kai kurie tėvai deda laikinas užtva- 
ras ant langų, užkelia aukščiau visus dūžtančius daiktus, 

išneša iš kambario brangius baldus, kad vaikas galėtų 
laisvai judėti, išklijuoja kambarį pigiais tapetais atvirkščia 
puse, kad jis galėtų ant jų piešti. 

Mane genialiu paprastumu pribloškė viena taisyklė, 
nustatyta Amerikos mokyklose: visi pradinių ir vidurinių 
klasių vaikai rašomuosius darbus, įskaitant aritmetikos, 
rašo pieštuku, kurio viršuje pritvirtintas trintukas. Trin- 
tuku jie gali naudotis kiek nori. Tai pamačiusi, aš pagal- 
vojau: kiek ašarų, nusivylimų ir konfliktų padeda išvengti 
ši paprasta idėja! 


Pateikiu čia šį pavyzdį pirmiausia todėl, kad jis gerai 
iliustruoja mūsų Taisyklę: pakeiskite sąlygas, ir problemos 
išnyks. Antra, tikiuosi, mūsų mokytojai pabandys naudo- 
ti pieštuką su trintuku. Užtikrinu jus, vaikai dėl to nerašo 
blogiau ar nerūpestingiau. Atvirkščiai, jie daug atidesni 
klaidoms, nes tai jų reikalas jas ištaisyti. 


e 
Pereisime prie 8 taisyklės: 


Kad išvengtumėte nereikalingų problemų ir 
konfliktų, 


suderinkite savo lūkesčius su vaiko galimybėmis. 


Kaip matote, ši taisyklė panaši į ankstesnes. Idėja 
tokia: beprasmiška reikalauti iš vaiko neįmanomo arba 

labai sunkaus dalyko, kam jis dar nepasirengęs. Geriau 
keisti ne jį, o šiuo atveju - savo lūkesčius. 

Ir čia pasitelkime pavyzdžių. 

Mama išsiunčia keturmetį mažylį parnešti pieno. Rei- 
kia praeiti keletą namų, kaimo gatvelė nelygi, kalneliai. 
Bidonas berniukui per didelis, beveik siekia žemę. Tačiau 
mama, ugdydama jo pareigingumą ir atsakingumą, griež- 
tai perspėja: „Žiūrėk, neišlaistyk!“ Berniukas grįžta nusimi- 
nęs, vilkdamas žeme beveik tuščią bidoną. Mama įtūžusi. 


> 

Kitas pavyzdys. 

Dvylikametį paauglį tėvai įpareigoja prižiūrėti penkia- 
mečius dvynukus: „Ir kad būtų taika ir tvarka! - prigraso 
jie. Pasisvečiavę grįžta ir randa namie netvarką, krūvą ne- 
švarių indų; dvyniai susipešė, vyresnysis pyksta ant visų ir 
už viską. Tėvai labai nusivylę. 


Neseniai man teko stebėti tokią sceną. 
Mama su dviem draugėmis ir penkiamečiu sūnumi 
stovi eilėje. Stovėti prireikia ilgai, apie pusvalandį. Berniu- 


Žž 

kas kamuojasi iš nuobodulio, vėliau ima sukiotis, bėgioti 
su kitu tokio pat amžiaus vaiku, visur laipioti... Mama, vis 
nutraukdama linksmą pokalbį, vaiką tramdo, stengdama- 
si jį išlaikyti šalia savęs. O kad jam būtų sunkiau judėti, 
liepia laikyti gana didelį krepšį. Tačiau niekas nepadeda. 
Pagaliau labai supykusi, ji išdrožia sūnui ilgą pamokslą. 

Padėtį išgelbsti žmogus, stovėjęs toje pačioje eilėje; 
jis ima žaisti su berniuku. Žaidimas toks įdomus, kad ir 
mama, nutraukusi pokalbį, šypsodamasi stebi jį. 


Šios mamos klaida ta, kad ji iš penkiamečio reikala- 
vo neįmanomo: ilgai stovėti kaip stulpui vienoje vietoje. 
Galų gale ir kilo „problema“. 

Visi tėvai turi lūkesčių, ką jau gali arba turi daryti 
vaikas ir ko daryti neturi. Pateiktuose pavyzdžiuose lū- 
kesčiai buvo šiek tiek per dideli, o rezultatas - neigiami 
tėvų išgyvenimai. 

Tai, kas pasakyta, nereiškia, kad mes neturime „pa- 
kelti kartelės“ vaikui, tai yra neturime ugdyti jo praktiško 
proto, atsakingumo, paklusnumo. Atvirkščiai, tai būtina 
daryti bet kuriame amžiuje. Tik šios kartelės nereikėtų 
pakelti per aukštai. O svarbiausia - verta stebėti savo re- 

akcijas. Žinojimas, kad vaikas nugali naujas aukštumas, 
ir nesėkmės neišvengiamos, gali gerokai jus nuraminti ir 
paskatinti būti pakantesniems jo nesėkmėms. 


Mes priartėjome prie paskutinės šios pamokos tai- 
syklės. 9 taisyklė yra bene pati sudėtingiausia, nors už- 
rašyti ją galima labai trumpai: 


Apie ką čia kalbama? Anksčiau mes kalbėjome apie 
tai, kaip svarbu perduoti vaikams rūpinimąsi jų kasdie- 
niais reikalais (4 ir 5 taisyklės). Dabar kalbėsime apie vai- 
ko išgyvenimus ir apie pernelyg didelį mūsų jaudinimą- 
si dėl vaikų. 

Ar neteko jums girdėti iš vaikų tokių žodžių (dažniau 
iš paauglių ar vyresnių): „Nustok verkti (nervintis, pani- 
kuoti), tuo tu man tik trukdai!“? 

Tokie žodžiai atskleidžia vaikų poreikį atsiskirti nuo 
tėvų ir emocine prasme: mokytis būti savarankiškiems 
įtemptose, o gal ir pavojingose situacijose. Žinoma, jiems 
taip pat gali prireikti mūsų dalyvavimo, bet delikataus, 
neįkyraus. 

O ką mums daryti su mūsų pačių išgyvenimais? Juk 
anksčiau ar vėliau tenka rizikuoti: pirmąkart paleisti sūnų 
vieną per gatvę, leisti suaugančiai dukrai sutikti Naujuo- 
sius metus bendraamžių draugijoje. 

Mūsų nerimas pateisinamas, ir mes, žinoma, turime 
imtis visų nuo mūsų priklausančių atsargumo priemonių. 
Bet kaip tada kalbėti su vaiku? Aš esu įsitikinusi, kad „Aš- 
pranešimas“ čia nepakeičiamas. 

Papasakosiu vieną atsitikimą. 

Penkiolikmetis paauglys ruošiasi žygiui į kalnus su 
draugais. 

Tėvai labai nerimauja: žygis bus sunkus, su sniego per- 
ėjomis, kalnų upėmis. 

Ir berniuko nebus prieš akis! Mama, nors ir susipaži- 
nusi su teisingais bendravimo metodais, nesusilaiko: „La- 
bai tavęs prašau, būk atsargus!“ („Tu-pranešimas“). Šis 
susijaudinęs sureagavo: „Na, mama, kaip tu nesupranti! 
Nuo tavo žodžių man tik blogiau. Ir aš pats viską žinau. 
Nenoriu tavęs klausyti!“ „Atleisk, aš blogai pasakiau, - su- 
sigriebė mama, - paprasčiausiai žinok, kad aš labai jau- 
dinsiuosi“ („Aš-pranešimas' ). 

Vėliau sūnus pasakojo, kad kalnuose jis atsidūrė ties 
pasirinkimu: eiti per ledo plyšį nesaugiu snieguotu tilteliu 
ar eiti aplink. „Aš prisiminiau, kaip tu pasakei, kad labai 
jaudinsies, ir pasirinkau antrą.“ 

Kai vaikas atsiduria ties realiu išbandymu, jam len- 
gviau apsispręsti, jeigu jis žino apie mūsų meilę, apie mūsų 
nerimą. „Aš-pranešimas“ neduos jam pagrindo pasielgti 
„tyčia“, pagal save, pasielgti skubotai, neapgalvotai. 


NAMŲ UŽDUOTYS 


Išrinkite iš tėvų atsakymų tą, kuris labiausiai atitinka 
„Aš-pranešimą“. (Atsakymus rasite pamokos pabai- 
goje.) 

1 situacija. Jūs jau kurį kartą kviečiate dukterį sėstis 
prie stalo. Ji atsako: „Tuoj“, ir toliau užsiima savo rei- 
kalais. Jūs imate pykti. 

Jūsų žodžiai: 

1. Kiekgi tau kartų reikia sakyti! 

2. Aš pradedu pykti, kai reikia kartoti vis tą patį. 

3. Mane pykdo, kai tu neklausai. 

2 situacija. Jūs kalbate su draugu svarbiu reikalu. 
Vaikas jus pertraukinėja. 

Jūsų žodžiai: 

1. Man sunku kalbėtis, kai mane pertraukinėja. 

2. Netrukdyk kalbėtis. 

3. Ar tu negali užsiimti kuo nors kitu, kol aš kalbuosi? 
3 situacija. Jūs grįžtate namo pavargusi. Pas jūsų pa- 
auglį sūnų atėję draugų, groja muzika, linksminama- 
si. Ant stalo - arbatos gėrimo pėdsakai. Jūs jaučiate 
mišrų susierzinimo ir nuoskaudos jausmą („Nors 
apie mane pagalvotų!'). 

Jūsų žodžiai: 

1. Tau neateina į galvą, kad aš galiu būti pavargusi?! 
2. Nusineškite indus. 

3. Mane skaudina ir piktina, kai aš grįžtu pavargusi ir 
aptinku namuose netvarką. 


Antra užduotis 


Noriu priminti, kad „Aš-pranešimu“ svarbu įvardyti 


Knitantta iaiisnna lriiei ins Aahkas žais Žiata i Liltasnt ka 

kio intensyvumo. Pasirodo, tai ne taip paprasta: mes 
įpratome galvoti apie žodžius, kuriuos reikia pasa- 
kyti vaikui, bet ne apie savo jausmus, kuriuos kartais 
slepiame. Šioje užduotyje jums siūloma labiau klau- 
syti savęs. Pradžioje negalvokite, ką atsakyti vaikui, 
bet pabandykite atsakyti sau, ką jūs išgyventumėte 
kiekvienu iš žemiau pateiktų atsitikimų. Iš pradžių 
užpildykite tik II skiltį. 


Pirmas pavyzdys 


II. Jūsų III. „Aš- 
jausmas pranešimas“ 


1. Vaikas siautė prie stalo Nusiminiau, 
ir, nepaisant perspėjimo, supykau 
išpylė pieną. 

2. Sūnus pirmakursis vaikš- 
to į universitetą skylėtais 
džinsais. Kitas kelnes ne- 
šioti atsisako. 

3. Jūsų besuauganti dukrelė 
įsimylėjo „dykūną . 

4. Jūs įeinate į kambarį 
(9-as aukštas) ir matote 
savo ikimokyklinuką sūnų 
sėdintį ant atviro lango pa- 
langės. 

5. Jūs laukiate svečių. Duk- 
tė atsipjovė ir suvalgė gaba- 
lėlį torto, kurį jūs paruošėte 
šventei. 

6. Jūs ką tik išplovėte grin- 
dis, sūnus grįžo ir pritrypė. 
7. Vyras turi grįžti iš darbo, 
jūs prašote duktės nubėgti 
duonos, ji atsisako. 

Trečia užduotis 
O dabar, turėdami omenyje tą jausmą (ar jausmus), 
kurį jūs parašėte prie kiekvienos situacijos, III skilty- 
je įrašykite savo „Aš-pranešimą.. 
Pavyzdžiui, pirmojoje situacijoje jūsų frazė galėtų 
būti: „Man pikta, kai vaikai neklauso, kas jiems sako- 
ma!“ Priminsiu, kad žodis „vaikai“ čia leidžia išveng- 
ti užsipuolimo „tu“. 


„Ketvirta užduotis 
Jūs tikriausiai jau supratote, kad kaip dar vieną užduotį 
aš jums pasiūlysiu taikyti „Aš-pranešimą“ pokalbiuo- 
se su jūsų vaiku. Sėkmė būtinai ateis kartu su patir- 
timi. Primenu: iš pradžių nustatykite, kas šiuo metu 
turi problemą; ar tikrai jūs? Jūs kupini jausmo? Tada 
įvardykite jį pats sau. Dabar pasakykite apie jį vaikui. 


TĖVŲ KLAUSIMAI 


KLAUSIMAS: O jeigu „Aš-pranešimas“ neveikia? Pa- 
vyzdžiui, vakar sūnus susiruošė pasivaikščioti vėlai vakare, 
aš jam sakau: „Aš jaudinuosi, kad per daug vėlu“, - o jis 
vis tiek išėjo. 

ATSAKYMAS: Šis klausimas analogiškas tam, kurį 
mes nagrinėjome vienoje iš ankstesnių pamokų (žr. 5 pa- 
moka „Iėvų klausimai '). Atsakymas bus toks pat: nereikia 
galvoti, kad „Aš-pranešimai“ ir kiti metodai, kuriuos mes 
mokomės taikyti, - tai nauji būdai greitai pasiekti prak- 
tinį rezultatą. Pavyzdžiui, priversti vaiką paruošti pamo- 
kas, užsirišti šaliką ar atsisakyti eiti į kiną. Paskirtis jų visai 
kita: užmegzti kontaktą su vaiku, pagerinti tarpusavio su- 
pratimą, padėti jam įgyti savarankiškumo ir atsakingumo. 
Kaip matote, tikslai daug tolimesni ir daug bendresni. 

Žinoma, būna, kad po vienos jūsų frazės vaikas daro 
tai, ko jūs norite. Vertinga vis dėlto ne tai, o sprendimas, 
kurį priėmė jis pats. 


Tėvų jausmai 


Dažniausiai tenka laukti, kol santykiai susitvarkys. 
Vaikas dar turi patikėti, kad jūsų bendravimo stilius 
keičiasi į gera. O kol kas jūsų teisinga frazė bus tik plyta 
naujame pastate - plyta, kol kas nelabai matoma. Tačiau 
kaip kitaip pastatyti pastatą, jei ne iš daugybės nedidelių 
plytų? 

KLAUSIMAS: Dukrą mokykloje nuskriaudė. Ji grįžo 
apsiverkusi, ir aš labai jaudinuosi. Ką daryti? 

ATSAKYMAS: Svarbu suprasti, kieno išgyvenimai 
tuo momentu stipresni. Žinoma, bet kokia vaiko nesėkmė 
ar bėda sukelia mūsų atsakomąjį jausmą. 

Jeigu jis labai stiprus, galima taikyti „Aš-pranešimą“, 
be to, patikėti jį sau pačiam, kad nepadidėtų mergaitei 
problemų, kitam suaugusiajam, pagaliau popieriui. O 
paskui, kadangi pagrindinė problema - nuskriausta du- 
krelė, ją reikia aktyviai išklausyti. Tuo ir pasireikš jūsų 
užuojauta jai. 

KLAUSIMAS: Kaip siųsti „Aš-pranešimą“, jeigu aš 
labai pikta ar įtūžusi ant vaiko? 

ATSAKYMAS: Psichologai mano, kad pyktis daž- 
niausiai yra antrinis jausmas. Jis gimsta ant dirvos kažko- 
kio kito, pirminio išgyvenimo. 

Todėl, jei jums kilo noras piktai subarti vaiką, palau- 
kite ir pabandykite išsiaiškinti pirminį jausmą. 

Pavyzdžiui, vaikas su jumis labai šiurkščiai kalbėjo. 
Pirma jūsų reakcija gali būti įsižeidimas... 

Tėvų susirinkime apie vaiką jūs išgirdote daug blo- 
gų žodžių ir patyrėte apmaudą, nusivylimą, galbūt netgi 
gėdą. 

Vaikas grįžta pavėlavęs tris valandas, privertęs jus la- 
bai jaudintis. Pirmas jausmas - džiaugsmas ir palengvėji- 
mas! Geriausia išreikšti pirmiausia būtent šiuos jausmus: 

- Aš įskaudinta ir įžeista. 

- Man labai apmaudu dėl to, ką išgirdau. 

- Ačiū Dievui! Tu sveikas! Aš taip jaudinausi! 

Jūs greitai pastebėsite, kad tokiais atvejais „griausti- 
niui ir žaibams“ vietos nelieka. 

SEPTINTA PAMOKA 


KLAUSIMAS: Mums dažnai būna taip: į mano žo- 
džius „Aš jaudinuosi“ sūnus atsako: „O tu nesijaudink, aš 
juk ramus.“ Paskutiniu metu ėmė kalbėti (kažkur prisiklau- 
sė!): „Tavo jaudinimasis - tai tavo problema!“ Ką daryti? 

ATSAKYMAS: Jei sūnus taip atsako, tai tikras įro- 
dymas, kad jūs „įplaukėte į jo teritorinius vandenis“, įsi- 
brovėte į problemas, kurias jis nori spręsti pats. Geriau- 
sia tokiais atvejais užduoti sau klausimą: „Ar liečia mane 
asmeniškai tai, ką jis daro?“ Ir jeigu asmeniškai jūsų tai 
neliečia, perduokite jam teisę jaudintis dėl savęs pačiam. 
Vis tiek jūsų jaudinimasis jam nepadės, o greičiausiai su- 


trukdys. 


Pirmos užduoties atsakymai 


1 situacija 

„Aš-pranešimas“ bus 2 frazė. 

1-oje replikoje - tipiškas „Iu-pranešimas“, 3 frazė 
prasideda kaip „Aš-pranešimas“, o vėliau pereina į „Tu- 
pranešimą.. 

2 situacija 

„Aš-pranešimas“ - 1 frazė, abi likusios - „Tu-prane- 
šimai . Nors 2-oje frazėje „tu“ nėra, tačiau tai turima gal- 
voje (galima „perskaityti tarp eilučių ). 

3 situacija 

„Aš-pranešimas“ - 3 frazė. 


AŠTUNTA PAMOKA 


Kaip išspresti kontliktus? 


Svarbiausias dalykas 
6 

Konfliktų priežastys 
8 

ir II nekonstruktyvūs būdai 
8 
Konstruktyvus būdas: laimi visi 
$ 
1-5 žingsniai 
5 
Tėvų klausimai 


ažkada aš su tam tikra nuostaba perskaičiau 

vienoje psichologinėje knygoje, kad konflik- 

tai šeimoje neišvengiami netgi esant patiems 
geriausiems santykiams ir kad klausimas yra ne, kaip jų 
išvengti ar užgniaužti, bet kaip teisingai juos išspręsti. 
Laikui bėgant, įsižiūrėjusi į savo ir aplinkinių gyvenimus, 
aš įsitikinau, kad iš tikro taip yra. 

Konfliktinės situacijos tyko mūsų kone kiekviename 
žingsnyje, ir vienais atvejais viskas baigiasi atviru ginču, 
kitais - neišsakyta ir užslėpta nuoskauda, o būna - ir ti- 
kru „mūšiu“. Mūsų laikais parašyta jau daug knygų apie 
tai, kaip konstruktyviai spręsti konfliktus. Šiandien mes ir 
užsiimsime šiuo „mokslu“. 

Pradžioje pažiūrėkime, kaip ir kodėl kyla konfliktai 
tarp tėvų ir vaikų. 

Imkime vieną iš tipinių pavyzdžių (ar žinomas jis 
jums?): šeima vakare susirenka prie televizoriaus, tačiau 
žiūrėti kiekvienas nori savo. Pavyzdžiui, sūnus - užkietė- 
jęs sirgalius ir tikisi pamatyti futbolo rungtynių translia- 
ciją. Mama nusiteikusi įprastinei filmo serijai. Įsiplieskia 
ginčas: mama niekaip negali praleisti filmo serijos, ji „visą 
dieną jos laukė“, sūnus niekaip negali atsisakyti rungty- 
nių: „jis dar ilgiau jų laukė!“ 

Kitas pavyzdys. 

Mama skuba baigti ruoštis svečių priėmimui. Neti- 
kėtai paaiškėja, kad namie nėra duonos. Ji prašo dukters 
nueiti į parduotuvę. Tačiau dukrai netrukus prasidės tre- 
niruotė, ir ji nenori pavėluoti. Mama prašo „suprasti ją, 
duktė daro tą patį. Viena atkakliai laikosi savo, kita nenu- 
sileidžia. Aistros kaupiasi. 

Ką bendra turi šios istorijos? Kas sukuria konfliktinę 
situaciją ir „kaitina aistras? 


KAIP ISSpręsti Konfiiktus/ 


Akivaizdu, kad tai - tėvų ir vaikų interesų susikirti- 
mas. Pabrėšime, kad panašiais atvejais vienos pusės norų 
patenkinimas reiškia kitos suvaržymą ir sukelia stiprius 
neigiamus išgyvenimus: susierzinimą, nuoskaudą, pyktį. 
Vartojant jau mums žinomą terminologiją, galima pasa- 
kyti, kad susikirtus interesams iškyla iš karto abiejų pro- 
blemos: ir vaiko, ir tėvų. Arba, kitaip tariant, abi stiklinės 
tampa pripildytos iki kraštų. 

AŠTUNTA PAMOKA 


Ką gi daryti tokiais atvejais? 

Tėvai sprendžia šią užduotį skirtingai. Vieni sako: 
„Apskritai nereikia leisti kilti konfliktui.“ Galbūt ketini- 
mas geras iš principo. Tačiau, deja, niekas neapsaugotas 
nuo to, kad mūsų ir vaiko norai vieną kartą išsiskirs. Gy- 
venimas per daug sudėtingas, kad tėvų ir vaikų interesai 
(ir tėvų tarpusavio) visada sutaptų. 

Kada prasideda prieštaravimai, vieni tėvai nemato 
jokios kitos išeities, kaip laikytis savo, kiti mano, kad ge- 
riau nusileisti, išsaugant taiką. 

Taip atsiranda du nekonstruktyvūs konfliktų spren- 
dimo būdai, kurie žinomi pavadinimu „Laimi tik vienas“. 
Pažiūrėkime, kaip tai nutinka gyvenime. 

Pirmas nekonstruktyvus konfliktų sprendimo būdas: 
„Laimi tėvai“. 


Pavyzdžiui, konflikto dėl televizoriaus atveju mama 
susierzinusi gali pasakyti: 

- Nieko, palauks tavo futbolas. Tik pabandyk perjung- 
ti dar kartą! 


Kaip išspręsti konfliktus? 


O situacijoje su duona mamos žodžiai galėtų būti 
tokie: 

- Vis dėlto tu eisi ir nupirksi duonos! Ir niekur tavo 
treniruotė nedings. Tavęs niekada neprisiprašysi! 

Ką į tai atsako vaikai? Priminsime, kad jų „stikli- 
nė“ pilna, jie emocionaliai sužadinti, o mamos frazėse 
skamba įsakymai, kaltinimai, grasinimai. Nuo to lygis 
sūnaus ir dukters „stiklinėse“ greičiausiai dar labiau 


pakils. 

- Tas tavo filmas kvailas! 

- Ne, neisiu! Neisiu - ir viskas, ir nieko tu man nepa- 
darysi! 


Tėvai, linkę naudoti pirmąjį būdą, mano, kad įveikti 
vaiką, palaužti jo pasipriešinimą būtina. Duosi jam valią, 
tai jis „ant sprando atsisės', „darys, ką nori . 

Patys to nepastebėdami, jie parodo vaikams abejoti- 
ną elgesio pavyzdį: visada siek to, ko nori, neatsižvelgda- 
mas į kitų norus. O vaikai labai jautrūs tėvų manieroms, 
ir nuo mažens juos mėgdžioja. Taigi šeimose, kur taikomi 
autoritariniai, jėgos metodai, vaikai greitai mokosi daryti 
tą patį. Jie tarytum grąžina gautas iš suaugusiųjų pamo- 
kas, ir tada „dalgis atsitrenkia į akmenį . 

Yra ir kitas šio būdo variantas: minkštai, tačiau atka- 
kliai iš vaiko reikalauti, kad jis įvykdytų jūsų norą. Dažnai 
tai lydima paaiškinimų, su kuriais vaikas galų gale sutin- 
ka. Tačiau jei toks spaudimas - nuolatinė tėvų taktika, 
kuria jie visada pasiekia savo, tai vaikas perima kitą taisy- 
klę: „Mano asmeniniai interesai (norai, poreikiai) nieko 
nereiškia, vis tiek reikės daryti tai, ko nori arba reikalauja 
tėvai.“ 

Kai kuriose šeimose tai tęsiasi metų metus, ir vaikai 
nuolat būna nugalimi. Dažniausiai jie auga arba agresy- 
vūs, arba pernelyg pasyvūs. Tačiau abiem atvejais kaupia- 
si jų pyktis ir nuoskauda, jų santykių su tėvais negalima 
pavadinti artimais ir kupinais pasitikėjimo. 

Antras nekonstruktyvus konfliktų sprendimo būdas: 
„Laimi tik vaikas“. 

Tuo keliu eina tėvai, kurie arba bijo konfliktų („taika 
bet kokia kaina ), arba pasirengę nuolat aukotis „dėl vai- 
ko gerovės", arba ir viena, ir antra. 

Tokiais atvejais vaikai auga egoistai, neįpratinti prie 
tvarkos, nemokantys savęs organizuoti. Visa tai gali būti 
ne taip pastebima šeimos „visuotinio nuolaidžiavimo" ri- 
bose, tačiau vos tik jie išeina už namų durų ir įsitraukia į 
kažkokį bendrą reikalą, tuoj pradeda jausti didelius sun- 
kumus. Mokykloje, darbe, bet kurioje draugijoje jiems jau 
niekas nenori nuolaidžiauti. Keldami per aukštus reikala- 
vimus aplinkiniams ir nesugebėdami nusileisti kitiems jie 
lieka vieniši, dažnai būna pašiepiami ir net atstumiami. 

Tokioje šeimoje kaupiasi užslėptas tėvų nepasitenki- 
nimas savo vaiku ir savo likimu. Senatvėje tokie „amžinai 
nuolaidūs“ suaugusieji dažnai lieka vieniši ir pamiršti. Ir 
tik tada praregima: jie negali atleisti sau minkštabūdiško 
ir vienpusiško atsidavimo. 

Taigi neteisingai sprendžiami šeimos konfliktai, di- 
deli ir maži, neišvengiamai sukelia „kaupimo efektą“. O 
dėl jo įtakos formuojasi charakterio bruožai, kurie vėliau 


Kaip išspręsti konfliktus? 


pavirsta vaikų ir tėvų likimu. Todėl labai svarbu būti dė- 
mesingiems kiekvienam interesų tarp jūsų ir vaiko susi- 
kirtimui. 

8 


Kaipgi galima sėkmingai išspręsti konfliktą? Pasiro- 
do, galima pakreipti reikalą taip, kad nė viena pusė ne- 
praloš, dar daugiau - abi pusės laimės. Panagrinėkime šį 
būdą išsamiau. 

Konstruktyvus konfliktų sprendimo būdas: „Laimi 
abi pusės: ir tėvai, ir vaikai“. 


Iš karto pasakysiu, kad šio būdo pagrindas - du ben- 
dravimo įgūdžiai: aktyvusis klausymas ir „Aš-pranešimas“. 
Taigi primygtinai rekomenduoju iš pradžių praktiškai 
įvaldyti viską, apie ką mes kalbėjome ankstesnėse pamo- 
kose. Iš pradžių įsitikinkite, kad Jums pavyksta sėkmingai 
išklausyti savo vaiką ir pranešti jam apie savo jausmus pa- 
prastesnėse, nekonfliktinėse situacijose, ir tik vėliau perei- 
kite prie sudėtingesnių atvejų. Pats metodas numato keletą 

AS>3IUNIA PAMUKA 


iš eilės daromų žingsnių ir etapų. Iš pradžių išvardysime 
juos, o vėliau išnagrinėsime kiekvieną atskirai. 

1. Konfliktinės situacijos praskaidrinimas. 

2. Pasiūlymų rinkimas. 

3. Pasiūlymų įvertinimas ir labiausiai priimtino pa- 
sirinkimas. 

4. Sprendimo detalizavimas. 

5. Sprendimo įvykdymas; patikrinimas. 

Taigi... 

Pirmas žingsnis: konfliktinės situacijos praskaidri- 
nimas 

Iš pradžių tėvai išklauso vaiką. Išsiaiškina, iš ko su- 
sideda problema, o būtent: ko jis nori ar nenori, ko jam 
reikia ar kas jam svarbu, kas jam kelia sunkumų ir t. t. 

Daro tėvai tai aktyviojo klausymo metodu, tai yra 
būtinai įgarsina vaiko norą, poreikį ar sunkumus. Paskui 
tėvai sako apie savo norą ar problemą, taikydami „Aš- 
pranešimo“ formą. 

Pasinaudosime tuo pačiu pavyzdžiu su prašymu nu- 
pirkti duonos. 

MAMA: Linute, prašau nubėgti duonos. Svečiai tuoj 
ateis, o man darbų iki kaklo! 

DUKTĖ: Oi, mama, man į treniruotę dabar! 

MAMA: Tau treniruotė ir tu nenori vėluoti (aktyvusis 
klausymas). 

DUKTĖ: Taip, supranti, mes pradedame nuo mankš- 
tos, ir jos negalima praleisti. 

MAMA: Tau negalima vėluoti... (aktyvusis klausy- 
mas). O mano tokia kebli padėtis... Svečiai tuoj ateis, o 
duonos nėra! („Aš-pranešimas“). Ką man daryti? (Perėji- 
mas prie antrojo žingsnio). 

Dar kartą pasakysiu, kad pradėti reikia būtent vaiko 
išklausymu. Kai jis įsitikins, kad jūs girdite jo problemą, 
bus daug geriau pasirengęs išgirsti ir jūsų problemą bei 
ieškoti bendro sprendimo. 

Dažnai suaugusiajam vos pradėjus aktyviai klausyti 
vaiko, bręstančio konflikto įtampa nuslūgsta. Tai, kas pra- 


Kaip išspręsti konfliktus? 


džioje atrodė kaip „paprastas užsispyrimas“, tėvų prade- 
dama suvokti kaip problema, verta dėmesio. 

Tada tėvai būna pasirengę palankiai sutikti vaiką. 

Naujųjų metų išvakarėse tarp tėvo ir jo trylikamečio 
sūnaus įvyko kivirčas. Sugadintas buvo ir naujametinis va- 
karas, ir dalis mokyklinių atostogų. Šiaip jau viskas įvyko 
dėl menkniekio: sūnus nepanoro praustis vonioje. Vėliau, 
pasakodamas apie konfliktą, tėvas stebėjosi: „Paprastai šis 
klausimas mums nekėlė jokių rūpesčių. Tačiau čia kažkas 
atsitiko. Galbūt aš paliepiau per šiurkščiai ar padariau tai 
netinkamu momentu. O tada, aš pajutau, jis ėmė elgtis „iš 
principo“: norėjo pasiekti savo, parodyti charakterį. Aš taip 
pat nepasidaviau. Galų gale prievarta nutempiau į vonią ir 
užrakinau valandai, kol nusipraus. Jis nusiprausė, žinoma, 
bet paskui mes nesikalbėjome keletą dienų.“ 


Tėvas labai tiksliai pajuto sūnaus norą apginti teisę į 
savarankiškumą. Tačiau konfliktui spręsti pasirinko pir- 
ma nekonstruktvvų būdą. 


145 


146 


ASTUNTIA PAMOKA 


- O kaip būtų buvę, jei tuo metu jūs būtumėte aktyviai 
klausęs sūnaus? - tėvas buvo paklaustas mūsų kursuose. 

- Na, viskas būtų vykę, žinoma, kitaip. Ir jis ne taip 
būtų spyriojęsis, ir man nesinorėtų jo taip spausti. 

Kaip jūs pamenate, išklausius vaiko, reikia pasakyti 
jam apie savo norą ar problemą. Tai labai atsakingas mo- 
mentas. Vaikui ne mažiau svarbu daugiau ir tiksliau su- 
žinoti apie jūsų išgyvenimą nei jums - apie jo. Stenkitės, 
kad jūsų pasisakymas būtų „Aš-pranešimo“ formos, o ne 
„Tu-pranešimo . Pavyzdžiui: 

- Man sunku ir skaudu tvarkytis vienai (užuot: „Jūs 
viską užkrovėte man vienai |). 

— Man sunku eiti taip greitai (užuot: „Tu mane visai 
nuvarei'). 

- Žinai, aš labai laukiau tos laidos (užuot: „Tu ką, ne- 
žinai, kad aš žiūriu ją kasdien?!“). 

Pasiųsti konfliktinėje situacijoje aiškų „Aš-praneši- 
mą“ svarbu dar ir dėl kitos priežasties: suaugusiajam ten- 
ka susimąstyti, kaip būtent jo poreikis suvaržytas vaiko 
veiksmų ar norų. 

Kostas, susitaupęs iš tų kišenpinigių, kuriuos jam davė 
tėvai, nusprendė išleisti juos kramtomajai gumai ir pašto 
ženklams. Tačiau tėvai norėjo, kad vietoj gumos jis nusipirk- 
tų kokį nors žaidimą. Berniukas atkakliai gynė savo, tėvai - 
savo. Baigėsi abipusiais priekaištais, įžeidinėjimais, kivirču. 

Ar teisūs tėvai? Ne! Paklauskime, koks jų asmeninis 
poreikis būtų suvaržytas, jeigu Kostas nusipirktų kram- 
tomosios gumos? Joks! Vadinasi, pagrindo konfliktui pa- 
prasčiausiai nebuvo. 

Gaila, tačiau gana dažnai tėvai imasi draudimų, ne- 
susimąstydami: „Negalima, ir viskas!“ O jeigu vaikas ima 
domėtis, kodėl negalima, tai priduria: „Mes neprivalome 
tau atsiskaitinėti.“ 

O jeigu pabandytume atsiskaityti bent sau? Tada gali 
pasirodyti, kad už to „negalima“ nėra nieko daugiau nei 
noras įtvirtinti savo valdžią ar palaikyti savo tėvišką auto- 
ritetą. Apie valdžią ir autoritetą mes pakalbėsime truputį 


Kaip išspręsti konfliktus? 


vėliau, atsakymuose į klausimus, o dabar toliau nagrinė- 
kime šio metodo etapus. 

Antras žingsnis: pasiūlymų rinkimas 

Šis etapas prasideda nuo klausimo: „Ką mums da- 
ryti?“, „Ką gi mums sugalvoti?“ arba „Kaip mums pasi- 
elgti?" Paskui būtinai reikia palaukti, duoti vaikui gali- 
mybę pirmam pasiūlyti sprendimą (arba sprendimus), ir 
tik tada siūlyti savo variantus. Tuo metu nė vienas, netgi 
pats netinkamiausias, jūsų nuomone, pasiūlymas neat- 
metamas. Iš pradžių pasiūlymai paprasčiausiai renkami 
„į krepšelį . Jeigu pasiūlymų daug, juos galima užrašyti 
popieriaus lape. 

Pateiksiu pavyzdį, papasakotą mūsų kursuose vienos 
mamos. 

Grįžusi iš darbo, pas savo dvylikametį sūnų Paulių ji 
aptiko jo draugą Marių: berniukai kartu ruošė pamokas. 
Jie ėmė prašyti mamos leisti pažiūrėti labai įdomią televi- 
zijos laidą, kuri prasideda 23 valandą. Mariaus tėvai leido 
jam likti nakvoti svečiuose. 


Tačiau mama labai pavargo ir ruošėsi eiti miegoti 
22 valandą. Televizorius stovėjo jos kambaryje. Be to, vai- 


Lame rvte i mnkvkla neolderėtiu tain <tibhrini Nnažei<ti režima 

Ką daryti? 

Mama nusprendė taikyti konstruktyvų konfliktinės 
situacijos sprendimo būdą. Atidžiai išklausiusi vaikų ir 
pasidalijusi savo būgštavimais, ji paklausė: „Ką gi mums 
daryti?“ Vaikai pasiūlė keletą variantų: 

1. Paprašyti Mariaus tėvų leidimo pažiūrėti laidą 
pas jį. 

2. Pažiūrėti laidą kartu, o paskui Mariui eiti namo. 

3. Mamai su Pauliumi susikeisti kambariais: tada vai- 
kai galės, netrukdydami jai, pažiūrėti laidą. 

4. Pažaisti kartu iki 23 valandos ir eiti miegoti, Marius 
lieka svečiuose. 

Mamos pasiūlymai buvo tokie: 

5. Vaikai žaidžia iki 22 valandos ir visi eina miegoti. 

6. Vaikai eina nakvoti pas Marių. 

7. Kiekvienas nakvoja savo namuose. 

8. Vaikai gulasi 22 valandą, tačiau mama leidžia jiems 
paskaityti. 

Verta pažymėti, kad kai kurie vaikų siūlymai (pa- 
vyzdžiui, antras) iš pat pradžių mamai galėjo pasirodyti 
netinkami, tačiau ji atsispyrė pagundai iš karto tai pasa- 
kyti. 

Kai pasiūlymų rinkimas baigtas, daromas trečias 
žingsnis. 

Trečias žingsnis: pasiūlymų įvertinimas ir labiau- 
siai tinkamo pasirinkimas 

Šiame etape vyksta bendras pasiūlymų aptarimas. 
„Šalys“ tuo metu jau žino vienas kito interesus, ir anks- 
tesni žingsniai padeda sukurti abipusės pagarbos atmos- 
ferą. 

Pavyzdyje su berniukais ir mama šis etapas vyko taip: 

1. Mariaus tėvai buvo prieš, ir pasiūlymas atkrito pats 
savaime. 

2. Netinka, nes nukenčia mama. 

3. Mamai nelabai patogu: ji įpratusi miegoti savo lo- 
voje. Be to, ji paprastai skaito prieš miegą, o Pauliaus kam- 
baryje nėra naktinės lempos; nuo apšvietimo iš viršaus jai 


Kaip išspręsti konfliktus? 


įskaus galva. Kartu Paulius pasako Mariui, kad sėdėdamas 
vėlai prie televizoriaus jis „vėl užmigs“. 

4. Mama neprieštarauja. Paulius plėtoja mintį: „Pasi- 
imkime į savo kambarį magnetolą ir konstruktorių.“ Ma- 
rius: „Pastatysime garažą ir greitkelį. Ausines imame?“ 

5. Netinka vaikams. 

6. Marius skambina tėvams pasitarti, bet jo mama ne- 
leidžia gultis vėlai. 

7. Vaikų netenkina: „Norime būti kartu.“ 

8. Vaikai: „Galima, žinoma, tačiau geriau neskaityti, o 
pažaisti Pauliaus kambaryje.“ 

Galiausiai pasirenkamas 4 pasiūlymas. 

Jei renkantis geriausią sprendimą dalyvauja keletas 
žmonių - kaip buvo šiuo atveju, - tai geriausiu laikomas 
tas, kuris išrenkamas vieningai. 

Pabrėšime, kad tai buvo pirmasis mamos bandymas 
taikyti konstruktyvų konflikto sprendimo būdą, ir ji tai 
padarė sėkmingai. 

Kai kuriems skaitytojams gali nepatikti sprendimas, 
prie kurio priėjo visi trys: juk jis reiškė, kad vaikai guls vė- 
lai. Tačiau nevertinsime šio sprendimo teisingumo: svar- 
bu, kad jis pasirodė ir mamai, ir vaikams toje situacijoje 
visiškai priimtinas. Mums daug svarbiau atkreipti dėmesį 
į procesą, kuris vedė prie šio sprendimo, ir išskirti jame 
keletą teigiamų momentų. 

Pirma, mes matome, kad kiekvienas dalyvis buvo iš- 
klausytas. Antra, kiekvienas įsigilino į kito padėtį. Trečia, 
tarp „šalių“ neiškilo nei susierzinimo, nei įskaudinimo, 
atvirkščiai, išliko draugiškų santykių atmosfera. Ketvirta, 
vaikams pasitaikė galimybė aiškiai suprasti savo tikruo- 
sius norus, pavyzdžiui, pasirodė, kad jiems ne tiek svarbu 
žiūrėti televizorių, kiek praleisti vakarą kartu. Pagaliau, 
penkta, vaikai gavo puikią pamoką, kaip kartu spręsti 
„sunkius“ klausimus. 

Tėvų praktika rodo, kad kartojantis tokioms situa- 
cijoms taikus ginčų sprendimas tampa vaikams įprastu 
reikalu. 

Ketvirtas žingsnis: priimto sprendimo detalizavimas 

Tarkime, šeimoje nuspręsta, kad sūnus jau didelis, ir 
jam laikas savarankiškai keltis, pusryčiauti ir išeiti į mo- 
kyklą. Tai išvaduos mamą nuo ankstyvų rūpesčių ir duos 
jai galimybę išsimiegoti. 

Tačiau vien sprendimo maža. Reikia išmokyti vaiką 
naudotis žadintuvu, parodyti, kur padėtas maistas, kaip 
pasišildyti pusryčius ir t. t. 

Penktas žingsnis: sprendimo įgyvendinimas, pati- 
krinimas 

Imkime tokį pavyzdį: šeimos nariai nusprendė su- 
mažinti krūvį mamai, paskirstyti namų darbus tolygiai. 
Perėję visus etapus, priėjo tam tikrą sprendimą. Jį gerai 
būtų užrašyti ant lapelio ir pakabinti ant sienos (žr. ke- 
tvirtą žingsnį). 

Tarkime, vyriausiajam sūnui teko tokios pareigos: iš- 
nešti šiukšles, plauti vakarais indus, pirkti duoną ir vesti 
mažąjį broliuką į darželį. Jei berniukas anksčiau to regu- 
liariai nedarė, tai pradžioje galimos nesėkmės. 

Neverta jam priekaištauti dėl kiekvienos nesėkmės. 
Geriau palaukti keletą dienų. Patogiu momentu, kai jis ir 
jūs turite laiko ir niekas nėra susierzinęs, galima paklaus- 
ti: „Na kaip tau sekasi? 

Geriau, jei apie nesėkmes pasakys vaikas. Gali būti, 
kad jų bus labai daug. Tada verta pasitikslinti, kur, jo nuo- 
mone, slypi priežastis. 

Gali būti, kad kažko neapskaičiavote arba reikia kaž- 
kokios pagalbos, arba jis norėtų kitos, „atsakingesnės“, 
užduoties. 

Baigdama pažymėsiu, kad šis būdas nepalieka pra- 
laimėjusiųjų. Atvirkščiai, jis kviečia nuo pat pradžių ben- 
dradarbiauti, ir galiausiai laimi visi. 


TĖVŲ KLAUSIMAI 


KLAUSIMAS: Kaip pradėti taikyti konstruktyvyjį 
būdą, jei niekada nieko panašaus šeimoje nedarėme? 


Kaip išspręsti konfliktus? 


ATSAKYMAS: Geriausia pradėti nuo bendro po- 
kalbio šeimoje. Gerai tai daryti susirinkus kartu ramio- 
je aplinkoje. Paaiškinkite vaikams, kad yra geras būdas 
„susitarti, papasakokite, kaip tai daryti, ir pakvieskite 
pabandyti. Iš suaugusiųjų čia reikalaujama tikro noro iš- 
klausyti vaiką. Dar kartą priminsiu: aktyvusis klausymas 
— jūsų pagrindinis pagalbininkas. 

KLAUSIMAS: Ar nenukenčia tėviškas autoritetas? 

ATSAKYMAS: Aptarkime dviejų sąvokų skirtumus: 
autoritetas ir autoritariškumas. Autoritarišku vadinamas 
žmogus, kuris veržiasi prie valdžios ir, naudodamasis 
jėga, siekia kitų paklusnumo. Autoritetingas tas, kurio 
įtaka kitų poelgiams remiasi jo nuomonės pripažinimu ir 
pagarba, jo asmeninėmis savybėmis: kompetentingumu, 
teisingumu ir pan. 

Mažam vaikui tėvai - būtybės, kurias jis garbina ir 
dievina. Mažylio akyse tėtis - pats stipriausias, pats pro- 
tingiausias, pats teisingiausias; mama - pati gražiausia, 
pati geriausia, pati nuostabiausia. 

Šį autoritetą tėvai turi paprasčiausiai todėl, kad jie 
suaugę, o vaikas dar mažas, neišmanantis ir silpnas. Pir- 
maisiais gyvenimo metais toks natūralus autoritetas duo- 
da vaikui labai daug. Jis nesąmoningai „sugeria“ iš tėvų 
viską: elgesio manieras, skonį ir pažiūras, vertybes ir mo- 
ralės normas. Tačiau laikui bėgant jėgų santykis keičiasi. 
Neišvengiamai vyksta vaikų ir tėvų galimybių lyginimas. 
Gali nutikti, kad tėtis jau nebežino, kaip išspręsti uždavi- 
nį, su kuriuo susitvarko sūnus, o mama neperskaitė tiek 
knygų, kiek jos duktė. 

Ateina kritinis momentas, kai tėvų autoritetas nusto- 
ja priklausyti nuo amžiaus pranašumo. 

Kas gi tada įvyksta? 

Tėvai atsiduria priešais dramatišką pasirinkimą tarp 
užtarnauto autoriteto ir autoritariškumo. 

Autoritariškumo kelias absoliučiai niekur neveda. 
Valdžia, kuri remiasi besąlygišku paklusnumu ar baus- 
mės baime, nustoja funkcionuoti. 

Vaikas anksčiau ar vėliau pradeda kovoti už savaran- 
kiškumą, už teisę realizuoti savo poreikius ar tikslus, ir 
daro tai su visa savo jaunatviška energija. Kartais prieina- 
ma iki atviro karo. Ir didžiausias pavojus kelyje - pojūtis, 
kad negalima pasukti atgal. 

Mūsų nuomone, pasirinkimas vienas: suprasti, kad 
prievarta prieš vaiką yra beviltiškas būdas, ir anksčiau ar 
vėliau tai lems, kad santykiai nutrūks. Suaugusysis pra- 
randa autoritetą, jeigu ima vadovautis draudimais, spau- 
dimu ir įsakinėjimu. 

Suaugusysis išsaugo autoritetą, jei lieka jėgos ir pa- 
tirties pavyzdžiu. Tačiau ne įsakymo jėgos, o dvasinės, 
asmeninės jėgos, ir tos patirties, kuri susideda ne iš me- 
chaninių žinių atsargų, bet iš išmintingo elgesio. 

Būdas, su kuriuo mes jus supažindinome, padeda pa- 
rodyti išmintį sunkiose jums ir jūsų vaikui situacijose ir 
neleisti pavojingai nukrypti į autoritariškumą. 

KLAUSIMAS: Ar ne per daug laiko užima konstruk- 
tyvus konflikto sprendimo procesas? 

ATSAKYMAS: Iš tikro, čia nesusitvarkysi „kariškai“, 
vienskiemene komanda, tenka sugaišti dešimt minučių, o 
gal ir pusvalandį. 

Tačiau pirmiausia šis laikas neprarastas, o įsigytas: 
vaikai ir visa šeima tomis minutėmis įgyja geranoriško 
bendravimo patirties. 

Antra, jei konfliktas liks neišspręstas, jis atsinaujins. 
Tada valandų, skirtų bevaisiams ginčams ir kivirčams, iš 
tiesų susidarys gerokai daugiau nei prireiktų jų protin- 
gam sprendimui. 

Trečia, daugelis tėvų pažymi: taikant teisingą būdą 
konfliktų kyla vis rečiau ir jie išsprendžiami vis greičiau. 

KLAUSIMAS: Ką daryti, jei nepavyksta rasti visus 
tenkinančio sprendimo? 

ATSAKYMAS: Būgštavimas nerasti visiems priim- 
tino sprendimo paprastai nepasitvirtina. Tiesa, šis susi- 
rūpinimas kyla natūraliai, jeigu stebėsime iš šalies, kaip 
„dalgis atsitrenkia į akmenį . Tačiau tai ir svarbiausia, kad 


Kaip išspręsti konfliktus? 


mūsų metodas numato abiejų šalių suinteresuotumą ben- 
dru sprendimu. Šiuo atveju pažadinamas išradingumas ir 
pasirengimas padėti vienas kitam. 

KLAUSIMAS: Ka daryti, jei vaikui gresia pavojus, o 
jis atkakliai reikalauja savo, ar ir čia reikia ieškoti bendro 
sprendimo? 

ATSAKYMAS: Jeigu nuo skubių jūsų veiksmų pri- 
klauso vaiko gyvybė, tai, žinoma, reikia veikti energingai, 
neleidžiant prieštarauti. 

Tačiau įsakymas ir uždraudimas, kaip pagrindiniai 
metodai užkertant kelią bet kokiam pavojui, ne iki galo 
vaiko suvokiamam, netinka. 

Dažnai įsiplieskia ginčas tokiu klausimu: ar reikia 
leisti mažyliui paliesti degančią žvakę, jeigu jis neklauso 
žodžio „negalima“ ir toliau lenda prie ugnies? 


Vieni tėvai mano, kad jie turi laikytis draudimo, kiti 
- kad verta leisti vaikui nudegti, jeigu jis taip to siekia. 

Ar ne su tokia alternatyva jūs susiduriate daugelyje 
gyvenimo situacijų? Ir kuo vyresni vaikai, tuo brangiau 
gali tekti mokėti už nuosavos patirties įgijimą! Kaipgi tei- 
singai pasielgti? 

Universalaus atsakymo, žinoma, nėra. Tačiau verta 
prisiminti, kad nuolat saugodami vaikus nuo pavojų mes 
galbūt stumtelime juos į dar didesnį pavojų, nes neleidžia- 
me jiems būti atsakingiems už savo poelgius. Tuo pat metu 
sėkminga bendro konfliktų sprendimo praktika gali tapti 
gera vaiko atidumo ir atsargumo auklėjimo mokykla. 

KLAUSIMAS: Kaip elgtis, jei konfliktas kyla tarp 
vaiky? 

ATSAKYMAS: Blogiausia, kai tėvai prasidėjus konf- 
liktui tarp vaikų griežtu tonu prideda ir savo nuomonę: 
„Tuojau pat liaukitės!“, „Tuoj aš jus abu...“ Tikriausiai dar 
blogiau, jeigu jie palaiko vieną iš vaikų - paprastai jau- 
niausią. Toks tėvų elgesys skatina jaunesniojo lepinimą ir 
sukelia vyresniojo baisią nuoskaudą bei pavydą. 

Daugeliu atvejų geriausia leisti patiems vaikams iš- 
siaiškinti santykius. Galima pasiųsti maždaug tokio po- 
būdžio „Aš-pranešimą“: „Man nepatinka, kai namie kyla 
toks riksmas“, „Man patinka, kai vaikai išsiaiškina patys.“ 

Tačiau būna atvejų, kai tėvai tarpininkauja kilus vai- 
kų konfliktui. Tada konstruktyvus būdas pasirodo labai 
naudingas. 

Pirmiausia reikia, žinoma, išklausyti kiekvieną pusę. 

Labai svarbu kartu laikytis tokių principų: jeigu jums 
klausantis vieno vaiko jis ima jausti, kad įsigilinate į jo 
problemą, duokite kokiu nors būdu suprasti kitam, kad 
ir jis bus lygiai taip pat dėmesingai išklausytas. Būkite ti- 
kri, kitas vaikas labai pavydžiai seka jūsų pokalbio toną, o 
nebarimas, taikus tonas gali sukelti mintį, kad jūsų sim- 
patijos - „priešininko“ pusėje. Todėl klausant vieno vaiko 
išgyvenimų, reikėtų žvilgsniu, prisilietimu, galvos linkte- 
lėjimu pasiųsti signalą kitam: „Taip, aš atsimenu ir tave, ir 
greitai būsiu pasirengęs atidžiai tave išklausyti.“ 

Išnagrinėkime panašaus pokalbio su vaikais pavyzdį. 

TĖTIS: Žinote, vaikai, aš dabar užėjau į vonią ir man 
buvo labai nemalonu matyti ten tokią netvarką: rankš- 
luosčiai suglamžyti, ant grindų vanduo, vonia neišplauta... 
(„Aš-pranešimas“). 


Kaip išspręsti konfliktus? 


GODA: Tai Andrius, jis niekada išsimaudęs nesutvar- 
ko! 

ANDRIUS (piktai): Netiesa, tu pati ten viską išmėtei! 

GODA: Ne, tu! 

ANDRIUS: Ne, tu! 

MAMA: Man nemaloni ši scena („Aš-pranešimas“). 
Goda, tu nori pasakyti, kad tu vonią sutvarkai (aktyvusis 
klausymas). 

GODA: Na, ne viską sutvarkau, bet nepalieku taip 
kaip jis. 

ANDRIUS: Štai būtent, „ne viską sutvarkai ! 

MAMA: Tuojau, Andriau, aš paklausysiu ir tavęs. Va- 
dinasi, kažko ir tu nesutvarkei (tęsiamas aktyvusis klausy- 
mas). 

GODA: Na, galbūt kažko. 

MAMA (Andriui): Ir tau, Andriau, skaudu, kai kalti- 
na tave vieną dėl visko (Andrius linksi). Taigi, aš supratau 
taip: kiekvienas sutinka, kad jis prisidėjo prie netvarkos. 
(Mama reziumuoja tai, kas pasakyta.) O tėčiui dabar ne- 
malonu ten įeiti (aktyviai klausosi tėčio), ir man, prisipa- 
žinsiu, taip pat („Aš-pranešimas'). Ką gi darysime? (Pa- 
grindinis klausimas, kai visi išklausyti ir aistros pritilo.) 

ANDRIUS: Tegu susitvarko kiekvienas savo (mama 
išlaukė, kol pasiūlymą pateiks kuris nors iš vaikų). 

MAMA: Tai yra prie kiekvienos balutės parašysime: 
„Andrius“, „Goda“ (humoro jausmas paprastai labai pade- 
da sumažinti įtampą). 

ANDRIUS (šypsodamasis): Na, gal ne taip smulkme- 
niškai. 

GODA: Aš išplausiu grindis ir vonią, o jis tegu sutvar- 
ko visa kita (dar vienas pasiūlymas). 

ANDRIUS: Gerai, sutinku. 

MAMA: Na ką gi, man atrodo, šis sprendimas tinka 
visiems. Kada jūs tai padarysite, dabar ar po vakarienės? 
(Sprendimo detalizavimas.) 

ANDRIUS: Tai ką čia, dabar. (Goda linksi.) O ką reiš- 
kia „sutvarkyti visa kita“? 

MAMA: Eime pažiūrėti. (Eina visi kartu.) Kaip tu 
manai, ką čia reikėtų padaryti? 

ANDRIUS: Rankšluosčiai, kojinės... dar muilas ir 
plaušinė... (Sprendimo detalizavimas.) 

Vaikai greitai susitvarko, vakarienė praeina ramiai. 
Incidentas užmirštas, o vaikai įgijo vertingos konfliktų 
sprendimo be pralaimėjimų patirties. 


DEVINTA PAMOKA 


O kaip disciplina? 


Kodėl apie discipliną tik dabar? 
Vaikams 2 taisyklių 
Taisyklė “A taisykles 
Pirma ir so taisyklės 
„Auksinis vidurys“ I iiiiioj spalvų zonos 
Trečia, ketvirta kio taisyklės 
Klausimas 06 bausmes 
Natūralios ir sąlyginės kas priežastys 
Šešta taisyklė. ŽDžišigšiųo zona“ 
„Sunkūs“ vaikai 
8 
Keturios atkaklaus nepaklusnumo priežastys 
Kaip kilio) priežastį? 


Keturios skirtingos strategijos 


kų jausmus bei išgyvenimus ir apie tai, kaip 

klausyti, girdėti, suprasti ir priimti juos. Įžvel- 
giu susikaupusį tėvų nekantrumą: kada gi bus kalbama 
apie discipliną ir paklusnumą? Juk yra taisyklės, kurio- 
mis vaikai turi vadovautis, reikalavimai, kuriuos jie turi 
besąlygiškai vykdyti! 

Negalima su tuo nesutikti. Žinoma, tokios taisyklės 
ir reikalavimai yra, ir atėjo laikas jas apsvarstyti. Kodėl tik 
dabar? Tam yra svarių priežasčių: nemokėdami atsižvelg- 
ti į vaiko emocijas ir išgyvenimus, interesus ir poreikius, 
taip pat ir į savo, tėvai negali sureguliuoti disciplinos. 
Praėjusios pamokos suteikia mums būtiną bazę: naujų 
bendravimo žinių ir įgūdžių. Mes ne kartą taikysime juos 
šioje pamokoje. 

Pradėsiu nuo vienos „paslapties, kuri kai kuriems 
tėvams gali pasirodyti netikėta. Vaikams ne tiktai reikia 
tvarkos ir taisyklių, jie jų nori ir laukia! Tai daro jų gyveni- 
mą suprantamą ir nuspėjamą, sukuria saugumo jausmą. 


p raėjusiose pamokose mes kalbėjome apie vai- 

O kaip disciplina? 


Jums turėtų būti žinoma, kaip nervinasi ir praranda 
ritmą kūdikis, išvežtas iš namų kelioms valandoms į „sve- 
čius“, ir kaip jis nusiramina, atsidūręs namuose, įprastoje 
aplinkoje. 

Vaikai kartais yra pasirengę palaikyti tvarką labiau 
nei suaugusieji. 

Prisimenu vieną jaudinančią sceną. Mama su pusan- 
trų metų mažyliu išėjo pasivaikščioti. Atidariusi laiptinės 
duris, ji taip ir paliko jas atlapas. Paėjęs keletą žingsnių, 
mažylis sunerimęs atsigręžė, ištraukė rankytę iš mamos 
rankos, netvirtais žingsniais nuėjo prie durų ir, šiek tiek 
pasistengęs, jas uždarė. Tvarka buvo atkurta. Pažiūrėjusi į 
mamą, aš pamačiau jos suglumusią šypseną. 

Visi, žinoma, susidūrė su kitu gero vaikų „konserva- 
tizmo" pavyzdžiu, jų siekimu pakartoti įprasta: jūs skai- 
tote ikimokyklinukui knygą ar sekate pasaką. Pirmiausia 
stebina, kad ši knyga ar pasaka jam nenusibosta: jis pa- 
sirengęs jos klausyti begalę kartų, nors jau viską Žino at- 
mintinai. Ir pabandykite ką nors pakeisti tekste - iš karto 
išgirsite protestą: „Ne, čia tu praleidai , „Ne, jis ne taip 
pasakė, o šitaip...“ 

Pateiksiu vieną atvejį iš asmeninės patirties, kuris 
parodo, kaip tvarkos pažeidimas gali visiškai sutrikdyti ir 
net išgąsdinti vaiką. 

Kartą manęs paprašė pasėdėti su trejų metų mergaite. 
Jos tėvai, mano draugai, ryžosi pirmą kartą per paskuti- 
nius trejus metus ištrūkti į teatrą. Iki tol aš retai mačiau 
mergaitę, tačiau žinojau, kad ji buvo gana nerami. Tačiau 
tėvai tikėjo mano „psichologine kvalifikacija“, o ir aš, pri- 
sipažinsiu, taip pat. „Pažaiskime ką nors labai įdomaus, - 
pasiūliau aš, - pavyzdžiui, namuką!“ Prisiminimai iš savo 
vaikystės ir kitų vaikų stebėjimai leido tikėtis, kad mergaitei 
žaidimas patiks. „O kaip?“ - nedrąsiai paklausė mergaitė. 
Ir tada aš su entuziazmu ėmiau rodyti „kaip reikia“. Apver- 
čiau keletą kėdžių, sustūmiau jas kartu ir uždengiau iš vir- 
šaus antklode. Pabandžiau „namuko“ viduje dar pastatyti 
stalinę lempą... Ir čia išgirdau smarkų mergaitės verksmą: 

„Greitai padėk į vietą! - šaukė ji, mirtinai išgąsdinta. Jau 
vėliau sužinojau, kad jos tėvai niekada neleido namie pa- 
našios netvarkos. 

Vaikai intuityviai jaučia, kad už tėvų „negalima“ sle- 
piasi rūpestis jais. Vienas paauglys su kartėliu prisipažino, 
kad tėvai jo visai nemyli, nes leidžia jam per daug, įskai- 
tant ir tai, kas neleidžiama kitiems vaikams. „Jiems, man 
atrodo, aš visai nerūpiu', - liūdnai užbaigė berniukas. 

Kyla klausimas: jei vaikai jaučiasi labiau apsaugoti 
nustatytomis tvarkos ir elgesio taisyklių sąlygomis, tai 
kodėl jie taikosi tą tvarką ir taisykles pažeisti? Kodėl tuo 
nuolat skundžiasi tėvai, auklėtojai, mokytojai? 

Galima įvardyti daug priežasčių, jų yra daug dau- 
giau, nei atrodo iš pirmo žvilgsnio. Apie jas mes pakal- 
bėsime vėliau, pamokos pabaigoje. Dabar pasakysiu tik 
tiek, kad iš tikro vaikai sukyla ne prieš pačias taisykles, 
o prieš jų „įdiegimo“ metodus (sutikite, šis įprastas klau- 
sai žodis jau nurodo į jėgos metodus). Todėl suformu- 
luokite klausimą kitaip: kaip rasti nekonfliktinius vaiko 
discinlinas būdus? 


O kaip disciplina? 


Manau, kad apie tokią discipliną svajoja kiekvienas 
tėvas. Tai, be abejonės, pati sunkiausia ir subtiliausia au- 
klėjimo užduotis. Juk nuo jos išsprendimo būdo priklau- 
so, ar užaugs vaikas susitelkęs ir atsakingas žmogus, ar ne. 


Yra keletas taisyklių, kurios padeda suderinti ir pa- 
laikyti šeimoje nekonfliktinę discipliną. Tai kažkas pana- 
šaus į sąrašą taisyklių apie taisykles. 


Pirma taisyklė 


Taisyklės (apribojimai, reikalavimai, draudimai) 


kiekvieno vaiko gyvenime būtinai turi būti. 


Tai ypač naudinga atsiminti tiems tėvams, kurie 
siekia kuo mažiau liūdinti vaikus ir vengti konfliktų su 
jais. Galiausiai juos ima vedžioti už pavadėlio jų vaikai. 
Tai nuolaidžiaujantis auklėjimo stilius. Jo padarinius mes 
apsvarstėme praėjusioje pamokoje (žr. 8 pamoką, antrą 


nekonstruktyvų konfliktų sprendimo būdą). 


Antra taisyklė 


Taisyklių (apribojimų, reikalavimų, draudimų) neturi 


būti per daug, ir jos turi būti lanksčios. 


Kaip jūs suprantate, ši taisyklė įspėja apie kitą kraš- 
tutinumą - auklėjimą, atitinkantį „veržlių užsukinėjimą,, 
tai yra autoritarinio bendravimo stilių (žr. pirmą nekons- 
truktyvų konfliktų sprendimo būdą). 

Abi taisyklės kartu numato ypatingą saiko jausmą, 
ypatingą tėvų išmintį sprendžiant klausimus apie „gali- 
ma“, „priklauso ir „negalima“. 

O kaip disciplina? 


8 

Surasti auksinį vidurį tarp nuolaidžiavimo ir auto- 
ritarinio stilių mums padeda vaiko elgesio keturių spal- 
vų zonų vaizdas: žalios, geltonos, oranžinės ir raudonos 
(zonų idėja priklauso vienam amerikiečių psichologui, 
mes ją pakeičiame ir papildome savaip). 

Į žaliąją zoną sudėsime visa tai, ką leidžiama dary- 
ti vaikui jo paties nuožiūra ir noru. Pavyzdžiui, kokiais 
žaislais žaisti, kada ruošti pamokas, į kokį būrelį užsirašy- 
ti, su kuo draugauti... 

Ieškodama pavyzdžių, aš, prisipažinsiu, susidūriau 
su sunkumais: ne taip jau daug pasirodė veiksmų pagal 
paties vaiko nuožiūrą, dėl kurių sutiktų visi tėvai. Pavyz- 
džiui, kai kurie suaugusieji mano, kad reikia kontroliuoti 
pamokų ruošimo laiką, sekti, su kuo jų sūnus išėjo pasi- 
vaikščioti, ir pan. Viena vertus, jų nerimas teisingas, kita 
vertus, manau, jie ir patys būtų laimingi nusimetę šią pa- 
pildomų rūpesčių naštą. 

Vaiko veiksmai, kuriems duodama santykinė laisvė, 
yra geltonojoje zonoje. Jam leidžiama veikti savo paties 
nuožiūra, tačiau tam tikrose ribose. Kitaip tariant, jis gali 
spręsti pats, tačiau su sąlyga, kad laikysis tam tikrų taisy- 
klių. Pavyzdžiui, galima ruošti pamokas, kada nori, bet 
baigti darbą iki 8 valandos vakaro. Galima žaisti savo kie- 
me, tačiau iš kiemo išeiti negalima. 

Ši zona labai svarbi, kadangi būtent čia vaikas prati- 
namas elgtis pagal vidinę discipliną remiantis mums ži- 
nomu mechanizmu iš išorės į vidų. Tėvai pradžioje pade- 
da vaikui sulaikyti tiesioginius impulsus, būti apdairiam 
ir mokytis kontroliuoti save kaip tik laikantis normų ir 
taisyklių, kurios nustatytos šeimoje. Pamažu, priprasda- 
mas prie šių taisyklių, vaikas vadovaujasi jomis be ypatin- 
gos įtampos. Tačiau tai vyksta tik tuo atveju, jeigu nekyla 
konfliktų, susijusių su taisyklėmis. 

Todėl nekonfliktinis vaiko priėmimas reikalavimų ir 
apribojimų turi būti ypatingas jūsų rūpestis. Pasistenki- 
te kiekvienu atveju ramiai (bet trumpai!) paaiškinti, kuo 

remiasi jūsų reikalavimas. Kartu būtinai pabrėžkite, koks 
būtent laisvas pasirinkimas lieka vaikui. Kai vaikai jaučia 
pagarbą jų laisvės ir savarankiškumo jausmui, jie lengviau 
priima tėvų apribojimus. 

Pateiksiu sėkmingo mamos pokalbio su penkiame- 
čiu Petriuku pavyzdį. 

Petriukas čiumpa sausainį. 

MAMA: Dabar ne laikas valgyti sausainius, jie nuslo- 
pins apetitą. (Apribojimas su trumpu paaiškinimu.) 

PETRIUKAS: O aš noriu! 

MAMA: Tu būtinai suvalgysi, bet tik baigiantis vaka- 
rienei. (Leidimas su sąlyga.) 

PETRIUKAS: Aš nenoriu vakarieniauti! 

MAMA: Tai yra tu kol kas nealkanas. (Aktyvusis klau- 
symas.) Gerai, mes palauksime tėčio. (Galimo pasirinkimo 
parodymas.) Tu vakarienės valgysi košę ar keptas bulves? 
(Pasirinkimo galimybė.) 

PETRIUKAS: Žinoma, keptas bulves, ir kartu su tėčiu! 

Tačiau būna aplinkybių, kai mums tenka pažeisti nu- 
statytas taisykles. Tokie atvejai patenka į kitą, oranžinę, 
zoną. 

Taigi, oranžinėje zonoje yra tokie vaiko veiksmai, 
kuriems apskritai mes nepritariame, tačiau atsižvelgdami 
į ypatingas aplinkybes leidžiame. Pavyzdžiui, ilgai buvęs 
išvykęs tėtis grįžta 10 valandą vakaro, ir vaikui leidžiama 
neiti miegoti, kol jis sugrįš, ir netgi rytojaus dieną neiti į 
darželį. Arba: mažylis išgąsdintas baisaus sapno, ir mama 
priima jį į savo lovą, kol jis nurims. 

Mes žinome, kad išimtys tik patvirtina taisykles; ne- 
verta bijoti panašių išimčių, jei jos iš tiesų retos ir patei- 
sinamos. Užtat vaikai būna labai dėkingi tėvams už pa- 
sirengimą nusileisti jų ypatingam prašymui. Tada jie net 
labiau pasiruošę laikytis taisyklių įprastose situacijose. 

Pagaliau paskutinėje, raudonoje, zonoje yra vai- 
ko veiksmai, nepriimtini jokiomis aplinkybėmis. Tai 
mūsų kategoriški „negalima“, dėl kurių mes nedarome 
išimčių. 


O kaip disciplina? 


Negalima mušti, gnaibyti ir kandžioti mamos, žaisti 
su ugnimi, laužyti daiktų, skriausti mažesnių... Šis sąrašas 
„suauga“ kartu su vaiku ir atveda prie rimtų moralinių 
normų ir socialinių draudimų. 

Taigi, visos zonos kartu sako mums, kad taisyklė tai- 
syklei nelygu ir kad visiškai įmanoma rasti „aukso vidurį“ 
tarp pasiruošimo suprasti - ir būti tvirtam, tarp lankstu- 
mo - ir nepalenkiamumo auklėjimo disciplinos procese. 


Trečia taisyklė 


Tėvų reikalavimai neturi akivaizdžiai prieštarauti 


svarbiausiems vaiko poreikiams. 


Pavyzdžiui, tėvams dažnai įgrysta „begalinis“ vaikų 
aktyvumas: kodėl jiems reikia tiek daug bėgioti, šokinėti, 
garsiai žaisti, laipioti į medžius, mėtyti akmenis, piešti ant 
ko papuola, viską griebti, atidarinėti, ardyti?.. 

Atsakymas paprastas: visa tai ir dar daugelis dalykų 
yra natūralių ir labai svarbių vaikų vystymuisi judėjimo, 
pažinimo, mankštinimosi poreikių pasireiškimas. Jiems 
daug labiau nei mums, suaugusiesiems, reikia judėti, tirti 
daiktus, išmėginti savo jėgas. Drausti panašius veiksmus 
- tai lyg bandyti užtverti vandeningą upę. Geriau pasirū- 
pinti tuo, kaip nukreipti jos tėkmę į tinkamą ir nepavo- 
jingą vagą. 

Tyrinėti balas galima, tačiau tik aukštais batais, ardy- 
ti laikrodžius taip pat galima, bet tik jeigu jie seni ir seniai 
nebeveikia, žaisti su kamuoliu galima, bet tik ne patalpoje 
ir toliau nuo langų, netgi mėtyti akmenis į taikinį galima, 
jeigu pasirūpinsi, kad niekas nuo to nenukentėtų. Jūs, Ži- 
noma, pažinsite pavyzdžius iš geltonosios zonos, tačiau 
jie gali priklausyti taip pat ir žaliajai. Dėl to reikia sudaryti 
vaikui tinkamą aplinką ir leisti veikti laisvai. 

Pavyzdžiui, kai kurių šalių vaikų ugdymo įstaigose 
yra koklinis kambarys, skirtas specialiai piešti ant sie- 
nų. Kiekvienas vaikas gali piešti flomasteriu arba dažais, 
kiek jam patinka. Vėliau piešiniai purkštu nuplaunami, ir 
kambarys paruoštas kitai grupei. Vaikams labai patinka 
šie užsiėmimai, auklėtojams taip pat. 

Kitas pavyzdys labiau liečia mokyklinį amžių. Prade- 
dant nuo dešimties ar vienuolikos metų, vaikams tampa 
ypač svarbu bendrauti su bendraamžiais. Jie buriasi į grupes, 
dideles ar mažas, dažniau leidžia laiką ne namuose, draugų 
nuomonės paiso labiau nei suaugusiųjų. Iš paauglių tėvų 
dažnai tenka girdėti: „Tai jau iš tikro savo tėvynėje pranašu 
nebūsi.“ Vienas tėvas, aukštosios mokyklos dėstytojas, sa- 
kydavo savo sūnui: „Pažiūrėtum, kaip studentai seka mano 
burną, stengdamiesi nepraleisti nė vieno žodžio, o tu...“ 


Vaikai dažnai nustoja klausyti tėvų, ir to padariniai 
gali būti pavojingi. Kad išvengtų komplikacijų, tėvai tu- 
rėtų būti ypač atsargūs drausdami „nedraugauti“, „neiti“, 
„nesivilkti“ .nedalvvauti“. 


O kaip disciplina? 


Reikia įsitikinti, ar vaikas nesuvokia šių draudimų 
kaip grėsmės jo statusui vaikų grupėje. Baisiausia jam 
— tapti „balta varna“ arba pajuokos objektu, būti vaikų 
nepriimtam arba atstumtam. Ir jeigu vienoje svarstyklių 
pusėje atsidurs padėtis tarp bendraamžių, o kitoje - tėvų 
„negalima, tai greičiausiai nusvers pirmoji. 

Iš mūsų, tėvų, kartais reikalaujama ypatingos kan- 
trybės bei pakantumo ir netgi filosofinio nusiteikimo. Tai 
padės priimti paauglių madą, nežinomus anksčiau žo- 
delius ir posakius, sunkiai pakeliamą muziką, įmantrias 
šukuosenas ir abejotinus papuošalus, pernelyg trumpus 
sijonus ir per daug skylėtus džinsus. 

Paauglių mada panaši į vėjaraupius - daugelis vaikų 
ją pasigauna ir „perserga“ sunkiau ar lengviau, o po ke- 
lerių metų patys šypsosi, atsigręžę atgal. Tačiau neduok 
Dieve, jei tuo metu užsitęstų tėvų konfliktas su sūnumi ar 
dukra. Pritarimo savo nuomonei jie nepasiektų, bet kon- 
taktą ir pasitikėjimą gali prarasti visam laikui. 

Kas gi lieka tėvų daliai, išskyrus kantrybę ir priėmi- 
mą neišvengiamų „vėjaraupių'? Man atrodo, labai daug, 
ir svarbiausia - likti nešėjais ir skleidėjais bendresnių, 
nepraeinančių vertybių: sąžiningumo, darbštumo, kilnu- 
mo, kito asmens gerbimo. Pastebėkite, kad daugumą iš 
šių vertybių jūs galite ne tik aptarinėti su savo augančiu 
vaiku, bet ir realizuoti savo tarpusavio santykiuose, o tai 
— pati svarbiausia dovana, kurios jis ieško sielos gilumoje 
ir tikisi iš jūsų gauti! 


Ketvirta taisyklė 


Taisyklės (apribojimai, reikalavimai, draudimai) turi 


būti suderintos tarp suaugusiųjų. 


Ar pažįstama jums, kai mama sako viena, tėtis kita, o 
senelė - trečia. Štai kaip ir šiuo atveju. 

Laimai nupirko puošnius lakuotus batelius, kitą rytą ji 
ruošiasi į vaikų darželį. 


O kaip disciplina? 


LAIMA: Aš apsiausiu naujus batelius. 

MAMA: Ne, Laimute, jie šventėms ir eiti į svečius. 

LAIMA: Ne, aš noriu, noriu šiandien! (Ima verkšlenti.) 

TĖTIS: Nenusimink, mes ką nors sugalvosime. - Krei- 
piasi į mamą: - Gal galima, tik vieną kartą? 

MAMA: Ne, aš nesutinku. Vaikas turi pratintis saugo- 
ti brangius daiktus! 

LAIMA (verkia stipriau): Tada aš visai neisiu į dar- 
že-elį! 

(Įeina senelė). 

SENELĖ: Kas vėl atsitiko?! Vėl jūs gadinate vaikui 
nuotaiką iš pat ryto?! Ateik pas mane, mergyte, papasakok, 
kas tave nuskriaudė. Ak, bateliai? Aš tau šiandien pat nu- 
pirksiu kitus, vaikščiosi su jais, kada panorėsi. 

Tokioje situacijoje vaikui neįmanoma perprasti tai- 
syklių, priprasti prie disciplinos. Jis įpranta pasiekti savo, 
„Skaldydamas“ suaugusiųjų gretas. Santykiai tarp suau- 
gusių šeimos narių nuo to netampa geresni. 

Netgi jeigu vienas iš tėvų nesutinka su kito reikalavi- 
mais, geriau tuo momentu patylėti, o vėliau, jau be vaiko, 
aptarti nesutarimus ir pamėginti prieiti bendrą nuomonę. 

Ne mažiau svarbus taisyklių laikymuisi yra nuose- 
klumas. Jeigu jūsų vaikas dvi dienas iš eilės gulėsi 10-ą 
valandą vakaro vietoje 9-os, tai trečią dieną jums bus sun- 
ku paguldyti jį laiku, jis pagrįstai paprieštaraus, kad vakar 
ir užvakar jūs jam „leidote“. 

Verta atsiminti, kad vaikai nuolat bando mūsų rei- 
kalavimų „tvirtumą“ ir priima paprastai tik tai, ko ne- 
pavyksta išklibinti. Priešingu atveju išmoksta reikalauti, 
verkšlenti, grasinti. 


Penkta taisyklė 


Tonas, kuriuo pranešamas reikalavimas ar 


draudimas, turi būti labiau draugiškai aiškinamasis 
nei įsakomasis. 

Bet koks geidžiamo draudimas vaikui sunkus, o jeigu 
jis tariamas piktu ar valdingu tonu, tai tampa dvigubai 
sunkesnis. 

Mes jau kalbėjome, kad į klausimą „Kodėl negalima?“ 
neverta atsakinėti: „Todėl, kad aš taip pasakiau“, „Aš taip 
liepiu“, „Negalima, ir viskas!“ Reikia trumpai paaiškinti: 
„Jau vėlu“, „Tai pavojinga“, „Gali sudužti...“ 

Paaiškinimas turi būti trumpas ir kartojamas vieną 
kartą. Jei vaikas vėl klausia: „Kodėl?“, tai ne dėl to, kad 
jis jūsų nesuprato, o todėl, kad jam sunku nugalėti savo 
norą. Čia padės tai, ko jūs jau mokėtės: pavyzdžiui, akty- 
vusis klausymas. Įsakymai ir „Tu-pranešimai“ sustiprina 
vaiko priešinimąsi. 

Sakinį, kuriame jūs kalbate apie taisyklę, geriau var- 
toti beasmene forma. Pavyzdžiui, tereikia pasakyti: „Su 
degtukais nežaidžiama“, užuot sakius: „Nebandyk žaisti 
su degtukais!“, „Saldainiai valgomi po pietų, užuot „Tuoj 
pat padėk saldainį į vietą!“, „Uodega katei ne tam, kad už 
jos tampytų , užuot „Nustok kankinti katę!“ 

Panagrinėsime du pavyzdžius: pirmas - nesėkmin- 
gas, antras - sėkmingas mamos su dukra pokalbis. 

Vaikai įsitraukę žaidžia. 

MAMA: Užteks, baikite! (Įsakymas.) 

SUNUS: Kaip? Kodėl baigti? 

MAMA: Puikiai žinote kodėl: jūs turite eiti miegoti. 
(Įsakymas „Tu-pranešimo“ forma.) 

DUKTĖ: Kaip, jau miegoti? 

MAMA: Taip, jau! Ir jokių prieštaravimų! (Įsakymas.) 
Atima žaidimą, vaikai suirzę ir pikti. 

Daug geriau, kai pokalbis prasideda kitaip nuo pat 
pirmų mamos žodžių. 

MAMA: Vaikai, laikas baigti. (Beasmenė forma.) 

SUNUS: Kaip? Kodėl baigti? 

MAMA: Laikas eiti miegoti. (Beasmenė forma.) 

DUKTĖ: Kaip, jau miegoti? 

MAMA: Aš matau, žaidimas įdomus, ir jums sunku 
atsitraukti. (Aktyvusis klausymas.) 

DUKTĖ: Taip, labai įdomus! Žiūrėk, mums liko iš viso 
du ėjimai! 

MAMA: Gerai, du ėjimai - tai nedaug, susitarėme. 

ABU: Taip, taip. O paskui mes patys viską sutvarkysim. 


Kaip matote, mama čia išlaikė draugišką toną ir leido 
suvokti, kad supranta vaikų padėtį. Disciplina dėl to ne- 
nukentėjo. Atvirkščiai, vaikai prisiėmė atsakomybę viską 
sutvarkyti pažaidę. 

Būna labai naudinga, numačius vaiko sunkumus 
vykdant reikalavimą, aptarti juos iš anksto su vaiku. Jei, 
pavyzdžiui, žinoma, kad įdomus filmas baigiasi vėlai, 
o vaikas būtinai nori pažiūrėti „nors pradžią, tai verta 
įspėti, kad teks nutraukti viduryje filmo. Kartu galima 
jam pasiūlyti pasirinkti kitas galimybes, pavyzdžiui, pa- 
žaisti prieš miegą įdomų žaidimą ar paskaityti knygą. 
Jeigu jis vis dėlto pasirinks „sunkųjį“ variantą, svarbu 
prižiūrėti, kad susitarimas būtų įvykdytas ir vaikas eitų 
miegoti laiku. 

Gerai būtų padėti jam, priminus apie susitarimą li- 
kus penkioms minutėms iki nustatyto laiko. Tokiu atve- 
ju jūs tapsite greičiau pagalbininku vaikui laikantis savo 
noru duoto žodžio nei įkyriu „policininku“. O jis įgaus 
dar vieną mažą nekonfliktinės disciplinos patirtį. 

Pokalbis apie discipliną neišvengiamai veda prie 
klausimo apie bausmes. Ką daryti, jeigu nepaisant jokių 
gudrybių vaikas nepasiduoda? 

Pirmiausia noriu jus užtikrinti, kad laikantis visų 
penkių taisyklių apie taisykles, taip pat viso to, ko mes 
mokėmės praeitose aštuoniose pamokose, jūsų vaiko ne- 
paklusnumų skaičius sumažės daug kartų, jeigu visai ne- 
dings. 

Vis dėlto nuo nesusipratimų niekas neapsaugotas, 
ir gali ateiti momentas, kai jums reikės reaguoti į aiškiai 
blogą elgesį. 

Paprastai daug ginčų sukelia klausimas apie fizines 
bausmes. Asmeniškai aš tvirtai nusistačiusi prieš jas. Jos 
žeidžia ir pykdo, gąsdina ir žemina vaikus. Pozityvaus re- 
zultato iš jų mažiau nei negatyvaus. Vienintelis variantas 
fizinio poveikio, kuris nekelia abejonių, - tai įsisiautėjusio 
vaiko sutramdymas. 

Kartą man teko būti liudininke būtent tokios scenos. 
Veiksmas vyko Amerikoje. Trylikametis Džonas, laukda- 
mas mamos mašinoje šalia namo, užsimanė užvesti variklį. 
Mašina, stovėjusi įjungta pavara (to jis, žinoma, nepaste- 
bėjo), truktelėjo, pralaužė tvorą ir trenkėsi į medį. Viskas 
įvyko taip netikėtai ir žaibiškai! 

Paauglys, visas paraudęs ir drebėdamas, iššoko iš ma- 
šinos ir įlėkė į namą, burbėdamas panosėj: „Ką aš pada- 
riau, ką aš padariau! Jo jaunesnioji sesuo, mačiusi viską 
pro langą, sutiko jį kažkokia kandžia pastaba - ir buvo nu- 
blokšta ant žemės. 

Išgirdusi jos riksmą pasirodė mama. Pamačiusi Džono 
būseną, ji sugriebė jį už rankų ir šiurkščiai pasodino ant 
sofos. 

- Paleisk, - veržėsi Džonas. 

- Ne, - tvirtai pasakė mama, - aš laikysiu tave, kol tu 
nusiraminsi. 

- Ne, paleisk, - grūmėsi Džonas, - neturi teisės! Tai 
prievarta! 

- Ne, Džonai, - ramiai, tačiau įtikinamai kalbėjo 
mama, laikydama jį tvirtai. - Aš negaliu paleisti tavęs da- 
bar, aš tai padarysiu, kai tu pajėgsi kontroliuoti save. Da- 
bar tu kol kas to negali. 

- Bet tu nežinai, ką aš padariau! (Iki to laiko iš trum- 
pų aplinkinių žmonių frazių mama suprato, kas atsitiko.) 

- Žinau, Džonai. Tu sulaužei tvorą ir stuktelėjai ma- 
šiną. Tačiau ne tai svarbiausia. Man šiuo metu svarbiau- 
sia, kad tu suimtum save į rankas. Aš tavęs nebaudžiu, o 
padedu atsikvošėti. Kai tu nusiraminsi, mes pakalbėsime 
apie mašiną. 

Prisipažinsiu, man tai buvo įsimintina pamoka iš- 
mintingo ir deramo mamos elgesio su paaugliu aštrioje 
situacijoje. 

Jūs pasakysite, kad čia nėra jokios bausmės. Taip, 
galbūt. Nors čia aprašytas būtent toks atvejis, kai bausmė 
į galvą tėvams ateina pirmiausia. Tačiau šioje situacijoje 
Džonas jau buvo nubaustas tuo, kas įvyko, o mama supra- 
to savo vaidmenį, kaip padėti jam iš to pasimokyti. 

Taigi mes vėl susidūrėme su klausimu apie vaiko 
veiksmų neigiamus rezultatus: verta ar neverta leisti jiems 
įvykti? Anksčiau mes kalbėjome, jog verta, kad vaikas ga- 
lėtų mokytis iš klaidų. Dabar mes galime pridurti: verta 
dėl pagarbos disciplinai ugdymo. 


Natūralus nepaklusnumo padarinys - tai vienas iš 
bausmės būdų, siunčiamų paties gyvenimo, ir tuo daug 
vertingesnis, nes kaltinti tokiais atvejais vaikas neturi ką, 
išskyrus save patį. 

Mažylis, apdraskytas katės, ar mokinys, gavęs dvejetą 
už neišmoktą pamoką, galbūt pirmąkart pajus tėvų reika- 
lavimo prasmę ir gyvybišką būtinumą. 

Viena tokia patirtis verta dešimties žodinių pamoky- 
mų. Be to, mes vis vien niekada negalėsime „pakloti šiau- 
dų“ visur, kur mūsų vaikas gali „parvirsti . Užtat tada, kai 
jį ištiks nesėkmė, galima labai jam padėti. 

Aktyvusis klausymas čia nepakeičiamas. Priminsiu 
jums, kad jis padeda vaikui iš to, kas įvyko, padaryti sava- 
rankišką išvadą. 

Nors kartais tėvams ir norisi pasakyti: „Aš juk tave 
perspėjau..., „Nepaklausei - kaltink save“, to daryti ne- 
verta. Pirmiausia vaikas puikiai prisimena jūsų perspėji- 
mą, antra, jis dabar sutrikęs ir kurčias bet kokioms pro- 
tingoms pastaboms, trečia, jam sunku prisipažinti sukly- 
dus ir jis pasiruošęs ginčyti jūsų teisumą. 

Antras bausmės tipas - įprastesnis, baudžia tėvai. 
Viskas prasideda nuo įspėjimo: „Jeigu tu ne..., tai ..., O 
baigiasi pažado įvykdymu. Pavyzdžiui: „Jeigu tu nesiliau- 
si taip su manim kalbėti, aš pastatysiu tave į kampą ; „Jei- 
gu tu nesusitvarkysi kambario, neisi į lauką.“ 

Tokios bausmės vadinamos santykiniais nepaklus- 
numo padariniais, nes jos nėra natūralus vaiko veiksmų 
rezultatas, o paskiriamos tėvų nuožiūra. 


Kaip į jas žiūrėti? Manau, jų vis tiek nepavyks išveng- 
ti. Tačiau taikant tokias bausmes gerai būtų laikytis vienos 
labai svarbios taisyklės. 


175 


176 


DEVINTA PAMOKA 
Šešta taisyklė 


Bausti vaiką geriau atimant iš jo gera, 


nei darant jam bloga. 


Kitaip tariant, geriau bausti, judant kryptimi nuo 
„pliuso“ link nulio, nei nuo nulio link „minuso '; nulį turi- 
me galvoje kaip neutralų, vienodą jūsų santykių toną. 

O ką reiškia „pliusas“? 

Štai pavyzdžiai: šeimoje įprasta, kad išeiginėmis die- 
nomis tėvas su sūnumi važiuoja žvejoti arba mama kepa 
mėgstamą pyragą, arba visi kartu eina pasivaikščioti... 

Jūs, žinoma, žinote, kad vaikai labai vertina tokias 
šeimos tradicijas. Kai tėvai skiria jiems specialų dėmesį, 
ir vaikams įdomu - tai jiems didelė šventė. 

Tačiau jei vaikas neklauso ar nusižengia, tai „šventė“ 
tą dieną ar tą savaitę atšaukiama. 

Ar tai bausmė? Žinoma, ir gana apčiuopiama! O svar- 
biausia - neįžeidžianti. Juk vaikai gerai jaučia teisingumą, 
o tai teisinga, kai tėvai nedovanoja jiems savo laiko, nes 
yra nuliūdinti ar supykdyti. 

O kas būna, jeigu dėl to, kad tėvams visada „nėra 
laiko, visi auklėjimai baigiasi reikalavimais, pastabomis 
ir „minusinėmis“ bausmėmis? Paprastai tokiais atvejais 
pasiekti discipliną būna daug sunkiau. Tačiau svarbiausia 
- tai pavojus prarasti kontaktą su vaiku: juk abipusis ne- 
pasitenkinimas, kuris tuo atveju neišvengiamas, kaupsis 
ir skirs jus. 

Kokia gi praktinė išvada? Tikriausiai ji jau aiški: rei- 
kia turėti atsargoje didelių ir mažų švenčių. Sugalvokite 
keletą užsiėmimų su vaiku arba šeimyninių reikalų, tra- 
dicijų, kurios sukurs džiaugsmo zoną. Padarykite kai ku- 
riuos iš šių užsiėmimų ar reikalų reguliarius, kad vaikas 
jų lauktų ir žinotų, jog jie ateis būtinai, jeigu jis nepadarys 
ko nors labai blogo. Atšaukite juos tik tada, jei vaikas nu- 

sižengs tikrai apčiuopiamai ir jus iš tikro supykdys. Ta- 
čiau negrasinkite atšaukimu dėl smulkmenų. 


Džiaugsmo zona - tai jūsų gyvenimo 
su vaiku „aukso fondas“ 


Ji tuo pat metu - ir artimiausio vystymosi zona, ir 
jūsų geranoriško bendravimo pagrindas, ir nekonflikti- 
nės disciplinos garantija. 


Mums liko apsvarstyti pačius sunkiausius atvejus, 
kai tėvai, jų žodžiais, negali susitvarkyti su vaiku, kai ne- 
paklusnumas ir konfliktai disciplinos pagrindu tampa 
greičiau taisykle nei išimtimi. „Sunkūs“ dažniausiai būna 
paaugliai, bet gali būti ir bet kokio amžiaus vaikai. 

Mano nuomone, jeigu tai jūsų atvejis, jeigu bendra- 
vimas su vaiku jums suteikia daugiau rūpesčių ir nusivy- 
limų nei džiaugsmo arba, dar blogiau, atsidūrė aklavietė- 
je, nenusiminkite. Reikalus galima pataisyti, tačiau laukia 
specialus darbas. 

Pirmiausia noriu pasidalyti tuo, kas žinoma toli gra- 
Žu ne visiems tėvams, taip pat ir pedagogams. 

Nepaklusnius vaikus įprasta kaltinti. Jie kaltinami 
piktais kėslais, ydingais genais ir pan. Iš tikro į „sunkių- 
jų skaičių paprastai patenka ne „blogiausi“ vaikai, o ypač 
jautrūs ir pažeidžiami. Jie „nukrypsta nuo bėgių“ pa- 
veikti gyvenimo krūvių ir sunkumų, reaguodami į juos 
daug anksčiau ir stipriau nei stabilesni vaikai. Iš čia iš- 
vada: „sunkiam“ vaikui reikia tiktai pagalbos - ir jokiu 
būdu ne kritikos ir bausmių. 

Atkaklaus nepaklusnumo priežasčių reikia ieškoti jo 
psichikos gelmėse. Tik paviršutiniškai atrodo, kad jis „pa- 
prasčiausiai neklauso", „paprasčiausiai nenori suprasti“, o 
iš tikrųjų priežastis kita. Ir dažniausiai ji emocinė, o ne 

racionali. Dar daugiau - jos nesuvokia nei suaugusieji, 
nei vaikas. Iš čia išvada: tokias priežastis reikia žinoti. Jo- 
mis mes dabar ir užsiimsime. 

Psichologai išskyrė keturias pagrindines rimtų vaiko 
elgesio sutrikimų priežastis. 


Pirmoji - kova dėl dėmesio. Jeigu vaikas negauna 
reikalingo dėmesio, kuris jam toks svarbus normaliam 
vystymuisi ir emocinei gerovei (apie ką mes jau daug 
kalbėjome), tai jis randa savo būdą jam gauti: nepaklus- 
numą. 


Tėvai atsitraukia nuo savo darbų, beria pastabas... 
Negalima pasakyti, kad tai labai malonu, tačiau dėmesys 
vis dėlto gautas. Geriau toks nei jokio. 

Antroji priežastis - kova dėl savo asmenybės įtvir- 
tinimo prieš pernelyg didelę tėvų valdžią ir globą. 

Įžymus dvejų metų mažylio reikalavimas „aš pats“ iš- 
lieka visą vaikystę ir ypač paaštrėja paauglystėje. Vaikai la- 
bai jautrūs šio siekio suvaržymui. Tačiau jiems tampa ypač 
sunku, kai tėvai bendrauja su juo daugiausia nurodymų, 
pastabų ir nuogąstavimų forma. Tėvai mano, kad taip jie 
skiepija savo vaikams teisingus įpročius, pratina juos prie 
tvarkos, apsaugo nuo klaidų, apskritai - auklėja. 

Tai būtina, tačiau klausimas tas, kaip tai padaryti. 
Jeigu pastabos ir patarimai per dažni, įsakymai ir kriti- 
ka per šiurkštūs, o nuogąstavimai perdėti, tai vaikas ima 
protestuoti. 

Auklėtojas susiduria su užsispyrimu, savivale, at- 
virkštiniais veiksmais. Vaikui tokio elgesio prasmė - ap- 
ginti teisę pačiam spręsti savo reikalus ir apskritai paro- 
dyti, kad jis - asmenybė. Ir nesvarbu, kad jo sprendimas 
kartais nelabai sėkmingas, netgi klaidingas. Užtat jis sa- 
vas, O tai - svarbiausia! 

Trečioji priežastis - noras atkeršyti. Vaikai dažnai 
būna įsižeidę ant tėvų. Priežastys gali būti įvairios: tėvai 
dėmesingesni jaunesniajam; mama išsiskyrė su tėvu ir na- 
mie atsirado patėvis; vaiką atskyrė nuo šeimos (paguldė į 
ligoninę, išsiuntė pas senelę); tėvai nuolat pykstasi... 

Daug ir pavienių dingsčių įsižeisti: aštri pastaba, ne- 
išpildytas pažadas, neteisinga bausmė... 

Ir vėl sielos gilumoje vaikas išgyvena ir netgi kenčia, 
o paviršiuje - visi tie protestai, nepaklusnumas, nepažan- 
gumas mokykloje. 

„Blogo“ elgesio prasmę šiuo atveju galima išreikšti 
taip: „Jūs padarėt man bloga - tegu taip pat ir jums būna 
blogai!..“ 

Pagaliau ketvirtoji priežastis - tikėjimo savo sė- 
kme praradimas. 

Gali būti, kad vaikas išgyvena kokios nors vienos gy- 
venimo srities nemalonumus, o nesėkmės kyla visai kito- 
je srityje. Pavyzdžiui, berniukui mokykloje gali nesiklos- 
tyti santykiai su bendraklasiais, o to rezultatas - nukentės 
mokslai, kitu atveju nesėkmės mokykloje gali privesti prie 
įžūlaus elgesio namuose ir t. t. 

Toks „nesėkmės poslinkis“ įvyksta dėl vaiko menko 
savęs vertinimo. Sukaupęs skaudžią nesėkmių ir kritikos 
patirtį, jis iš viso praranda pasitikėjimą savimi. Jis prieina 
išvadą: „Nėra reikalo stengtis, vis tiek nieko neišeis.“ Tai 
- sieloje, o išoriniu elgesiu jis parodo: „Man vis tiek“, „Ir 
tegu aš blogas“, „Ir būsiu blogas!“ 

Sutikite, kad „sunkių“ vaikų siekiai yra visiškai tei- 
giami ir pagrįsti, ir išreiškia natūralų tėvų šilumos bei 
dėmesio poreikį, pripažinimo ir pagarbos jo asmenybei 
poreikį, teisingumo jausmą, sėkmės troškimą. „Sunkių“ 
vaikų bėda ta, kad jie pirmiausia labai kenčia dėl nereali- 
zuotų šių poreikių ir, antra, dėl bandymų kompensuoti šį 
trūkumą būdais, kurie nieko nekompensuoja. 

Kodėl gi jie tokie „neprotingi'? Todėl, kad nežino, 
kaip tai padaryti kitaip? Ir todėl bet koks rimtas paauglio 
elgesio sutrikimas - tai pagalbos signalas. Savo elgesiu jis 
mums sako: „Man blogai! Padėkite man!“ 

Ar gali tėvai jam padėti? Praktika rodo, kad tikrai 
gali, bet dėl to reikia suprasti giluminę nepaklusnumo 
priežastį. Iš pradžių reikia įminti, kokia iš keturių emoci- 
nių problemų jam trukdo normaliai gyventi. Atitinkamai 
jūsų veiksmai bus skirtingi. 

Užduotis suprasti priežastį iš pirmo žvilgsnio yra 
nepaprasta. Juk skirtingos priežastys išoriškai pasireiškia 
vienodai. Pavyzdžiui, blogas mokymasis gali būti susijęs 
ir su noru pritraukti dėmesį, ir su nenoru paklusti sveti- 
mai valiai, ir su bandymais „atsilyginti“ tėvams, ir su tikė- 
jimo savo jėgomis praradimu. 


Ir vis dėlto išsiaiškinti teisingą nepaklusnumo ir blo- 
go elgesio priežastį gana paprasta, nors būdas gali pasiro- 
dyti paradoksalus: tėvams reikia atkreipti dėmesį į savo 
jausmus. 

Pažiūrėkite, kokia emocinė reakcija kyla jums pa- 
tiems, kai vaiko nepaklusnumas kartojasi. Ši reakcija ski- 
riasi, kai skiriasi priežastys. Štai toks nuostabus faktas: 

tėvų išgyvenimai - tai savotiškas užslėptos vaiko emoci- 
nės problemos veidrodis. 

Pažiūrėkime, kokie gi tėvų jausmai atitinka keturias 
išvardytas priežastis. 

Jeigu vaikas kovoja už dėmesį, nuolat įkyrėdamas 
savo nepaklusnumu ir išsišokimais, tai tėvai susierzi- 
na. 

Jeigu slaptas motyvas atkaklaus nepaklusnumo - 
priešintis tėvų valiai, tai tėvams kyla pyktis. 

Jeigu užslėpta priežastis - kerštas, tai atsakomasis 
tėvų jausmas - nuoskauda. 

Pagaliau vaikui giliai išgyvenant savo nesėkmę tėvus 
apima nevilties ar nusiminimo jausmas. 

Kaip matote, jausmai skirtingi, ir visiškai galima su- 
prasti, koks būtent tinka jūsų atveju. 

Ką gi daryti toliau? Tai, žinoma, pagrindinis klausi- 
mas. 

Pirmas ir bendras atsakymas į tokį klausimą: pasi- 
stengti nereaguoti įprastu būdu, tai yra taip, kaip tikisi 
iš jūsų vaikas. 

Reikalas tas, kad tokiais atvejais susidaro uždaras 
ratas. Kuo labiau suaugusysis nepatenkintas, tuo geriau 
vaikas įsitikina: jo pastangos pasiekė tikslą, ir jis atnaujina 
jas su nauja energija. 

Vadinasi, tėvų užduotis - nustoti reaguoti į nepa- 
klusnumą ankstesniais būdais ir kartu nutraukti užburtą 
ratą. 

Žinoma, tai padaryti nelengva. Emocijoms neįsakysi, 
jos įsijungia beveik automatiškai, ypač kai konfliktai įsise- 
nėję, „su stažu“. Ir vis dėlto pakeisti bendravimo pobūdį 
galima! Galima sustabdyti jei ne emociją, tai bent jau vis- 
ką, kas vyksta po jos: pastabas ir baudžiamuosius veiks- 
mus. Jeigu kitą kartą jums pavyks išsiaiškinti, ką būtent 
jūs pajutote, tai nesunku bus atspėti ir jūsų vaiko proble- 
mą: su kuo, prieš ką arba dėl ko jis „kariavo“. O jau tada 
daug lengviau pereiti nuo taisymo pozicijos prie pagalbos 
pozicijos. 

Pagalba kiekvienu atveju, žinoma, bus skirtinga. 

Jeigu kovojama už dėmesį, būtina rasti būdą parodyti 
vaikui teigiamą dėmesį. Daryti tai geriau santykinai ra- 
miais momentais, kai niekas niekam neįkyri ir niekas ant 
nieko nepyksta. Jūs jau žinote, kaip: sugalvoti kokių nors 
bendrų užsiėmimų, žaidimų ar pasivaikščiojimų. Verta pa- 
bandyti, ir jūs pamatysite, koks dėkingas bus jūsų vaikas. 

Kalbant apie įprastą nepaklusnumą, tai jį tuo laiko- 
tarpiu geriau palikti be dėmesio. Po kažkurio laiko vaikas 
pastebės, kad jis neveikia, taip pat ir poreikis jam, dėl jūsų 
teikiamo dėmesio, atkris. 

Jeigu konfliktų šaltinis - kova dėl savo asmenybės 
įtvirtinimo, tai atvirkščiai - reikia sumažinti savo kon- 
trolę vaiko reikalams. Mes jau ne kartą kalbėjome, kaip 
vaikams svarbu kaupti savo pačių sprendimų ir netgi ne- 
sėkmių patirtį. 

Pereinamuoju jūsų santykių reguliavimo laikotarpiu 
susilaikykite nuo tokių reikalavimų, kurių, pagal jūsų pa- 
tirtį, jis greičiausiai neįvykdys. Atvirkščiai, labai padeda 
tai, ką galima būtų pavadinti „suderinimo metodu“: jūs 
neginčijate sprendimo, prie kurio jis priėjo, o tariatės su 
juo dėl jo įvykdymo detalių ir sąlygų. Tačiau išsivaduoti 
nuo per didelio spaudimo ir diktato labiausiai padės su- 
pratimas, kad vaiko užsispyrimas ir savivalė - tai tik jus 
erzinanti maldavimo forma: „Leiskite gi pagaliau man 
gyventi savo galva.“ 


9.1 SKIRSNIS 


„TIKPABANDYK!..“ 


Kai kurie tėvai mano, kad kuo griežčiau su vaikais 
elgsis, tuo bus geriau. Pažiūrėkime, ar iš tiesų taip. Ar iš 
tikrųjų „veržlių užveržimo“ taktika padeda pasiekti dis- 
cipliną? 


O kaip disciplina? 


Viename eksperimente vyresniems ikimokyklinu- 
kams buvo rodomas brangus ir labai patrauklus robotas 
su nuotoliniu valdymu. Su šiuo robotu jiems nebuvo lei- 
džiama žaisti, kai suaugusysis išeina iš kambario. 

Vienai pusei vaikų tai buvo uždrausta labai griežtu ir 
šiurkščiu tonu ir palydima rimtais grasinimais. Kitai pu- 
sei vaikų draudimas buvo švelnesnis, nors taip pat visiškai 
aiškus. 

Abiejų grupių vaikai pakluso reikalavimui ir be suau- 
gusiojo prie roboto nesiartino. 

Po kelių savaičių vaikai atsidūrė tame pačiame žaidi- 
mų kambaryje. Su jais buvo visai kitas auklėtojas, ir jokių 
priminimų apie draudimą nebuvo. Netrukus auklėtojas 
išėjo iš kambario: kaip dabar elgsis vaikai su robotu? - 
štai kas domino psichologus. 

Pasirodė, kad 14-a iš 18-0s vaikų pirmos grupės, 
kurioje draudimas buvo išreikštas labai griežtai, tuoj pat 
ėmė žaisti su robotu. Atvirkščiai, 2/3 vaikų antrosios gru- 
pės, kurioje draudimas buvo švelnesnis, kaip ir anksčiau 
prie roboto nesiartino. 

Psichologų nuomone, antrosios grupės vaikų elgesys 
paaiškinamas tuo, kad sprendimas neliesti žaislo tapo jų 
pačių sąmoningu sprendimu. Išorinis suaugusiojo reika- 
lavimas dėl jo totalumo tapo vidine jų elgesio taisykle. 

Praktinė išvada iš to ir daugelio kitų panašių mano 
tyrimų: jeigu mes norime įskiepyti vaikui discipliną, rei- 
kia palikti jam galimybę pačiam spręsti apie teisingą elge- 
sį, tam tikrą laisvumą, kuris leis jam pajusti savarankiško 
sprendimo dalią. 

Padarykite jį taisyklių sudarymo dalyviu, gaukite jo 
vidinį sutikimą joms vykdyti. Elgdamiesi taip, jūs ir dis- 
ciplinos klausimui taikysite stebuklingai veikiančią „Arti- 
miausios vystymosi zonos“ dėsnio jėgą (žr. 3 pamoką). 

Kalbant apie „veržlių užveržimo' taktiką, ji labai daž- 
nai duoda atvirkštinius rezultatus: vaikai maištauja, o tai- 
syklės pasitaikius pirmai galimybei pažeidžiamos. 

Jeigu jūs jaučiate nuoskaudą, tai reikia paklausti savęs: 
kas privertė vaiką sukelti ją jums? Kokį skausmą jaučia jis 
pats? Kuo jūs įskaudinote ar nuolat skaudinate jį? Supra- 
tus priežastį, reikia, žinoma, pasistengti ją pašalinti. 

Pati sunkiausia situacija - nusivylusių tėvų ir nebeti- 
kinčio savo jėgomis paauglio. Protingas tėvų elgesys šiuo 
atveju — nustoti reikalauti „deramo“ elgesio. Verta „iki 
nulio sumažinti“ savo lūkesčius ir pretenzijas. Tikriausiai 
jūsų vaikas kažką gali ir kažkam netgi labai gabus. Tačiau 
kol kas jis yra toks, koks yra. Suraskite jam suprantamą 
užduočių lygį. Tai jūsų pradinis placdarmas, nuo kurio 
jūs galite pradėti judėti į priekį. Organizuokite bendrą 
veiklą, pats išsikapstyti iš aklavietės jis negali. 

Be to, negali būti jokios kritikos jo atžvilgiu! 

Ieškokite bet kokios dingsties jį paskatinti, įvertinki- 
te bet kokį, net ir patį menkiausią, laimėjimą. Pasistenkite 
apsaugoti, išgelbėti jį nuo didelių nesėkmių. Verta pa- 
kalbėti su mokytojais ir pabandyti padaryti juos savo są- 
jungininkais. Pamatysite: pirmieji jūsų laimėjimai įkvėps 
jūsų vaiką. 

Pabaigoje keletas papildomų pastabų. Beprasmiška 
tikėtis, kad jūsų pastangos sukurti taiką ir tvarką šeimo- 
je bus sėkmingos jau pirmąją dieną. Laukia ilgas ir sun- 
kus kelias, jis pareikalaus iš jūsų nemažai kantrybės. Jūs 
tikriausiai pastebėjote: didžiausias pastangas reikia nu- 
kreipti į tai, kaip perkelti savo neigiamas emocijas (susier- 
zinimą, pyktį, nuoskaudas, neviltį) į konstruktyvius veiks- 
mus. Taip, tam tikra prasme reikės keisti save. Tačiau tai 
- vienintelis jūsų „sunkaus“ vaiko auklėjimo būdas. 

Antroje šios knygos dalyje jūs susipažinsite su tikra 
pagalbos vienam „sunkiam paaugliui“ istorija. 

Ir paskutinis dalykas, kurį labai svarbu žinoti: pra- 
džioje, per pirmuosius jūsų bandymus pagerinti savitar- 
pio santykius, vaiko elgesys gali pablogėti! Jis ne iš karto 
patikės jūsų ketinimų nuoširdumu ir tikrins jus. Taigi teks 
atlaikyti ir šį rimtą išbandymą. 

Mūsų emocijų „ąsotis' 


„Griaunančiosios“ ir „kankinančiosios“ emocijos 
8 
Poreikiai - rizikos zonoje 
s 


Koks aš? Savęs įvertinimas, arba savivertės 
jausmas 


s 
Tėvų valdžioje: kas kaupiasi savęs įvertinimo 
lobyne? 
e 
Taigi, ką daryti? 


raėjusiose pamokose pavaizduota „stiklinė“ 
| mums aptarti vaikų ir tėvų išgyve- 

nimus. Ramią būseną mes lyginome su tuš- 
čia stikline, o stiprų jaudinimąsi, nuoskaudą, pyktį arba 
džiaugsmą - su pilna arba net perpildyta stikline. 

Dabar mes pasirengę išsamiau pakalbėti apie emo- 
cijų priežastis. Šioje, paskutinėje, pamokoje mes taip pat 
prisiminsime ir apibendrinsime tai, ko mokėmės anks- 
čiau. O pabaigoje vėl grįšime prie atsakymų į pagrindinį 
tėvų klausimą: „Ką gi daryti?“ 

Pradėsime nuo pačių nemaloniausių emocijų - pyk- 
čio, pagiežos, agresijos. Šiuos jausmus galima pavadinti 
griaunančiaisiais, kadangi jie griauna ir patį žmogų (jo 
psichiką, sveikatą), ir jo tarpusavio santykius su kitais 
žmonėmis. Jie - nuolatinių konfliktų priežastis, kartais 
- materialaus sunaikinimo ir netgi karų. 

Vėl pavaizduosime mūsų emocijų „indą. Tegu šį 
kartą jis būna ąsočio formos (žr. 10.1 pieš.). Pyktį, pagie- 
žą ir agresiją įkurdinsime viršutinėje dalyje. Čia pat pa- 
rodysime, kaip šios emocijos pasireiškia žmogaus išori- 
niu elgesiu. Deja, tai - visiems žinomi pravardžiavimai ir 
įžeidinėjimai, kivirčai ir muštynės, bausmės, veiksmai „iš 
pykčio ir pan. 

Dabar paklauskime: dėl ko kyla pyktis? Psichologai 
atsako į šį klausimą kiek netikėtai: pyktis - antrinis jaus- 
mas, ir kyla jis iš visiškai kitos kilmės išgyvenimų, tokių 
kaip skausmas, baimė, nuoskauda. 

Pasitelksime keletą gyvenimiškų pavyzdžių. Vieną 
iš jų mes jau svarstėme: duktė grįžta namo labai vėlai, ir 
mama pasitinka ją piktai išbardama. Kas slepiasi už šio 
pykčio? Žinoma, išgyventa baimė ir nerimas dėl dukters. 

Vaikas pyksta ant daktaro, įšvirkštusio jam vaistų. 
Čia lengva pamatyti, kaip kyla pyktis dėl fizinio skausmo. 
Būna ir taip, kad mes patys mokome vaikus pykti, kai jie 
skaudžiai užsigauna, pavyzdžiui, sakydami: „primušk tą 
bjaurią kėdę“. 


Vyresnysis brolis nuolat užpuldinėja jaunesnįjį, kurį, 
kaip jam atrodo, tėvai „myli labiau“. Jo agresija - rezulta- 
tas neišsakyto skausmo ir nuoskaudos. 


Mūsų emocijų „ąsotis“ 


Duktė nenori... (daryti pamokų, plauti indų, eiti mie- 
goti), ir jūs pykstate. Kodėl? Greičiausiai iš apmaudo, kad 
jūsų auklėjimo pastangos lieka bergždžios. 


Taigi, skausmo, nuoskaudos, baimės, apmaudo išgy- 
venimus mes galime įkurdinti po pykčio, pagiežos, agre- 
sijos jausmais, kaip šių griaunančiųjų emocijų priežastis 
(II „ąsočio“ sluoksnis). 

Pažymėsime, kad visi šio antrojo sluoksnio jausmai -— 
kankinantys: juose yra didesnė ar mažesnė kančios dalis. 
Todėl juos nelengva išsakyti, apie juos paprastai nutylima, 
jie slepiami. Kodėl? Paprastai dėl bijojimo nusižeminti, 
pasirodyti silpnam. Kartais žmogus ir pats nelabai juos 
suvokia („Tiesiog piktas, o kodėl - nežinau! ). 

Slėpti nuoskaudos ir skausmo jausmus dažnai mo- 
koma nuo vaikystės. Tikriausiai jums ne kartą teko girdė- 
ti, kaip tėvas pamoko berniuką: „Nebliauk, geriau išmok 
duoti atgal! 

Beje, šis iš pirmo žvilgsnio „nekaltas“ patarimas 
— pradžia kelio, kuriuo einant neapdairiai galima prieiti 
principą „akis už akį ! 


Tačiau grįžkime prie mūsų schemos ir paklauskime: 
kodėl kyla „kankinantys“ jausmai? Psichologai duoda 

labai konkretų atsakymą: skausmo, baimės, nuoskaudos 
atsiradimo priežastis - poreikių nepatenkinimas. 

Taigi mes grįžtame prie temos apie žmogaus, taip pat 
ir vaiko, poreikius. 

Kiekvienam žmogui, nepriklausomai nuo amžiaus, 
reikia maisto, miego, šilumos, fizinio saugumo ir pan. Tai 
vadinamieji organiniai poreikiai. Jie akivaizdūs, ir apie 
juos mes dabar daug nekalbėsime. 

Susitelksime į tuos, kurie susiję su bendravimu, o 
plačiąja prasme - su žmogaus tarp žmonių gyvenimu. 

Štai pavyzdinis (toli gražu ne visas) tokių poreikių 
sąrašas (juos paprastai įvardija ir patys mūsų pamokų da- 
lyviai). 

Žmogui reikia: kad jį mylėtų, suprastų, pripažintų, 
gerbtų; kad jis būtų kažkam reikalingas ir artimas; kad 
jam sektųsi - reikalai, mokslas, darbas; kad jis galėtų 
save realizuoti, lavinti savo gabumus, tobulinti, gerbti 
save. 

Jeigu šalyje nėra ekonominės krizės ar juo labiau 
karo, tai organiniai poreikiai praktiškai daugiau ar ma- 
žiau yra patenkinami. O štai ką tik išvardyti poreikiai vi- 
sada būna rizikos zonoje! 

Žmonių visuomenė, nepaisant savo kultūrinio vys- 
tymosi tūkstantmečių, neišmoko kiekvienam savo nariui 
garantuoti psichologinės gerovės (nekalbant jau apie lai- 
mę!). Tačiau ši užduotis yra labai sudėtinga. Juk žmogaus 
laimė priklauso nuo tos aplinkos, kurioje jis auga, gyvena 
ir dirba, psichologinio klimato. Ir dar - nuo emocinio ba- 
gažo, sukaupto vaikystėje. O šie klimatas ir bagažas pri- 
klauso nuo bendravimo stiliaus, ir visų pirma - tėvų su 
vaiku. 

Deja, privalomų bendravimo mokyklų pas mus nėra. 
Jos tik atsiranda, ir tai - geranorišku pagrindu. 

Taigi, bet kuris poreikis iš mūsų sąrašo gali būti ne- 
patenkintas, ir tai, kaip mes jau sakėme, sukels kančią, o 
galbūt ir „griaunančiąsias“ emocijas. 

Pasitelkime kokį nors pavyzdį. 


Mūsų emocijų „ąsotis“ 


Tarkime, žmogui labai nesiseka: viena nesėkmė veja 
kitą. Vadinasi, nepatenkinamas jo sėkmės, pripažinimo 
poreikis, galbūt ir savigarba. Galiausiai žmogus gali pra- 
dėti jausti stiprų nusivylimą savo jėgomis arba depresiją, 
arba įsižeisti ir imti pykti ant „kaltininkų“. 

Ir taip yra su bet kuriuo negatyviu išgyvenimu: už jo 
visada slypi koks nors nerealizuotas poreikis. 


Vėl kreipsimės į schemą ir pažiūrėsime, ar yra kas 
nors žemiau poreikių sluoksnio? Pasirodo, yra! 

Būna, kad susitikę mes klausiame draugo: „Na kaip 
tu“, „Kaip gyveni apskritai?“ „Ar tu laimingas?“ - ir su- 
laukiame atsakymo: „Tu juk žinai, aš - nelaimėlis“ arba: 
„Man viskas gerai, tvarka!“ 


Šie atsakymai rodo ypatingus žmogaus išgyvenimus 
— santykį su pačiu savimi, išvadas apie save. 

Suprantama, kad tokie santykiai ir išvados gali keistis 
kartu su gyvenimo aplinkybėmis. Tuo pat metu juose yra 
tam tikras „bendras vardiklis“, kuris daro kiekvieną mūsų 
arba optimistu, arba pesimistu, daugiau ar mažiau pasi- 
tikintį savimi, o tai reiškia - daugiau ar mažiau atsparų 
likimo smūgiams. 

Psichologai tokiems savęs išgyvenimams paskyrė 
daug tyrimų. Jie vadina šiuos išgyvenimus skirtingai: sa- 
vęs suvokimu, savęs paveikslu, o dažniausiai — savęs įver- 
tinimu. Tikriausiai tinkamiausią žodį sugalvojo V. Satir. 
Ji pavadino šį sudėtingą ir sunkiai perteikiamą jausmą 


savivertės jausmu. 

Mokslininkai aptiko ir įrodė keletą svarbių faktų. Pir- 
miausia jie nustatė, kad savęs įvertinimas daro stiprią įta- 
ką gyvenimui ir netgi žmogaus likimui. Todėl žemai save 
vertinantys, tačiau gabūs vaikai prasčiau mokosi, blogiau 
sutaria su bendraklasiais ir mokytojais, patiria mažiau sė- 
kmės suaugę. 

Kitas svarbus faktas: savęs įvertinimo pagrindas pa- 
dedamas labai anksti, pačiais pirmaisiais vaiko gyvenimo 
metais, ir priklauso nuo to, kaip su juo elgiasi tėvai. Jeigu 
jie supranta ir priima jį, yra kantrūs jo „trūkumams“ ir 
klaidoms, jis užauga pozityviai suvokdamas save. Jeigu 
vaikas nuolat „auklėjamas“, kritikuojamas ir vaikomas, jo 


savęs įvertinimas tampa Žemas. 
Bendras dėsnis šiuo klausimu yra paprastas. 


Vaikystėje apie save mes sužinome tik iš artimųjų 
žodžių. 


Mūsų emocijų „ąsotis“ 


Šia prasme mažas vaikas neturi vidinio regėjimo. Jo 
savęs paveikslas kuriamas iš išorės; anksčiau ar vėliau jis 
pradeda matyti save tokį, kokį jį mato kiti. 

Tačiau šiame procese vaikas nelieka pasyvus. Čia vei- 
kia dar vienas viso kas gyva dėsnis: aktyviai siekti to, nuo 
ko priklauso išgyvenimas. 


Teigiamas požiūris į save - psichologinio išgyvenimo 
pagrindas, ir vaikas nuolat ieško ir netgi kovoja dėl 
jo. 


Jis laukia iš mūsų patvirtinimo, kad jis geras, kad jis 
mylimas, kad jis gali susidoroti su įveikiamais (ir netgi 
truputį sudėtingesniais) darbais. Užrašysime visa tai kaip 
bazinius vaiko - ir apskritai bet kokio žmogaus - siekius 
(IV mūsų schemos sluoksnis). 

Pažiūrėkime, kaip šie siekiai pasireiškia kasdieniame 
vaikų gyvenime. 

Štai tėvas įsikarščiavęs pareiškia sūnui: „Tu blogas 
berniukas!“ į ką mažylis, trepsėdamas koja, atsako: „Ne, 
as ge-a-las!“ 

Trimetė mergaitė, matydama piktą senelės veidą, rei- 
kalauja: „Pasakyk: zuikuti!“ „Zuikutis“ namų kalboje reiš- 
kia meilų: „Tu mano gerutė“, ir mergaitei būtinai reikia 
gauti šį meilės patvirtinimą kritiškais momentais. 

Kad ir ką darytų vaikas, jam reikia gauti iš mūsų jo 
pasiekimų pripažinimą. 

Kiekvienam pažįstama, kaip mažylis žvilgsniu ir visa 
savo išvaizda (kai dar nemoka kalbėti), o vėliau ir žodžiais 
nuolat prašo: „Pažiūrėk, kas man išėjo!“, „Žiūrėk, ką aš jau 
moku!“ O pradedant nuo dvejų metukų jau atsiranda gar- 
susis: „Aš pats!“ - reikalavimas pripažinti, kad jis tai gali! 


Emocijų ąsočio dugne įkurdinsime pačią svarbiausią 
„brangenybę“, duotą mums gamtos - gyvenimo energijos 
jutimą. Pavaizduosime ją „saulutės“ pavidalu ir pažymė- 
sime žodžiais: „Aš esu!“ arba dar patetiškiau: „Tai Aš, 
Viešpatie!“ 

Kartu su baziniais siekiais ji sudaro pradinį, dar 
mažai įformintą savęs jutimą. Tai - tam tikras jausmas 
vidinės gerovės arba negerovės, kurią mažylis realiai iš- 
gyvena. Užtenka pažiūrėti, kaip jis pasitinka naują dieną: 
šypsena ar verkimu. 


Tolesnis to jausmo likimas dinamiškas, o kartais ir 
dramatiškas. Nors vaikas nuo pat gimimo kovoja už savo 

„Saulutę“, jo jėgos ribotos, ir kuo jis mažesnis, tuo labiau 
yra tėvų valdžioje. 


Pakartosime: 
DA At 029 
Kiekvienu kreipimusi į vaiką - žodžiu, poelgiu, in- 
tonacija, gestu, surauktais antakiais ir netgi tylėjimu 


— mes pranešame jam ne tik apie save, savo būseną, 
bet visada ir apie jį, o dažnai - daugiausia apie jį. 


Nuo pasikartojančių sveikinimo, pritarimo, meilės ir 
priėmimo ženklų vaikui susidaro įspūdis: „man viskas gerai, 
„aš - geras“, o nuo smerkimo, nepasitenkinimo, kritikos si- 
gnalų - pojūtis „su manimi kažkas ne taip, „aš - blogas“. 

Pamėginkime dėmesio padidinamąjį stiklą nukreipti į 
mažylio išgyvenimus pačioje kasdieniškiausioje aplinkoje. 

Tuo tikslu aš pateiksiu vieno vaikų psichologo pasa- 
kojimą. 

„Ateina į mano konsultaciją vienerių metų vaiko tėvas 
ir tarp kita ko pasakoja tokį atvejį. Jo vienuolikos mėnesių 
sūnus buvo paliktas vaikiškoje lovelėje, šalia kurios stovėjo 
stalas. Mažylis kažkaip įsigudrino perlipti per lovelės kraštą 
ant stalo, kur jį ir aptiko tėvas, įėjęs į kambarį. Vaikas lin- 
guodamas keturpėsčiomis pergalingai švytėjo, o tėtį apėmė 

baimė. Jis pribėgo prie mažylio, staigiai jį pagriebė, grąžino 
į vietą ir griežtai prigrasino pirštu. Vaikas gailiai pravirko 
ir ilgai negalėjo nusiraminti.“ 

„Pabandykite, - tėvui pasiūlė psichologas, - pasijausti 
savo sūnaus kailyje ir įsivaizduoti, kad jums 11 mėnesių. Ir štai 
tu, mažylis, pirmą kartą gyvenime (!), išeikvojęs didvyriškas 
pastangas, išsiropštei iš nusibodusios lovelės į naują neištirtą 
teritoriją. Ką jūs pajaustumėte?“ Tėvas atsakė: „Džiaugsmą, 
pasididžiavimą, triumfą.“ „O dabar, - tęsė psichologas, - įsi- 
vaizduokite, kad atsiranda brangus tau žmogus, tavo tėtis, ir 
tu kvieti jį pasidžiaugti drauge. Užuot pasidžiaugęs, jis piktai 
tave nubaudžia, ir tu visai nesupranti, už ką!“ 

„Dieve mano, - pasakė tėvas, susiėmęs už galvos, - ką 
aš padariau, vargšas berniukas! 

Šiuo pavyzdžiu, žinoma, neteigiama, jog nereikia 
saugoti vaiko, kad jis nenukristų nuo stalo. Juo norima 
pasakyti, kad saugodami ir auklėdami mes turime aiškiai 
suprasti, kokį pranešimą vaikui mes apie jį siunčiame. 

Bausmę vaikas dažniausiai supranta kaip pranešimą 
- „Tu blogas!“, klaidų kritiką - „Iu negali!“, ignoravimą 
- „Man tu nerūpi“ ir netgi - „Tu nemylimas“. 

Vaiko sielos taupyklė veikia nepertraukiamai, ir kuo 
jis jaunesnis, tuo ilgiau išlieka tai, ką mes į ją įmetame. 
Laimei, su mažais vaikais tėvai švelnesni ir atidesni, nors 


Mūsų emocijų „ąsotis“ 


ir su jais ne visuomet pavyksta išvengti klaidų, kaip ką tik 
aprašytuoju atveju. Tačiau kuo labiau vaikai suauga, tuo 
stipriau ima skambėti „auklėjamoji“ styga, ir kartais mes 
nustojame rūpintis tuo, kas kaupiasi jo savęs įvertinimo 
„lobyne : ar šviesios mūsų šilumos, priėmimo ir pritarimo 
dovanos, ar sunkūs barimo, kritikos, bausmių akmenys. 

Apie tai, kaip skirtingai susiklosto vaiko, o vėliau ir 
suaugusio Žmogaus, gyvenimas kraštutiniais jo priėmimo 
ir nepriėmimo atvejais, iliustruoja kiti du pavyzdžiai. 


Pirmąjį aš imu iš asmeninio bendravimo patirties 
su viena nuostabia moterimi, trijų vaikų mama, su kuria 
aš turėjau laimės praleisti kartu keletą mėnesių. Tai buvo 
nuostabiai geras ir dosnus žmogus. Ji lengvai dalijosi vis- 
kuo, ką turėjo, rasdavo pretekstų dovanoti dovanas, padė- 
davo žmonėms darbais ir pinigais. Tačiau didžiausią įspūdį 
darydavo jos ypatingas sielos dosnumas. Kitų liūdesio ir 
širdgėlos momentais ji visada rasdavo gerą žodį ar šypseną, 
įtampos momentais - išmintingą išeitį. Šalia jos problemos 
tapdavo paprastesnės, o atmosfera - žmoniškesnė. Ši jos 
dovana sužavėdavo kiekvieną, kas su ja susitikdavo. 

Kartą aš tiesiai jos paklausiau: „Iš kur tavyje tiek gerumo 
ir dosnumo““ Ir gavau tokį atsakymą: „Viskas labai papras- 


ta: dar motinas nilve aš visiškai tiksliai žinoiau. kad mama 

mane labai myli ir labai manęs laukia. Ir vėliau, nuo pirmų 
gyvenimo dienų, aš taip pat visada žinojau, kad mane labai 
myli ir mama, ir tėtis ir kad aš jiems labai brangi. Dabar aš 
paprasčiausiai grąžinu pasauliui tai, ką gavau iš savo tėvų.“ 
Neverta nė kalbėti apie rūpestį, kuriuo buvo apsupta 
tuo metu jau pagyvenusi mano pažįstamos mama. 
Kitas pavyzdys, deja, taip pat iš realaus gyvenimo. 


Mergaitė -15 metų paauglė, santykiai su mama be- 
veik nutraukti. Leidžia dienas „laiptinėse“, neaišku su 
kuo, neaišku kaip. 

Kai mergaitei buvo 4-5 metai, dažnai kartodavosi to- 
kios scenos: ji prieidavo prie sienos ir stipriai daužydavo į 
ją galvą. Į mamos klausimą: „Ką tu darai? Nustok!", ji atsa- 
kydavo: „Ne, nenustosiu! Aš save baudžiu, nes aš bloga!“ 

Ši istorija sukrečia. Penkerių metukų mergaitė jau 
nebežinojo, kad ji gera. Apie tai jai galėjo pranešti šiltas ir 
draugiškas jos tėvų elgesys. Tačiau padėtis šeimoje buvo 
kur kas blogesnė: tėvas gėrė, pinigų neužtekdavo, atsira- 
do antras vaikas... Nukamuota mama neretai pratrūkdavo 
ant vyresniosios dukters. Bazinis mergaitės siekimas „būti 
gerai vertė ją ieškoti savęs „pataisymo“ būdų. Tačiau ji 
žinojo tik vieną vadinamojo pataisymo būdą - bausmę ir 
visiškai nežinojo, kad šis būdas - beviltiškas! 

Bausmė, o tuo labiau vaiko savibausmė, tiktai pagi- 

prieina išvadą: „Blogas, na ir tegu! Ir būsiu blogas!“ Tai 
- iššūkis, už kurio slepiasi nusiminimo kartėlis. 

Ar visada mes šį nusiminimą girdime? 

Gyvenimas parodo, kad toli gražu ne visada. Negeras 
vaikas toliau baudžiamas, kritikuojamas, o paskui ir visai 
atstumiamas šeimoje ir mokykloje. 


10.1 SKIRSNIS 


„IŠEIK, TU BLOGAS“ 


Kaip mokykloje sekasi vaikams, kurie jau pirmose 
klasėse gavo įvertinimą „geras“ arba „blogas“, tapo vieno 
tyrimo objektu. 

Psichologas reguliariai lankė įprastos mokyklos 1-2 
klasės pamokas. Jis tylėdamas sėdėdavo paskutiniame 
suole, paaiškinęs mokytojui, kad stebi vaikų elgesį. Iš 
tikro jį domino, kiek kartų ir kaip mokytojas kreipiasi į 
„pirmūnus“ ir „dvejetukininkus“ (dėl to kiekvienoje kla- 
sėje buvo išskirti po 3-4 kiekvienos grupės mokiniai). 

Skaičiai pasirodė pritrenkiantys. Kiekvienas „pir- 
mūnas“ per dieną gaudavo vidutiniškai po 23 palankias 
pastabas, tokias kaip: „Šaunuolis“, „Imkite pavyzdį iš jo“, 
„Aš žinau, kad tu viską išmokai , „Puikiai, kaip visada... 
ir tiktai 1-2 neigiamas pastabas. 

„Dvejetukininkams“ viskas buvo atvirkščiai: kritiškų 
pastabų per dieną gaudavo vidutiniškai po 25 („Vėl tu!“, 
„Kada gi tu pagaliau!, „Niekur netinka!“, „Tiesiog neži- 
nau, ką su tavimi daryti! ) ir tik 0-1 teigiamų ar neutralių 
kreipimųsi. 

Šis požiūris buvo perduodamas vaikams - mokslo 
draugams. 

Paprastai vaikai per pertraukėles apsupdavo psicho- 
logą, mielai su juo bendraudavo. Jie jaudinančiai reiškė 
savo palankumą, stengdamiesi prieiti kuo arčiau, prisi- 
liesti, palaikyti jį už rankų, kartais net dalijosi tarpusavyje 
jo pirštus. Kai tik prie šio glaudaus vaikų būrio prisiartin- 
davo „dvejetukininkas“, vaikai jį nuvydavo: 

„Pasitrauk, tau čia negalima! Tu blogas!“ 

Įsivaizduokite save tokio vaiko vietoje: po 25 kartus 
per dieną iš autoritetingų ir gerbiamų žmonių savo atžvil- 
giu jūs girdite tik kritiką, ir taip kiekvieną dieną, kiekvie- 
ną mėnesį, kiekvienais metais!.. O tarp kritikos jus atstu- 
mia bendraklasiai arba bendradarbiai. Kas jums nutiks? 
Kaip jūs sugebėsite išgyventi? 

Kaip „išgyvena vaikai, tapo aišku, kai tyrimas buvo 
pratęstas nepilnamečių nusikaltėlių kolonijoje. Pasirodė, 
kad iš visų paauglių, uždarytų kolonijoje, 9896 nebuvo to- 
leruojami bendraklasių ir mokytojų, pradedant nuo pir- 
mųjų mokyklos klasių! 

(Duomenys iš Ginto Valicko disertacinio darbo) 


Dabar mes galime pasitelkti emocijų „ąsotį , kad ge- 
riau suprastume, su kokio lygio problema susiduriame 
konkrečiu atveju. Taip pat pakartosime ir susisteminsi- 
me visus mūsų ankstesnius atsakymus į klausimą: „Ką 
gi daryti?“ 


1. Vaikas pyksta ant mamos: „Tu negera, aš tavęs 
nemyliu!“ 

Mes jau žinome, kad už jo pykčio slypi skausmas, 
nuoskauda ir pan. (I ir II mūsų schemos sluoksniai). Šiuo 
atveju geriausia vaiką aktyviai išklausyti, atspėti ir įvar- 
dyti jo „kankinantį jausmą. 

Neverta smerkti ir bausti vaiką. Taip galima tik su- 
stiprinti jo neigiamą išgyvenimą (ir jūsų taip pat). 

Savo auklėjamuosius žodžius geriau palikite tam lai- 
kui, kai padėtis bus rami, o jūsų tonas - draugiškas. 

2. „Tau skaudu“... 

Jeigu vaikas atvirai kenčia skausmą, nuoskaudas, bai- 
mę, tai aktyvusis klausymas - nepakeičiamas. Šis būdas 
tiesiog skirtas išgyvenimams iš II mūsų schemos sluoksnio. 

Jeigu tuos pačius jausmus jaučia tėvai, geriausia juos 
išsakyti „Aš-pranešimo“ forma. 


rio Ųų LIInvLIJŲ "į IUI 


Tačiau svarbu atsiminti, kad jei vaiko „stiklinė“ taip 
pat pilna, jo ausys gali neišgirsti jūsų, iš pradžių verta iš- 
klausyti vaiką. 

3. Ko jam trūksta? 

Jeigu vaiko nepasitenkinimas ar kančia kartojasi dėl 
vienos ir tos pačios priežasties, jeigu jis nuolat verkšlena, 
prašo pažaisti, paskaityti arba, atvirkščiai, nuolat neklau- 
so, mušasi, šiurkščiai kalba, labai tikėtina, kad priežastis 
— nepatenkintas kažkuris jo poreikis (III mūsų schemos 
sluoksnis). Jam gali neužtekti jūsų dėmesio arba, atvirkš- 
čiai, trūksta laisvės ir savarankiškumo, jis gali kentėti dėl 
užleisto mokslo ar nesėkmių mokykloje. 

Tokiu atveju vien aktyviai klausyti nepakanka. Tiesa, 
nuo to galima pradėti, tačiau paskui pasistengti suprasti, 
ko gi vis dėlto trūksta jūsų vaikui. Jūs realiai padėsite 
jam, jeigu daugiau laiko leisite su juo, dažniau atkreipsite 
dėmesį į jo užsiėmimus arba, atvirkščiai, nustosite kon- 
troliuoti jį kiekviename žingsnyje. 

Aukščiau mes jau apsvarstėme, kad vienas iš labai 
veiksmingų būdų yra sąlygų, kurios ne prieštarauja, o ati- 
tinka vaiko poreikius, sukūrimas. 

Jis nori daug judėti - gerai būtų sukurti atvirą erdvę, 
nori tyrinėti balutes - galima įsigyti batus aukštais aulais, 
nori piešti didelius paveikslus - nepamaišytų papildoma 
atkarpa pigių tapetų. 

Priminsiu, kad irtis pasroviui nepalyginamai len- 
gviau nei prieš ją. 

Suprasti vaiko poreikius, priimti juos ir atsakyti į 
juos savo veiksmais - reiškia aktyviai klausyti vaiko pačia 
plačiausia prasme. 

Šis tėvų sugebėjimas vystosi praktikuojant aktyvųjį 
klausymą. 

4. „Tu man brangus, ir tau viskas bus gerai!“ 

Kuo žemiau mes leidžiamės mūsų schemos sluoks- 
niais, tuo reikšmingesnė vaikui bendravimo stiliaus įta- 
ka. Apie tai, koks jis - geras, brangus, gabus arba blogas, 
niekam nereikalingas, nevykėlis, - vaikas sužino tiktai iš 
suaugusiųjų, ir pirmiausia iš tėvų. 

Jeigu pats giliausias sluoksnis - emocinis savęs jutimas 
- susideda iš neigiamų vaiko išgyvenimų, sutrinka daugelis 
jo gyvenimo sferų. Vaikas tampa „sunkus“ ir sau, ir aplin- 
kiniams. Reikia didelių pastangų, kad padėtum jam. Daž- 
niausiai tenka pradėti nuo pagalbos tėvams, būtent labai 
veiksmingas būna mokymas, kuriam paskirta ši knyga. 

Kad vaikui nekiltų stiprus nesutarimas su pačiu sa- 
vimi ir aplinkiniu pasauliu, reikia nuolat skatinti jo savęs 
įvertinimo, arba savivertės, jausmą. 


1. Besąlygiškai priimti jį. 
2. Aktyviai klausyti jo išgyvenimų ir poreikių. 
3. Būti (skaityti, žaisti, užsiiminėti) kartu. 
4. Nesikišti į jo užsiėmimus, su kuriais jis susitvarko. 
5. Padėti, kada prašo. 
6. Palaikyti sėkmes. 
7. Dalytis savo jausmais (vadinasi, pasitikėti). 
8. Konstruktyviai spręsti konfliktus. 
9. Kasdien bendraujant vartoti meilias, draugiškas 
frazes. Pavyzdžiui: 
Man gerai su tavimi. 
Aš džiaugiuosi tave matydamas(-a). 
Gerai, kad atėjai. 
Man patinka, kaip tu... 
Aš tavęs pasiilgau. 
Darykime (pasėdėkime, padirbėkime...) kartu. 
Tu, žinoma, susitvarkysi. 
Kaip gerai, kad mes tave turime. 
Tu mano gerutis(-ė). 
10. Apkabinti ne mažiau kaip keturis, o geriau 
aštuonis kartus per dieną. 


Ir dar daug ką, ką pasakys jums intuicija ir meilė savo 
vaikui, nesudrumsta nemalonumų, kurie, nors ir nutinka, 
bet dievaži, visiškai įveikiami! 


Sėkmės jums, ir sielos palaimos! 


Laiškai apie paauglį 


(Tikra pagalbos vienam 
„Sunkiam paaugliui“ istorija) 


ūsų pamokos baigėsi, ir jūs tikriausiai jau 

pabandėte bendrauti su savo vaiku kitaip. 

Gerai, kad mes turėjome galimybę judėti 
pamažu, žingsnis po žingsnio, nuo pamokos prie pamo- 
kos, nuo pratimo prie pratimo. Dabar atėjo laikas pritai- 
kyti visas gautas Žinias ir įgūdžius iškart, kasdieniame 
gyvenime. Žinoma, tai visai nepaprasta: galvoti iš karto 
apie visus „teisingus“ bendravimo būdus, kai reikia eiti 
į darbą, rūpintis šeimos išmaitinimu, atlaikyti daugelį 
mūsų šiuolaikinio gyvenimo stresų. 

Tačiau pagalvokime apie tai, kad su stresu susiduria- 
me ne tik mes, bet ir mūsų vaikai. Kuo sunkesnės gyve- 
nimo sąlygos, tuo daugiau mums ir jiems reikia emocinio 
palaikymo. O juk nėra nieko, kas būtų arčiau vaiko, nei 
mes, tėvai, ir nėra nieko mums artimesnio nei mūsų pa- 
čių vaikas! Taigi išsaugojimas šiltų, palaikančių santykių 
šeimoje - jos išlikimo garantas, ir vardan to verta pasi- 
stengti. 

Norėtųsi jus užtikrinti, kad išmokę mūsų pamokas 
jūs būtinai rasite psichologinių sunkumų įveikimo būdus. 
Sunkumų, žinoma, bus, ne viskas gali eiti sklandžiai, bet 
svarbiausia - tai žinios ir permainų troškimas. Žinių jūs 
jau turite, ir aš esu įsitikinusi, kad troškimą taip pat. Rei- 
kia atsiminti, kad neklysta tas, kas nieko nedaro. „Klaidų“ 
bus, bet tai - klaidos kabutėse, iš tikrųjų jos yra žingsniai 
į sėkmę. 

Jūs, žinoma, žinote, kad kitų tėvų patirtis būna la- 
bai brangi, kartais daug naudingesnė nei specialistų pa- 
tarimai ir teorijos. Todėl aš nusprendžiau pasidalyti su 
jumis „Laiškais apie paauglį , maloniai sutikus jų autorei 
- trylikamečio berniuko Tomo senelei. Senelė savo laiku 
išmoko mūsų pamokas ir perskaitė dar porą knygų apie 


Tikra pagalbos vienam „sunkiam paaugliui" istorija 


„sunkius“ vaikus. Taigi, kai į jos šeimą atvyko anūkas, ji 
buvo patekusi į panašią situaciją kaip ir jūs dabar: turėjo 
žinių, bet neturėjo jų pritaikymo patirties. 

Keletas žodžių apie įvykių priešistorę. 

Tomas - vyriausias iš keturių vaikų, du jaunesni 
— iš mamos antrosios santuokos. Šeima gyvena kaime. 
Šalia nelengvo kaimiško gyvenimo paskutiniais metais 
prisidėjo rūpesčiai dviem vaikais. Ir tai dar būtų nieko, 
jeigu ne „įtampa“ dėl Tomo. Jo santykiai su mama ir pa- 
tėviu visiškai pašlijo: jis atsisakydavo ruošti pamokas, 
vėliau visai nustojo lankyti mokyklą, nepadėdavo na- 

muose, šiurkščiai kalbėjo, nuolat skriaudė seserį, ištisas 
dienas leido gatvėje, o kartais ir visai negrįždavo namo 
nakvoti. 

Po nesėkmingų auklėjimo bandymų tėvai nusprendė 
išsiųsti jį senelei „pasitaisyti“. 

Apie tai, kas vyko jos namuose, senelė rašė laiškuose 
savo dukrai, Tomo motinai, ir jos vyrui. 

Kai kurioms laiškų vietoms - jos pažymėtos skaičiais 
— aš panorau parašyti komentarus, kurie padės susieti 
įvykius su mūsų pamokų turiniu ir, tikiuosi, suteiks jums 
papildomos svarbios informacijos. 

Šiuos komentarus jūs rasite laiškų pabaigoje. 

Taigi, laiškų personažai: Anelė - Tomo mama, Do- 
vydas - jos vyras, Viktoras - mūsų pasakotojos - senelės 


vyras. 

Anele, Dovydai, sveiki! 

Pirmą kartą atsirado galimybė parašyti jums, anks- 
čiau tiesiog nebuvo nė vienos laisvos minutės, nors tai 
skamba neįtikinamai. Rūpestis Tomu, daugiausia jo 
mokslu, atimdavo paskutinius laiko likučius. 

Aš žinau, kad Tomas parašė jums šiomis dienomis: jis 
man perskaitė visą laišką. Deja, jame nėra svarbiausio: pir- 
mojo ketvirčio paskutines dešimt dienų jis nelankė moky- 
klos. Tai įvyko, nepaisant visų mano pastangų; o pastangos 
buvo tos, kad aš bandžiau ruošti su juo visas pamokas. Jei jis 
atsisakydavo, aš kviesdavau berniukus - jo draugus ir mo- 


kiausi kartu su jais (kažkiek laiko tai padėjo, vėliau nustojo: 
jie mokosi, o jis ne). Dar aš ėjau į pamokas (daugiausia į ma- 
tematiką), sprendžiau kartu su juo ir aiškinau pavyzdžius 
bei uždavinius, kartu lankėme papildomas pamokas. 

Kėliausi ir žadinau jį 7 valandą ryto, kad paruoštų tas 
pamokas, kurias atsisakė daryti iš vakaro. „Situaciją apta- 
rėme praktiškai su visais mokytojais ir direktoriumi. (1) 

Visa tai buvo labai sunku, lydima abipusio nepasi- 
tenkinimo, man - tarpais bemiegių naktų, bejėgiškumo 
ir beviltiškumo jausmo. Dienoraščio jis atkakliai nepildė, 
namų darbų užduočių nepasižymėdavo, pamokų „ruoši- 
mas“ prasidėdavo nuo skambučių draugams: „Ką užda- 
vė?“ Dažnai sakydavo, kad nieko neuždavė. Rusų kalbos 

pratimų neatlikinėjo, anglų mokytis taip pat atsisakinėjo. 
Spręsti papildomus uždavinius iš užleistos medžiagos, pa- 
vyzdžiui, trupmenų, atsisakinėjo kategoriškai. Prisirinko 
dvejetų. 

Risti akmenį į kalną darėsi vis sunkiau: kalnas sta- 
tesnis, akmuo sunkesnis. Būdavo, aš atversdavau vadovė- 
lį, surasdavau užduoties numerį, o Tomas nusigręždavo: 
„Nedarysiu“. Tuo pamokų ruošimas baigdavosi, jis išei- 
davo dykinėti. 

Mums su Viktoru tapo aišku, kad taip gyventi nei 
jis, nei mes daugiau nebegalime. Pirmą dieną, kai Tomas 
atsisakė keltis į mokyklą, Viktoras kėlė jį dukart ir prau- 
sė šaltu vandeniu, tačiau jis atsiguldavo vėl. Paskesnėmis 
dienomis mes jo nebekėlėme. Jis ėmė miegoti iki 11-12 
valandos, o vakare guldavosi vėlai. (2) 

Tai vyko maždaug iki spalio 25 d. Aš nervinausi. 
Labai norėjosi Tomui padėti išsikapstyti, tačiau taip pat 
stiprėjo susierzinimas, nuovargis ir nusivylimas. Kai jis 
nustojo eiti į mokyklą, kai nebereikėjo nieko siekti, stojo 
„tyla ir palaima“. Ir tame fone vis aiškiau ryškėjo tai, kas 
apskritai buvo pastebima ir anksčiau, tačiau pridengta 
mokykliniais reikalais ir rūpesčiais. 

Veikiausiai raktinė frazė-įminimas man buvo jo žo- 
džiai, pasakyti kartą ramioje aplinkoje: „Žinai, o mama 
sakė, kad Maskvoje mane privers mokytis.“ Trumpai ta- 
riant, jis ketino įrodyti, kad „neprivers“. Žala, kurią jis dėl 
to patirs (pasiliks antriems metams, praras draugus, liks 
apskritai bemokslis), jam ne taip svarbi kaip šis ketinimas. 

Tik praėjus pusantro mėnesio jis prašneko apie Se- 
riogino gyvenvietę ir apie jus. Vakar, kai aš priguliau šalia 
jo prieš miegą, jis ėmė pasakoti apie jūsų namą, kur kieno 
kambarys, kur kas stovi. Svajingai prisiminė, kad pro vir- 
tuvės langą matyti arkliai ir visada galima sužinoti, laikas 
girdyti ar ne. 

Vėliau tamsoje Tomas pabraižė namo planą, o šian- 
dien ryte atidžiai jį perpiešė, pridėdamas gėlių lysvę, bul- 
vių lauką, šiltnamį, šuns būdą. 

Prieš užmiegant jį apima nuolatinė baimė. Ši baimė 
kol kas nepraeina, ir kiekvieną vakarą jis bijo gesinti švie- 
są: mes uždegame šviesą koridoriuje ir plačiai atidarome 
kambario duris, kur jis miega. Kartais jis pats užsidega 
šviesą savo kambaryje ir taip užmiega. (3) 

Mums darosi vis aiškiau: jam reikia šilumos, kurios 
jam trūko. Neužteko jam, aišku, ir dėmesio, nes keletą 
(gal netgi ir daug) metų jūs gyvenote su juo labai sunkio- 
mis buitinėmis ir psichologinėmis sąlygomis. Žinoma, tai 
buvo ne tavo kaltė, o iš esmės jūsų bendra bėda. Aš da- 
bar prisimenu, koks ištikimas ir klusnus pagalbininkas jis 
buvo. Įsitikinusi, kad dažnai ir daug jis tave užjausdavo, 
kai tau buvo sunku širdyje, ir tikriausiai stengėsi palen- 
gvinti tavo naštą. 

Jis juk buvo tada vyriausias vyras... Įsivaizduok, kiek 
daug tai galėjo reikšti vaiko sielai! 

Per paskutines dešimt dienų man susikaupė labai 
daug įspūdžių apie jo puikias savybes. (4) Tomas labai 
jautrus berniukas, dėmesingas kitiems. Dažnai pirmas 
sveikinasi, kai aš grįžtu iš darbo, klausia: „Na, kaip pra- 
čio diena?“ Važiavo pas teta Maia. aš daviau 3 rublius gė- 

lėms. Jis nupirko iš gruzino astrų, už kurias tasai prašė 
4 rublių, o paskui nuleido iki 3. Gruzinas juokaudamas 
pasakė: „Gerai, būsi man skolingas.“ Teta Maja davė jam 
2 rublius; grįždamas jis atidavė gruzinui rublį. 

Neseniai jam padovanojo keletą modelių, ir jis dabar 
atkakliai darbuojasi, - vadinasi, valios ir gabumų organi- 
zuoti savo darbus yra. „Su jachtos modeliu, - sako, - teks 
darbuotis keturias dienas.“ Ėmė prašyti pažadinti jį anks- 
čiau, kad pradėtų iš ryto. Šiandien kartu darėme mankštą. 
Aktyviai domisi viskuo, kas nesusiję su „oficialiu“ išsilavi- 
nimu. Pamažu darosi su mumis atviresnis. Pradžioje mes 
susidurdavome su jo užsispyrusiu tylėjimu, ypač konflik- 
tinėse situacijose. Dabar jis netgi jose kažką „murma“. Už- 
tat ramiais periodais tapo daug kalbesnis. Kai vyko konf- 
liktai dėl pamokų ruošimo, jis reguliariai išeidavo žaisti 
vienas: stumdė mašinėles, žaidė su „revolveriu“ - degino 
nugrandytą nuo degtukų sierą. Dabar jis stengiasi laisva- 
laikį leisti su mumis: prisiderina prie mūsų darbų, mūsų 
pokalbių. Mes taip pat stengiamės su juo žaisti, skaityti. 

Dar viena pastaba. Šiomis dienomis jis buvo blogos 
nuotaikos, bandė šiurkščiai kalbėti, atsisakė nukraustyti 
stalą, slankiojo, provokavo kivirčą. Aš jį porą kartų apka- 
binau, užuot įsižeidusi, ir jis suminkštėjo. (5) 

Remiantis mūsų stebėjimais, dabar su Tomu galimas 
tik vienas vienintelis gyvenimo būdas: kuo daugiau tei- 
giamo dėmesio ir nė vienos kritiškos pastabos, smerkimo 
ar nepasitenkinimo. 

Man labai padeda mintis, kad dėkui Dievui vaikui 
ne sunki liga, jam viso labo 13 metų, „negrįžtama“ dar 
neatsitiko, ir jis dar daug ką gali perprasti, netgi pradėjęs 
„nuo nulio“. 


Mes su Viktoru priėjome išvadą, kad Tomas papras- 
čiausiai neparengtas vykdyti tuos reikalavimus, kuriuos 

kelia jam mokykla, ypač miesto mokykla, ir gyvenimas 
apskritai. Jį galima, žinoma, skubinti ir kritikuoti, tačiau 
visa tai beprasmiška ir tik apsunkins jo problemas. 

Jeigu nepaisysime visų tų reikalavimų ir lūkesčių, tai 
iš karto pasidarys ramiau, tada pradedi draugiškiau į jį 
žiūrėti, o svarbiausia — atrasti šviesiąsias jo charakterio 
puses. Tada atsiranda viltis... 

Per dieną, per mėnesį ar net kelis visų šių trūkumų 
įveikti, žinoma, negalima. Jokiu mechaniniu būdu - at- 
skyrimo, atidavimo kur nors ar kam nors, įrašant į kažko- 
kius būrelius ar sporto šakas - šių problemų neišspręsi. Su 
Tomu reikia gyventi ir maitinti jį savo meile, savo gyveni- 
mu - man galų gale susiklostė tokia išvada. 

Mes tai galime daryti ir jau darome, reikia pasakyti, 
nepaisant krūvio, man nuo to darosi tik geriau. Bet jis turi 
jus, ir jūsų jis negali nei užmiršti, nei išbraukti, nei nustoti 
pykti už tai, kad jis ne su jumis. 

Šiandien jis man pasakė: „Kvailys aš, kad sutikau 
išvažiuoti, jaučiau, kad vis tiek privers, o apskritai, kada 
panorėsiu, tada ir grįšiu. O jei bus prieš, tai aš jiems pa- 
rodysiu!“ 

Matote, pyktis ir grasinimai - vieninteliai jo kovos už 
save būdai. Kitų būdų jis apskritai neturi. Šie išsišokimai, 
bravūros slepia nelaimingą, nesėkmingą vaiką. 

Laukiame šiek tiek įsitempę antrojo ketvirčio pra- 
džios. Tomas tarp kitko tarstelėjo, kad eis mokytis, nors 
mes nelabai turime vilčių. Visos „techninės“ problemos 
- kėlimasis ryte, veiksmai su trupmenomis, rašytinės už- 
duotys ir pan. - „stos piestu“. Šiomis dienomis aš bendra- 
vau su direktore, viską jai papasakojau. Ji prašė duoti die- 
noraštį, kad įrašytų už pirmąjį ketvirtį „n/a“ (neatestuo- 
tas) praktiškai iš visų dalykų. Ji sutinka leisti individualiai 
mokytis namuose, bet tam reikia pažymos iš gydytojo. Aš 
pamėginsiu ją gauti. Blogiausia - pasilikti antriems me- 
tams. Tačiau jei visos problemos nebus išspręstos, tai ir 
antrus metus jis negalės normaliai mokytis. 

Bučiuoju visus, mama. 

Lapkričio 7 d. 

Sveika, Anele! 

Rašau įkandin didžiojo laiško. Aš sugalvojau papra- 
šyti tavęs nesakyti Tomui, kad tu žinai apie jo mokykli- 
nius reikalus. Jis ėmė pasitikėti manimi - ėmė daugiau 
pasakoti apie tai, kas paprastai sukelia kritiką. 

Mūsų gyvenimas su juo kol kas eina be permainų. 
Baigiantis atostogoms, žinoma, padidės krūvis viskam — 
ir jo psichikai, ir mūsų santykiams, ir mūsų (suaugusiųjų) 
išgyvenimams. Laukiu tų dienų gana susirūpinusi. 

Man kelia nerimą Tomo baimės prieš miegą. Vieną 
naktį jis dažnai atsibusdavo ir tikrindavo, ar aš esu šalia, 
ar ne. Jis pasakė, kad namuose to nebūdavo. Padeda, jei aš 
prieš miegą prigulu šalia, tada jis prisiglaudžia ir ramiai 
užmiega. (6) 


Aš manau, kad jo muštynės su Lora, apie kurias tu 
man daug rašei, su tuo yra susijusios. Šiandien vienoje psi- 
chologinėje knygoje perskaičiau, kad muštynės tarp vaikų 
šeimose dažnai kyla dėl to, kad jiems trūksta švelnių kū- 
niškų prisilietimų (daugiausia tėvų). Erzinimai ir mušimai 
vienas kito - tai lyg jų pakaitalas, jie juk nieko kito nežino. 

Deja, Tomas skaito kol kas daug mažiau, nei dykinėja. 
Dykinėja su draugais kaip ir anksčiau „be pertraukos“. 

Lapkričio 25 d. 


Anele, Dovydai, sveiki. 

Mūsų reikalai tokie: po atostogų Tomas į mokyklą 
nėjo - tą rytą ėmė ir neatsikėlė. Taip ir prasidėjo: privers- 
ti, žinoma, buvo neįmanoma. Po keleto dienų jis pasakė, 
jog neina todėl, kad jeigu pradės normaliai mokytis, tai 
„Seriogino daugiau nebematys. 

Jis turėjo omenyje, kad tada į Serioginą jis paklius 
negreitai. O taip, jo žodžiais, „imsiu ir išvažiuosiu“ arba 
„Nnusiųsiu pranešimą mamai, kad pasiimtų, nes kitaip ne- 
simokysiu...“ 

Visą laiką galvoju apie Tomą, ir dažnai tarsi kalbėčiau 
apie jį su jumis. Kada jis vakar kalbėjo telefonu su Domu 
ir aš įėjau į virtuvę, jo nuogi keliai (nes buvo rytas, ir jis 
iššoko iš lovos) buvo šlapi nuo ašarų. Galvą jis nulenkė, 
kad aš nematyčiau, o keliai viską atskleidė. 


Jis labai kenčia dėl išsiskyrimo su jumis. Įsivaizduok, 
Anele, jeigu aš, kai ištekėjau už Viktoro (o tau tada buvo jau 
14 metų - Tomui juk metais mažiau, ir jėgų taip pat ma- 
žiau), tave būčiau išsiuntusi gyventi kur nors į kitą miestą 
neapibrėžtam laikui, nors ir giminaičiams. Tau, tiesa, ir taip 
nebuvo labai jauku, buvo tarp mūsų su tavimi atšalimų ir 
įtampos. Ir aš dabar manau: gali būti, kad negavusi šilto 

bendravimo su mama patirties tuo metu tu negali jo at- 
kurti su Tomu? O jis dabar moka už mus savo sielvartu. 
Tarp kitko, aš dabar pagalvojau: ir mano įtempti santykiai 
su mama (su tėčiu taip pat) prasidėjo, kai man buvo 13-14 
metų, ir taip pat negavau jokios „šiltos patirties. O dabar 
aš vaikštinėju gatvėmis ir nuolat „gaudau“ tėvų su vaikais 
rūpestingo elgesio atvejus - kaip jie eina šalia, kalbasi, kaž- 
kur kartu skuba. Iš ryto lifte sutinku vaikus, kurie su mama 
keliauja į mokyklą... O mano Tomas guli lovoje, ir neaišku, 
kada atsikels, o jeigu atsikels, tai vis vien reikalai bus dar 
labai nutolę nuo normos. Dar ir mamos nėra šalia... 

Dabar apie mūsų formalią situaciją. Vakar pagaliau 
gavome pažymą dėl individualaus mokymosi, nunešiau į 
mokyklą. Mūsų santykiai su direktore geri, ji pasakė, kad 
viskuo padės. Iki gaunant pažymą, pasodinti Tomo moky- 
tis nepavykdavo. Nors ne, vis dėlto poslinkis įvyko, nors 
mažas, tačiau jam (mums) labai svarbus! Pavyko pastūmėti 
jį, kad pradėtume mokytis į priekį „nors vieną“ dalyką. Pra- 
dėjo jis nuo mėgstamo - biologijos. Per dvi dienas išmoko 
ir atsiskaitė man 10 paragrafų. Iki to susitarėme, kad pir- 
muosius 10 paragrafų atšvęsime kavinėje, ką ir padarėme. 
Kai važiavome atgal, jis paprašė nueiti su juo į paleontolo- 
gijos muziejų. Reikia, žinoma, nuvesti jį. Aš pasistengsiu... 

Šiandien jis iš ryto pasistengė išmokti du geografi- 
jos paragrafus. Mokytoja sutiko išklausyti jo atsiskaitymą 
paragrafais. Nežinau, kaip mums pavyks. Laukiu pirma- 
dienio, kada oficialiai viskas prasidės. Jis nesimoko jau 
mėnesį. Pagrindinis stimulas, kuris dabar įveikia jo pasi- 
priešinimą ir suteikia galimybę, nors ir po keleto primi- 
nimų, atsiversti knygą, tai už viską atsiskaityti iš anksto 
ir pavasarį išvažiuoti pas jus. Patys suprantate, kad dėl to 
reikia daug triūsti, ir tai labiausiai man dabar nerimą ke- 
liantis dalykas. 

Prisiminus senovinę išmintį: „Elkis su sūnumi iki 5 
metų kaip su karalium, iki 12 - kaip su tarnu, po 12 - kaip 
su draugu , aš supratau, ko labai trūksta Tomui: iki 5 metų 
„kaip su karalium“ nebuvo, o greičiausiai buvo „kaip su 
tarnu. Tarnavo jis, man atrodo, ištikimai ir sąžiningai, iš 
paskutinių vaikiškų jėgų - prisimeni, kai jis pasitiko tave 
iki kelių purve, lauke, lyjant lietui? Taigi, „karalium“ jis 
neprisibuvo, ir dabar jam to reikia. Stipri vaikiška prigim- 
tis moka reikalauti nepaimto, nors dažniausiai šiurkščiu, 
erzinančiu būdu. 

Pavyzdžiui, grįžtu vakar pusę vienuoliktos vakaro iš 
darbo, pavargusi, alkana. Tomas išsidrėbęs sėdi prie tele- 
vizoriaus, stalas suverstas, ant grindų purvas, geografijos 

neišmoko, nors ir žadėjo... Mane tokiais atvejais gelbsti 
mintis: „Jis negavo, kiek jam reikėjo, reikia pradėti nuo 
nulio, o tiksliau, netgi nuo minuso.“ 

Jau žinau, kad jo visiškai neveikia pamokslai ir kriti- 
ka. Sakau sau: „Na ką gi, nesutvarkė, neatsivertė knygos, 
nesusiorganizavo... Tačiau jis to ir negali padaryti!“ 

Pavyzdžiui, labai geru, draugišku tonu kavinėje mes 
susitarėme, kad jis, grįžęs namo (aš išėjau į darbą), nu- 
eis pas neuropatologą pažymos dėl individualaus moky- 
mosi. Tačiau tas gydytojas prieš dvi dienas jam nepatiko. 
Skambinu 5 valandą: „Nuėjai?“ - „Ne.“ - „Prašau, labai 
tavęs prašau, apsirenk ir nueik.“ - „Gerai.“ Vakare parei- 
nu, žiūri iš padilbų. „Na kaip, nuėjai pažymos? - „Ne.“ 
— „Na kodėl?“ Tyli. Nutraukiu pokalbį ta tema (vėl paky- 
la audra sieloje su ženklu „negavo“, „sujaukta vaiko sie- 
la“). Kitą dieną vėl klausiu: „Kodėl gi vis dėlto nenuėjai*“, 
apkabindama kartu už pečių. Atsako: „Aš pats nežinau 
kodėl.“ (7) 

Toliau geruoju dirbu su Tomu. Dažnai prisimenu 
mane kažkada sukrėtusią vietą iš „Anos Kareninos“. Tols- 
tojus aprašo Seriožą - Anos sūnų, kuris liko su tėvu, kai 
Ana išvažiavo su Vronskiu. Tėvas grįžta ir skaito Seriožai 
pamokslus - šis, mokytojų atsiliepimais, blogai moko- 
si. O Serioža tuo momentu galvoja apie mamą, svajoja, 
kaip jis ją pamatys vaikštinėdamas ir puls prie jos. O dėl 
jo mokslo Tolstojus rašo, kad vaiko protas visai nebuvo 
tingus, o labai gyvas. Jis mokėsi Dievo įsakymų, tačiau ne 
iš knygų, o iš auklės, vežiko, iš visų ir visko, kas jį supo. 
Tačiau jis saugojo šį gyvą protą kaip savo akį ir neprileido 
prie jo pseudomokytojų. 

Apie Tomą man vis labiau susidaro toks pat įspūdis: 
gyvas protas, labai atidus gyvenimui (atidžiai žiūri ir gir- 
di, subtiliai jaučia), ir taip pat saugo savo vidinį pasaulį 
kaip savo akį. 


Bučiuoju, mama. 

Gruodžio 7 d. 


Anele, Dovydai! 

Tęsiu beveik po dviejų savaičių. Dabar dėl mokslų si- 
tuacija tokia. Davė Tomui 10 valandų individualių pamo- 
kų per savaitę. Paskirstė jas pagrindiniais dalykais, tiesa, 
dar nepatikslino dienų ir valandų rusų ir anglų kalbų. Jis 
noriai jau du kartus buvo biologijoje ir gavo 4,5 ir 4. Vie- 
ną kartą buvo geografijos (gavo 4) ir vieną kartą matema- 
tikos pamokose, kur reikalai buvo ne tokie geri: mokytoja 
davė jam spręsti uždavinius ir išėjo vesti pamokos, o į na- 
mus uždavė penkiolika numerių iš uždavinyno. 

Kaip vėliau sužinojau, su uždaviniais jis nesusidoro- 
jo, paliko jai raštelį, kad jam juos spręsti sunku, nes „rei- 
kia viską prisiminti“, ir išėjo. Tai, kas buvo užduota namų 
darbų, atsisakinėjo spręsti visą savaitę. Į istoriją eiti atsi- 
sakė, nuėjo į biologiją, be to, ten pat susitarė, kad eis į ją 
ne vieną, bet du kartus per savaitę. Į geografiją nenuėjo ir 
į algebrą (tai buvo vakar) taip pat. Iki vakar dienos, kai tas 
pamokas praleido, aš mažai buvau namuose: tai darbas, 
tai į ligoninę pas Viktorą. Tomas labai apgailestavo: „Vėl 
aš būsiu visą dieną vienas! O vakar man kaip tik buvo 
laisva diena, ir kadangi algebra buvo paskirta 13.30, tai 
tikėjausi, kad mes kartu galėsime ją išnagrinėti. 

Tačiau viskas prasidėjo nuo to, kad negalėjau jo pa- 
kelti iki pusės dvyliktos. Taip, užmiršau: išvakarėse mes 
pagaliau gavome jūsų laiškus. Tomas juos skaitė ir verkė. 
Todėl ir iš ryto jis buvo kaip nesavas. O čia dar algebra... 

Paskui vis dėlto atsikėlė, akys liūdnos, papusryčiavo, 
niu. Aš televizorių išjungiau, pasakiusi, kad greitai eisime 
į algebrą. Išėjo, atsigulė ant lovos. Į mano bandymus pa- 
kalbėti, išklausinėti ir pan. - tyla. Tada paklausiau: „Jeigu 
aš turėčiau stebuklingą lazdelę, tai ko tu paprašytum?“ 
— „Tu vis tiek negalėsi. - „Tikriausiai, - sakau, - kad 
tu išskristum į Serioginą?“ - „Taip.“ - „Na tai skriskime 
vaizduotėje.“ (8) 

Čia jis pagaliau pradėjo kalbėti. „Išvažiavome“ mes 
su juo pagaliau į oro uostą, sėdome į lėktuvą, nusileidome 
N-ske, laukėm lėktuvo į Serioginą - buvo skridimui netin- 
kamas oras, kaip tada, kai jūs skridote ten pirmąkart. Apsi- 
nakvojome viešbutyje. Pagaliau sėdome į „kukuruzniką“. 

Pakeliui jis papasakojo labai daug smulkmenų - ir 
kaip dilgčioja ausis, ir kaip „kukuruznikas“ leidžiasi kai- 
me, ir kaip jis rieda kupstais Seriogino „oro uoste“. Lauku 
bėga berniukai: „Sveikas!“ - „Sveiki! Mes einame į jūsų 
namą, beldžiamės. 

„Kas ten?“ - „Laiškanešys Pečkinas.“ Atidarome du- 
ris, jau vakarėja, ir mama namie... „Ak!“ 

Tomo nuotaika pajudėjo iš mirties taško, perėjome 
į virtuvę. Artėja pirma valanda dienos, vėl pradedu kal- 
bą apie uždavinius. Atverčiu uždavinyną, sakau: „Žiūrėk, 
kokie jie lengvi.“ Atsisakymas. Siūlau: „Aš spręsiu, o tu 
žiūrėk ir tikrink.“ 

Atsakymas: „Žinau aš tavo gudrybes, tu taip sakai, 
kad mane priverstum.“ Jau antra valanda, mūsų individu- 
alios pamokos mokykloje - mūsų paskutinė viltis - ritasi 
nuo skardžio. Sakau, kad jau viską išbandėme, ir jei šių 
pamokų atsisakai, tai liksi antriems metams - juk iki pus- 
mečio galo liko trys savaitės. 

Toliau įvykiai klostėsi taip: aš nevilty, Tomas nepa- 
laužiamai užsispyręs, mokytoja mokykloje jau laukia. 
Klausiu: ką daryti dėl mokytojos? Tyli, lenda po stalu ir 
ant grindų kažkuo žaidžia. Staiga man kažkas atsitiko: aš 
išvilkau jį iš po stalo, pagriebiau „už atlapų , ėmiau pur- 
tyti jį ir šaukti, kad aš taip pat gyvas žmogus - nejaugi jis 
nemato, kaip man sunku, kaip aš kankinuosi, iš visų jėgų 
stengdamasi jam padėti? 

Tada pamačiau akis užguito žvėriuko, o jose - ar 
išgąsčio, ar susidomėjimo blykstelėjimus. Man šis „pro- 
trūkis“ suteikė palengvėjimą. Tomas, man atrodo, sielos 
gilumoje taip pat liko patenkintas, man atrodo todėl, kad 
pamatė, jog aš iš tiesų jaudinuosi, o ne paprasčiausiai visą 
laiką jį „auklėju . (9) 

Na, apskritai nuėjau aš į mokyklą viena, viską papa- 
sakojau mokytojai, paprašiau jos parašyti raštelį Tomui. Ji 
sutiko. Turinys raštelio raminantis: viskas ne taip baisu, 
viskas jiems išeis, pamažu. Tomas neramiai laukė mano 
sugrįžimo. Perskaitė raštelį ir, man atrodo, liko patenkin- 
tas, išėjo į lauką. 


Po trijų valandų parėjo, visas aplipęs šlapiu sniegu. 
Aš jį nupurčiau prieškambaryje, kartu nutraukėme batus, 
batų viduje buvo prikritusio sutrypto sniego. Pasijuokė- 
me. Pasodinau jį pietauti. Deserto daviau kavos su ledais. 
Glostydama galvą, pasakiau, kad po pietų spręsime už- 

duotis. Įsijungė televizorių - aš išjungiau. Užkandžiavimą 
užtęsė 30 minučių. 

Pagaliau sėdome mokytis. Kai kur aš padėjau, kai kur 
jis mane atstumdavo - „aš pats“. 

Vis dėlto padarėme tris užduotis, kiekvienos nuo „a“ 
iki „d“. Paskutinėje padarė klaidą su ženklais, ėmė atka- 
kliai teigti, kad jis teisus, klausyti paaiškinimų atsisakė. 
Tuo pamoka ir baigėsi, bet vis dėlto padirbėjome ne ma- 
žiau kaip valandą. 

Paskui atsitiko visiškai netikėta: likusį vakarą Tomas 
paskyrė tvarkymui savo apversto stalo. Aplenkė knygas ir 
sąsiuvinius, užklijavo ant jų paveikslėlius. Stalas sutvarky- 
tas taip, lyg dabar būtų rugsėjo pirmoji! 

Vakarop jis pasakė, kad dėl rūkymo jam pasidarė ge- 
riau: anksčiau apie jį galvojo visą laiką, o paskutinėmis 
dienomis užmiršta. 

Apskritai rūkymo klausimas mums iškilo jau keletą 
kartų. Pirmą kartą buvo taip: išeidama į darbą, aš netikėtai 
kažko grįžau ir užtikau jį rūkantį balkone. Kitą kartą apti- 
kau, kad jis išėjo, nors ir planavo visą rytą būti namuose (pa- 
prastai jis išeina, kai grįžta iš mokyklos jo draugai). Pajautu- 
si negera, aš nuėjau prie tabako kiosko, o ten jis jau kišosi į 
kišenę cigarečių pakelį, kurį jam nupirko suaugęs vaikinas. 

Abiem atvejais aš susilaikiau nepriekaištavusi. Išreiš- 
kiau tik savo apgailestavimą ir pasakiau: 

„Ką, negi taip jau visiškai neįmanoma mesti?“ Jis at- 
sakė, kad rūkydamas nusiramina, sunku mesti, „traukia“. 
Patariau jam, kai „traukia , čiulpti ledinukus. 

Kartą mums beužmiegant (dabar jis miega mano 
kambaryje) - aš jau buvau užsnūdusi - staiga jis žadina ir 
sako: „Na kaip man mesti rūkyti?“ O šiandien jis kosėja, 
aš ieškau priežasčių, kur jis galėjo peršalti, o jis sako: „Tai 
dėl to, kad aš ėmiau mažiau rūkyti. Tėtis apie savo tėvą 
pasakojo, kad kada šis metė, tai labai kosėjo ir netgi juodi 
gumulai išeidavo.“ 

Taigi ir tuo atveju darosi lyg ir geriau... Jis labai „šlie- 
jasi prie mūsų. Persikraustė miegoti į mano kambarį, kol 
Viktoras ligoninėje. Anksčiau aš gulėdavau su juo, kol jis 
užmigdavo, o paskui išeidavau į savo kambarį. Dabar jis 
šį dalyką perprato - miega šalia visą naktį, ir aš oda jau- 
čiu, kaip jam to reikia. Įdomu, Anele, ar galėtum tu su 

juo miegoti, jausdama jį pašonėje ir keisdamasi dvasiniu 
ir fiziniu kūnu? Šis klausimas labai svarbus, tau beveik 
kritinis. Aš įsitikinusi, kad jei tu jį prisiminsi kaip mažą 
gumulėlį, tai lengva bus prisiminti ir šį jausmą. 

Neseniai vienoje psichologinėje knygoje perskaičiau: 
jeigu su negerais paaugliais pradedi bendrauti jiems nejį- 
prastai, ne taip, kaip jie tikisi, o geriau, tai jų blogas elge- 
sys pradžioje netgi sustiprėja. Jie tarytum išbando tėvus: 
ar iš tikrųjų jų elgesys pasikeitė, ar tai tik gudrybė? Ir per 
šį įvairių drausmės pažeidimų ir nepaklusnumų paaštrė- 
jimą tenka pereiti, pasitelkus išmintį ir kantrybę. 

Šis patarimas man labai padeda. Būna, kad įprasti 
susierzinimo, pykčio ar nusivylimo jausmai yra pasiren- 
gę užplūsti, tačiau staiga prisimeni: juk išbando gi tave, o 
pats išsiilgęs laukia meilės, - ir tada manyje iš tikro kažkas 
pakrypsta į gera. Ateina į galvą mintis, kad vaikai išmin- 
tingesni ir subtilesni, nei mes kartais apie juos manome. 
Auklėjimu jų „nepaimsi“, reaguoja tik į tikrą gerumą, ir 
padeda mums jo neprarasti arba surasti jį vėl po visokių 
savo „šlakų“ sluoksniu. 

Man atrodo, po vakarykščio eksceso su algebra aš kai 
ką giliau jame supratau. 

Pirmiausia, jo atsisakymuose mokytis matematikos 
labai didelį vaidmenį vaidina nepasitikėjimas savo jėgo- 
mis ir netgi nusivylimas bei panika. Tai patvirtina štai dar 
kas: kai aš su juo ėjau į matematikos pamokas ir padėjau 
surasti teisingą atsakymą visos klasės darbo tempe ir netgi 
aplenkiant, tai jis iš visų jėgų tiesė ranką, kad jo paklaustų 
ir kad jis teisingai atsakytų. Kitais atvejais jis sėdėjo „toli- 
mame užnugaryje , ir dar paskutiniame suole. 

Aš manau, kad matematika - tai pavyzdys daugelio 
jo išgyvenimų. Išeina tokia grandinė: nepasitikėjimas 
savo jėgomis - atstūmimas (neapykanta) - priešinimasis. 
Už neapykantos ir priešinimosi iš tikro slepiasi karštas sė- 
kmės troškimas. 

Aš matau, kad pagrindinė mūsų, suaugusiųjų, pa- 
skirtis - padėti jam tai pasiekti. 

Antra, aš staiga supratau, kad pagal valios išsivystymo 
lygį jis ne tik jaunesnis nei yra, jis labai mažas! Aš įvertinu 
jo amžių šiuo atžvilgiu 3-4 metais! Kodėl? Todėl, kad jis 
taip pat kaip ir to amžiaus vaikai nedaro to, ką jis „turi“, 
„privalo“, kas jam „priklauso daryti , „reikia“, netgi jei davė 
žodį, netgi jei kenčia kitas, kurio palankumas jam svarbus. 

Kokia iš to išvada? Kaip su juo elgtis? Taigi taip pat 
kaip su 3-4 metų vaiku: viską, kas sunku, - daryti kartu, 
sau prisiimant pusę veiklos, o gal ir daugiau, paskatinant, 
giriant, atleidžiant nesėkmes, ir tuo pat metu - kalbėti 
apie viską, klausyti jo pasakojimų, jo pastabų. Ir žinoti, 
kad be tavęs jis tiktai žais - ir daugiau nieko. Taip viskas 
ir išeina: jeigu manęs nėra namie visą dieną, tai jis miega, 
dykinėja, žiūri televizorių, slankioja namuose. Viskas, dėl 
ko mes su juo pasistūmėjome, įvyko tik su darymo kartu 
pagalba, draugišku tonu, kartais pakaitomis skaitant kny- 
gas: puslapis - uždavinys - puslapis - uždavinys... Užtat 
jis prisirišo ir jau ilgisi, kai nėra tokio bendravimo. Ir jis 
kai kur įgauna pasitikėjimo. Daro ir tokias netikėtas do- 
vanas kaip vakarykštis stalo tvarkymas. 

Kartais to lygio, kuriame reikia viską daryti kar- 
tu, paieškose, aš nusileidžiu per žemai: kokias pirštines 
ar kojines, marškinius apsivilkti, kaip ir ką pavalgyti, ar 
pasiėmė raktą, išeidamas į lauką... Tada gaunu pastabą: 
„Na, aš ir pats Žinau.“ Na ką gi, geriau nusileisti žemiau, 
ieškant šios ribos, negu nepasiekti... 

Tikiuosi, kad būdingas jam proto guvumas padės 
gana greitai pradėti daug ką daryti savarankiškai. Tačiau 
nuolatinio teigiamo bendravimo tono jam reikia kaip oro, 
daug daugiau nei daugeliui jo amžiaus vaikų... 

Šio „nušvitimo“ šviesoje aš su gailesčiu galvoju apie 
tas izoliacijos valandas ir dienas, apie kurias tu mums ra- 
šei: „Tomas visai nuo mūsų atitolo. Valandomis stumdo 
mašinėles vienas.“ Tokiomis valandomis jis tikrai neauga, 
nesidaro suaugęs, nesivysto. 

Bučiuoju. Mama. 

Gruodžio 14 d. 


Anele, Dovydai, sveiki! 

Mano laiškai ėmė virsti traktatais, tačiau aš sąmo- 
ningai rašau jums daug apie Tomą ir apie mūsų su juo 
peripetijas. 

Iš karto jus nudžiuginsiu: mes pasiekėme didelį 
progresą. Užvakar jis iš algebros gavo 5. Iki to, išvakarė- 
se, atėjo pas mus į namus mokytoja ir labai kantriai bei 
nuoširdžiai mokė jį. Paskui jie pakalbėjo apie šį bei tą, ji 

jam prisipažino, kad ir jai dažnai nesinori užsiimti sunkiu 
dalyku ir kaip jai pavyksta šį nenorą įveikti. Paskui mes 
šiaip taip, dūsaudami ir vaipydamiesi (vis dėlto!) atlikome 
visas namų užduotis. Ir štai - jis grįžo namo su penketu. 
Vakar ėjo į geometriją, ir vakare mes su juo įrodinėjome 
teoremą, kurią uždavė kitam šeštadieniui. Nematytas 
progresas, juk Tomas anksčiau kategoriškai atsisakinėjo 
ruošti kokias nors pamokas iš anksto! 
Paskui, vakarop, mes išvažiavome į svečius. Aš norė- 
jau važiuoti viena, tačiau jis užsimanė su manimi - pa- 
skutiniu metu jis visą laiką nori būti kartu. Pavyzdžiui, 

po remonto man reikėjo išnešti sudaužytas plyteles iš 
vonios. Laiko tam atsirado tik po vidurnakčio. Norėjau 
iš pradžių paguldyti Tomą, tačiau jis kategoriškai atsisa- 
kė - ėmė padėti, sumažino man darbo ir laiko dvigubai 
(po penkis kartus bėgome į šiukšlyną pilnais kibirais). 
Užtat grįžusi jau po vidurnakčio paskaičiau jam garsiai 
du puslapius Žulio Verno - ilgesniam skaitymui mums 
neužteko jėgų. Tačiau skaitymas prieš miegą tapo mūsų 
ritualu. Ir netgi, kaip aš jaučiu, simboliu - „mums su se- 
nele viskas sekasi gerai. 

Taigi, į tolimą kelionę viešnagėn (metro reikia va- 
žiuoti 40 minučių) jis pasiėmė biologijos vadovėlį ir visą 
kelią jos mokėsi ir kažką užsirašinėjo į sąsiuvinį. Tai 
taip pat nematytas progresas - anksčiau jis atsisakydavo 
pasiimti į metro net mažą knygutę („Geriau aš pasnau- 
siu '). 

Dabar pratęsiu apie tą trečią „atradimą , kuris nepa- 
kliuvo į ankstesnį laišką. 

Čia taip pat man padėjo kai kurie psichologiniai 
duomenys. Neseniai buvo atskleista, kad daugelis žmonių 
naudojasi vienu pagrindiniu informacijos suvokimo ka- 
nalu, kiti kanalai jiems turi antraeilę reikšmę. „Kanalai“ 
- tai mūsų regėjimas, klausa, kūno jutimas, t. y. lytėjimas, 
ir iudėiimas. Teigu. pavvzdžiui. pagrindinis vra regėiimo 

kanalas, tai žmogus suvokia pasaulį per regą. Jis suvokia, 
supranta, įsimena, įsivaizduoja ir netgi mąsto regimaisiais 
vaizdais. Jeigu žmogus „klausantysis , tai jis mokosi dau- 
giausia iš klausos ir labiau gyvena garsų ir žodžių pasau- 
lyje. Antraeilis kanalas būna tiek silpnai išvystytas, kad 
žmogus (ypač vaikystėje) negali naudodamasis juo visa- 
vertiškai mokytis, įgyti naujų Žinių. 

Be viso to, kai jam blogai, kai jis nesutaria su aplinki- 
niu pasauliu ir savimi, jis būna ypač pasinėręs į savo pa- 
grindinius pojūčius, o kiti lieka kaip išjungti. Pavyzdžiui, 
jeigu žmogus „kūniškasis', tai jis negirdi arba blogai girdi 
„nuogus“ žodžius. Jis, žinoma, fiziškai juos girdi, tačiau 
suvokia juos blogai. 

Taigi aš įsitikinau, kad Tomas yra absoliučiai „kū- 
niškas“. Neseniai, kai mes su juo įsivaizdavome, kaip 
skrendame pas jus, mane pritrenkė, kiek kūniškų pojū- 
čiu buvo io pasakoiime: „skrendam - verčia vemti . „už- 

miegu“, „dilgčioja ausis“, „leidžiamės - krato“; viešbutyje 
- „šalta“, „valgyti norisi , kylame „kukuruzniku“ - „ž-Ž- 
Žž“, leidžiamės - „bumpt-bumpt, šokinėjame kupstais“ ir 
pan. 

Po šito man tapo absoliučiai aiškūs jo sunkumai mo- 
kykloje, - tai, kad jam nepatinka rusų ir anglų kalbos, 
monotoniškas bet kokio dalyko aiškinimas jam sukelia 
žiovulį, jis lyg kurčias auklėjamiesiems pokalbiams. To- 
mas labai gabus tam, ką galima pačiupinėti, paliesti, pa- 
judinti ir pačiam pajudėti, blogiausiu atveju - pamatyti, 
tačiau kartu ir vėl pajudėti, parodyti rankomis. Ir toks 
akivaizdus tapo negalėjimas kalbomis jo išvesti iš blogų 
arba palaidų būsenų. 

Visa tai - jo kraštutinio emocinio nestabilumo fone. 
Būna, kad atsibunda skaudama galva, ir tada visa diena 
eina perniek. Tačiau netgi jei galvos neskauda, jis vis tiek 
labai lengvai puola į neviltį dėl mažiausios mūsų santy- 
kių įtampos. O dingsčių tokioms įtampoms kyla nuolat. 
Tenka sukurti visiškai naują bendravimo būdą. Jeigu jį 
apkabini - šiaip sau, dieną - tai padaro jam stiprų įspūdį: 
kažkaip nurimsta, suminkštėja, išlipa iš „duobės“. Dabar, 
žinodama, kad gali kilti įtampa, ieškau kūniškame kon- 
takte išeities sau ir jam. 

Paprastai jis įsitempia, kai pasiūlai jam kažką pada- 
ryti: atsikelti ryte, išsiplauti lėkštę, sėsti prie pamokų. Iš 
dešimties pasiūlymų dėl pamokų į devynis girdi atsaky- 
mą „nedarysiu arba „nenoriu“. Į mokyklą, į individualias 
pamokas taip pat atsisako eiti. 

Vėl sakau sau: reikia džiaugtis tuo, kas yra, - ir savo 
lūkesčiais rituosi atgal. Vėl stengiuosi liestis prie jo, apka- 
binti, kartu ką nors daryti - iš to, kas jam patinka, pavyz- 
džiui, skaityti knygą. Taip, įžvelgiu tavo galimą reakciją: 
„Ką, taip ir tąsytis su juo?! Aš kol kas turiu tik vieną at- 
sakymą: „Taip, tąsytis!“ 

Skubu išsiųsti laišką. Iki. Mama. 

Gruodžio 28 d. 


Anele, Dovydai, sveiki! 

Sveikinu jus su artėjančiais Naujaisiais metais. Visi 
jūs šiais metais daug dirbote, ir aš linkiu ramybės sieloje 
ir šeimoje. 

Kaip ir anksčiau, noriu parašyti apie jūsų trūkstamą 
šeimos narį - Tomą. Visą šį laiką jis taip pat daug triū- 
sė, nors ir savotiškai, nugalėdamas vidines piktąsias jėgas 
- „negalavimus“. Kartais man rodėsi, kad jos tiesiog len- 
kia jį! 

Pavyzdžiui, būdamas geros nuotaikos nusprendžia 
užsiimti pamokomis. Nuvalo stalą virtuvėje, atsineša va- 
dovėlius, sąsiuvinį, žiūri į dienoraštį: ką uždavė. Ateina 
momentas, kai reikia atsiversti vadovėlį ir pradėti spręsti 
pratimus. Čia jam kažkas atsitinka: veidą iškreipia kanki- 
nio grimasa, kūnas palūžta, išsiveržia sunki dejonė. Vėl 
išsitiesia, bando atversti vadovėlį, tačiau jo viršelis - tary- 
tum šimto pūdų, vėl dejonė... Kai aš tai kartą pamačiau, 
apstulbau ir labai aiškiai supratau, kad jo priešinimasis 
mokslui - tai ne jokia tinginystė, ne piktas kėslas, ne no- 
ras „prikalbėti šiurkštybių“ ar „įpykdyti“. Tai apskritai 
- ne jis! 

Galima sakyti, kad tai - blogai suvokiamos jėgos, 
atstumiančios viską, kas atneša nusivylimus ir traumas. 
Beveik iš visų dalykų jų susikaupė jame gana daug. Prie- 
žastys - ankstesnės nesėkmės, kivirčai dėl to, o svarbiau- 
sia - jo visiškai ypatinga proto sandara, apie kurią aš jau 
jums rašiau. Šis suvokimas tik to, ką galima „pačiupinėti“, 
ryškiai įsivaizduoti ir emociškai išgyventi; ir beveik visiš- 
kas nesugebėjimas suvokti to, kas abstraktu: žodžių, for- 
mulių, apibrėžimų, gramatinių konstrukcijų, geometrijos 
teoremų, kur kartais įrodinėjama, kas akivaizdu. Ten, kur 
galima apeiti abstrakciją, performuluoti ją vaizdine, kon- 
krečia kalba, jis gabus ir talentingas. 

Pavyzdžiui, išraišką (-2) = +2 jis kartą įvardijo taip: 
„Priešas mano priešo - man draugas.“ Trupmenų prasti- 
nima - skaitiklio ir vardiklio iš didžiausio bendrojo da- 

liklio - jis kažkada praleido. Šis jam sunkiai sekėsi, kas 
yra „didžiausias bendrasis daliklis“, visiškai buvo neaišku. 
Mes pasistūmėjome ir netgi patyrėme malonumą, bandy- 
dami įžvelgti šešete ir dešimtyje dvejetą, išskirti jį: 2 x 3 / 
2 x 5, o paskui smarkiai perbraukti. Paskutinis ryžtingas 
veiksmas - perbraukimas - jam ypač patiko, ir mums taip 
pat pavyko pasikrapštyti su 15 / 21 ir 27 / 15. 

Beje, tai vyko kaip tik tą dieną, kai jį „sutraukė“ atver- 
čiant vadovėlį, ir pirmas prisėdimas ruošti algebrą baigė- 
si liūdnai. Susidūręs su šia medžiaga, atrodančia šiek tiek 
sudėtingiau - 6?/3*, jis nesuprato, o tiksliau, atsiribojo nuo 
mano aiškinimo, užvertęs knygą ir sąsiuvinį, piktai pasa- 
kė: „Nedarysiu“ - ir nuėjo žaisti su mašinėlėmis. Kad ir 
kaip sunku man buvo susilaikyti nuo įkalbinėjimų ir įtiki- 
nėjimų, palikau jį ramybėje. Tiktai po keleto valandų, jau 
vakarop, švelniai ir draugiškai, po tam tikrų teigiamų įspū- 
džių, pasiūliau grįžti prie algebros ir „visai truputį, tiktai 
pažiūrėti , „pamatysi, kad nieko baisaus, „pamėginkime, 
o paskui...“ (kažką malonaus). Neįtikėtina, sutiko, atsi- 
tempė vadovėlį su sąsiuviniu, mes pradėjome iš tolo (nuo 
penktos klasės), pasilinksminome „smarkiais perbrauki- 
mais“ ir pan. Tai kelias, kuris, daug kartų pakartotas, atve- 
dė Tomą iki penketo iš algebros už ketvirtį. Žinoma, prie 
to reikia pridėti didžiulį mokytojos palankumą... 

Tokiu panašiu būdu tenka atkariauti kiekvieną daly- 
ką. Pavyzdžiui, su rusų kalba nutiko tokia istorija. 

Pavyzdžiui, 3-4 kartus jis nenuėjo į individualias pa- 
mokas paskirtą dieną ir valandą: tai „pamiršo“, tai „ne- 
rado, tai iš viso tylėjo. Pagaliau aš sulaksčiau į mokyklą, 
susitariau su mokytoja tiksliai vietą ir laiką. 

Tai buvo ne ryte, taigi Tomas jau buvo atsikėlęs, 
pavalgė, kažką galėjo pasižiūrėti vadovėlyje (bet nesi- 
ėmė to daryti). Kai atėjo laikas eiti į mokyklą, netikėtai 
atsisakė. Mano šaukimas ir klausinėjimas nieko neda- 
vė. Aš nuėjau pas mokytoją ir vėl - kaip su matematika 
— paprašiau jos ateiti „nors pirmąjį kartą“ į namus. Ji il- 
gai priešinosi, pagaliau vargais negalais sutiko: „Ateisiu 

pas jus po 20 minučių.“ Grįžtu namo, pranešu Tomui 
— pykčio protrūkis: „Kas tavęs prašė?! Vis tiek išeisiu!“ 
Čia dar ir berniukas jo atėjo, situacija prasta, žinau, kad 
pyktis, šiurkščiai įsakinėti negalima. Prašau, kalbuosi. 
Išėjimas šiek tiek užsitęsia, ateina mokytoja, nusirengia, 

įeina į kambarį, Tomas pro ją prasmunka į tualetą ir ten 
užsirakina. Sėdime su mokytoja 5-10 minučių. Kaip 
galiu, aiškinu jai kažką, atsakydama į iš nuostabos pa- 
keltus antakius. Einu prie tualeto, tyliai aiškinu Tomui, 
prašau išeiti „nors susitarti, „nesimokyti“. Išeina. Mo- 
kytoja švelniai iš tolo pradeda kalbėti „Taraso Bulbos“, 
„Bežino pievos“ (kurių jis, pasirodo, dar neperskaitė) 
temomis, kalba apie arklius, naktinį girdymą... Paskui 
priartėja prie tarmių. Ačiū Dievui, padėjo! Susitaria, 
kad Tomas palankys rusų kartu su klase - pagal klasės 
tvarkaraštį. Jis pastebimai džiaugiasi: matyti, kad jau 
labai įgriso sėdėti rytais vienam namuose, nieko nevei- 
kiant: jeigu mes ir ruošiame „pamokas“, tai vėlai vakare 
ir tik kartu. Vienas jis kol kas visiškai negali nugalėti 
„stabdančių jėgų“. 


di 

Kita savaitė praėjo šiaip ar taip reguliariai lankant 
pamokas klasėje ir sistemingai praleidžiant individua- 
lias pamokas. Tačiau vis dėlto lankė, ir netgi po penkių 
priminimų atliko vieną ilgą pratimą. Palyginus su sėdėji- 
mu tualete, tai buvo didelis laimėjimas, ir aš nuoširdžiai 
džiaugiausi, neslėpdama to. Ir vėl: nė vienam susikir- 
timui, nė į vieną „nedarysiu“, „nenoriu“, „nepadariau“, 
„neperskaičiau“ - nė vienos kritiškos pastabos. Užtat 
kiekvienas mažas laimėjimas griaudėjo kaip „pergalės 
griausmas“. Pavyzdžiui, kartą pamokoje mokytoja pasa- 
kė, kad jam rašo mintyse 5 ir kad galbūt greitai parašys 
jį į dienoraštį. Jis džiaugsmingai man tai pranešė, tačiau 
netgi po to uoliai apeidavo individualias pamokas. Paga- 
liau jau pasibaigus ketvirčiui mums teko eiti į mokyklą 
kartu „aiškintis santykių dėl rusų kalbos“. Susitarėme, 
kad mokytoja priiminės paragrafus ir pratimus dalimis 
atostogų metu. 

Ryškiai įsiliepsnojusi Tomo svajonė - „gauti tris 
penketus“ (kraštutiniu atveju, penketus ir ketvertus) iš 
kiekvieno dalyko ir išvažiuoti pas jus, padarė tai, kad jis 
gana ramiai sutiko su išdalytomis rusų kalbos kančios 
porcijomis. Tai, žinoma, nereiškia, kad reikalai judės be 
sukrėtimų. Tačiau vėlgi, palyginus su užrakintu tualetu, 
progresas - kaip nuo akmens amžiaus iki garvežių am- 
žiaus, bent jau. 

Taip labai aiškiai išryškėjo dar vienas pagalbos jam 
būdas - laipsniško spaudimo būdas. Jo kritimai ir protes- 
tai būna aštrūs. Aš supratau, kad kaip atsakymo jis laukia 
taip pat aštrių reakcijų (ne tiek laukia, kiek įprato ir pa- 
siruošęs duoti atkirtį). Ir (prisipažinsiu kelintą kartą) ši 
reakcija mano sieloje labai greitai ima augti. Tačiau jau 
susikaupė patirtis - pyktį ir susierzinimą pakeisti širdgė- 
la, nusivylimu, kurių aš, beje, neslepiu. Paskui draugišku 
tonu stengiuosi pradėti bendrauti, dažnai visai kita tema. 
Ir tik po kažkiek laiko, kartais ir po keleto valandų, grįžti 
prie nesusipratimo temos, pasirodo, įmanoma ir duoda 

daugiau ar mažiau rezultatų. Tai tikriausiai vadinama 
kantrumu (o galbūt pakantumu?). 

Anele, Dovydai! Man labai norisi perduoti jums 
šiuos atradimus ir išgyvenimus, visiškai naujus man pa- 
čiai. Man labai padeda žodžiai: „Tai ne jis!, kuriuos daž- 
nai sau sakau. 

Koks gi „jis? Dažnai ėmė dėti galvą ant peties, kai 
sėdime ant sofos ir kartu kažką žiūrime. Nakčiai prašo 
padaryti „namelį“ iš antklodės aplink galvą ir pečius, ir 
tada ramiau užmiega. Kiekvieną dieną sunerimęs klau- 
sia, ar ilgam mes išeinam, ir jei ilgam, tai sušunka: „Koks 
siaubas!“ Šiomis dienomis paprašė nueiti pas fizikos mo- 
kytoją ir pasakyti, kad ji su juo būtų „švelnesnė“. 

Kartą grįžo ilgai išbuvęs lauke. Prieš tai atsisakė nu- 
eiti į parduotuvę. Aš tą dieną daug dirbau, ėjau į parduo- 
tuvę, gaminau valgyti - labai pavargau. Tomas, išsidrėbęs 
ant kėdės, sako: „Oi, kojos nebelaiko!“ Į tai aš atsakiau: 
„Mane nelabai tai liūdina: tavęs nebelaiko kojos nuo laks- 
tymo lauke, o manęs - nuo darbo, tad užjausti tavęs man 
kažkaip nesinori.“ Surimtėjo, nutilo. Pavalgėme - man 
reikėjo nueiti pas pažįstamus parsinešti plafono. Pasisiūlė 
padėti. Lauke buvo slidu, plikledis, baisu buvo sudaužyti 


plafona Tis visa kelia iaudinančiai mane nrilaikė. ikalbinė- 

damas būti atsargesnei, kartu juokavo, linksmino pasako- 
jimais. Vėliau grįžo Viktoras, aš jam patiekiau vakarienę. 

Jis taip pat buvo pavargęs, ir mielai sutiko dėmesio žen- 
kaipgi taip! Žmona jumis visą laiką rūpinasi, o jūs - nė 
velnio nesuprantat!“ Viktoras taip ir užspringo. O paskui 
mes visi ilgai juokėmės, prisimindami įvairius posakius. 
Apskritai jis jaudinantis „riteris, su kuriuo draugystė 
- didelis džiaugsmas, garbė ir malonumas. 

Kuo daugiau mes jį jaučiame, tuo didesnę jis rodo 
pagarbą, tuo laimingesnis jis tampa. Ir galvą jam skauda 
nedažnai. Rūkymą kol kas sumažinome iki pusės cigare- 
tės per dieną. O štai baimė kol kas nepraeina... 

Dabar aš norėčiau pakalbėti su jumis šiek tiek apie 
kitką: Tomui prasidėjo kritinės dienos. Aš sutinku šiuo 
metu buvusius šeštokus, kurie dabar mokosi devintoje. Jie 
subrendo, susiformavo jų polinkiai, vertybės, kultūrinis 
lygis: vieni nori būti virėjais, kiti automechanikais, treti 
— į 10-ąją klasę. Matyt, kad tie, kurie neperskaitė daug 
knygų, jau nežengs mokslo keliu. Jau viskas įvyko! 

Tomą dar reikia traukti iš „minusų“. Man beveik aiš- 
ku, kad iš knygų daug žinių jis jau nebegaus. Jo negalima 
kaltinti tuo, kad jis negerėja, ir tuo labiau - mažinti šiuo 
pagrindu pasitikėjimą savimi. 

Jis talentingas, jautrus - ir šiuo metu jam be galo rei- 
kia ne tik palaikymo, bet ir kultūrinės pagalbos. Po metų 
dvejų bus jau vėlu. O be jūsų gyventi kažkur kitoje vietoje 
jis, kaip mes visi tai matome, negali. 

Jis, žinoma, laimingas, kad grįžta pas jus. Nori pra- 
dėti trečią ketvirtį jau namuose. Perduodame jį jums su 
visais vargais ir džiaugsmais, kuriais mes dalijomės su juo 
kartu. 

Būčiau laiminga žinodama, kad jums pavyks dau- 
giau laikyti jį prie savęs, kalbėti su juo, dalytis mintimis 
ir jausmais. Ir dar... dažniau apkabinti jį ir daryti „name- 
lį . Jis viską supras ir taps jūsų ištikimu draugu ir brangiu 
vaiku. Tada ir tu, Anele, tapsi laimingesnė. O kito būdo 
aš nematau. 

Bučiuoju jus visus. Mama. 

Sausio 9 d. 


Anele, Dovydai! 

Na, štai išlydžiu Tomą pas jus. Važiuojame į oro uos- 
tą. Vakar gavome jūsų laiškus. Labai jus užjaučiam (To- 
mas sako - „ir pavydime“). Iš tikro, tiek daug sunkaus 
darbo, ir taip mažai laiko lieka viskam kitam, o svarbiau- 
sia - vaikams: paskaityti, pažaisti, pakalbėti. 

Tomas kartu ir džiaugiasi, kad važiuoja, ir truputį 
liūdi, kad mes išsiskiriame. Jam norėtųsi, kad ir mes per- 
sikraustytume pas jus. 

Šiandien daug mąstėme ir kalbėjome su juo, kaip 
padaryti, kad tarp jūsų būtų kuo mažiau širdgėlos ir ki- 
virčų. 

Nusprendėme, kad kivirčų, žinoma, gali įvykti. Ir 
tada mes ėmėme galvoti, kaip jų išvengti. Pasistengė- 
me įsiminti, kad svarbiausia - tai neužsisklęsti ilgam, 
geriau, kai tik atslūgs pyktis, pasistengti, kad kas nors 
pradėtų kalbėti. Juk kivirčo metu kiekvienas mano, kad 
yra įžeistas labiausiai. Galima vienas kitam pasakyti, dėl 
ko jautiesi įžeistas. Pavyzdžiui, taip: „Man sunku girdėti 
tokį šaukimą... Arba (sako mama): „Mane tiesiog varo 
į neviltį, kai galvoju, kad dėl tos algebros galima pasilik- 
ti antriems metams!“ Paskui galima, kaip sako anglai, 
„Ssuglausti galvas“ ir pagalvoti, pasitarti, kaip išeiti iš pa- 
dėties. 

Mes su Tomu nusprendėme, kad gerai būtų užrašyti 
taisykles tėvams. Ir štai dabar važiuodami rašome jas kar- 
tu (pagrindinis autorius - Tomas): 

1. Neversti nieko daryti per prievartą. Jeigu nori pa- 
prašyti ką nors padaryti, tai prašyti reikia mandagiai. Pas- 
kui reikia duoti galimybę vaikui pabaigti šį darbą tada, kai 
jis nori: juk jis pavargsta anksčiau, nei mano suaugusieji. 
Visai gerai, jei vaikas gali pradėti darbą tada, kada jis pats 
nuspręs. 

2. Stengtis apskritai nekelti balso prieš vaiką, nes tai 
sukelia užsispyrimą: „Štai dabar specialiai jiems to neda- 
rvsiu!“ 

3. Neskaityti visokių moralų, nes kai juos skaito, no- 
risi užsikimšti ausis. 

4. Daugiau pasitikėti savarankiškais vaiko sprendi- 
mais. 

5. Norisi, kad vakarais skaitytų knygą. Jeigu prieš tai 
buvo kilęs abipusis nepasitenkinimas, tai prieš skaitymą 
reikia susitaikyti. Tada galima užmigti ramiai, o iš ryto 
pabusti geros nuotaikos. Beje, žadinti gerai būtų juokau- 
jant, linksmai ar džiaugsmingai, o kai iš ryto keliantis 
sugenda nuotaika, tai visa diena sugriauta. Ir tada sunku 
imtis reikalų, mokytis ir traukia rūkyti. Jeigu diena praei- 


na įdomiai ir draugiškai, tai rūkalus pamiršti. Labai nura- 
mina, jei mama ar kas nors kitas padaro nakčiai „namelį“ 
iš antklodės. 

Pridėsiu nuo savęs, kad Tomas - geras, protingas, ge- 
raširdis berniukas. Ir čia visi jį pamilo, netgi mokytojai. 

Bučiuoju jus visus. 

Mama. 

Nuo autorės 


Man sunku ką nors pridurti prie šių laiškų. Pasi- 
dalinsiu tik savo įspūdžiais: skaitydama juos, kiekvieną 
sykį stebiuosi, kokie stebuklingi pokyčiai gali vykti mūsų 
santykiuose su vaikais, netgi labai „užleistais“ atvejais. Iš 
pirmo žvilgsnio žingsniai link šių pokyčių paprasti: klau- 
syti ir girdėti, priimti, pakęsti, mylėti, o kartais ir kentėti, 
neslepiant to. Tačiau kad visa tai būtų įmanoma, tenka 
atsisakyti senos nuomonės, kad auklėti vaiką reiškia ko- 
voti su jo nepaklusnumu. Jeigu jau mums ir tenka su kaž- 
kuo kovoti, tai su vaiko sunkumais ir problemomis (ir 
tada mes su juo būname sąjungininkai), bet svarbiausia 
— su mūsų pačių „natūraliomis“ reakcijomis, lūkesčiais ir 
įpročiais, pagaliau su pačia dvasia autoritarinės kultūros, 
kurioje išgyveno štai jau trys kartos tėvų ir mokytojų. 
Įveikti šį savo „kultūrinį palikimą yra bene pats sun- 
kiausias darbas. 


Komentarai „laiškams“ 


(1) Čia mes matome senelės bandymus organizuo- 
ti Tomui „artimiausio vystymosi zoną : daryti kartu su 
juo, kas jam sunku arba beveik neįmanoma padaryti 
vienam. Kaip bus matyti žemiau, šis būdas iš pradžių 
neatneša sėkmės, kadangi nesutarimo pagrindą Tomo 
gyvenime sudaro gilios emocinės problemos. Be pagal- 
bos jam šiuo požiūriu jokie „bendri veiksmai“ padėti ko! 
kas negali. 

(2) A. E. Ličko knygoje „Paauglių charakterio psi- 
chopatijos ir akcentuacijos galima rasti beveik por- 
tretinį Tomo situacijos ir elgsenos aprašymą. Autorius 
pasakoja apie tipiškas vaikų reakcijas į jiems sunkius gy- 
venimo įvykius arba sąlygas. Viena iš jų - bendravimo, 
žaidimų, maisto atsisakymas. Jis dažnai kyla vaikams, 
staiga atskirtiems nuo mamos, šeimos, įprastos gyveni- 
mo vietos. 

Kita reakcija - opozicija. Skaitome: 

„Vaiko opozicijos reakcija gali būti sukelta pernelyg 
didelėmis pretenzijomis jam, nepakeliamu jam krūviu 
- reikalavimu labai gerai mokytis, rodyti kokių nors už- 
siėmimų laimėjimus. Tačiau dažniausiai ši reakcija kyla 
dėl mamos ar artimųjų dėmesio praradimo arba staigaus 
sumažėjimo. Vaikystėje tai gali nutikti atsiradus jaunes- 
niajam broliui ar seseriai, paauglystėje šią reakciją gali 
sukelti atsiradimas šeimoje patėvio arba pamotės. Vaikas 
skirtingais būdais bando arba susigrąžinti ankstesnį dė- 
mesį sau (pavyzdžiui, vaizduodamas sergantį), arba už- 
pykdyti „varžovą“. 

Panašūs paauglių elgesio sutrikimai, kad ir kokie „ne- 
normalūs“ ir netgi „nesveiki“ jie atrodytų, labai dažnai 
yra ne kas kita kaip sveikos jų jautrios psichikos reakcijos į 
nenormalias, nesveikas arba geriau sakyti - skausmingas, 
dvasinį skausmą sukeliančias aplinkybes.“ 

Reikia pridurti, kad toks siekimas susigrąžinti dė- 
mesį sau yra pusiau sąmoningas arba netgi nesąmo- 
ningas. Kai vaikas pažeidžia normas ir reikalavimus, 
nepaklūsta tėvams, neklauso, nesimoko, tai jis kartu 
signalizuoja: „Man blogai, padėkite man!“ Požymis to, 
kad vaikui blogai, kad jam „skauda , yra neigiami tėvų 
jausmai: susierzinimas, pyktis, nuoskauda, sutrikimas ir 
nusivylimas. Tai kaip lazda su dviem galais, ant jos paso- 
dinti ir tėvai, ir vaikas: kuo blogiau vienam, tuo blogiau 
ir kitam. 

(3) Baimės - klasikinis simptomas, arba požymis, 
to, kad vaikas patiria didelę vidinę įtampą, kad jis nesu- 
sidoroja su gyvenimiškais ir emociniais sunkumais. Ilgas 
Tomo tylėjimas, nepasakojimas apie savo ankstesnį gyve- 
nimą patvirtina, kad būtent tai yra jo didelės emocinės 
įtampos zona. Svarstymo pradžia - psichologinės situaci- 
jos pakitimo į gera požymis. 

(4) Laiškų autorės prisiminimai, būdas surasti ir 
įvertinti pirmiausia teigiamas Tomo savybes pasirodė ti- 
kras išsigelbėjimas. 


Tikra pagalbos vienam „sunkiam paaugliui“ istorija 


(5) Atkreipkite dėmesį, su emocinės savijautos pa- 
gerėjimu pradeda reikštis natūralus vaiko pažinimo, lavi- 
nimosi siekis. Emocinis nesusitvarkymas, „bloga nuotai- 
ka“ blokuoja šį siekį, todėl emocinė suaugusiųjų pagalba 
tokiais atvejais būtinai reikalinga. Tiesioginės glamonės, 
švelnumas kaip priėmimo ir meilės „nepaisant nieko“ 
ženklas, pasirodė labai reikalingi Tomui. 

(6) Baimė prieš užmiegant dažnai reiškia, kad nesą- 
moninga vaiko sfera ieško kontakto su mama. Ji lyg sako: 
jeigu man bus baisu, tai mama ateis ir bus su manimi. 

(7) Istorija su pažyma aiškiai iliustruoja nesąmo- 
ningą vaiko atstūmimą visko, kas susiję su nemalo- 
niais išgyvenimais. Tokį atstūmimą suaugusieji dažnai 
supranta kaip bevališkumą, tinginystę ar užsispyrimą. 
Tačiau tai klaidinga. Tokie „užmaršumai“ arba priešini- 
maisi kyla kaip natūrali psichikos apsauga: vaikas kaip 
gali kovoja už savo nors ir minimalią emocinę gerovę. 
Spaudimu, pamokslais ar kritika tokių reakcijų įveikti 
negalima: tai nesąmoningi mechanizmai, kurie stipresni 
už protingus samprotavimus ir netgi sąmoningus paties 
vaiko ketinimus. Reikalavimų sustiprinimas ir kritika 
tokioje situacijoje sukelia jam tik kaltės ir nevisavertiš- 
kumo jausmus. 

(8) Fantazavimas su vaiku apie labai trokštamą, bet 
neįmanomą dalyką dažnai padeda daugiau nei „protingi 
argumentai. 

(9) Kaip panašus atvejis ateina į galvą įžymus A. S. Ma- 
karenkos antausis. Didžiausio pasipiktinimo ir bejėgiškumo 
minutę jis skėlė jį vienam savo auklėtiniui. 

Pats A. S. Makarenka tą minutę išgyveno kaip visų 
savo kilnių pedagoginių idealų žlugimą. Vis dėlto jis pa- 
darė netikėtą teigiamą poveikį auklėtinio santykiams su 
vaikais: susvetimėjimo ledas tarp jų buvo sulaužytas. 

„Makarenkos antausis“ vėliau buvo svarstomas dau- 
gelyje pedagoginių veikalų. Dažnai vykdavo ginčai, ar tei- 
sėta tokia auklėjimo priemonė? Aš pritarčiau nuomonei, 
kad pats klausimo formulavimas neteisingas. Emocinis 

suaugusiojo protrūkis dažniausiai nutinka, o ne naudo- 
jamas kaip „priemonė“. Jeigu jis absoliučiai nuoširdus 
ir be apskaičiuoto „pedagoginio efekto“ šešėlio, tai jo pa- 
dariniai gali būti teigiami. Juk suaugusysis čia pasirodo 
prieš vaiką neapsaugotas pedagogikos šarvais, vadinasi, 
kaip toks pat ir daug artimesnis žmogus. 

Grįžtant prie atvejo laiške, mūsų pamokų kalba gali- 
ma būtų pasakyti, kad senelė pasiuntė Tomui labai stiprų 
„Aš-pranešimą . 


TRUMPAS BAIGIAMASIS ŽODIS 


oriu pasveikinti jus, brangūs skaitytojai, 
Nu jūs pasiryžote rimtam darbui dėl savo 
vaikų ir dėl savęs taip pat. 

Tikiuosi, kad šioje knygoje jūs rasite reikalingų 
jums žinių, pagalbos ir palaikymą. 

Taip pat noriu padėkoti daugeliui garsių moks- 
lininkų ir visai nežinomų tėvų, taip pat ir jų vaikams 
(nepamirškime ir mūsų „laiškų“ autorės bei jos nuos- 
tabaus sąjungininko - berniuko Tomo) už jų įtemptus 
ieškojimus, sielos talentą ir atradimus, kurie padeda 
mums rasti teisingus mūsų šeimų harmoningo gyveni- 
mo sprendimus. 

